
— Dacă mă uit în urmă şi nu vă văd feţele privind inamicul în ochi, vă trag 
personal un glonţ în ceafă. 

Generalul Stonewall Jackson din Armata Statelor Confederate s-a uitat la 
oamenii săi. Era slabi şi prost îmbrăcaţi în uniforme cenuşii peticite. Aveau o 
varietate de carabine, revolvere şi săbii. Nu erau două la fel, dar oamenii erau 
uniți ce ceea ce aduna soldaţii la un loc — frica. 

Iar asta putea fi ceva periculos. 

Dezastruos. 

Un sigur om care alerga în direcție greșită putea întoarce o armată. De aceea 
Stonewall le vorbea în cei mai duri termeni posibili. Inamicul lor nu va fi mai 
îndurător, iar Jackson nu voia să lase o gașcă de yankei să tragă ca la ţintă fixă în 
soldaţii săi. Dar, el nu putea doar să amenințe. Şi-ar fi pierdut respectul lor. Aşa că 
s-a supus propriei sale autorităţi şi a declarat: 

— Acelaşi lucru e valabil şi pentru mine. Dacă mă vedeţi că fug departe de 
inamic, cuprins de frică, înseamnă că nu mai sunt generalul vostru. 

Îşi puse un deget pe frunte. 

— Şi-mi trageţi un glonte. Aici. 

Făcu câţiva paşi cu ochii la noroiul ce-i lipăia sub cizme. După câteva zile de 
ploaie, soarele revenise nerezonabil de răzbunător, trimițând înapoi în aer o 
cantitate apreciabilă de apă din pământ, făcându-l gros şi lipicios. Avea stropi 
uscați agățați pe toată uniforma. Şi-a folosit iritarea pentru a da greutate 
următoarelor sale cuvinte. 

— Mâine dimineaţă le vom da acestor yankei o bătaie pe care nu o vor uita 
curând. După aceea, bătrânul General Joseph Hooker se va retrage peste Potomac, 
direct în curul diavolului! 

Oamenii epuizați au izbucnit în urale vibrante. S-a răspândit prin rânduri, 
un val sonor care i-a acoperit pe toţi, încât nici nu au mai auzit cuvintele. Nu 
conta. Discursul său va fi repetat în şoaptă la noapte. Fiecare va avea propria 
versiune a discursului despre curul diavolului. Măcar nu se vor mai gândi la 
iminenta lor moarte. 

— Acum, mâncaţi bine și dormiţi adânc. Ne trezim în zori. 

Stonewall le făcu un semn cu mâna și s-a întors cu spatele ca să se uite la 
pădurea întunecată care separa armata sa de câmpul deschis, pe care mulți dintre 
oamenii săi vor muri. Au flancat oamenii lui Hooker. Planul pus la cale de 
Generalul Lee era îndrăzneţ, dar perfect. Însă Stonewall nu-și ducea oamenii într- 
o luptă fără a vedea mai întâi cu ochii săi câmpul de luptă. 

— Goose, a chemat, și omul a fost imediat lângă el. 

— Suntem gata, sir. 

Goose ştia rutina. El şi oamenii săi era cei mai buni pe care-i văzuse 
Stonewall. Duri, abili atât cu muscheta cât şi cu sabia, şi şireţi. Înainte de război, 
avusese oarece îndoieli că aceștia erau oameni tari. Criminali, mai mult ca sigur, și 
nu doar pentru că așa arătau. Își ascundeau numele, luându-și porecle. Inclusiv 
Goose. Dar pe câmpul de bătălie, toți oamenii erau egali, iar cei patru împreună 
cu Goose valorau mai mult acum decât trecutul lor. 

Fără nici un cuvânt, cei șase oameni au înaintat către lizieră, Goose lângă 
Stonewall, ceilalți imediat în spate, cu armele pregătite.. În pădurea deasă, Goose 
a preluat conducerea. 

Frunzișul de primăvară era deja des aici, în sud, blocând lumina puțină a 
stelelor. Luna, invizibilă, se retrăsese la fel cum o vor face în curând și inamicii lor. 
Goose s-a oprit, ascultând cu urechile ciulite. Vântul șuşotea printre copaci. 
Picăturile de apă căzute de pe crengile scuturate plescăiau ușor. Restul din noapte 
era nemișcat. Chiar şi păsările păreau să fi zburat departe de acolo. 

Erau ucigași în pădure, se gândi Stonewall. Păsările au fost isteţe să plece. 

— Felinar? l-a întrebat Goose. 

— Doar unul. Și fă-i flacăra mică. 

— Cotton, a chemat Goose. 

Un om înalt, aspru, s-a strecurat lângă ei și s-a lăsat pe vine. După câteva 
secunde de lovituri de amnar și o jumătate de duzină de blesteme șoptite, a 
izbucnit o flăcăruie care imediat a fost micşorată până aproape la nimic. Dar în 
bezna totală a nopţii, era suficientă cât să-i ajute să evite obstacolele. Ţinută jos, 
lumina va fi greu de observat, dar un om putea fi detectat din orice direcţie de 
către oricine avea o pereche de ochi. 

— Ţine minte..., spuse Stonewall, luând felinarul pentru ca oamenii că-și 
poată duce armele. 

— Ne mişcăm în liniște, observăm inamicul, ucidem numai dacă este 
necesar, spuse Goose. 

Stonewall nu-l putea vedea, dar era sigur că rânjește cu gura ştirbă. 

— Sau când e distractiv, a adăugat Cotton în chicotelile celorlalți. 

— Păstraţi-vă glumele pentru dimineaţă, a ordonat Stonewall, apoi s-a 
afundat în adâncul pădurii, nerăbdător să-și ducă la îndeplinire misiunea, şi, ca să 
fie cinstit, spera să doboare și câțiva soldați unioniști înainte de ivirea zorilor. 

După 20 de minute, s-a ivit această şansă. 

— Sunt mai transpirat decât e sub țâța mamii lui Johnny Boy în mijlocul lui 
iulie, a şoptit Cracker Jack. 

Era cel mai gras din grupa de recunoaştere a lui Stonewall şi spunea cam tot 
ce-i trecea prin minte, fără teamă de ripostă. Nu pentru că ceilalți s-ar fi temut de 
el — ci pentru că aşa se strângeau legăturile între oameni ca aceştia. 

— Laptele mamei mele este cel mai bun trăscău de la sud de Mason Dixie, a 
replicat Johnny Boy. 

Era opusul lui Cracker Jack în toate privinţele. Scund, iute, și isteț. Şi în timp 
ce Cracker Jack ar fi ucis un inamic mai degrabă cu mâinile goale, Johnny Boy 
putea înjunghia un om de o duzină de ori ca să-i provoace o hemoragie mortală în 
doar jumătate din timp. Şi era un nerușinat. 

Stonewall clipi când se gândi la imagine. Nu o întâlnise niciodată pe mama 
lui Johnny Boy, şi nici nu voia, dar imaginaţia sa nu făcea să apară o imagine 
plăcută când venea vorba de ea sau de diversele ei secreţii. Johnny avea o față de 
nevăstuică cu pielea foarte pătată. Maică-sa fie era o sfântă pentru că făcuse un 
copil cu un bărbat care semăna cu Johnny, ori la fel de urâtă. 

— Liniște, a spus Goose. 

Mai întâi, Stonewall a crezut că Goose vrea doar să-și pună la punct 
oamenii. Când se afla în recunoaştere cu oamenii săi, îl lăsa pe subordonatul său 
să-i comande. Asta împiedica impulsurile lor rebele să-l ia ca ţintă pe general. Dar 
nemișcarea trupului lui Goose şi carabina ridicată în mâini însemna că a auzit 
ceva. 

Oamenii s-au pitit pe vine, cu respiraţia reţinută. Ascultau. 

După un minut de nimic, Gator a întrebat: 

— Sigur auziși ceva? 

Gator trăise în mlaștinile din Florida. Nu-i păsa de căldură sau umezeală. 
Părea născut și crescut pentru așa ceva. Nu-i era frică aproape de nimic, nici 
măcar, după cum spunea, de „aligatorul lung de 7 m pe care l-am hăcuit cu o secure”. 
Ca dovadă, purta la gât colții bestiei. În afară de duhoare, slăbiciunea lui Gator era 
nerăbdarea sa. S-a ridicat din locul unde erau ascunși în spatele unei movile 
acoperite de tufișuri, smulgându-și brațul păros din strânsoarea mâinii lui Goose. 
S-a rotit, privind în toate direcțiile. 

— Nu-i ni'ica p-aici. 

Şi-atunci... s-a auzit vocea: 

— „Laptele mamei”. 

Cuvintele abia audibile veneau de departe, dar erau inteligibile. Cineva se 
aflase suficient de aproape ca să le audă conversaţia, iar acum făcea mişto de ei. 

Fără a trebui să li se ordone, oamenii şi-au pregătit carabinele şi au aşteptat. 
Stonewall i-a făcut semn din cap lui Goose, şi acesta s-a ridicat în picioare. 

— Doi câte doi în spatele meu. Ştiţi de aveţi de făcut. 

Goose a ieșit din ascunziș, cu trupul aplecat spre înainte, făcându-se o ţintă 
cât mai mică. Cotton şi Cracker Jack l-au urmat, apoi Stonewall, iar ultimii Johnny 
Boy şi Gator. Deși Stonewall voia să împărtășească pericolele luptei și ale 
recunoaşterii cu oamenii săi, nu era nechibzuit. Viaţa şi mintea sa erau mult mai 
importante pentru Cauză decât a celor care-l însoțeau. Va lupta alături de ei, dar 
în vremuri ca acestea, orice gloanţe ar fi trase asupra lor, mai mult ca sigur că se 
vor opri în trupul altuia, înainte de a-l lovi pe el. 

— Jos și grupaţi, spuse Goose şi a înaintat în direcţia vocii, ajutat de lumina 
abia vizibilă a lămpii. 

Fără îndoială, erau chemaţi într-o capcană, dar Stonewall trebuia să vadă ce 
se ascundea în această pădure înainte de a-şi trimite armata în zori. 

Îndemânarea cu care oamenii săi se strecurau prin întuneric l-a făcut să se 
simtă mândru. Yankeii puteau ști că o mână de băieţi Confederaţi s-au aventurat 
în pădure, dar nicicând nu-i vor putea vedea când se apropie. 

Goose s-a oprit iarăși ascultând, dar nu a fost nevoie. Unioniștii își anunțau 
prezența cu lumina puternică a torțelor. Erau trei oameni. Vorbeau toți în același 
timp. Ca nişte femei pălăvrăgind în bucătărie. Dar plini de teamă şi altceva şi mai 
rău, ceva ce se regăsea când lupta se sfârșea — disperare. 

— Cevaşilea i-a băgat în spărieți, observă Gator. 

— Probabil că acum știu cine suntem, își dădu cu părerea Cracker Jack. 

Chiar dacă Goose și oamenii săi aveau oarece faimă în rândurile soldaţilor 
Confederaţiei, era îndoielnic că aceasta a ajuns şi la Unioniști, în primul rând 
pentru că atunci când își întâlneau inamicul, îl ucideau. 

Morţii nu spun povești. 

— Nu e vorba de noi, spuse Gator. Ascultaţi! 

În liniştea care a urmat, vocile panicate ale inamicilor s-a făcut auzite prin 
noapte. 

— Îţi spun că m-am uitat drept prin el. 

— Ochii lui străluceau. În pădurile astea trăiește Diavolul însuşi. 

— Nu a fost Diavolul. Şi nu a fost un animal. 

Vocea acestuia rămânea calmă. 

— A fost un om. În întuneric. Acum, stăpâniţi-vă. 

Ajungeau la el doar frânturi de conversaţie, dar a fost destul ca să-şi facă o 
imagine — una care nu-i plăcea deloc lui Stonewall. Absolut deloc. 

— Vrei să credem că un singur om a măcelărit nouă de-ai noștri fără să tragă 
nici un foc de armă? Fără să lase în urmă nici un cadavru? 

Aceşti soldați au întâlnit un inamic în pădure... şi nu era vorba de oamenii 
lui. Asta însemna că şi Uniunea avea probleme cu dezertorii, ceea ce va fi benefic, 
sau că acolo era vorba de o bandă nelegiuiți ucigaşi. Dar nu va afla adevărul decât 
după ce-i va interoga. 

— Îi vreau vii, a ordonat Stonewall spre dezamăgirea lor. 

— La dracu, mormăi Cotton, 

— După ce-și vor deschide gurile, puteţi să le tăiaţi gâturile. 

Legile războiului spuneau că aceşti oameni trebuiau capturați vii, dar ar fi 
fost doar trei guri în plus la alimentele pentru oamenii săi. 

Le făcu semn lui Cotton, Johnny Boy şi Cracker Jack: 

— Flancaţi-i! Când fac semn cu flacăra, ăă, știți ce aveţi de făcut. 

Explozia de lumină a străpuns noaptea, iluminând împrejurimile pădurii 
atât de brusc, încât devasta vederea omului. Combinată cu zdrăngănitul făcut de 

lampă la căderea pe pământ, l-a dezorientat atât de mult pe Stonewall încât ochii 
l-au trădat. Deşi era pregătit pentru lumina strălucitoare, a văzut doar o umbră 
dansând deasupra, în copaci, şi înainte ca lumina să-și piardă puterea, putea jura 
că şi umbra l-a privit pe el. 

Mâna lui Stonewall s-a dus la revolverul de la șold, dar înainte de a-l putea 
scoate din toc, un țipăt pătrunzător i-a atras atenţia asupra soldaţilor unionişti. 

— Sfinte Dumnezeule, se întoarce după noi! 

Stonewall ştia că e strigătul unui om, dar semăna mai mult cu chelălăitul 
unui coiot. Strigătul a fost urmat de o cacofonie de împușcături. Un bâzâit direct l- 
a plesnit peste obraz şi ceva masiv l-a trântit la pământ. 

Amintindu-şi de umbra vie, Stonewall s-a împotrivit până ce Goose i-a 
suflat în ureche: 

— Eu sunt, generale. 

Un altfel de strigăte au urmat barajului de focuri. Oameni implorând 
îndurare, în timp ce alţii cereau să se predea. Stonewall a remarcat supărarea din 
vocea lui Goose, când subordonatul său îl ajuta să se ridice. 

— Trebuie să vă readuc aminte că nu sunteţi nemuritor? 

— Sunt bine, spuse Stonewall, scuturând frunzele ude, căzute, de pe 
vestonul său. 

— Sângerați. 

Goose îi atinse obrazul, stârnindu-i durerea. 

— Va fi nevoie de vreo două copci. 

Orice alt om care i-ar fi vorbit lui Stonewall în asemenea manieră s-ar fi 
regăsit în prima linie la următoarea bătălie, dar Goose își câștigase acest drept. În 
negura războiului, el era cel mai apropiat de ideea pe care o avea Stonewall 
despre noţiunea de prieten. Când socializa cu oameni stimați precum Robert E. 
Lee, nu putea fi el însuși. Dar Goose îl cunoştea cu adevărat pe Stonewall. 
Temerile sale despre război, dragostea pentru soția sa Mary şi pentru nou-născuta 
fiică, Julia. Nu voia decât să fie cu ele acum, în siguranţa căminului lor, la căldura 
focului. De aceea lupta cu asemenea ferocitate. Cu cât se termina războiul mai 
repede, cu atât se va întoarce mai repede la ele. 

— Cicatricea mi se va potrivi, spuse, întorcându-și atenţia înapoi către micul 
luminiș, care devenise liniştit. 

A păşit pe lângă lampa a cărei flăcăruie scăzuse mult, însoţit de Goose şi 
Gator, cei doi oameni prudenţi când era vorba de probleme. Se aflau la câteva 
mile atât de tabăra unionistă, cât și de cea confederată, dar nu era nici un indiciu 
despre cine mai bântuia prin pădure în această noapte. 

Cei trei soldați unioniști erau îngenuncheaţi, sângerând din răni fără 
îndoială făcute de Cotton, Johnny Boy şi Cracker Jack. Oamenii fuseseră 
măcelăriți, dar Stonewall a fost impresionat de faptul că oamenii săi nu i-au ucis 
pe nici unul dintre ei. Pe de altă parte, cele mai multe răni păreau vechi de câteva 
ore, sângele era uscat, iar urmele de lovituri era deja vinete. 

Doar unul dintre ei a ridicat privirea la apropierea sa. Omul era tânăr, 
mustăcios și purta veston de ofiţer. Era comandantul lor, iar după cum arăta: un 
laş. Tremura. Ochii i se roteau în toate părțile. Apoi a urmat contactul vizual. 
Chipul omului a arătat că l-a recunoscut, apoi ceva la care Stonewall nu se 
așteptase — ușurare. 

— S-Stonewall? a întrebat omul. Slavă Domnului! 

Un soldat unionist mulțumind lui Dumnezeu la apariția Generalului sudist 
Stonewall Jackson în noaptea de dinaintea unei bătălii, sau în oricare noapte... aşa 
ceva nu se mai auzise. Dar, iată-l pe Stonewall privind un soldat unionist 
însângerat gata să-i sărute cizmele, de parcă ar fi fost însuși Isus. 

— Numele și gradul, fiule. 

— Căpitan Jason Ames, sir. 

Sir, a reţinut Stonewall. Respectul omului nu se datora doar cutumei, era 
sincer. Dar era doar frica cea care vorbea sau era posibil ca reputația sa de general 
abil să fi câștigat admiraţia Nordului? Dacă acesta era adevărul, era bine pentru 
confruntarea de dimineață. Nimic nu era mai slab decât o armată cuprinsă de 
frică. 

— Ce faceți pe-aici, Căpitane Ames? 

Cotton şi-a pregătit pumnul, gata să lovească, dar Stonewall a ridicat mâna, 
oprindu-l. Nu a văzut rezistenţă în ochii căpitanului. 

Acesta cerceta copacii din jurul lor. Cei doi oameni ai săi nu încetaseră nici o 
clipă să facă acelaşi lucru, încă de la venirea lui Stonewall. Și-a ridicat şi el privirea 
spre ramuri. Acolo unde dansau umbrele. Lampa încă mai ardea, dar flacăra se 
micșora. Mai aveau doar câteva minute înainte de a rămâne complet în întuneric. 

— Căpitane Ames? L-a atenționat Goose, readucându-l la subiect. 

— C-Cred că același lucru ca şi dvs, presupun. Cercetam... 

— Uitaţi-vă la el, spuse omul din dreapta lui Ames, arătând spre Stonewall, 
care nu-şi lua ochii de la copaci. Și el îl vede. 

Stone își cobori privirea asupra lui. 

— Ce să văd? 

— A fost un demon, spuse omul. Însuși Lucifer. 

Celălalt soldat unionist a adăugat: 

— Mai masiv decât oricine dintre voi. Și mai rapid. Cu ochi strălucitori. A 
ucis nouă oameni. Doar noi am rămas. 

— Asta nu-i nici o surpriză, spuse Johnny Boy. Voi, yankeii, aveţi la fel de 
mult creier ca... 

— Johnny, l-a redus la tăcere Stonewall, apoi a continuat: 

— Căpitane, susții aceeași poveste? 

— A fost un om, a confirmat Ames. Dar era singur. Și mare. 

— Şi ţi-a ucis nouă oameni? a ridicat Stonewall o sprânceană subliniind că 
afirmaţia era mai mult o întrebare, decât o repetare a faptelor. 

— Da, sir. 

— Şi unde sunt? Cadavrele? 

— Le-a luat, a precizat Ames, cu ochii în pământ. 

— Unde? 

Căpitanul și-a ridicat privirea către coroanele copacilor cufundate în 
întuneric, pentru că lampa aproape că-și terminase uleiul. 

— Nu poate fi doar un singur om, interveni Gator. Eu cred... 

Un zgomot ca de ciocănitoare care bate într-un copac s-a auzit din bolta de 
deasupra lor. La auzul sunetului, Ames şi oamenii săi au tresărit. Era clar că l-au 
mai auzit, și nu-l asociau cu ceva bun. 

— El este? 

Ames dădu din cap, confirmând. 

— Trebuie să plecăm. 

— Singurul loc în care vă veți duce este o închisoare a Confederaţiei, spuse 
Goose. 

Erau puţine orori pe pământ care să se compare cu condiţiile deplorabile în 
care erau ţinuţi prizonierii de război în Sud. Înfometarea era sălbatică. Singura 
cale care împiedica moartea lentă a unui prizonier nordist era... canibalismul. 
Acești oameni trebuie să fi ştiut măcar atâta lucru. Condiţiile din Nord nu puteau 
fi cu mult mai bune. Dar Ames și oamenii lui erau pur și simplu nerăbdători să 
împărtăşească această soartă. 

Când a doua ciocănitoare și-a bătut ritmul chiar peste capetelor lor, toți 
oamenii lui Stonewall au reacționat, ridicând carabinele către întunericul de 
deasupra. 

— Nu văd nici un rahat, a bombănit Cotton. 

— Nu-i ni'ica acoloşa, a hotărât Gator, dar a păstrat carabina ridicată. 

Goose a dat să stingă lampa din spatele lor, vrând să o acopere cu pământ. 

— Stop, l-a oprit Amers. Nu faci decât să ne lași orbi. 

Goose a continuat să arunce pământ peste lampă. 

— Un om nu poate trage în ce nu vede. 

— E]..., dădu Amers din cap, ...vede foarte bine prin întuneric. 

— Mie nu mi se pare a fi un om, sublinie Stonewall, cu o mână pe pistolul 
din toc, iar cealaltă pe teaca sabiei. 

— Goose, aprinde altă lampă. 

— Ne duceţi în tabără? a întrebat unul dintre soldaţii unioniști, cu vocea 
plină de speranţă. 

Dar Stonewall a negat cu o mişcare a capului. 

— Încă nu. Încă mai avem o misiune de îndeplinit. 

— Vă spunem noi tot ce vreţi să știți, spuse celălalt soldat yankeu. 

— N-avem nici o cale să știm dacă spuneţi adevărul, i-a răspuns Goose. 

Cei trei părură să se prăbușească în interiorul lor. 

— Ahh, se băgă în vorbă Cracker Jack. Poate o putem convinge pe mama lui 
Johnny Boy să-i alăpteze când ne... 

Din întunericul pădurii, de pe pământ, a ajuns la ei zgomotul de frunze şi 
crenguțe călcate în picioare. Carabinele s-au îndreptat în direcția aceea. Oamenii 
lui Stonewall erau gata să acţioneze, dar el putea vedea că erau speriați. La dracu, 
şi el era speriat. Dar nimeni nu părăsea această pădure până ce nu afla ce fel de 
primejdie aștepta armata sa. 

— Arată-te! a strigat Goose. 

Şi-a ridicat carabina şi s-a uitat la Stonewall care a înclinat capul. 

— Aproape că aş putea spune că ne-ai făcut o favoare. leşi la vedere acum, şi 
ne putem considera prieteni. Dar dacă mă faci să aştept mai mult decât număr 
până la cinci... ei bine... ce va urma e de la sine înţeles. 

Gator, Johnny Boy şi Cracker Jack stăteau de o parte și de alta a lui Goose, 
un adevărat pluton de execuţie. Cotton se afla în spatele prizonierilor, sperând, 
fără îndoială, ca aceştia să încerce să fugă. 

Stonewall număra în mintea sa. Când a ajuns la zero, Goose și-a ținut 
promisiunea, trăgând în direcția de unde venea zgomotul. Ceilalţi au făcut la fel, 
trăgând şi reîncărcând. Au spulberat scoarța trunchiurilor de copaci şi frunzișul 
tufişurilor, dar... nu s-a auzit nici un strigăt de durere. 

— Încetaţi! şi Goose şi-a lăsat în jos ţeava armei. 

Se întoarse către Johnny Boy. 

— Du-te și vezi. 

Spre lauda sa, Johnny Boy a rupt-o la fugă, dispărând în pădure. Se va 
întoarce curând cu veşti despre succesul sau eșecul lor. 

Stonewall a clipit când ceva l-a lovit în spatele piciorului. Când şi-a coborât 
privirea l-a văzut pe Ames dându-se înapoi, cu o expresie de groază pe chip. 

— Cotton, spuse Stonewall gata să ordone uciderea lui, dar ceva l-a făcut să 
se întoarcă. 

Cotton stătea pe jumătate aplecat peste unul dintre unioniști. Ceva ce 
semăna cu un harpon îi ieșea prin piept, trecea prin capul soldatului unionist şi 
era înfipt în pământ. Cu viaţa scurgându-se din el, ochii lui Cotton îl implorau pe 
Stonewall. 

— Goose, a strigat acesta, după care şi-a scos pistolul și l-a împușcat în 
frunte pe Cotton. 

În clipa în care oamenii săi s-au întors și au văzut oroarea, harponul a fost 
retras, smucind capul unionistului în pieptul lui Cotton. 

Goose a îndreptat arma către cei doi. 

— Ce mama dracului... 

— Îi o funie coloșa, în spate, spuse Gator. Careva dă la peşte... 

Confirmând parcă spusele lui, cele două cadavre au fost trase puternic 
înapoi, apoi în sus. În copaci. Unde umbrele dansau și unde cineva continua 
vânătoarea începută cu oamenii lui Ames. 

— Măiculiță! a strigat Cracker Jack, când cele două cadavre legate împreună 
au dispărut în noapte. 

Vorbea peste carabina sa ridicată gata de tragere, căutând o țintă, dar fără să 
o găsească. Indiferent cine i-a ucis și luat pe oameni, era imposibil de văzut, dar 
putea fi auzit, zdrobind ramurile când se mişca. 

— Ce fel de om poate trage așa doi flăcăi zdraveni sus, în copaci? 

— Asta v-am spus, a strigat celălalt soldat unionist, cu vocea înecându-se de 
panică. E însuşi Diavolul, care se aruncă asupra noastră ca un leu ce atacă. Ne 
mănâncă sufletele! 

Când a sărit în picioare și a rupt-o la fugă, nu l-a oprit nimeni, iar Stonewall 
nu le-a ordonat să o facă. Ames le dăduse toate informaţiile de care aveau nevoie, 
iar fugarul era doar un laş care nu va fi de nici un folos în lupta ce, cu siguranţă, 
va urma. 

Dar acesta a scos un țipăt ascuţit, apoi a gâlgâit cu durere, toți ochii 
întorcându-se către el. S-a poticnit înapoi din întuneric, cu mâinile la gât, sângele 
țâșnindu-i printre degete. 

Cracker Jack şi Gator şi-au ridicat armele vrând să deschidă focul, dar 
Stonewall le-a ordonat: 

— Nu trageţi! 

Imediat după această comandă, Johnny Boy s-a întors în luminiș, ștergându- 
și lama cuţitului de mâneca soldatului. Unionistul cu gâtul tăiat a căzut în 
genunci, apoi cu fața la pământ. Când Johnny Boy şi-a ridicat privirea de la el, a 
văzut ochii camarazilor săi. Şi a înghețat. 

— Ce-am pierdut? Unde-i Cotton? 

— Colo sus, spuse Gator. P'in copaci. 

— Generale? Goose se străduia din răsputeri să-și ascundă frica. Ce 
ordonați? 

Singurul motiv pentru care Goose ar fi cerut noi ordine, era acela că 
realmente considera ultimul ordin al lui Stonewall — de a face o recunoaștere a 
taberei inamicului — era o nebunie. 

Datorită morții neaşteptate și a dispariţiei lui ciudate, Stonewall înclina să 
fie de acord cu Ames. 

— Daţi-i o armă, spuse arătând spre acesta. 

Goose a fost uimit, dar s-a executat, înapoindu-i acestuia centura cu tocul 
pistolului şi sabia. 

— În noaptea asta lupţi cu noi, spuse Stonewall, și, dacă supravieţuiești, ai 
cuvântul meu că te vei întoarce nevătămat la ai tăi, după bătălia din dimineaţa 
asta. 

După ce Ames și-a încins centura, a acceptat carabina dând din cap. 

— Lupt împreună cu voi. 

— De fapt, noi suntem împreună cu tine. Arată-ne drumul. 

Ames a făcut ochii mari. 

— S-Spre tabăra Uniunii? 

— Pentru asta ne aflăm aici, pentru asta a murit omul meu. Intenţionez, cu 
orice preţ, să văd totul cu ochii mei. 

— Chiar dacă asta v-ar costa propria viață? 

— Mai devreme sau mai târziu, războiul mă va ucide, dar blestemat să fiu 
dacă asta se va întâmpla pentru că fug de o luptă. 

Odată cu aceste cuvinte, stomacul lui Stonewall s-a strâns. Nu voia să 
moară. Avea o soție şi o fiică nou-născută pentru care să trăiască. Şi le iubea mai 
mult decât putea să recunoască un om al războiului, fără să devină dezertor. Dar 
nu era un laş, iar dacă murea luptând cu inamicul, măcar soţia și fiica vor fi 
mândre de el. Arătă spre nord: 

— Şi-acum... după tine. 

Gator a trecut în frunte, lângă Ames, ținând o torţă care strălucea puternic în 
noapte. Dacă întunericul nu-i stânjenea pe ceilalți să-i atace, nu-i va face nici pe ei 

să fie orbi. Goose mergea alături de Stonewall, iar Johnny Boy şi Cracker Jack 
asigurau spatele. 

Au mers doar zece minute în linişte înainte ca Gator să-l oprească pe Ames. 

— Simt cevașşilea. 

Îşi ridică nasul în aer, adulmecând. 

— Mortăciune. 

— Aceasta este calea pe care ai venit? a întrebat Goose. Pe-aici ți-au murit 
oamenii? 

Ames a confirmat în tăcere. 

— Continuă să mergi. Încet, a ordonat Stonewall. 

Gator s-a mai furişat câțiva metri, urmat de Ames la câţiva pași în spate. 
Apoi s-a oprit din nou. 

— Morți agăţaţi sus. Drept în faţă. 

Cei din grup s-au apropiat unii de alţii și au înaintat împreună. Detaliile era 
greu de văzut în lumina dănţuitoare a flăcării, dar le percepeau pe măsură ce se 
apropiau. Două trupuri atârnau legate de picioare de crengile de deasupra, fără 
haine... şi fără piele. Capetele și şira spinării erau smulse. Fluidele picurau ritmic 
pe solul pădurii, scurgându-se din trupurile hăcuite. 

— Mama mă-sii, a încremenit Cracker Jack. 

— Acela e Cotton? a întrebat Johhny Boy, punând vârful ţevii pe rana 
deschisă în pieptul cadavrului, acolo unde străpunsese harponul. 

— Așa se pare, a confirmat Cracker Jack. 

Stonewall ştia ce gândesc ceilalți, pentru că și el își punea aceleași întrebări. 
Cum au putut fi smulse capetele și coloanele vertebrale? Cum puteau doi oameni 
lăsaţi fără haine și piele în mai puţin de zece minute şi agățați chiar în calea lor? 

Nu părea ceva posibil. 

Nu părea ceva făcut de oameni. 

Ciocănitoarea s-a întors, tachinându-i de sus, din copaci. Frunze cădeau. Din 
altă direcţie, vocea: „Laptele mamei”. Alte frunze scuturate. La fiecare nou sunet, 
grupul își rotea armele în direcţia lui, căutând o ţintă. 

Se joacă cu noi, se gândi Stonewall. ÎL privi pe Ames, în ai cărui ochi văzu clar 
mesajul: „Trebuia să mă ascultați”. 

Stonewall nu l-a contrazis. 

Sunetul ca de ciocănitoare a fost urmat de un whoosh pe care Stonewall l-a 
auzit şi l-a simţit. Ceva a trecut pe lângă el și l-a lovit pe Cracker Jack. Acesta a 
fost ridicat de la sol și izbit de cadavrul lui Cotton. Odată cu răcnetul lui Cracker 
Jack, pe chipul lui a apărut o reţea, care se strângea pe craniu, pătrunzând în el. 
Din răni a ţâşnit sângele. Hainele au căzut de pe el, micile pătrate perfecte tăiate în 

pânză dezgoleau același tip de răni încrucişate pe trup. O plasă care se strângea îi 
presa trupul de cel al lui Cotton. 

Când țipetele lui Cracker Jack au ajuns la cele mai înalte note, Stonewall şi-a 
scos pistolul din nou și l-a împușcat în cap. 

— Am obosit tot împușcându-mi oamenii, a strigat. Arată-te, ca un bărbat 
adevărat. Vreau să ştiu cine mă ucide înainte de a muri. 

Stonewall nu avea intenția să moară, dar nici nu putea lupta bine cu cineva 
pe care nu-l vedea. Spera că trucul său va avea succes. 

Nu a avut, dar Johnny Boy a şoptit: 

— ÎI văd. Doar ochii. Ne urmăreşte. 

Îşi ridică carabina ochind, apoi s-a întors rapid spre stânga și a tras. Focul de 
armă a fost urmat de un urlet furios. Sunetul l-a făcut pe Stonewall să se îndoiască 
din nou de hotărârea sa. Urletul și performanţele fizice pe care le-a văzut în acea 
noapte, nu erau nici pe departe ceva omenesc. 

— L-am lovit pe ticălos! a strigat Johnny Boy, când crengile de deasupra s- 
au scuturat. 

Apoi a clipit, şi-a şters obrazul cu mâna și și-a mirosit degetele. Erau ude cu 
ceva verde-luminos, de parcă strivise niște licurici pe piele. 

— Ce dra...? 

Nedumerirea lui Johhny Boy, şi trupul, au fost tăiate — la propriu — de un 
disc rotitor din metal. A venit și a plecat cu un whoosh, lăsând omul rănit încă în 
picioare, nemișcat şi tăcut. Apoi a căzut în genunchi, iar impactul a făcut să-i 
alunece capul retezat care a căzut la pământ odată cu restul trupului. 

Gator, netulburat de recentul act de violenţă, a îngenuncheat lângă capul lui 
Johnny Boy care încă mai păstra pe chip o expresie confuză. Nici măcar n-a 
tresărit când ochii acestuia au clipit. Şi-a trecut doar degetele prin substanța 
verde. A mirosit-o. A gustat-o. 

— Aista-i sânge. 

Stonewall şi-a scos încet pistolul. A pierdut trei oameni în mai puţin de 20 
de minute. Johnny Boy a reuşit să-l rănească pe adversarul lor, dar sângele verde 
strălucitor confirma ceea ce crezuseră oamenii lui Ames, iar Stonewall începea să 
se teamă. Diavolul însuși venea după Stonewall Jackson. 

— Doamne Dumnezeule, spuse, rugându-se așa cum făcea înaintea fiecărei 
bătălii. Călăuzește-ne în această încercare. Dă-ne tăria lui Samson şi înțelepciunea 

lui Solomon. Călăuzeşte-ne prin această pădure către siguranţă și cruţă-ne viețile. 
Facă-se.., 

Stonewall s-a oprit. Termina fiecare rugăciune cu aceleași cuvinte: „Facă-se 
voia ta.” Dar voia lui Dumnezeu era o chestie delicată. Putea să fie pentru binele 
general, mult peste înțelegerea muritorilor de rând, nu întotdeauna urmând 
dorințele umane, nici chiar pe cele ale bunilor creștini. Așa că a înlocuit cuvintele: 

— Te rog nu-l lăsa pe Diavol să mă ucidă. Amin. 

Sfârșind rugăciunea, şi-a dat seama că oamenii lui se uitau fix la el, Goose 
șoptindu-şi numele. Cel adevărat: Thomas. Nu mai era nimic de spus. Era timpul 
să plece. Lui Goose trebuia doar să i se indice direcţia. 

Stonewall s-a întors către Ames. 

— Suntem mai aproape de liniile Uniunii? 

— Cu câteva mile, a confirmat acesta. 

— Am cuvântul tău că mă voi putea întoarce în siguranță în tabăra 
confederată, în zori. 

— Jur pe viața mea. 

— Condu-ne. Cât de repede poți. 

Alergau prin noapte, ghidaţi de simţul de orientare al lui Ames şi de lumina 
unei singure torţe. După doar zece minute, plămânii lui Stonewall cereau o pauză, 
dar el nu credea nici o clipă că vânătorul a renunţat — în nici un caz după ce a fost 
rănit. 

Ames s-a oprit cu mâinile pe genunchi, respirând din greu. Înainte ca 
Stonewall să-l îmboldească să continue alergarea, s-a auzit urletul de durere al 
vânătorului. Era la fel cu al unui om căruia i se extrage un glonţ rămas în trup. Nu 
pierdea timpul şi-şi îngrijea rana. Stonewall era aproape sigur că-şi va relua 
urmărirea, dar era mulțumit că zgomotul l-a făcut pe Ames să-și reia alergarea. 

După alte zece minute, viteza lor s-a încetinit considerabil, dar nu s-au oprit. 
Stonewall simţea o rază de speranţă. Drept în fața lor, pădurea era străpunsă de o 
lumină slabă. Un luminiş. Forţele Uniunii nu puteau fi cu mult dincolo de acel loc. 

Gator a văzut şi el același lucru, pentru că a mărit pasul, zicând: 

— Acușica ajungem! 

În cinci paşi a ajuns la viteza maximă. Apoi s-a oprit brusc, ca şi cum s-ar fi 
lovit de un zid... care nu se afla acolo. 

Mici linii frânte care arătau precum fulgerele s-au întins din locul de impact, 
mișcându-se în sus și-n jos, dezvăluind prezenţa unei forme imense, nonumane. 

Gator a căzut pe spate, a făcut o tumbă și s-a ridicat în picioare cu trunchiul 
aplecat. Şi-a ridicat privirea asupra inamicului care s-a dezvăluit: 

— leste un om-aligator. 

Îşi trase cuțitul lung de la şold. 

— Ca mine. 

Neînfricatul vânător de aligatori, s-a aruncat înainte rotind cuțitul într-un 
arc larg. Diavolul s-a ferit şi a prins fața lui Gator în palma sa, dar omul a reuşit 
să-și termine lovitura, trecând cu lama peste mijlocul creaturii. Lama nu a pătruns 
destul de adânc ca să eviscereze bestia, dar a făcut să curgă mult sânge luminos. 

Stonewall nu-și putu da seama dacă creatura a simţit sau nu rana provocată. 
Deşi mare parte din pielea sa reptiliană era expusă, purta și o armură ciudată, care 
includea o cască cu aspect sinistru, cel puţin Stonewall spera că este o mască. Nu 
mai văzuse nici când în viața sa şi nici nu-şi imaginase nimic atât de oribil, dar nu 
era cu totul lipsit de speranţă. Această creatură putea fi rănită, iar asta însemna — 
aşa spera — că putea fi ucisă. 

Cu un strigăt înăbuşit de mâna mare, cu gheare, a creaturii ce-i strângea 
capul, Gator şi-a tras cuțitul înapoi, pregătindu-se să i-l înfigă în beregata. Dar n-a 
mai reuşit. Bestia și-a răsucit brațul, rotind capul lui Gator cu 180, și rupându-i 
gâtul. 

La sunetul făcut de ruperea vertebrelor lui Gator, Goose a deschis focul, mai 
întâi cu carabina, apoi cu revolverul. Fiecare glonţ tras a nimerit perfect în cap. 
Dacă ar fi tras într-un om, n-ar mai fi rămas mare lucru din capul acestuia. Dar 
această creatură nu era nici pe departe un om, şi casca sa argintie a deviat barajul, 
rămânând doar mici semne în metal. 

Goose şi-a păstrat ultimul glonţ: 

— E ca și cum aș trage într-o placă de metal. 

Creatura și-a întors ochii strălucitori către Goose, ca şi cum ar fi fost niţel 
iritat de atacul acestuia. Sunetul de ciocănitoare a făcut să i se ridice părul lui 
Stonewall. Era singura parte din trupul său capabilă de mişcare. Apoi chestia de 
pe umărul creaturii s-a activat - ca un fel de al treilea apendice, ca un braţ metalic 
malformat -— rotindu-se pe direcție. Un triunghi de raze roşii luminoase a tăiat 
întunericul, ieșind din laterala căştii creaturii şi au marcat o zonă roșie pe pieptul 
lui Goose. 

Goose a ochit torsul creaturii și a apăsat pe trăgaci chiar în clipa în care o 
izbucnire de lumină strălucitoare-albastră a explodat de pe umărul său. 

Stonewall s-a ferit de globul luminos și de căldura pe care o degaja acesta. S- 
a uitat în spate la timp ca să-l vadă pe Goose izbit de un copac, și cu trupul ars. 
Creatura rămase nemișcată privind în jos la încheietura palmei, unde o rază de 
lumină portocalie de la torță a dezvăluit vătămarea produsă de ultimul glonte al 
lui Goose. 

— Sir, a horcăit Goose, încercând să se ridice. 

În partea din față, hainele îi erau arse. Avea pielea roşie, crăpată, 
sângerândă, iar din arsuri se ridica fum, ca de la un porc pârlit. 

— Dă-mi... pistolul tău. Şi pleacă. 

Stonewall nu voia să-şi părăsească omul. Mai bine îi punea capăt suferinţei, 
aşa cum făcuse pentru Cotton şi Cracker jack. Dar Goose îi putea asigura o 
rezervă de timp prețioasă. Ridică privirea auzind freamătul frunzelor. 

Ames se retrăgea alergând către marginea pădurii. Stonewall nu ştia dacă 
omul era laş, sau doar isteţ, dar nu-i păsa. Fuga era ultima opțiune rămasă. Îi 
dădu pistolul lui Goose, care s-a schimonosit de durere când a strâns arma cu 
degetele. 

— Pleacă, spuse Goose, scrâșnind din dinți. Întoarce-te... la familia ta. 

Ultimele cuvinte l-au făcut pe Stonewall să o ia pe urmele lui Ames, fără să 
mai scoată nici o vorbă. A urmat luminiţa portocalie abia vizibilă a torței acestuia, 
sperând că omul știa încotro se îndreaptă. În față pădurea parcă era mai 
luminoasă. 

Apoi a izbucnit o împușşcătură. 

Mai are două cartuşe, se gândi Stonewall. Încă două cartușe. 

Dar singurul sunet care a urmat a fost urletul răscolitor care, într-un fel, 
păru mai tare decât un foc de pistol. Stonewall s-a oprit la marginea pădurii, 
șovăind între dorinţa de a trăi și loialitatea față de omul pe care-l lăsase în urmă. 

Atunci, din întunericul pădurii, Diavolul a răcnit după el, iar Stonewall a 
rupt-o la fugă peste câmpul care se întindea pe câțiva kilometri, unde va lupta 
armata sa, va ucide și va muri chiar în această dimineaţă. Şi unde presupunea că 
va muri şi el, poate chiar înainte de răsăritul soarelui. 


Respirând din greu și mai temător decât ar fi vrut să recunoască, Stonewall 
s-a oprit în mijlocul câmpului. Era înconjurat de iarbă înaltă, galbenă, care se 
unduia în bătaia brizei. Deasupra străluceau stelele. Dacă ar fi fost cu Mary şi 
Julia, gândurile sale s-ar fi îndreptat către frumuseţea creației Domnului. Acum 
însă, nu se putea gândi decât la Diavolul care îl tortura pe el. Precum biblicul Iov, 
dar într-o manieră mai personală. Stătea în fața singurului semn lăsat de Ames de 
când fugise din pădure. Torța era înfiptă în pământ, în mijlocul câmpului, precum 
un jalon. ÎI atrăsese pe Stonewall direct acolo, unde se aștepta să-l găsească pe 
Ames odihnindu-se sau așteptând ca un fel de ambuscadă. Dar nu era decât torța 
singură, luminând portocaliu în noapte un cerc de vrea zece metri. 

Era gata să-l blesteme pe Ames, când a auzit un foșnet în spatele său. 
Cineva, sau ceva, se mișca prin iarbă. S-a întors încet, pentru că era foarte sigur 
cine l-a urmărit până aici. 

Din întuneric a apărut Diavolul, înalt şi puternic. Sânge luminos se scurgea 
din tăietura de pe abdomen și din celelalte două răni făcute de gloanţe, una în 
coapsă şi alta în umăr. Nici una nu părea să încetinească mișcările creaturii sau 
măcar să-i provoace un disconfort. Fiecare rană ar fi ucis un om pe câmpul de 
luptă datorită infecției. Dar nici asta nu părea să fie o problemă pentru bestie. 

Stonewall şi-a scos celălalt pistol. 

— Ce eşti tu? 

Trei puncte roșii au apărut zumzăind pe casca creaturii. Arma de pe umărul 
său s-a orientat asupra generalului. 

Rezultatul unui schimb de focuri cu această creatură nu putea avea decât un 
singur potenţial sfârşit, şi-a dat seama Stonewall. Goose a fost un pistolar mai bun 
şi mai rapid decât el și tot nu a putut dobori creatura. Dacă Stonewall apăsa 
trăgaciul, urma să aibă soarta lui Goose. 

Şi-a ridicat braţul în lateral, apoi a lăsat pistolul să cadă în iarbă. 

Monstrul şi-a îndreptat şi el într-o parte arma de pe umăr, apoi s-a relaxat. 
Cele trei punte roşii s-au stins. Cu un fel de mârâit, Diavolul şi-a desfăcut armura 
și şi-a lepădat arma montată pe umăr. Apoi, cu un șuierat însoţit de un jet ca de 
aburi și-a scos şi casca. 

Stonewall s-a dat un pas înapoi când a fost îndepărtată masca. 

Apoi alți patru când i-a văzut fața, oprindu-se doar când a simţit în spate 
arsura torței. 

— Lucifer. În carne și... 

Şi-a tras sabia, lama lungă, lustruită strălucind în lumina flăcării. Stonewall 
și-a adunat întreg curajul şi a strigat: 

— În numele lui Isus Cristos, îţi poruncesc să... 

Creatura s-a aplecat spre înainte, și-a îndepărtat larg braţele musculoase și a 
urlat. Respirația sa fierbinte și puturoasă l-a învăluit pe Stonewall, amândouă 
parcă mai fierbinţi și mai umede decât aerul verii timpurii. 

Un zing metalic şi două lame s-au extins de pe antebraţul drept al creaturii. 
Şi-a dus mâna dreaptă la spate și a scos discul cu lame ascuţite, ținând degetele 
prin cele cinci orificii ale acestuia. Stonewall a recunoscut arma care retezase capul 
lui Johnny Boy. Încă mai avea pe el un strat subțire de sânge. 

Monstrul a luat poziție de atac şi a început să se rotească în jurul 
generalului. Stonewall făcu la fel, rămânând mereu cu fața spre el. Lama sabiei 
sale era mai lungă decât a creaturii, dar braţele sale lungi îi asigurau avantajul. Și 

nu-l putea surclasa nici din punct de vedere al forței fizice. Dar, poate că putea fi 
mai isteț decât el? Calea pe care a văzut-o, singura sa speranţă, era să-l provoace 
să lovească primul — el reușind să pareze — și să-l surprindă vulnerabil în poziţie 
fandată. Era aceeași tactică care garanta victoria împotriva Uniunii în bătălia ce 
urma... dar va fi eficientă împotriva unui predator ca acesta? 

După câteva clipe, creatura s-a ridicat iarăși, mandibulele sale oribile 
agitându-se în timp ce-l privea pe Stonewall de sus până jos. 

Mă reevaluează, se gândi. Știe că încerc să-l depăşesc în gândire. 

Cu o mișcare din încheietura mâinii, Diavolul a trimis discul să plutească 
undeva, în întuneric. Singura dovadă care dovedea că n-a zburat undeva, aiurea, 
era vâjâitul lamelor sale prin aer. Arma se rotea în jurul lor. Când zgomotul s-a 
făcut brusc mai puternic, Stonewall s-a lăsat pe vine. Lamele rotitoare au trecut pe 
deasupra sa. 

Îşi controlează arma, şi-a dat seama Stonewall. Atât timp cât nu lupt, sunt 
vulnerabil. Mă forțează să atac. 

Așa a făcut. 

Stăpânindu-şi impulsul de a scoate un strigăt de luptă, Stonewall a fandat cu 
sabia direct înainte, sperând să-l înjunghie pe Diavol direct în piept. Dar lovitura a 
fost parată de creatură cu mâinile goale. 

Stonewall a repetat, adăugând furia disperării la lovitură. Sabia a scos 
scântei la contactul cu pumnul armat al monstrului. A retras-o din nou, încercând 
o nouă împunsătură care viza artera femurală, deşi habar nu avea dacă creatura 
avea așa ceva. Vârful sabiei s-a înfipt în mușchiul gros, făcând o tăietură de vreo 5 
cm. 

Încurajat de mica sa victorie, Stonewall a ridicat sabia deasupra capului și a 
lovit în jos, asupra umărului Diavolului. Sabia s-a oprit atât de dur încât aproape 
că i-a zburat din mână. Demonul o prinsese între cele două lame extinse de pe 
antebraţ. Cu o răsucire rapidă, sabia a fost ruptă în trei bucăți și smulsă din mâna 
lui Stonewall. 

S-a împleticit în spate, departe de predator. Călcâiele i-au alunecat pe ceva şi 
a căzut pe spate. Era pistolul pe care îl abandonase. L-a înhăţat şi a început să se 
târască încet înapoi, departe de torţă și de monstrul luminat de flacăra ei. 

O voce a răsunat peste întinderea câmpului. Era istovită, dar o recunoscu ca 
fiind a lui Ames. 

— Grapeshot!! 


1 Grapeshot — la acea vreme era un obuz de artilerie a cărui încărcătură era formată dintr-o multitudine de bile 
împachetate strâns într-o pânză de sac (semănau cu boabele de strugure=grapes), separat de încărcătura de pulbere 
de un disc metalic de diametrul ţevii tunului. Era folosit atât în luptele terestre, cât şi navale. După ce erau lansate, 
bilele se împrăştiau de la gura țevii, având efectul devastator al unui shotgun gigant. 

Stonewall a făcut ochii mari. Un proiectil de tip grapeshot conţinea bile 
metalice de mărimea unor boabe mari de strugure. Când era tras dintr-un tun, 
putea devasta atacul infanteriei sau al cavaleriei. Brusc, a înţeles clar rostul torței. 
În întunericul nopții, era un reper-țintă, cam cu același rol ca triunghiul de puncte 
roșii al creaturii. 

Retrăgându-se și mai mult, Stonewall a schimbat direcția, atrăgând creatura 
în cercul de lumină. Prins în umbra monstrului, așteptă. Creatura s-a oprit din 
nou, uitându-se la general, apoi la flacăra din spatele său. 

Ştie. Se va muta de acolo. 

Şi-a ridicat pistolul şi a tras. Glontele a lovit creatura într-o parte, atrăgându- 
i din nou atenţia asupra sa. A ochit mai sus, dar a auzit vâjâitul familiar al discului 
picând asupra sa dinspre dreapta. S-a lăsat pe spate chiar în clipa în care discul a 
trecut prin spaţiul unde se aflase capul său. A ridicat mâna să tragă din nou, dar 
boomul care a răsunat în noapte a fost mult mai puternic decât cel pe care-l putea 
face un pistol. 

O explozie luminoasă verde a izbucnit, acoperindu-l pe Stonewall din cap 
până-n picioare. 

Şi-a șters ochii. Diavolul stătea deasupra sa, cu trupul distrus de grapeshot. 
Capul îi era despicat în două jumătăţi. Stonewall s-a rostogolit într-o parte, 
evitând la mustață trupul ce se prăbușea. 

Când s-a ridicat, a auzit: 

— Trebuie să pleci! 

Ames, călare, ducea cu el un bidon cu lichid. 

Tânărul căpitan a descălecat și i-a dat frâul lui Stonewall. 

— V-am promis ceva și intenționez să-mi țin cuvântul! Plecaţi! 

— Nu putem lăsa pe nimeni să afle despre asta, spuse Stonewall. Nimeni nu 
va mai lupta dacă vor crede că Diavolul și-a făcut sălaşul aici. 

— Am eu grijă. 

Şi Ames vărsă lichidul peste cadavru. 

Recunoscând mirosul de petrol și zgomotele făcute de oamenii ce se 
apropiau, Stonewall a încălecat. 

— Dacă ne întâlnim pe câmpul de luptă, n-am să ezit. 

Ames zâmbi, ridicând torța. 

— Atunci voi face tot posibilul să vă evit. 

Când trupul Diavolului s-a transformat într-un infern de foc, Stonewall a 
dat pinteni calului şi a galopat în noapte, direct prin pădurea unde muriseră 
oamenii săi. A galopat fără oprire simțind în spate ghearele Diavolului încercând 
să-l înşface din întuneric. 

Nu a încetinit nici când a ieşit pe partea cealaltă, nici când a ajuns lângă 
liniile confederate, nici chiar când şi-a auzit oamenii strigând la el să se oprească. 

Ceea ce l-a oprit a fost un glonte tras de proprii săi oameni. 

Stonewall a căzut în iarbă, cu ochii la cer, gândindu-se la soţie şi fiică, 
ascultând oamenii care strigau despre omul ce strălucea în verde... apoi a văzut 
un fulger de lumină ridicându-se din pădure și dispărând printre stele. 


Thomas ‘Stonewall’ Jackson a murit la 10 Mai 1863, de o infecţie provocată 
de un glonţ tras în el de proprii săi oameni, la întoarcerea dintr-o misiune de 
recunoaștere. 

Motivul exact pentru care a fost împușcat chiar de ai lui a rămas un mister. 

Exisă reguli scrise şi reguli nescrise, iar eu le-am cunoscut pe toate în 
prima mea zi în departament. Regula nescrisă spune că noul detectiv 
primeşte cea mai nasoală muncă. lar în acea dimineață asta era să urmezi 
una din regulile scrise: spitalele din oraş trebuiau să raporteze victime ale 
împuşcăturilor, iar departamentul trebuia să le investigheze. Muncă 
plictisitoare şi probabil zadarnică. Dar regulile sunt reguli. Iar femeile trebuie 
să muncească de două ori mai mult într-o lume a bărbaților. 

Aşa că am plecat. 

Am cea mai rea maşină, evident, fără GPS pe bord şi fără hartă în bord, dar 
am găsit spitalul destul de uşor. Era o clădire mare bej, în sud-estul 
centrului. Am arătat insigna mea nouă şi strălucitoare şi am fost îndrumată 
la etajul cinci. Nu era chiar terapie intensivă, au spus ei, dar cam acelaşi 
lucru. O chestie destul de importantă încât a trebuit să-mi închid telefonul. 

Acolo m-am întâlnit cu o asistentă şi ea m-a dus la o doctoriță care avea fire 
argintii în păr şi arăta deşteaptă şi plină de bani. Mi-a spus că am venit 
degeaba. Victima era adormită şi nici nu se va trezi prea curând pentru că a 
fost sedată cu un amestec personalizat de medicamente care mie-mi suna 
foarte bine. Dar eu eram nouă şi aveam de scris un raport, aşa că am cerut 
părerea ci. 

— Rană prin împuşcare, a spus ea, ca şi cum eram slabă de minte. În 
partea stângă, sus sub braț, a rupt o coastă şi a sfâşiat nişte muşchi. De aici 
analgezicele. 

— Calibrul? am întrebat eu. 

— N-am idee, a spus. Nu un pistol de 4,6 mm, oricum. 

Am cerut să-l văd pe tip. 

— Vrei să-l vezi dormind? 

— Trebuie să scriu un raport. 

Era precaută din cauza infecțiilor, dar m-a lăsat să mă uit la el printr-o 
fereastră. L-am văzut pe tip, dormind adânc într-un pat. Un tip foarte aparte. 
Păr scurt în dezordine, trăsături clare. Stătea pe spate. Cearşaful era căzut 

până la şolduri. Era gol de la brâu în sus. Avea un bandaj sus în partea 
stângă. Avea tuburi în spatele mâinii şi o clemă pe deget. Puteam vedea 
ritmul sinusoidal pe monitor. Scotea un sunet tare şi puternic. Aşa cum şi 
trebuia. Pentru că tipul era uriaş. Aproape mai mare decât patul. Cel puţin 
doi metri şi 110 kilograme. Un gigant. Mâinile ca mănuşile de baseball. Un 
munte de om. Plin de muşchi. Nu bătrân. Dar nici chiar tânăr. Părea uzat şi 
afectat. Avea cicatrici ici şi colo. O urmă mare veche cobora pe stomac, ca o 
stea de mare uriaşă albă, cu cusături grosolane şi primitive. O gaură veche de 
glonț în piept. 9 mm, aproape sigur. O viaţă plină de evenimente. Ce nu te 
omoară te face mai puternic. 

Părea că doarme chiar liniştit. 

— Vreo idee despre ce s-a întâmplat? am întrebat. 

— Probabil nu s-a împuşcat singur, a spus doctorița. Doar dacă e 
contorsionist. 

— Vreau să spun, nu ţi-a spus nimic? 

— A fost conştient, dar n-a spus o vorbă. 

— Are acte de identitate? am întrebat. 

— Lucrurile lui sunt într-o geantă, a spus doctorita. În biroul asistentelor. 

Era o geantă foarte mică. Plastic transparent, cu fermoar. Ca cele pe care le 
vezi în aeroporturi. În partea de jos era nişte mărunțiş. Câţiva dolari. O 
grămadă de bani îndoiți. Posibil câteva sute. Poate mai mult. Depindea de 
valoare. Era şi un card. Şi un paşaport vechi şifonat. Şi în cele din urmă o 
periuță de dinţi pentru călătorie, îndoită pentru purtat în buzunar, cu perii în 
interiorul unui tub de plastic. 

— Asta-i tot? am întrebat. 

— Da ce crezi că furăm de la pacienţi? 

— Te superi dacă arunc o privire? 

— Tu eşti polițistul, a spus doctorița. 

Pe card era numele J. Reacher. Mai era valabil un an. Paşaportul expirase 
cu trei ani în urmă. Pe el era numele de Jack Reacher. Nu John. Jack trebuie 
să fi fost şi pe certificatul de naştere. Nu avea un alt nume, ceea ce era 
neobişnuit în America. Fotografia arăta o versiune aproximativă a feței de pe 
pernă. Era cu treisprezece ani mai tânăr şi cu o expresie animată, ceva între 
răbdător şi nerăbdător, ca şi cum tipul era pregătit să-i acorde fotografului 
timpul de care avea nevoie, dar nicio secundă mai mult. 

Niciun permis de conducere, niciun card de credit, niciun telefon mobil. 

— Cu ce era îmbrăcat? am întrebat. 

— Lucruri ieftine, a spus doctorița. Le-am ars. 

— De ce? 

— Risc biologic. Am văzut haine mai bune pe vagabonzii din parc. 

— E în trecere? 

— Ți-am zis, n-a spus o vorbă. Din partea mea ar putea fi şi un miliardar 
excentric. 

— Pare a fi în formă bună. 

— Vrei să spui în afară de faptul că e bandajat şi într-un pat de spital? 
— Vreau să spun, în general. 

— Sănătos ca un cal. Puternic precum un cal. 

— Când se va trezi? 

— În seara asta, poate. I-am dat şi o doză ca pentru un cal. 


M-am întors la sfârşitul turei mele. Neplătită, dar eram nouă şi voiam să fac 
impresie bună. Nu mai era nimic raportat despre vreo împuşcătură. Niciun 
zvon. Nicio altă victimă, niciun martor, niciun telefon la 911. Ceea ce am 
înțeles că nu era neobişnuit. Aşa era oraşul. Periferia avea o viață a ei. Ca 
Vegasul. Ce se întâmplă acolo, rămâne acolo. 

Mi-am petrecut ceva timp căutând în bazele de date. Reacher nu era un 
nume obişnuit, şi m-am gândit că Jack-nimeni-Reacher era o combinaţie şi 
mai puţin obişnuită. Dar nu existau, cu adevărat, date. Sau, altfel spus, toate 
datele erau negative. Tipul nu avea telefon, nici maşină, nici barcă, nici 
rulotă, nici credite, nici casă şi nici asigurare. Nimic. Erau nişte înregistrări 
militare, de demult. Fusese polițist în armată, cel mai mult la Divizia de 
Investigaţii Penale, ofițer, decorat de mai multe ori, ceea ce mi-a dat la 
început un sentiment cald de camaraderie, apoi m-a îngrijorat. Treisprezece 
ani de serviciu onorabil şi acum e fără casă, împuşcat, purtând haine atât de 
toxice încât spitalul a trebuit să le incinereze. Nu era ceea ce un detectiv nou 
voia să audă în prima zi de serviciu. 

Se întunecase când m-am întors la spital, dar la etajul cinci l-am găsit pe 
uriaş treaz. Îi ştiam numele, aşa că m-am prezentat ca să echilibrez lucrurile. 
Să fiu politicoasă. I-am spus că trebuie să scriu un raport. l-am spus că era 
necesar. L-am întrebat ce s-a întâmplat. 

— Nu-mi amintesc, a spus. 

Ceea ce era plauzibil. Trauma fizică poate duce la amnezie retrogradă. Dar 
eu nu credeam asta. Aveam sentimentul că-mi dădea un răspuns pregătit. 
Începeam să-mi dau seama de ce era dosarul lui aşa de subţire. O persoană 
trebuie să se străduiască din greu să i se piardă urma. Ceea ce era bine 
pentru mine, ca să fiu sinceră. Am fost promovată pentru că sunt un bun 
investigator. Şi îmi plac provocările. Un vechi prieten spunea că aş putea să- 
mi gravez pe mormânt: Oricine vorbeşte. 

— Dă-mi o mână de ajutor, am spus. 

S-a uitat din nou la mine cu ochii albaştri clari. Orice coctail pentru durere 
îi dăduseră, nu-i afectase gândirea. Privirea lui nu era îngrijorată şi era 
prietenoasă, dar şi sumbră şi periculoasă, înțeleaptă şi primitivă, caldă şi 
sălbatică. Aveam sentimentul că ştia o sută de moduri de a mă ajuta şi o sută 
de moduri de a mă ucide. 

— Sunt nouă la serviciu. Azi e prima mea zi. Voi lua un şut în fund dacă nu 
livrez. 

— Ceea ce ar fi o ruşine, a spus el. Pentru că e un fund foarte drăguţ. 

Ceea ce l-ar fi dus la un curs de sensibilizare la serviciu, dar n-am putut să 
mă simt jignită. Era întins acolo rănit şi neajutorat, pe jumătate dezbrăcat, 
radiind un farmec leneş. 

— Ai fost polițist, am spus. Ti-am văzut dosarul. Ai lucrat în echipă. Ai 
salvat vreodată fundul cuiva? 

— Din când în când, a spus. 

— Atunci salvează-l şi pe al meu acum. 

N-a spus nimic. 

— Cum a început? 

— E târziu, a spus. Nu ai o casă unde să te duci? 

— Dar tu? 

N-a răspuns. 

— Cum a început? am întrebat din nou. 

A oftat şi a respirat adânc şi a spus că a început aşa cum încep de obicei 
lucrurile. Adică de obicei nu încep deloc. A spus că cele mai multe locuri prin 
care a fost erau liniştite şi tăcute. A spus că în cele mai multe locuri nu se 
întâmplă nimic. 

L-am întrebat ce vrea să spună. 

A spus că a fost cu treburi în oraşe mari şi în oraşe mici, şi nimeni n-a 
ştiut. A spus că a mâncat, a dormit, s-a spălat, s-a schimbat, şi a văzut ce a 
văzut. Câteodată a avut noroc să aibă o conversaţie de o oră. Uneori a avut 
norocul să aibă companie noaptea. Dar de cele mai multe ori nu s-a întâmplat 
nimic. A spus că a avut o viaţă liniştită. A spus că are luni întregi pe care le- 
ar putea uita. 

Dar dacă trebuie să se întâmple, începe cu oameni. De obicei cu oameni în 
bar, sau cafenele, sau restaurante. Locuri unde se consumă mâncare şi 
băutură, unde este de aşteptat să existe un anumit tip de persoane, şi unde 
sorbitul şi mestecatul îi fac pe oameni să nu fie jenațţi că nu vorbesc. 

Pentru că nimeni nu spune nimic. În schimb, privesc. Totul era despre 
privire. Privirea în altă parte, pentru a fi precis. Poate fi un tip de la care 
oamenii întorc privirea. Poate singur într-un bar, sau singur într-un separeu 
din cafenea, sau la o masă din restaurant. Oamenii se feresc în general de el, 
dar mai ales se tem de el. Un fel de huligan. Nepopular, iar el ştie asta. Ştie că 
oamenii devin tăcuți în preajma lui, şi ştie că privesc în altă parte şi îi place 
asta. lubeşte puterea. 

— Aşa a început? am întrebat. Ieri? 

Reacher a aprobat din cap. Era un tip în bar. Reacher nu cunoştea barul. 
Nu făcea parte din acea comunitate. Nu mai fusese în oraş înainte. Călătorise 

cu Dulăul! toată ziua şi coborâse în autogară la două străzi de First Street. A 
mers pe jos şi a găsit barul. N-a fost greu. Aşa de aproape de autogară era 
cam singurul din oraş. A intrat şi s-a aşezat. S-a gândit că se poate baza pe 
serviciul chelneriței. Nu voia să meargă la bar. Nu voia să fie față în față cu 
barmanul. Nu căuta discuţii banale. 

— Stai o clipă, am spus. Ai venit cu autobuzul Greyhound? 

A aprobat din cap. Deja îmi spusese asta. Am văzut aceeaşi expresie pe fața 
lui, ca cea din paşaport. Răbdător până la un punct, dar voia ca lumea să țină 
pasul cu el. 

— De unde veneai? am întrebat. 

— Contează? a spus. 

— De ce ai venit aici? 

— Trebuia să fiu undeva. M-am gândit că acest loc e la fel de bun ca oricare 
altul. 

— Pentru ce? 

— Pentru a petrece o zi sau două. Sau o oră sau două. 

— Dosarele spun că nu ai o locuință permanentă. 

— Atunci dosarele sunt corecte. Ceea ce e liniştitor, presupun. Din punctul 
tău de vedere. 

— Ce s-a întâmplat în bar? 

A oftat din nou şi a respirat adânc şi a continuat povestea, destul de sincer. 
Vraja interogatoriului meu funcţiona. Sau poate cocteilul pentru durere 
acționa ca un ser al adevărului. A spus că locul era aglomerat, dar a găsit un 
loc cu spatele la perete, ca să poată vedea încăperea şi ambele ieşiri, toate 
odată. Un vechi obicei. Poliţiştii militari îşi fac de multe ori munca în baruri. 
Chelnerița s-a dus şi i-a luat comanda. A cerut cafea şi o bere. Rolling Rock, 
la sticlă. Nu era un cunoscător. Era bucuros să ia orice aveau locurile de 
oferit. 

Apoi l-a privit pe tipul de la bar. Era un tip cu membre lungi, înalt, cu 
trăsături întunecate şi vii, stând acolo poruncitor şi mulțumit de el. Toată 
lumea îşi ferea privirea de la el. Reacher şi-a luat poziția instinctivă, care era 
să spere la ce-i mai bine, dar să se pregătească pentru ce-i mai rău. Şi cel mai 
rău cu un tip ca ăsta nu putea fi prea rău. Ar cobori de pe scaun într-un 
mare spaţiu liber. Ar face o grămadă pe grozavul şi ar face scandal. Huliganii 
ăştia sunt cunoscuți doar după reputaţie, şi cu cât reputaţia este mai rea, cu 
atât au mai puţină practică în a face cu adevărat ceva. Pentru că ceilalți 
oameni se dau în general înapoi. De aceea abilitățile huliganilor erau ruginite 
şi erodate. O simplă schemă cu o ţigară oferită când cu mâna cealaltă-i tragi 
una ar rezolva problema. Din vremea de demult când toată lumea fuma. Gura 
unui tip s-ar deschide, gata să pună următoarea ţigară între buze, o mică 
pauză insolentă şi calculată, poate o jumătate de zâmbet şi un upercut vicios 

sub barbă, exact la momentul potrivit, i-ar închide gura din nou, 
clănțănindu-i dinţii, poate făcându-l să-şi muşte limba. L-ai terminat, chiar 
acolo, şi dacă nu, atunci un pumn de jos exact în marginea gâtului ar termina 
afacerea, ca şi cum ai împinge trenul cu un deget. Nicio problemă majoră. Cu 
excepţia faptului că nimeni nu mai fuma, cel puţin nu înăuntru, aşa că 
trebuia s-o faci în timp ce vorbeau, ceea ce era bine, pentru că toată lumea 
vorbea. Huliganii cel mai mult. Ei vorbesc o grămadă. Tot felul de amenințări 
şi batjocuri şi La ce te uiţi? 

Dar spera la ce-i mai bine. 

Reacher a sorbit spuma apoasă din sticla lui cu gâtul lung şi a aşteptat. 
Chelnerița avea o pauză şi s-a dus la el să-l întrebe dacă mai doreşte ceva, 
ceea ce era o scuză pentru a discuta un moment. Lui Reacher îi plăcea cum 
arată. Poate că şi ei îi plăcea de el. Era o profesionistă. Probabil avea 
patruzeci de ani. Nu era un copil de la colegiu, nu era o persoană tânără care 
plănuia să plece curând spre ceva mai bun. Şi ea îşi ferea privirea de la tip. El 
dorea să se întâlnească cu barmanul, iar ea era foarte bucuroasă pentru asta. 
Era mai mult decât evident. 

— Cine e? a întrebat Reacher. 

— Doar un client, a spus. 

— Are un nume? 

— Nu ştiu. Vreau să spun, sunt sigură că are un nume, dar nu ştiu eu care 
e. 

Ceea ce Reacher nu credea. Un tip ca ăsta, toată lumea-i ştie numele. 
Pentru că un tip ca ăsta se asigură de asta. 

— Vine des aici? a întrebat Reacher. 

— O dată pe săptămână, în fiecare săptămână. 

Ceea ce era un orar ciudat de precis. Ceea ce trebuia să însemne ceva. Dar 
femeia nu voia să vorbească despre asta. Era clar. În schimb, a început să 
pună întrebările obişnuite. Nou în oraş? De unde? Făcând ce? Şi astea erau 
întrebări la care lui Reacher îi era greu să răspundă. Întotdeauna era nou în 
oraş, nu era de nicăieri în mod special şi nu făcea nimic. Fusese în armată 
toată viaţa lui, mai întâi ca fiu al unui ofițer, apoi el însuşi ofițer, crescut la 
baze militare din toată lumea, servind la baze militare din toată lumea, apoi 
aterizând în viaţa civilă şi neputându-se cu adevărat adapta la existența pe 
care păreau să o aibă oamenii în mod normal. Aşa că umbla prin lume, 
văzând lucruri pe care nu avusese timp să le vadă, mergând aici, mergând 
acolo, stând o noapte sau două şi apoi plecând mai departe. Fără bagaje, fără 
program, fără planuri. Călătorind uşor, călătorind departe. La început s-a 
aşteptat să lucreze în afara sistemului, dar a abandonat de mult această 
ambiție. 

— În orice caz, cum merg afacerile pe-aici? a spus el. 

Chelnerița a ridicat din umeri şi a făcut un semn din gură şi a spus că 
afacerile merg bine, dar nu părea convinsă. Şi chelnerițele ştiu. Aveau o 

perspectivă apropiată. Mai bună decât contabilii sau auditorii sau analiştii. 
Ele vedeau expresia de pe fața patronului, exact o dată pe săptămână, în ziua 
de plată. 

Ceea ce, de asemenea, trebuia să însemne ceva. Singurul bar de lângă 
autogară ar fi trebuit să fie o afacere înfloritoare. Locaţia era totul. Şi locul era 
aglomerat. Toate mesele erau ocupate şi oamenii stăteau umăr lângă umăr la 
bar, cu excepția spaţiului de carantină din jurul tipului de pe scaun. Sticlele 
şi paharele mergeau înainte şi înapoi cu regularitate, iar bancnotele de cinci 
şi zece şi douăzeci ajungeau în casa de marcat ca un râu învolburat. 

Aşa că Reacher a privit puțin mai mult, peste prima bere, într-o secundă, 
luând-o încet şi a văzut un alt tip intrând şi a simțit cum atmosfera se 
schimbă. Ca şi cum ar fi sosit momentul adevărului. Ca şi cum întregul scop 
al serii ar fi apărut în vedere. Noul tip era îmbrăcat ceva mai bine decât 
oricine altcineva şi a intrat pe uşă cu un aer de proprietar. Locul lui. 
Proprietarul. A salutat oamenii în timp ce trecea, puţin vag, puţin preocupat, 
apoi s-a dus în spatele barului şi a intrat pe o uşă mică din spate. Biroul, era 
de presupus. Domeniul lui. 

A ieşit din nou, două minute mai târziu, cărând ceva în mână. A rămas în 
spatele barului, l-a înghesuit pe barman şi a mers spre locul în care tipul 
mare stătea pe scaunul lui. S-au privit unul pe altul, cu nimic altceva decât 
placa de mahon între ei. Toată lumea privea în altă parte. 

Cu excepţia lui Reacher. L-a văzut pe proprietar dându-i lucrul pe care-l 
căra. A făcut-o repede şi discret, ca pe un truc magic. Tipul de pe scaun l-a 
luat şi l-a băgat în buzunar. Era acolo şi apoi a dispărut. 

Dar Reacher a văzut ce era. 

Era un plic alb, plin cu bani. 

Banii de protecţie, probabil. 

Tipul de pe scaun a rămas unde era şi şi-a terminat băutura, încet în mod 
ostentativ, amestecând în ea. El avea puterea. El era bărbatul. Cu excepția 
faptului că nu era. Era un subaltern. Reprezenta muşchii. Asta era tot. 
Reacher ştia cum funcționează lucrurile astea. A mai văzut şi înainte. Ştia că 
plicul va ajunge direct la o figură din umbră de la vârful lanţului, iar tipul de 
pe scaun va primi o firimitură, ca un salariu. 

Chelnerița a venit înapoi şi l-a întrebat pe Reacher dacă vrea un al treilea 
rând de Rolling Rock. Reacher a spus că nu şi a întrebat: 

— Ce se întâmplă acum? 

— Ce vrei să spui? 

— Ştii bine ce vreau să spun. 

Femeia a ridicat din umeri ca şi cum ar fi fost descoperit un secret ruşinos 
şi a spus: 

— Suntem în afaceri încă o săptămână. Nu suntem sfărâmațţi sau arşi. 

— De când durează asta? 

— Un an. 

— Şi a făcut cineva ceva în legătură cu asta? 

— Eu nu. Îmi place fața mea aşa cum este. 

— Şi mie, a spus Reacher. 

Ea i-a zâmbit. 

— Proprietarul ar putea să facă ceva, a spus Reacher. Există legi. 

— Nu dacă nu se întâmplă nimic. Poliţiştii spun că trebuie să fie cineva 
bătut. Sau mai rău. Sau locul în flăcări. 

— Care-i numele tipului? 

— Contează? 

— Pentru cine lucrează? 

Şi-a apropiat degetul mare şi arătătorul şi a pretins că-şi trage fermoarul la 
gură. 

— Îmi place faţa mea aşa cum este, a spus ea din nou. Şi am copii. 

A luat sticla goală şi s-a îndreptat spre locul ei. Tipul mare de pe scaun şi-a 
terminat băutura şi a pus paharul pe bar. Nu a plătit şi barmanul nu i-a 
cerut s-o facă. S-a ridicat şi a pornit pe uşă printr-un culoar făcut dintr-odată 
de oameni. 

Reacher s-a ridicat de pe scaun şi l-a urmat. First Street era întunecată, cu 
excepţia unei lumini galbene pe un stâlp la o stradă mai încolo. Tipul de pe 
scaun era la cinci metri în față. În picioare şi în mişcare părea să fie de 1,9 
metri şi 100 de kilograme. Nu era mic, dar mai mic decât Reacher. Mai tânăr, 
dar aproape sigur mai prost. Şi mai puţin priceput, şi mai puţin experimentat 
şi mai inhibat. Reacher era sigur de asta. Mai avea de aşteptat până să 
întâlnească omul care să-l depăşească la categoriile astea. 

— Hei, a strigat Reacher. 

Tipul de pe scaun s-a opri şi s-a întors surprins. 

Reacher s-a apropiat de el şi a spus: 

— Cred că ai ceva care nu-ți aparține. Sunt sigur că e doar o greşeală. Aşa 
că îți dau şansa s-o îndrepți. 

— Dispari, a spus tipul, dar a spus-o fără a fi în totalitate convins. Nu era 
regele junglei. Nu exact atunci şi acolo. 

— Câte solicitări mai ai de făcut în seara asta? a întrebat Reacher. 

— Mişcă-ţi fundul, frate. Asta nu-i treaba ta. 

— Şi a cui treabă e? 

— Dispari, a spus tipul din nou. 

— E vorba de liberul arbitru, a spus Reacher. E vorba despre a face 
alegerile. Vrei să ştii care sunt ale tale? 

— Ce? 

— Poţi să-mi spui numele lui acum sau poţi să mi-l spui după ce-ţi rup 
picioarele. 

— Al cui nume? 

— Tipul pentru care strângi banii. 

Reacher l-a privit în ochi. A aşteptat decizia. Erau trei posibilități. Tipul va 
fugi, se va bate sau va vorbi. Spera că tipul nu va fugi pentru că atunci va 
trebui să alerge după el şi el ura să alerge. Nu se aştepta ca tipul să 
vorbească, din cauza orgoliului şi a imaginii proprii. Aşa că tipul se va bate. 
Sau va încerca. 

Şi Reacher a avut dreptate. Tipul s-a bătut, sau a încercat. S-a aplecat în 
față şi şi-a aruncat pumnul stâng în jos, ca o lovitură, de parcă ar fi avut un 
cuțit în el. O încercare de distragere a atenției, nimic mai mult. Urma o 
lovitură cu dreapta, poate puţin mai puternică. Dar Reacher nu avea de gând 
să aştepte. Învăţase să se bată cu mult timp în urmă, la posturile prăfuite din 
Pacific, pe aleile umede din Europa, în oraşele întortocheate din sud, 
împotriva tinerilor revoltați şi a copiilor de militari, apoi tehnicile sale au fost 
sfărâmate şi construite la loc de armată şi el a învăţat regula de aur: Ia-ti 
revanşa în avans. 

A păşit mai aproape, aplecându-se în față şi a tras un cot greu în fața 
tipului. De obicei era mai bine să ţinteşti gâtul, dar Reacher voia ca tipul să 
vorbească după aceea, nu să se sufoce până la moarte cu laringele distrus, 
aşa că a ţintit buza superioară, chiar sub nas, accelerând cu forță, ca să 
spargă dinţii şi nasul, ceea ce va face conversaţia ulterioară puţin ciudată, dar 
cel puţin tipul nu va fi mut. Lovitura l-a atins şi capul tipului s-a smucit în 
spate, genunchii au slăbit şi s-a aşezat în fund, chiar acolo pe trotuar, cu 
ochii învârtindu-se, cu sânge peste tot din nas şi din gură. 

Reacher era un bătăuş de la natură, iar visul unui bătăuş era să-l aibă pe 
adversar pe jos, gata pentru lovitura câştigătoare în cap, dar s-a abținut, 
pentru că voia un nume. 

— Ultima şansă, prietene, a spus. 

— Kubota, a spus tipul de pe scaun. 

Mormăit. Dinţii lipsă şi sângele şi umflăturile. 

— Spune-l pe litere, a spus Reacher. 

Ceea ce tipul a făcut, repede şi supus. Nu mai era deloc regele junglei. Şi 
Reacher era bucuros pentru asta. Pentru că picioarele umane erau greu de 
rupt. Era necesar un efort fizic mare. 

— Unde-l găsesc pe domnul Kubota? a întrebat el. 

Şi tipul i-a spus. 


În acel moment Reacher s-a oprit din vorbit şi a respirat adânc, apoi şi-a 
pus capul înapoi pe perna de spital. 

— Şi apoi? am întrebat. 

— Destul pentru seara asta, a spus. Sunt obosit. 

— Trebuie să ştiu. 

— Întoarce-te mâine. 

— L-ai găsit pe Kubota? 

Niciun răspuns. 

— V-aţi confruntat? am spus. 

Niciun răspuns. 

— Kubota te-a împuşcat. 

Reacher n-a spus nimic. Apoi a intrat doctorița. Aceeaşi femeie, cu fire 
argintii în păr. Mi-a spus să termin interogarea imediat, din motive medicale. 
Ceea ce era frustrant, dar nu fatal. Aveam o mulțime de informaţii valoroase. 
Am părăsit clădirea cu viziunea unei victorii majore în cap. O afacere de 
protecție descoperită, în prima mea zi în departament. De nepreţțuit. Femeile 
trebuiau să muncească de două ori mai mult ca să fie pe jumătate apreciate. 

M-am întors direct la clădirea postului de poliție. Fără plată, dar le-aş plăti 
eu. Am găsit un dosar gros despre Kubota. O mulțime de instrucțiuni, o 
mulțime de ore, dar n-am reuşit niciodată să obținem mandat. Acum am 
făcut-o, în stil mare. Avem arma crimei. Avem victima, chiar acolo în spital. 
Mărturiile martorilor. Şi posibil chiar glonțul, undeva într-un vas de oţel 
inoxidabil. 

Aur curat. 

Judecătorul de noapte a fost de acord cu mine. A semnat un mandat pentru 
o grămadă de infracțiuni şi eu am format echipa. O mulțime de uniforme, 
maşini, arme grele, încă trei detectivi, toți mai mari în grad, dar eu îi 
conduceam. Cazul meu. O regulă nescrisă. 

Am executat mandatul la miezul nopții, atunci când a fost posibil legal să 
dărâmăm uşa lui Kubota, să-l punem la pământ şi să-l dăm cu capul de 
perete de câteva ori. L-am găsit pe tipul de la bar într-o cameră din spate, 
într-o stare proastă. De parcă fusese lovit de un camion. L-am trimis la un alt 
spital, sub pază. 

Apoi cei în uniformă l-au dus pe Kubota într-o celulă, iar eu şi cei trei 
parteneri detectivi am petrecut cea mai mare parte din restul nopţii prin casa 
lui de parcă am fi căutat un fulg de crom din cel mai mic ac din lume în cea 
mai mare căpiță de fân din lume. 

Casa lui era precum un cufăr cu comori. 

Am găsit pungi de cumpărături pline de bani şi treizeci de extrase de la 
conturi diferite la bancă şi agende şi registre şi jurnale şi hărți. Ne-a fost clar 
de la prima privire că tipul făcea bani serioşi de la o sută de stabilimente 
diferite. Conform însemnărilor sale, în ultimele şase luni trei locuri au 
încercat să reziste, iar noi am găsit datele şi le-am potrivit cu trei incendieri 
inexplicabile. Am găsit întreruperi temporare în două plăți, iar când am 
verificat datele cu cele de la spital, am descoperit un picior rupt şi o față 
ciopârțită. Aveam totul. 

Cu excepţia armei. 

Dar asta avea sens, într-un fel. A folosit-o şi s-a descotorosit de ea. Practica 
standard. Ar putea fi în râu, aruncată de pe un pod. Ca şi vechile telefoane 

mobile, probabil. Telefoane de unică folosință. S-a descotorosit de ambalaj şi 
de documente, dar pentru vreun motiv tâmpit, nu şi de încărcătoare. Am găsit 
vreo cincizeci într-un sertar. 

În zorii zilei eram față în față cu el într-o cameră de interogatoriu. Avea un 
avocat cu el, un tip şmecher în costum, dar am putut să văd pe faţa tipului că 
ştia că orice apărare era fără speranță. De partea noastră eram doar eu, 
singură, dar ghiceam că era un grup în spatele geamului cu o singură parte, 
ca s-o vadă pe vrăjitoare la lucru. Şi a mers foarte bine la început. Îmi place 
să-l fac pe suspect să se obişnuiască să spună da, o mărturisire după alta, 
aşa că am început cu lucrurile uşoare. Am discutat despre un bar după altul, 
toate restaurantele şi cafenelele şi i-am spus că avem agendele şi registrele şi 
jurnalele, şi banii şi extrasele de la bancă, iar el le-a admis pe toate. Zece 
minute după ce am început aveam destul pe bandă ca să-l băgăm la 
închisoare pentru un timp lung, lung. Dar am continuat, nu pentru că aveam 
nevoie cu adevărat, ci pentru că voiam să-l încălzesc pentru marele moment. 

Care nu s-a întâmplat. 

A negat împuşcătura. A negat că l-a întâlnit pe Reacher în noaptea dinainte. 
A negat că avea o armă. A spus că nu a folosit niciodată una. Am continuat în 
timp ce acele ceasornicului se învârteau şi a doua mea zi la departament a 
început oficial. Apoi a intrat locotenentul meu, proaspăt după o noapte de 
somn şi un duş şi mi-a spus să renunţ. 

— Nimeni n-a pățit nimic, a spus. Te-ai descurcat de minune. Avem destul. 
Va sta la închisoare mult timp. Scopul a fost atins. 

Asta era părerea generală în departament. Nu se simțea niciun eşec. Din 
contră. Fata cea nouă a descoperit o afacere de protecţie, în prima ei zi de 
lucru. Un punct important. 

Dar pe mine mă frământa. Nu am făcut treaba care se presupunea că 
trebuia să o fac şi am săpat mai adânc. Ştiam că voi găsi ceva şi am găsit. Dar 
nu la ce mă aşteptam. 

Proprietarul barului pe care îl văzuse Reacher era cumnatul doctoriței. 
Femeia cu fire argintii în păr. Erau o familie. 

Eram amețită de oboseală, ceea ce m-a ajutat într-un fel. Am făcut 
conexiuni fulger pe care o minte rațională ar fi putut să le respingă. Dosarul 
gros al lui Kubota, plin de încercări eşuate de a obține un mandat. Căutarea 
nesfârşită de mai mult. Nevoia de a vedea pe cineva bătut sau mai rău. Bipul 
neobosit al monitorului de la patul lui Reacher, prea puternic pentru un 
bolnav. Ochii săi clari şi mintea lucidă, după medicamente destul de 
puternice ca să dea gata un cal. 

Am făcut al treilea drum la spital. Camera lui Reacher era goală. Nu erau 
semne de folosire recentă. Femeia cu fire argintii în păr a jurat că nu a tratat 
nicio victimă a unei împuşcături în noaptea aceea. M-a invitat să-i verific 
dosarele. Dosarele erau goale. Am stat cu asistentele, cu fiecare în parte. 
Niciuna n-a vorbit. 

Apoi mi l-am imaginat pe Reacher în acea noapte, incapabil să-l găsească pe 
Kubota pentru că acesta nu era în oraş. Mi l-am imaginat întorcându-se la 
bar, înapoind banii, căutând o soluţie pe termen lung cu proprietarul. Mi l-am 
imaginat pe proprietar sunând-o pe cumnată. 

Mi-am imaginat autogara Greyhound la miezul nopţii. O persoană înaltă 
urcând într-un autobuz. Autobuzul plecând. Fără bagaje, fără program, fără 
plan. 

M-am întors la clădirea postului de poliție. Am intrat, iar ei mi-au oferit o 
rundă de aplauze. 

Pe cerul Frantei 


versiunea în limba română 


UNCRIS 


Motto: 


Per ardua ad astra 


EPISODUL 2 
CAPITOLUL 3 


Schimb de mesaje 


In perioada când Biggles abia devenea cunoscut altor escadrile în Franța ca un 


formidabil pilot de vânătoare, era auzit adesea spunând că scăparea sa în ultima clipă de 
a fi prăjit (roast beer) — după o expresie macabră dar pitorească, pe atunci în mare vogă — 
nu s-a întâmplat în timpul aventurii sale în balonul german cu care a survolat liniile 
inamice, nici altă dată când s-a aflat în aer — așa cum ar fi fost de presupus — ci pe pământ. 


În afară de aspectul periculos al problemei, punea și o pată în dosarul său de altfel 


impecabil și a durat ceva timp ca să fie ştearsă, pentru că autorităţile nu priveau cu 
bunăvoință pe cei ce distrugeau o proprietate guvernamentală, sau, în cazul lui Biggles, 


VP MAGAZIN 


Captain W.E.JOHNS PE CERUL FRANȚEI 


persoanei prin intermediul căreia s-a produs distrugerea. Cu toate acestea, în cercul său 
de intimi, întâmplarea nu a fost lipsită de umor. 

Adevărat, asemenea episoade au avut loc și în alte squadron, fiind provocate fie de 
nişte entuziaști foarte euforici, fie de iresponsabilitatea consecutivă tensiunii nervoase. 
Nici una dintre aceste motive nu l-au ajutat pe Biggles, pentru că nici nu se aplicau în 
cazul lui. 

Din păcate, autoritățile tocmai hotărâseră că acest gen de glumițe trebuie să înceteze, 
iar Biggles, a cărei faptă venise imediat după această decizie, a fost luat în colimator ca o 
victimă bună pentru a fi dată ca exemplu. 

În ciuda protestelor sale că întreaga poveste a fost un accident pe care el nu l-a 
putut controla, a fost adus în fața unei comisii militare formate din ofițeri superiori — şi i 
s-a frecat zdravăn ridichea, după cum se spunea pe atunci. În limbaj militar, a fost 
mustrat. 

Pe chestia aceasta, în squadron, a fost o mare indignare. Dar, odată trecută, 
întâmplarea nu a mai fost amintită niciodată în prezenţa lui Biggles, ceea ce dovedea cât 
de puţin se cunoştea despre ea. 

Pentru a-i înțelege detaliile, trebuie început cu... începutul. 


Într-o zi de pe la mijlocul lui iunie, în timpul unei misiuni de atac la sol cu 
mitralierele asupra tranșeelor, Biggles a descoperit un avion biloc boche care se îndrepta 
spre casă. Evident, fusese deasupra liniilor britanice, şi se afla cu mult mai sus decât el, 
dar mai erau şi destui nori, așa că a considerat că are destule șanse să-l ajungă din urmă 
înainte ca inamicul să ajungă la aerodromul său. 

A început imediat urmărirea, dar, spre dezamăgirea sa, boche-ul — care s-a dovedit a 
fi un avion biloc de tip Roland — deşi nu și-a văzut urmăritorul, a intrat în picaj și a 
aterizat pe un aerodrom aflat mult în spatele liniilor frontului, chiar când Biggles a ajuns 
și el. 

Dezamăgit, s-a gândit cum ar putea să-și manifeste nemulțumirea, și, amintindu-și 
că mai are o bombă de 10 kg în suportul de sub aripă, a intrat în picaj și a lansat-o asupra 
cauzei inconștiente a mâniei sale. A văzut imediat că bomba își va rata ţinta, ceea ce l-a 
îmbufnat şi mai mult, dar, ştiind prea bine că atacul său solitar va stârni cu siguranţă un 
cuib de viespi, a virat şi a accelerat către casă. 

A ajuns la Maranique după mai mult de o oră, când un boche cu avionul vopsit în 
verde-închis, care evident, picase de la mare înălțime cu motorul tăiat, a năvălit din nori 
asupra aerodromului. Toţi au fugit să se pună la adăpost, dar atacul anticipat nu s-a 
materializat. În schimb, boche-ul, pe care acum Biggles l-a recunoscut ca fiind același 
Roland biloc pe care-l urmărise recent, a aruncat un mic pachet de care era atașată o 
panglică lungă. 

După ce a fost recuperat, s-a găsit în el o scrisoare, în care li se aducea la cunoștință 
că bomba lui Biggles a lovit depozitul particular de vinuri, bine construit, al unui anume 
Lieutenant Von Balchow, cu efecte dezastruoase asupra conţinutului său extrem de 
preţios. Aceasta era o faptă neonorabilă, și ofițerul responsabil pentru lansarea bombei 
era invitat să plătească vinul sau să se înfrunte cu proprietarul, în combat unu la unu la o 
anumită dată și într-un loc stabilit. Evident, Von Balchow era vlăstarul unei vechi familii 
care credea în duel ca fiind o înaltă manieră de a rezolva disputele personale! 

Biggles nu avea intenţia să plătească vinul — n-ar fi putut să o facă nici chiar dacă și- 
ar fi dorit. 

Dar nu avea nici o problemă în a se confrunta cu nobilul Von Blachow într-un duel 
ca-n vremile trecute, oricând și oriunde ar fi dorit acesta. 

Dar, unii veterani precum Mahoney și Maclaren, l-au temperat în admirabilul său 
proiect, pentru că vedeau în misiva atent redactată un complot sinistru care invita un 
tânăr pilot britanic să vină şi să fie ucis. 

— S-au întâmplat şi mai înainte asemenea lucruri, i-a spus Mahoney vehement. Dar 
flăcăii care s-a dus la întâlnire cu ceilalți, arareori s-au mai întors. Dacă vrei să afli 
motivul, am să ţi-l spun. Toată treaba este o simplă capcană, și mă îndoiesc foarte mult că 
tu chiar ai lovit depozitul de vin. 

— Chiar și în cazul că te întâlneşti cu celălalt — ceea ce este îndoielnic — restul găştii 
te va aștepta la mare înălțime ca să te facă strecurătoare dacă se-ntâmplă să-l dobori pe 
Von Balchow. 

— Tipii ştiu cum să formuleze o scrisoare încât să stimuleze instinctul sportiv al 
fraierilor ca tine! 

Biggles s-a lăsat greu convins, dar până la urmă şi-a schimbat gândul. În dimineaţa 
următoare și-a executat patrularea obişnuită, care s-a desfășurat fără nici un incident, 
apoi s-a întors, plictisit şi în toane rele, la hangare, unde s-a așezat pe un butoi de ulei gol 
și a meditat la chestiunea din ziua anterioară. 

— Ce încearcă să facă mormolocii aceştia? l-a întrebat pe Mahoney, care se așezase 
şi el pe o cală din apropiere, în timp ce un grup mare de muncitori orientali abia veniți s- 
au apucat să descarce şi să împrăștie ceva ce păreau a fi resturi de cărămizi provenite de 
la o casă ce se aflase în calea unui obuz de calibru mare. 

— Repară drumul, i-a răspuns Mahoney. 

— Şi, de fapt, cine sunt ei? 

— Chinezi... cred că din Indo-China franceză. Franţujii folosesc o grămadă de 
soldați din colonii, dar cei mai mulți doar pentru munca grea — la drumuri şi altele 
asemenea — în spatele liniilor. 

— Şi asta este ideea lor despre cum se face un drum? a continuat Biggles, în timp ce 
chinezii, după ce au răspândit cărămizile sparte, s-au urcat din nou în camion și au 

plecat. 

— Așa se pare. 

— N-ar fi rău de loc ca un tăvălug greu să fie trecut peste el. Va trebui să ne cățărăm 
peste cărămizile astea ori de câte ori vom merge de la hangare la popotă şi înapoi. 

— E doar un fel de peticeală, a bombănit Mahoney. 

— Peticeală, pe dracu! Trecem noi peste ele, doar că vom avea nevoie de corzi și 
alpenstockuri... Atenţie! 

S-a aruncat la pământ, la fel ca Mahoney și mecanicii, perfect conştienţi de pericolul 
care năvălea dinspre nori într-un vuiet tunător. Era avionul verde, bilocul boche. La foarte 
joasă înălțime, pilotul a redresat într-un cabraj abrupt, după care a virat către linia 
frontului. Un obiect mic, de care era atașată o panglică lungă, a căzut pe pământ ţopăind 
voios pe câmpul aerodromului. 

— Este Von Balchow! a strigat Biggles. Unde-i afurisitul meu de Camel? Nu e 
niciodată gata când vreau eu! Foarte bine, flight-sergeant, nu-l mai porni, nu merită; acum 
e la jumătatea drumului spre linia frontului. Pariez că e un alt mesaj de la micul Jimmy. 
Ce spune? 

Mahoney a luat mesajul adus de un mecanic care-l recuperase, a deschis plicul, i-a 
citit conținutul, după care a izbucnit într-un hohot de râs. 

— Citeşte-l singur! 

Biggles a citit mesajul, care era redactat în engleza, iar chipul i-a devenit roşu. 

— Mâncător de cârnaţi, bavarez cu cap pătrat, negustor de măruntaie! a scrâșnit. 
Spune că-i pare rău că nu am venit la confruntare, dar nici nu se așteptase să 
o fac cu adevărat; mă întreabă dacă poate să-mi trimită un pachet cu muştar ca să-mi 
încălzesc picioarele!. Să-mi încălzesc picioarele, da? Am să-i încălzesc eu şoriciul cu 
mitralierele mele. Scoate-mi zmeul afară, flight-sergeant! 

— Nu fi fraier, Biggles! a strigat Mahoney cu seriozitate. Nu te lăsa atras către o 
sinucidere! 

— Ciocu' mic! i-a replicat Biggles cu răceală. Acesta e showul meu! Am să-l dobor 
pe negustorul acesta de pește înainte de sfârşitul zilei. Lasă-l să-şi aducă amicii dacă așa 
vrea — cu cât mai mulţi, cu atât mai bine. Muştar, eh? 

Mahoney a ridicat din umeri. 

— Mă duc să-ți împachetez lucrurile, a bombănit, în timp ce Biggles se urca în 
cockpit. 

— Poţi împacheta ce vrea mușchiu' tău, dar lucrurile mele să le lași în pace, i-a 
răspuns furios şi a decolat. 


1 Aluzie la expresia cold feet (picioare reci) — care înseamnă : lipsă de curaj / frică. 

Nu a văzut Rolandul în aer, dar nici nu se prea așteptase, aşa că a zburat drept către 
aerodromul său, care ştia unde este pentru că-l urmărise pe hun în ziua anterioară. 
Evident, nu era aşteptat, pentru că atunci când a ajuns, aerodromul era pustiu, dar un şir 
lung de avioane Roland parcate pe tarmac, sugerau că ofițerii din staffel erau acasă, aşa că 
și-a anunţat prezenţa trecând la joasă înălțime peste popotă, trăgând cu mitralierele, dar 
disprețuind ţintele oferite de clădiri şi avioane. 

Instantaneu, scena a devenit activă ca un stup. Tarmacul s-a umplut de siluete ce 
alergau, unele aruncându-se în cockpiturile avioanelor, în timp ce altele roteau elicele. A 
reperat avionul verde când a picat din nou asupra şirului şi de la 600 m l-a urmărit 
rulând, gata să decoleze. 

Ştia că cea mai bună șansă a lui era în momentul când avionul rula pe câmp, dar a 
refuzat să facă orice manevră care le-ar fi permis camarazilor lui Von Balchow să afirme 
că s-a folosit de un avantaj necinstit. 

Așa că s-a rotit în așteptare, până ce avionul s-a ridicat în aer până la altitudinea sa, 
înainte de a se lansa în primul atac, deși era perfect conștient că alte avioane urcau rapid 
ca să ajungă deasupra sa. 

Roland, cu puternicul său motor Mercedes, era un avion de luptă cu oarece faimă, 
un biloc comparabil cu britanicul Bristol. Biggles îi cunoștea calitățile, pentru că a 
cunoaște performanţa adversarului era prima regulă în lupta aeriană, aşa că era prevenit 
că adversarul său nu era deloc o pradă ușoară. Şi totuși, era curios de încrezător în 
deznodământul confruntării. 

Orice s-ar putea întâmpla, el îl va dobori pe Von Balchow, omul care a îndrăznit să 
spună că el este un fricos! După aceea îi va înfrunta și pe ceilalți, când va fi nevoie. 

L-a văzut pe mitraliorul lui Von Balchow punând un tambur cu muniţie în 
mitraliera sa mobilă Parabellum, iar pilotul virează ca să-i deschidă lui unghi de tragere, în 
loc să-şi folosească propria mitralieră fixă Spandau; dar el nu s-a lăsat prins. 

Păstrând elicea rotitoare a avionului verde între el și Parabellumul mortal, a coborât 
într-un picaj sălbatic pe sub botul avionului inamic, apoi a cabrat în spatele şi deasupra 
lui, și înainte ca mitraliorul să aibă timp să-și rotească mitraliera în direcţia sa, a tras o 
rafală scurtă. 

Apoi, când mitraliorul bascula arma în sus, a pus Camelul în picaj, după care a 
cabrat către eleroanele celuilalt. S-a abținut să tragă până ce coliziunea a părut a fi 
inevitabilă şi atunci a acționat maneta mitralierei. A fost doar o rafală scurtă, dar trasă de 
la o distanţă mortală. 

Au zburat bucăţi din fuselajul verde care s-a răsucit pe jumătate, iar Biggles a băgat 
de seamă că mitraliorul inamic nu mai stătea în picioare. 


2 Bristol — avion biloc cu o remarcabilă manevrabilitate, armat cu o mitralieră fixă Vickers acționată de pilot, şi una / două 
mobile Lewis pentru observatorul/mitralior. 

Pe unul l-am terminat! se gândi cu răceală. Le-am „citat“ chiar din manualul lor. 

Richthofen? — asul piloților de vânătoare germani și marele maestru al atacului 
fusese cel ce formulase faimoasa maximă „când ataci un avion biloc, ucide-l mai întâi pe 
mitralior”. 

Von Balchow, având mitraliera din spate scoasă din acţiune, era acum lipsit de 
avantaj, și a arătat că e oarecum neliniștit să mai continue lupta. Într-adevăr, se părea că 
și-a pierdut sângele rece şi a comis gestul necugetat de a intra în picaj către aerodromul 
său. 

Într-o clipită, Biggles s-a strecurat în spatele său, trăgând în aripi şi hobane de la o 
distanţă care se micşora tot mai mult, și atunci a împins spre înainte manșa. A putut auzi 
gloanţele care-i perforau propriul avion... trase de Rolandurile care se aflau deasupra sa, 
dar le-a ignorat; ideea de a distruge complet avionul verde îi copleșea mintea în 
întregime. 

Nu a știut dacă a ucis pilotul sau nu, nici nu a putut să afle, dar chiar dacă încă mai 
trăia, Von Balchow urma să moară sau să fie grav rănit în urma prăbuşirii. 

Lovit sau nu, germanul a mai avut suficientă forță ca să încerce redresarea la 
orizontală în vederea aterizării; dar, ori a apreciat greşit distanţa, ori a avut o paralizie 
mentală datorită șuvoiului de plumb care a trecut prin avion, pentru că roțile au atins 
solul când încă mai avea o viteză apreciabilă, motorul fiind în plin. 

Roland a sărit mult în sus, a capotat, apoi s-a îngropat în pământ în cea mai 
îngrozitoare prăbuşire văzută vreodată de Biggles. Victoria nu putea fi mai completă, 
pentru că şi-a doborât adversarul pe propriul lui aerodrom! 

Când a virat, i-a văzut pe mecanicii germani alergând către epavă; apoi s-a uitat în 
sus. Era pregătit să vadă ceva rău, dar exultarea sa scuzabilă a primit un şoc dur când a 
văzut că cerul era plin de avioane cu cruce neagră, ai căror mitraliori își așteptau 
momentul optim de acţiune. Să rămână și să lupte cu toți... nici nu putea fi vorba. 

Obţinuse ceea ce și-a dorit, și era mai mult decât satisfăcut; tot ce-i mai rămânea de 
făcut era să se întoarcă acasă în siguranţă. Așa că a picat până aproape de sol, şi a 
accelerat în direcţia liniei frontului zburând la foarte joasă înălțime, cu roțile aproape 
atingând pământul. 

Piloții celorlalte avioane au fost instantaneu în coada sa, dar mitraliorii lor, fiind 
incapabili să tragă spre înainte, nu puteau face nimic. Oricum, piloţii trebuiau să 
acționeze cu multă grijă pentru că pentru a le crea câmp de tragere și lor, mai întâi 
trebuiau să intre în picaj către sol, ca să ajungă mai jos de Biggles. Dar nici el nu zbura în 
linie dreaptă mai mult de câteva secunde, ci zigzaga stânga-dreapta, sărind peste tot ce-i 
apărea în cale precum un cal într-o cursă cu obstacole. 


3 Manfred Von Richthofen — Baronul Roșu (datorită culorii avionului său) — as german care a doborât 80 de avioane aliate. A 
fost ucis în aprilie 1918. 

În timpul Marelui Război, mulţi ofițeri au revenit la aerodromul lor în acest mod; 
de fapt, era o procedură recunoscută oficial pentru circumstanțele disperate, deși 
constituia un dezavantaj pentru un avion monoloc — pilotul trebuia să suporte focul 
inamic, fără a putea riposta. 

Dar, deşi zbura la firul ierbii, a rămâne şi a lupta în asemenea condiţii lipsite de 
șanse, însemna să aibă un singur sfârșit. Biggles o știa, și, alungând tentaţia de a vira spre 
înapoi, şi-a păstrat direcția, aruncându-se când în dreapta, când în stânga, precum zborul 
unei rândunici. Mai multe gloanţe i-au lovit avionul, dar nu i-au provocat nici o avarie 
serioasă. 

A survolat zona din spatele tranșeelor inamice, fiind ţintă pentru sute de carabine, 
dar executase prea multe misiuni de atac la sol asupra acestora, pentru a mai fi cu 
adevărat îngrijorat. Totuşi, a oftat ușurat când a traversat liniile britanice şi s-a aflat în 
siguranţă. 

Atunci, când s-a lăsat pe spate, fără nici o reacţie, satisfăcut că nu mai are de ce să se 
teamă, un obuz tras de un tun de câmp, a explodat cu o detunătură care aproape că i-a 
spart timpanele, mai să-i dea peste cap Camelul. Motorul a continuat să funcționeze, dar 
un nor de fum negru și ulei fierbinte s-a răspândit peste parbriz. A știut că motorul este 
totuși lovit. 

Tahometrul a început să scadă și, deși avea aerodromul la vedere, a fost forțat să 
aterizeze pe un câmp potrivit aflat la aproape un kilometru depărtare. 

Camelul şi-a terminat rulajul pe sol cam la 20 m de marginea tarlalei. Câţiva 
Tommie lucrau la un obiect care s-a dovedit a fi un tanc german capturat sau abandonat 
în timpul recentei retrageri. 

A coborât din avion și i-a privit câteva momente, în timp ce-și scotea ochelarii de 
protecţie şi haina de zbor, pentru că era o zi toridă. 

— Hei, băieţi, aveţi careva un bidon cu apă? Sunt complet uscat! 

— Da, sir! Poftim! au strigat câțiva îndatoritori. 

A acceptat primul bidon ce i s-a întins, şi a plescăit satisfăcut din buze după ce a 
sorbit îndelung. 

— Acum e mai bune! 

Pentru că nu se grăbea să se întoarcă la aerodrom, i-a privit câteva minute pe 
mecanici. După recenta întâmplare înviorătoare din aer, găsea că e deosebit de plăcut să 
stai singur pe marginea unui drum de ţară. S-a hotărât să roage primul trecător să anunţe 
la aerodrom locul unde se afla şi care este situaţia lui; mecanicii de acolo vor putea să 
transporte avionul. 

— Ce faceţi aici? l-a întrebat pe caporalul care părea a fi la comanda grupei formate 
din Royal Engineers. 

— În timpul retragerii de săptămâna trecută, hunii l-au abandonat, a explicat 

caporalul. Am fos trimiși să-l ducem la atelier pentru a fi examinat, dar este defect, aşa că 
încercăm să-l punem în funcţiune. 

Biggles se uită curios la vehiculul de oţel, cu şenilele sale impresionante. 

— Doamne, nu mi-ar place să mor în aşa ceva!, a bombănit. 

— Eh, nu e chiar atât de rău, sir. Veniţi, să vedeți! râse caporalul. Pute niţel a ulei, 
dar nu mult! 

Biggles s-a strecurat prin trapa mică din oţel care se deschidea în partea din spate a 
tancului. 

— Ai dreptate, chiar că pute! Și e cald al dracului! 

— Vă veţi obișnui repede! râse caporalul. 

— Presupun că acestea sunt comenzile unde stă șoferul! a continuat Biggles, 
strecurându-se neîndemânatic într-un mic scaun din spatele volanului. Apoi se uită prin 
fanta care permitea o vedere limitată, spre înainte. 

— Aşa este, sir, a confirmat caporalul. Scuzaţi-mă un minut — și a ieșit din tanc, 
chemat de unul dintre oamenii săi de afară. 

Biggles a dat din cap și a pipăit uşor comenzile. 

— Eh, curând am să fiu în cockpitul meu! a mormăit meditativ şi, cu mintea aiurea, 
a apăsat cu piciorul pedala din podea. 

A urmat instantaneu o explozie puternică, şi tancul a zvâcnit cu un salt înainte care 
l-a făcut să se lovească violent cu capul de un obiect din fier din spatele său. În aceeași 
clipă trapa s-a izbit, închizându-se cu un clang metalic. 


CAPITOLUL 4 


"Păzea că vin eu!” 


Doar instinctul pur l-a făcut să se agaţe de volan şi să vireze chir în momentul când 
în faţa vehiculului a apărut un copac, dar a reușit să-l evite și să revină pe drum, unde și- 
a continuat cursa cu o viteză pe care ar fi crezut-o imposibilă pentru o asemenea greutate. 

— Hei, caporale, a strigat, vino şi opreşte afurisenia asta! Eu nu pot! 

Nu s-a auzit nici un răspuns, şi, aruncând o privire scurtă în spate, a văzut, spre 
groaza sa, că tancul este gol. 

— Doamne Sfinte! Sunt terminat! a icnit, alb la faţă. 

Din fericire, drumul era drept. Dar chiar şi așa, doar cu greu reuşea să ţină tancul pe 
el, pentru că volanul vibra oribil, iar sistemul de direcţie părea să facă chestii stranii după 
cum voia mușchiu' lui. Prin fanta de la nivelul ochilor, a văzut că departe în față, drumul 

făcea o cotitură. 

„Acolo îl fac praf! Nu voi putea nicicând să-l virez. Ce prost am fost că m-am urcat în 
panarama asta!” 

În aceeași clipă i-au căzut ochii pe o manetă din stânga sa, și, uitând că aproape 
toate comenzile germane acționau în direcţie contrară ca ale britanicilor, a tras-o spre 
înapoi. 

Tancul s-a smucit imediat înainte cu putere înnoită, iar zgomotul, care fusese şi mai 
înainte teribil, a devenit aproape insuportabil. 

Cotul drumului se apropia vertiginos, şi, aşa cum anticipase, l-a ratat. Tancul a lovit 
cu laterala taluzul și s-a îngropat în gardul viu ce-l mărginea. Dar Biggles uitase 
proprietățile deosebite ale acestui tip de vehicul special. Considerate ca obstacole, taluzul, 
șanțul și gardul viu erau atât de banale încât se părea că tancul nici nu le băga în seamă. 
A fost un zăngănit ţipător, o alunecare, când șenilele s-au înțepenit în taluz, apoi o 
ambardee ca de corabie ce se scufundă... şi s-a terminat. Înclinarea l-a smuls din scaun, 
dar a revenit imediat, înfricoșat, căutând să vadă ce se afla înaintea sa. A scăpat un 
geamăt disperat, când a văzut că se află pe propriul aerodrom, îndreptându-se direct 
către hangare. A smucit din nou maneta, dar nu a reușit să o miște datorită clichetului 
care o bloca în poziţie — măsură preventivă pentru a nu se mișca aiurea din cauza 
vibraţiilor. Evident, el habar nu avea de acest dispozitiv. 

Uite cum se întoarce acasă un pilot! a mormăit deznădăjduit, pe când încerca să vireze 
ca să evite hangarele. Atenție! Daţi-vă la o parte! VIN! a strigat, dar vocea i-a fost acoperită 
de zgomot. 

Însă mecanicii de la avioane care se aflau la datorie nu aveau nevoie de nici un 
avertisment. Au ieșit în fugă din hangare şi s-au răspândit în toate direcțiile, după ce au 
zărit terifianta apariţie ce năvălea spre ei. 

Biggles a văzut un Camel — al lui Mahoney - care se afla drept în calea sa. A tras tare 
de volan, dar degeaba. Tancul, care păruse destul de supus să vireze când s-a aflat pe 
drum, acum refuza să răspundă cât de cât la comenzi. Tancul a încălecat nenorocosul 
Camel, care a dispărut într-un nor de resturi zburătoare din lemn și pânză. De cealaltă 
parte se ivea intrarea în hangar. Mahoney, care tocmai sprinta afară din el, a aruncat o 
privire la rămășițele avionului său... și păru să-şi piardă minţile. 

Fereşte, prostule, nu-l pot opri! a răcnit Biggles prin fanta-vizor. 

Fie că Mahoney l-a auzit, fie că nu, Biggles nu ştia; dar flight-commanderul s-a ferit în 
ultima clipă, chiar când tancul a vuit pe lângă el şi a intrat în hangar. lar dacă un taluz și 
un gard viu n-au reuşit să-l oprească, nu era de aşteptat să o facă un simplu hangar din 
pânză, deci Biggles a ieşit pe partea cealaltă ca un tren expres din tunel, lăsând în urmă o 
trenă de distrugeri. Hangarul atâta de parcă fusese lovit de o tornadă. 

Un mecanic de avion, care trăgea un pui de somn în spate, a scăpat la un fir de păr. 

S-a trezit brusc, întrebându-se ce-i cu zgomotul acela, apoi a sărit ca broasca la vederea 
morții ce apărea prin structura din spatele său. 

Şenilele tancului l-au ratat la mustață, iar mai târziu, Biggles i-a spus că probabil a 
stabilit un record mondial la saltul de pe loc. 

Câţiva oameni se aflau la instrucţie într-un cuib-mitralieră betonat aflat ceva mai 
încolo. Au auzit zgomotul, dar, confundându-l cu cel făcut de o formaţie de avioane 
zburând la joasă înălțime, nu s-au uitat în jur imediat. Au făcut-o abia când monstrul de 
oțel a intrat în ei, dar cum de au reușit să scape fără să fie striviți... a rămas un mister 
total pentru Biggles. Cuibul din beton a fost cel mai dur obstacol întâlnit de tanc până 
atunci, aşa că a dat tot ce putea. Un nor gros de fum a ieșit din eșapament când a dat 
asaltul final, apoi s-a aşternut liniștea. 

Biggles şi-a luat mâinile de pe comenzi și s-a pipăit singur ca să vadă dacă are 
vreun os rupt. De afară se auzeau strigăte, aşa că s-a strecurat către trapă şi a încercat să o 
deblocheze, dar nu s-a clintit. 

Înăuntru s-a răspândit un miros puternic de petrol şi, cuprins de o stare foarte 
aproape de panică s-a repezit cu tot trupul în trapă, chiar în clipa când era deschisă din 
exterior. Clipind ca o bufniță, cu dâre de transpirație și petrol pe chip, s-a ridicat și a 
rămas ca prostul. 

În faţa sa se afla CO. Lângă el era Mahoney, și, puţin mai în spate, mai toți ofițerii 
squadronului, care ieşiseră în fugă din popotă când s-a dezlănţuit iadul. După aceea 
Biggles jura că expresia de pe chipurile lor a fost motivul pentru care a scăpat frânele. A 
pretins că nimeni nu ar fi putut păstra seriozitatea dacă vedea asemenea uimire comică. 

Mai ales chipul lui Mahoney părea să fie împietrit într-o stare de incredulitate 
năucitoare. Sau poate că era doar simpla reacţie nervoasă provocată de şoc, Biggles habar 
nu avea, dar rămânea faptul că a izbucnit în râs. Sprijinit de şenila de oţel a tancului a râs 
până ce hohotele s-au transformat în suspine slabe. 

— Zmeul acesta are manşa cam dură! a bâiguit. 

— Ti se pare ceva distractiv? s-a făcut auzită o voce. 

Era atât de îngheţată încât râsul lui Biggles s-a curmat brusc. Ridicându-și privirea, 
s-a trezit în faţa unui ofițer superior, ale cărui însemne roșii de pe uniformă dovedeau că 
era de la Cartierul General. În spatele său era un brigade-major (general de brigadă) şi doi 
aghiotanţi cu o impresionantă panoplie de roșu şi auriu pe uniforme. În apropiere 
staționa o mașină de Stat Major, cu u mic Union Jack fixat pe capacul radiatorului. 

Veselia lui Biggles a dispărut la fel de repede pe cât apăruse și a luat poziţie de 
drepţi, pentru că expresia de pe chipul generalului însemna „necazuri”. 

Generalul şi-a pus monoclul la ochi şi l-a privit ca pe un nimic, după cum a povestit 
Biggles mai târziu. 

— Care-i numele acestui... ăăă... ofițer? l-a întrebat pe maiorul Mullen, rostind 

apăsat cuvântul ofițer, ceea ce l-a făcut pe Biggles să roșească. 

— Bigglesworth, sir. 

— Eu..., începu Biggles, dar generalul l-a întrerupt. 

— Linişte! a şuierat cu o voce despre care ştia că-i face pe ofițeri să tremure. Vei da 
explicaţii în fața Curţii Marţiale. Eşti arestat! 

— Vino, te rog, cu mine, maior Mullen, a continuat, întorcându-se către CO. Vreau 
să-ți spun ceva. 

CO s-a uitat la vinovat cu nişte ochi în care se amestecau reproşul şi mila, şi l-a 
urmat pe general către biroul sguadronului. 

Camarazii ofițeri ai lui Biggles l-au înconjurat comentând agitați. Unii considerau 
întâmplarea ca fiind o glumă bună şi-l felicitau. Alţii, care vedeau numai necazuri în 
perspectivă pentru Biggles, îi spuneau ce gagiu mişto era el şi voiau să afle cum i-a venit 
ideea să o facă. Doar unul era cu adevărat furios. Mahoney, al cărui avion fusese zdrobit 
sub tanc. 

Vorbeau toți deodată, iar Biggles, acum îngrijorat de-adevăratelea de acest episod, 
și-a acoperit urechile cu palmele şi s-a străduit să-şi croiască drum prin grămadă. 

— Nu, n-ai să pleci! a mârâit Mahoney, trăgându-l înapoi. Ţi-ai făcut glumiţa, dar 
acum vrem o explicaţie. 

— Glumă? s-a bâlbâit Biggles. Așa o numeșşti tu? 

— Păi, ce altceva a fost? a ripostat Mahoney. Ori ai glumit, ori ai înnebunit. Doar un 
nebun sau un idiot s-ar plimba cu un tanc distrugând lucruri şi punând vieți în primejdie. 
Pentru numele lui Dumnezeu, de unde l-ai luat? 

— Nu l-am luat eu pe el, m-a luat el pe mine! Crezi că am vrut eu blestemăţia asta? 
a strigat Biggles exasperat. 

S-a smuls din mâna lui Mahoney şi, croindu-şi drum prin ceata de oameni, a ieşit în 
întâmpinarea unui grup de mecanici. 

— Hei, caporal! Ce ţi-a venit să pleci şi să mă laşi singur în afurisenia aia? 

— N-a fost vina mea, sir. Am fost chemat afară din tanc și imediat ce am ieșit, dvs l- 
aţi pornit. lar trapa s-a închis singură, sir. 

— Bine, acum o să plătim al dracului! Fierătania a pornit cu mine, dar direcţia s-a 
blocat. M-am izbit de taluz și gardul viu de la marginea aerodromului, și colac peste 
pupăză, am aterizat drept în faţa unui mahăr de la Cartierul General. Noi doi vom avea 
de dat o grămadă de explicaţii, caporale, dar am să fac tot ce pot să te scot din budă. La 
urma urmei, a fost greşeala mea. N-ar fi trebuit să dau dovadă de o curiozitate prostească 
și să mă joc cu comenzile. 

— Acum, a adăugat, pentru numele lui Dumnezeu, urcă-te şi du de-aici tinicheaua 
asta ucigaşă! Mă face să mă cutremur numai când mă uit la ea. 

— Ai să te cutremuri și mai tare când mahării te vor trimite în fața Curții Marţiale, 

flăcăule, spuse Mahoney care a ascultat conversaţia. Ascultă sfatul meu: data viitoare 
când vrei să mai faci o escapadă... fă-o în ceva mai puţin periculos! 

— Escapadă! a exclamat Biggles. Un coșmar blestemat, vrei să spui! Oricum, a 
adăugat sec, arătând cu degetul, măcar ţi-am nivelat drumul! 

Grămezile de moloz erau acum o pistă largă, plată, ca un drum, bine făcut. Un 
compresor cu aburi n-ar fi reuşit să preseze atât de bine cărămizile în gazonul moale, cum 
a făcut-o un tanc german scăpat de sub control! 


Va urma... 

Titlul original: Ten Keys, 2005 
Traducerea: Ştefi Todo 


De multe ori se întâmplă rahaturi, dar uneori lucrurile îți pică în poală, 
nu des, dar de destule ori încât să nu-ţi pierzi speranța. Dar nu poți să te 
gândeşti că asta îți e salvarea. Ar fi inadecvat. Evenimentele acestea nu sunt 
despre tine. Lucrurile îți pică în poală nu pentru că eşti tu bun, ci pentru că 
alți oameni sunt răi. Şi proşti. 

Tipul ăsta a intrat într-un bar — ceea ce sună ca începutul unei glume, 
ceea ce şi era, într-adevăr. Barul nu avea niciun nume şi niciun semn afară. 
Ca atare, era familiar pentru mine şi pentru tip şi pentru oameni ca noi. Eu 
eram deja înăuntru, la o masă pe care o mai folosisem. L-am văzut pe tip 
intrând. Îl ştiam în sensul în care îl văzusem pe-acolo de câteva ori şi prin 
urmare şi el mă ştia, pentru că din moment ce presupunem că există o 
cantitate clară de reciprocitate în univers, el mă văzuse pe-acolo exact de tot 
atâtea ori. Eu l-am văzut, el m-a văzut. Nu eram prieteni. Nu-i ştiam numele. 
Şi nici nu mă aşteptam la asta. Un tip ca ăsta, orice nume ti-ar spune, e sigur 
o porcărie. Aşa că ce eram unul pentru altul? Cunoştinţe vagi, cred. Atât 
destul de apropiați cât şi destul de distanțați încât, având în vedere 
problemele pe care le avea, eu eram genul de tip cu care era gata să 
vorbească. Ca doi americani blocaţi într-un aeroport străin. Îţi asumi o 
intimitate care nu e cu adevărat acolo şi asta te face să-ți fie mai uşor să-ți 
verşi amarul. Spui lucruri pe care nu le-ai spune în circumstanțe normale. 
Tipul ăsta sigur a făcut-o. S-a aşezat la masa mea şi a început o poveste 
lungă. Nu imediat, bineînţeles. A trebuit să-l împing de la spate. 

— Eşti bine? am întrebat. 

Nu a răspuns. Nu l-am presat. Era ca şi cum ai porni o maşină care a stat 
parcată o lună. Nu e destul să învârţi cheia. Îi dai timp să se stabilizeze, ca să 
nu inunzi carburatorul sau ce mai au maşinile acum. Eşti răbdător. La 
serviciul meu, răbdarea e o mare virtute. 

— Vrei ceva de băut? am întrebat. 

— Heineken, a spus tipul. 

Imediat am ştiut că era distras. Un tip ca ăsta, când îi oferi o băutură, ar 
trebui să ceară ceva scump şi chihlimbariu într-un pahar mare. Nu o bere. Nu 
gândea. Nu calcula. Dar eu da. 

O fată bătrână cu fustă scurtă ne-a adus două sticle de bere, una pentru 
el şi una pentru mine. A ridicat-o pe a lui, a luat o înghiţitură lungă, a pus-o 
la loc, şi l-am văzut cum simțea prima schimbare dramatică a noilor noastre 
relaţii sociale. Eu i-am cumpărat o bere, aşa că el îmi datora o conversaţie. L- 
am văzut repetându-şi declaraţia de deschidere, care era să-mi spună cât de 
al naibii de mare jucător fusese. 

— Niciodată nu devine mai uşor, a spus el. 

Era un tip alb, subțire, cam de treizeci şi cinci de ani, uitându-se puţin 
cruciş, produsul cosangvinizării mai multor generaţii de oameni muncitori 
care au trăit pe dealuri, ADN-ul său nepurtând nimic mai mult decât 
elementele esenţiale, brațe, picioare, ochi, gură. Era un atom, adecvat, dar 
complet interschimbabil cu alți zece mii exact ca el. 

— Povesteşte-mi, am spus, cu tristeţe, ca şi cum înțelegeam lupta lui. 

— Un om are o şansă, a spus. Încearcă să meargă înainte. Câteodată 
funcționează, câteodată nu. 

N-am spus nimic. 

— Am început să fac trafic, a spus. Mai de mult. Ştii asta? 

Am aprobat din cap. Nicio surpriză. Eram la şapte kilometri de I-95 şi 
toată lumea făcea trafic, transportând kilograme de cocaină de la Miami şi 
Jax, tot drumul spre nord la New York şi Boston. Oricine cu o față obişnuită 
şi un automobil discret a făcut trafic, un singur kilogram în camion prima 
dată, apoi două, apoi cinci, apoi zece. Încrederea era câştigată şi succesul era 
recompensat, în special dacă puteai să ajungi la New Jersey Turnpike în 
siguranță. Poliţiştii călare din Jersey erau cel mai mare obstacol atunci. 

— Curat şi clar de fiecare dată, a spus tipul. Nicio problemă, niciodată. 

— Aşa că ai mers mai departe, am spus. 

— Vânzare, a spus el. 

Am aprobat iar din cap. Era următorul pas logic. Trebuie să i se fi spus 
să-şi ia fața obişnuită şi automobilul discret şi să meargă mai adânc într-un 
anumit cartier şi să se întâlnească direct cu un anumit distribuitor local. 
Lanţul va deveni cu o verigă mai scurt. Mai puţine mâini pe marfă, mai puţine 
mâini pe bani, un ritm mai rapid, viteză mai mare, o direcţie mai bună, mai 
puţină incertitudine. 

— Pentru cine? l-am întrebat. 

— Fraţii Martinez. 

— Sunt impresionat, am spus şi el s-a înseninat puţin. 

— Am ajuns să am de-a face cu zece kilograme pure o dată, a spus. 

Berea mea se încălzise, dar am băut puţin oricum. Ştiam ce urmează. 

— Transportam coca în nord şi banii în sud, a spus el. 

N-am spus nimic. 

— Ai văzut vreodată atâția bani? a întrebat el. Vreau să spun, să-i vezi cu 
adevărat? 

— Nu, am spus. 

— Cu greu poţi să-i ridici. Ai putea face hernie cu o cutie ca aia. 

N-am spus nimic. 

— Făceam două drumuri pe săptămână, a spus el. Nu am ieşit niciodată 
de pe drum. Am făcut şanţuri în asfalt. Şi eram zeci. 

— Împreună o mulțime de bani, am spus, pentru că avea nevoie să 
deschid uşa spre următoarea revelație. Avea nevoie ca eu să înțeleg. Avea 
nevoie de permisiunea mea ca să continue. 

— Ca un râu, a spus el. 

N-am spus nimic. 

— Bine, la naiba, a spus. Erau atât de mulţi că nu mai însemnau nimic 
pentru ei. Cum ar fi putut? Înotau în ei. 

— Un om are o şansă, am spus. 

Tipul n-a răspuns. Nu la început. Am ridicat două degete către fata 
bătrână cu fustă scurtă şi am văzut-o punând două noi sticle de Heineken pe 
o tavă. 

— Am luat o parte din ei, a spus tipul. 

Fata bătrână ne-a adus noile sticle şi le-a luat pe cele vechi. Am spus 
patru bucăţi pentru mine, ca să pot verifica nota la sfârşitul serii. Toată lumea 
vrea să te jupoaie acum. 

— Cât ai luat din ei? l-am întrebat pe tip. 

— Ei bine, pe toţi. Tot ce primeau pentru zece kilograme. 

— Şi cât e asta? 

— Un milion de dolari. Numerar. 

— Bine, am spus eu, entuziast, cu respect, ca Uau, eşti tare. 

— Şi am păstrat şi marfa, a spus el. 

Doar m-am uitat la el. 

— Din Boston, a spus. Băieţii de-acolo sunt paranoici. Păstrează banii şi 
coca în locuri separate. Şi oraşul e verificat tot. La felul în care sunt dispuse 
străzile acum e mai uşor să fii întâi plătit şi să livrezi marfa după aceea. După 
un timp, au avut încredere în mine să fac asta. 

— Dar de data asta ai luat banii şi ai dispărut înainte să livrezi marfa. 

A aprobat din cap. 

— Drăguţ, am spus eu. 

— Le-am spus băieților Martinez că am fost jefuit. 

— Te-au crezut? 

— Probabil că nu, a spus. 

— Probleme, am spus. 

— Dar nu înţeleg de ce, a spus. Nu chiar. De exemplu, câţi bani numerar 
ai în buzunar în momentul ăsta? 

— Două sute şi ceva mărunt, am spus. Tocmai am fost la bancomat. 

— Deci cum te-ai simți dacă ai scăpa un bănuţț şi s-ar rostogoli în 
canalizare? Un singur cent? 

— N-aş da cu adevărat nicio importanţă, am spus. 

— Exact. E ca un tip cu două sute în buzunar care pierde un bănuț sub 
perna canapelei. Cât de furios poate să fie cineva? 

— Cu tipii ăştia nu e vorba despre bani, am spus. 

— Ştiu, a spus el. 

Am tăcut şi ne-am băut berile. La a mea îi simțeam bulele pe dinți. Nu 
ştiu cum o simţea el pe a lui. Probabil nu simţea niciun gust. 

— Îl au pe celălalt tip, a spus el. Snobul pe care-l cheamă Octavian. E 
anchetatorul lor. Şi gorila lor. Va veni să mă caute. 

— Oamenii sunt jefuiți, am spus. Se întâmplă şi rahaturi. 

— Se presupune că Octavian e cu adevărat periculos. Am auzit lucruri 
rele. 

— Ai fost jefuit. Ce poate să facă? 

— Poate să se asigure că spun adevărul, asta poate să facă. Am auzit că 
are un mod de a pune întrebările că te face să vrei să răspunzi. 

— Fii neclintit, nu poate scoate nimic din piatră seacă. 

— Mi-au arătat un tip în scaun cu rotile. Povestea spune că Octavian l-a 
făcut să umble în genunchi pe o potecă de pietriş timp de o săptămână. A 
numit-o plimbarea pe plajă. Se presupune că durerea e teribilă. Şi după aceea 
tipul a făcut cangrenă şi şi-a pierdut picioarele. 

— Cine e acest Octavian? 

— Nu l-am văzut niciodată. 

— E un alt columbian? 

— Nu ştiu. 

— Tipul din căruciorul cu rotile nu a spus? 

— Nu are limbă. Povestea spune că Octavian i-a tăiat-o. 

— Ai nevoie de un plan, am spus. 

— Ar putea intra chiar acum aici. Şi eu n-aş şti. 

— Deci ai nevoie repede de un plan. 

— Aş putea merge în L.A. 

— Ai putea? 

— Nu chiar, a spus tipul. Octavian m-ar găsi. Nu vreau să mă uit peste 
umăr tot restul vieții mele. 

Am făcut o pauză. Pentru o respiraţie. 

— Oamenii sunt jefuiti, nu? 

— Se întâmplă, a spus el. Nu e ceva nemaiauzit. 

— Deci ai putea să te îndrepţi spre oamenii din Boston. Începe un război 
acolo. la problema în mâinile tale. Ai putea ieşi din asta ca o victimă 
nevinovată. Prima victimă. Aproape un erou. 

— Dacă îl pot convinge pe tipul ăsta, Octavian. 

— Sunt modalități. 

— Ca de exemplu? 

— Convinge-te pe tine prima dată. Tu eşti victima aici. Dacă o să crezi 
asta cu adevărat, în mintea ta, şi tipul ăsta, Octavian, o va crede. Ca şi cum 
ai juca o piesă. 

— Nu va merge aşa uşor. 

— Un milion de dolari merită osteneala. Două milioane, presupunând că 
vei vinde şi cele zece kilograme. 

— Nu ştiu. 

— Doar urmează un scenariu. Nu ştii nimic. Au fost băieții din Boston. 
Oricine ar fi, treaba lui Octavian e să obţină rezultate, nu să-şi piardă timpul 
pe căi fără ieşire. Fii neclintit, şi le va spune băieților Martinez că eşti curat, 
iar ei vor merge mai departe. 

— Poate. 

— Doar învață povestea şi ține-te de ea. Fii povestea. Identifică-te cu ea, 
ca actorul gras care a murit. 

— Marlon Brando? 

— Ăla e. Fă ca el. Vei fi bine. 

— Poate. 

— Dar Octavian îți va verifica locuința. 

— Asta-i a naibii de sigur, a spus tipul. O va întoarce pe dos. 

— Aşa că marfa nu poate fi acolo. 

— Nu e acolo. 

— Asta-i bine, am spus eu, apoi m-am cufundat în tăcere. 

— Ce-i? m-a întrebat el. 

— Unde e? am întrebat. 

— Nu am de gând să îţi spun, a spus el. 

— Asta-i bine, am spus. Nu vreau să ştiu. De ce naiba aş şti? Dar treaba 
e că nici tu nu-ți permiți să ştii. 

— Cum aş putea să nu ştiu? 

— Exact asta-i problema, am spus. Tipul ăsta, Octavian, va vedea asta în 
ochii tăi. Va vedea că ştii. Te va bate sau ce-ţi va face şi trebuie să vadă un gol 
în ochii tăi. Ca şi cum n-ai habar. Asta trebuie să vadă. Dar nu asta va vedea. 

— Şi ce va vedea? 

— Te va vedea rezistând şi gândindu-te Hei, mâine asta se va sfârşi, iar eu 
mă. voi întoarce la căsuţa mea sau la depozitul meu şi apoi totul va fi bine. Va 
şti. 

— Deci ce ar trebui să fac? 

Mi-am terminat restul de bere. Caldă şi fără acid. M-am gândit să mai 
comand două dar n-am făcut-o. Mi-am imaginat că de apropiem de final. Mi- 
am imaginat că nu e nevoie să mai măresc investiția. 

— Poate că ar trebui să te duci în L.A., am spus. 

— Nu, a spus el. 

— Atunci ar trebui să mă laşi pe mine să ţin marfa pentru tine. Atunci cu 
adevărat nu vei şti unde este. Vei avea nevoie de avantajul ăsta. 

— Aş fi nebun. De ce aş avea încredere în tine? 

— Nu ar trebui. Nu trebuie. 

— Ai putea să dispari cu cele două milioane ale mele. 

— Aş putea, dar n-aş face-o. Pentru că dacă aş face aşa, tu l-ai suna pe 
Octavian şi i-ai spune că tocmai ţi-ai amintit o față. M-ai descrie pe mine şi 

atunci problema ta ar deveni problema mea. Şi dacă Octavian e atât de rău 
precum spui, asta-i o problemă pe care nu mi-o doresc. 

— Mai bine ai crede. 

— Cred. 

— Unde te voi găsi după aia? 

— Chiar aici, am spus. Ştii că vin pe-aici. Mă vei găsi aici după aia. 

— Identificarea cu povestea, a spus. 

— Nu poţi trăda ceea ce nu ştii, am spus. 

A rămas tăcut mult timp. Am stat liniştit şi m-am gândit cum voi duce un 
milion de dolari şi zece kilograme de cocaină pură în portbagajul maşinii 
mele. 

— Bine, a spus. 

— O să fie o taxă, am spus, ca să fie plauzibil. 

— Cât? a întrebat. 

— Cincizeci de mii, am spus. 

A zâmbit. 

— Bine, a spus din nou. 

— Ca un bănuț sub perna canapelei, am spus. 

— Ai dreptate. 

— Toţi avem de câştigat. 

Uşa de la bar s-a deschis şi a intrat un tip împreună cu o pală de aer 
cald. Hispanic, mic şi îndesat, cu mâinile mari şi o cicatrice urâtă pe obraz. 

— Îl cunoşti? a întrebat noul meu cel mai bun prieten. 

— Nu l-am văzut niciodată, am spus. 

Tipul nou a mers la bar şi s-a aşezat pe un scaun. 

— Ar trebui să facem asta chiar acum, a spus noul meu cel mai bun 
prieten. 

Câteodată, lucrurile îți pică în poală. 

— Unde-i marfa? am întrebat. 

— Într-o rulotă veche în pădure, a spus el. 

— E mare? am întrebat. Nu mă pricep la asta. 

— Zece kilograme sunt douăzeci şi două de livre, a spus tipul. Cam tot 
atât şi banii. Două genţi, asta-i tot. 

— Atunci să mergem, am spus. 

L-am dus cu maşina spre vest, apoi spre sud şi el m-a dirijat pe un drum 
prin pădure, plin de noroi, care ducea la un luminiş. Am ghicit că odată 
fusese îngrijită, dar acum era înțesată cu tot felul de lucruri şi duhnea a 
urină de animale, rulota degenerând dintr-o casă drăguță de vacanţă într-o 
grămadă de putreziciuni. Toată era acoperită cu muşchi şi mucegai şi 
ferestrele erau întunecate de depuneri organice. S-a luptat cu uşa şi a intrat. 
Am deschis portbagajul şi am aşteptat. A ieşit cu câte o geantă în fiecare 
mână. Aducându-le către mine. 

— Ce-i în fiecare? am întrebat. 

S-a ghemuit jos şi le-a deschis. Una avea cărămizi de bani uzațţi, cealaltă 
cărămizi de pudră densă albă împachetată strâns şi neted în plastic 
transparent. 

— Bine, am spus. 

S-a ridicat în picioare din nou şi a băgat gențţile în portbagaj, iar eu m-am 
dat într-o parte şi l-am împuşcat de două ori în cap. De peste tot s-au ridicat 
păsări, au croncănit, au cârâit şi s-au aşezat înapoi pe ramuri. Am pus 
pistolul înapoi în buzunar şi am scos telefonul. Am format un număr. 

— Da? au răspuns frații Martinez împreună. 

Întotdeauna foloseau difuzorul. Îi era fiecăruia prea frică de trădarea 
celuilalt ca să-şi permită convorbiri private. 

— Sunt Octavian, am spus. Sunt aici. Am luat banii înapoi şi am avut 
grijă de tip. 

— Deja? 

— Am fost norocos, am spus. Mi-a căzut în poală. 

— Şi cele zece kilograme? 

— În vânt, am spus. Dispărute de mult. 

versiunea în limba română 


A 


UNCRIS 


Cu câteva minute în urmă... 

Iniţial mă aflam în frunte, dar am cedat sarcina de a sparge încuietorile ușilor, 
aşa că „Duke” Dickinson a trecut în fața mea... și a murit în locul meu. Aș fi un 
mincinos dacă aş spune că o mică parte din mine nu era recunoscătoare. Duke nu a 
fost un nepriceput, ci un soldat experimentat înarmat cu o M4 care putea face şvaițer o 
întreagă încăpere plină cu inamici, dar amărâtul nu a reușit să tragă nici măcar un foc. 

Echipa noastră de şase era adunată, gata pentru o pătrundere dinamică. Eu eram 
buldozerul desemnat, înarmat cu o Remington 870 cu pat ca de pistol și țeavă de 12,5 
inch, şi protejat de resturile zburătoare de o cască, ochelari balistici Oakley-M și mănuși 
tactice, precum și vestă anti-balistică peste uniforma de luptă. Am aţintit shotgunul în 
jos, asupra încuietorii, stând la o distanță relativ sigură. Respiram lent și constant, 
așteptând comanda de începere a atacului. Camerele montate pe căşti transmiteau în 
direct către centrul operaţional aflat într-un vehicul, unde ofițerii noștri făceau 
numărătoarea inversă. Probabil că arătam cool şi cu sânge rece, dar îmi venea să mă cac 
pe mine gândindu-mă la ce urmează. 

Verde! 

Am apăsat pe trăgaci. 

Unda de șoc a proiectilului Hatton a pulverizat mecanismul încuietorii și 
zăvorul. M-am dat deoparte și m-am proptit în canat, astfel încât shotgunul s-a răsucit 
în legătura sa de pe ham, aducând în față propria mea M4. Cu o izbitură, sergentul 
„Hooky” Johnson a deschis ușa larg, iar Duke s-a năpustit înăuntru. Şi totul s-a sfârșit 
pentru el. Detunătura shotgunului încă mai reverbera prin depozit, apoi bucăţi 
aburinde din el au stropit pragul. Hooky, care a fost doar la o clipită în spatele său, a 
alunecat pe o bucată tubulară, caldă, din intestinul lui Duke. A căzut în lateral, s-a 
proptit de canat, apoi şi-a redobândit echilibrul și a pătruns înăuntru. Ghetele 

plescăiau peste mațele însângerate răspândite pe podeaua din beton şi a blestemat 
zgomotos... apoi am năvălit înăuntru şi noi, ceilalți. 

Evenimentele s-au succedat atât de rapid încât nimeni nu și-a dat seama că nu a 
fost nici o detonație, nici o rafală de arme, care să-l fi spulberat în bucăți pe Duke, iar 
noi ne aflam deja în interiorul spaţiului slab luminat înainte de a-mi reaminti că 
aceasta nu urma să fie o misiune cu desfășurare normală, limpede. Indiferent de 
efortul de imaginație. 

Echipa avea un om doborât şi nici o idee precisă cu ce ne confruntam. 

Dar aveam un obiectiv de la care nu ne vom abate. 

Trebuia să cercetăm şi să curățăm clădirea, fiecare dintre noi având o zonă de 
responsabilitate pe care trebuia să o securizăm cu sectoare de tragere suprapuse, pe 
zone imediate, apropiate şi îndepărtate. 

Acum, pentru că Duke era franjuri, însemna că responsabilităţile se modificau 
pentru membrii echipei, dar eram îndeajuns de experimentați ca să ne putem adapta la 
circumstanțele schimbătoare. Acum Hooky se afla în frunte şi a curăţat zonele imediate 
și apropiate cu o grindină intensă de gloanțe, în timp ce noi, restul, refăceam formația 
lângă primul colţ la care am ajuns. Acolo, gata să acţionez din nou, mă uitam după 
ostili, morţi sau vii, dar nu era nici unul. 

Deci... ce, mama dracului, l-a ucis pe Duke? 

Drept înainte, ceva s-a mișcat prin întuneric. 

Hookey a tras, fulgerele scoase de M4 luminând coridorul cu flashuri 
stroboscopice. 

— Ce dracu a fost asta? a întrebat. 

— Indiferent ce-o fi fost, a șuierat Jack „RP” Wilson, l-a terminat pe Duke. Nu 
părăsim locul până ce nu-mi atârn la centură țeasta lui. 

RP a trecut pe lângă Hookey, strecurându-se pe lângă zidul coridorului 
întunecat, cu carabina de asalt în căutare de ţinte. Hooky a semnalat celorlalți să se 
pună în mișcare în timp ce ne acoperea de după colț. l-am aruncat o privire când am 
trecut pe lângă el și am văzut că-și muşca buzele. Clipi către mine: 

— Am băgat o juma’ de magazie de gloanţe în nemernic, dar nu a căzut la 
pământ. Stai cu ochi-n patru, Muppet. 

Hookey nu mă insulta. Cu toții căpătaserăm porecle care s-au lipit de noi încă 
din perioada de instrucție de bază. Numele meu real era Bill Grover. Gândiţi-vă la 
marioneta aia albastră cu nas roşu din Sesame Street! şi veți înțelege de ce m-am ales cu 
„Muppet”. 


1 Sesame Street — un serial de televiziune (educaţional) american, care combina acțiunea live cu animația, marionetele, 
comedia. 

— Sunt pe fază, Sarge, l-am asigurat. 

Nimic nu mă putea face să mărturisesc că aproape m-am căcat pe mine, deşi toți 
eram în aceeași budă. 

Instantaneu RP s-a întors cu totul și carabina sa de asalt a lătrat pe foc automat. 

Cei doi din fața mea - „Brainpan” şi „Iwinkle” — au văzut ţinta aproape în 
aceeași clipă. Carabinele lor M4 au urlat la unison, iar tuburile de alamă zornăiau pe 
podea, la picioarele lor. Flashuri şi scântei luminau coridorul, dezvăluind în licărirea 
lor mâini întinse şi căpăţâni atârnate pe umeri deformaţi. Multe dintre gloanţe au lovit 
zidurile, podeaua și tavanul, dar la fel de multe au lovit şi ţinta. Zgomotul de smac 
făcut la pătrunderea proiectilelor în carne era un cântec care îmi încânta inima. Mi-am 
ridicat M4 ca să mă alătur corului. 

Dar Brainpan s-a dat înapoi, cu ochii holbaţi la mine. Twinkle a strigat ceva 
animalic, doar cu o clipită înainte de a fi smuls şi trântit în valul mişcător non-uman ce 
înainta spre noi. A fost o încercare scurtisimă de ripostă — carabina lui Twinkle a 
slobozit o rafală scurtă - apoi tonul strigătelor s-a schimbat în vaiete de teroare. 
Ultimul său țipăt a fost rupt în două odată cu trupul său. 

— Twinkle este doborât, am strigat, şi am dus la umăr arma mea M4, acoperind 
gaura lăsată de el cu un infern de gloanţe. 

Brainpan încă se da înapoi. 

— Dă-te dracului la o parte, Muppet! Nu-i poate opri nimic! 

Avea dreptate. Chiar dacă toate gloanţele mele au pătruns în trupuri, spulberând 
în toate direcţiile bucăţi de carne și oase, tsunamiul de trupuri înainta în lungul 
coridorului fără niciun fel de probleme. 

Pentru întâia oară am avut o vedere clară, prin ochelarii Oakley, asupra masei de 
membre şi torsuri şi am știut că la fel de bine puteam încerca să o resping trăgând cu o 
praştie. 

— Retragerea! 

Ordinul lui Hookey era retoric; eu deja mă dădeam înapoi, alături de Brainpan. 
Trăgeam, dar era o risipă de cartușe. 

— Trageţi în căpăţâni! a comandat Hookey. 

Așa am făcut, dar știam că a văzut prea multe filme de serie B, şi era complet 
paralel cu realitatea. Am spulberat căpățâni, una după alta, de pomană, pentru că 
creaturile continuau să se apropie... să se apropie... Nici gloanţele trase în piepturi nu 
o opreau. Singurul lucru care le încetinea era să le distrugi membrele, dar şi asta era 
doar momentan pentru că în continuare cioatele se bălămbăneau și se zvârcoleau, 
târându-se, croindu-și drumul ce avea un singur scop. Era de crezut că un torace 
eviscerat nu reprezenta nici un pericol, dar aici nu era cazul. Aceste creaturi... nu 


2 Sarge — prescurtarea gradului de sergeant (sergent), practică larg răspândită, neoficială dar tolerată în US Army Force. 

aveau nevoie de dinți pentru a mușca sau degete pentru a rupe; carnea lor gelificată 
„mânca” ea însăși. Erau câteva duzini, poate chiar sute, pentru că era prea întuneric — 
cu excepţia flashurilor sporadice ale armelor noastre. Întunericul se zvârcolea şi se 
mișca, iar eu eram sigur că cele pe care le puteam vedea erau doar frontul anterior al 
unui val uriaș. 

— De unde mama dracului vin? 

Şi iarăși, Hookey întreba doar ca să se afle în treabă, în timp ce executa foc de 
acoperire. Nu știam nici unul dintre noi. Tot ce fuseserăm informați era că în interiorul 
depozitului exista o mică celulă de infectați aflați în fază de hibernare, iar noi am 
primit ordin să facem „curățenie“. Nimeni nu ne-a spus să ne așteptăm la o hoardă. 
Poate că era ceva asemănător cu mintea de stup pe care aceste creaturi erau suspectate 
că o au. Odată asimilat, deveneai parte a organismului mai mare. Poate că celulele lor 
s-au împrăștiat și au chemat și mai mulți dintre cei ca ei. În fine... Acum era important 
să ne retragem şi să ieşim din asta cu fizicu' intact. 

Doar patru. 

În urmă cu câteva minute am fost şase. O treime din forța noastră era deja 
doborâtă, iar șansele noastre de a ajunge la ușa de ieșire deveneau tot mai subțiri odată 
cu fiecare cartuș tras și urmat de un alt eșec în uciderea acestor creaturi. 

— Fire in the hole! a răcnit Brainpan cu disperare crescândă. 

Folosirea grenadelor pe coridor ne putea ucide la fel de bine ca pe masa 
tremurătoare ce se rostogolea spre noi. Dar ce era făcut era bun făcut. M-am întors, 
lăsat pe vine, pitindu-mi capul apărat de cască ca şi cum asta m-ar putea salva. 
Grenada a aterizat în masa de membre și trupuri, aşa că detonaţia a fost înăbușită de 
grămada de carne dintre ea şi mine. Zgomotul a fost precum o bătaie din palme de-a 
lui Dumnezeu, după care am fost acoperit de ploaia de resturi de carne și oase. Unele 
fragmente mai ascuţite au zornăit pe casca mea, ori s-au înfipt în uniformă. Din 
fericire, un fragment ascuţit de coastă a pătruns în vesta mea anti-balistică și nu în 
gâtul meu. Ochelarii Oakley mi-au fost acoperiţi cu stropi de sânge. N-am încercat să-i 
şterg, doar i-am smuls de la ochi şi i-am aruncat, în timp ce m-am ridicat şi alergam 
înapoi către primul colț pe care inițial îl curățasem. 

Brainpan nu era renumit ca având un mare coeficient de inteligenţă. 

— Muistule, m-am răstit la el. Aproape că m-ai dat gata cu grenada aia. Data 
viitoare poate-ți bagi minţile-n cap şi ai grijă unde o arunci. 

— Eu prefer să mă termine o grenadă, decât să fiu sfâşiat bucată cu bucată de 
creaturile alea, a replicat Brainpan. Promiteţi-mi că dacă mă înhaţă, îmi băgaţi imediat 
una cu defragmentare drept în cur. 


3 Fire in the hole! - avertismentul standard care indică o detonarea iminentă a unui dispozitiv exploziv într-un spaţiu din 
apropiere. Echivalent cu "Watch out!" sau "Heads up!" 

RP la plesnit peste cască cu mâna înmănușată. 

— Nu mă băga în ispită, băi, muie. Decât să mai aştept, mai bine o fac acum. 

Eu am dat doar din cap şi m-am uitat după Hooky. Focul de la gura ţevii 
carabinei sergentului mi-a arătat că se află în colțul opus și doar rafalele sale de 
acoperire ne-au dat, mie și lui Brainpan, un moment de respiro. Nu mai era timp de 
pălăvrăgeală, trebuia să ne salvăm curu’. 

Ne-am retras în vestibulul de la intrare. Zgomotele amestecate de scârțâituri şi 
bolboroseli făcute de inamic au umplut spaţiul când Hooky a încetat focul. Și-a întors 
capul către ușa pe care o aruncasem de curând în aer. 

— Nu-i putem lăsa să iasă afară, a strigat. Dacă o fac, atât de mulţi, vor ocupa 
întreg oraşul. 

Avea dreptate. Crezusem că ne vom confrunta doar cu o mica gașcă de infectați, 
nu cu o hoardă. Dacă scăpau din depozit — ușor de făcut prin uşa demolată — se vor 
răspândi ca un incendiu din pădure, imediat ce vor da de civili. Trebuia să le 
împiedicăm evadarea, dar nu-mi dădeam seama cum o puteau face armele noastre, 
chiar și grenadele cu defragmentare. 

Dar cred că eram plătiți tocmai pentru asemenea misiuni. 

— Când dracu am semnat pentru asemenea rahat? a gemut Brainpan. 

— Atunci când am semnat și noi ceilalți, i-am răspuns, după ce a căzut ploaia 
roşie. Acu’ taci şi-nghite, Brainpan. N-am intenţia să intru în gaşca asta de creaturi, dar 
nici n-am să le las să iasă afară, dacă pot. 

— Lumea s-a dus deja dracului, mi-a reamintit Brainpan. De ce să mai luptăm? 

— Pentru că putem, i-am spus, plin de draci. Nu, pentru că trebuie. 


Înțelegerea mea despre molima asta era la nivel minimal, dar uite ce știu. În 2009, 
după ce a lansat nişte baloane meteo de mare altitudine, Indian Space Research 
Organisation a descoperit trei tipuri de bacterii ce trăiau în condiţii extreme în straturile 
superioare ale atmosferei, la altitudini de peste 40 km. Unii au susținut că aceste 
bacterii ar putea avea origine terestră, fiind aruncate în atmosfera superioară de erupții 
vulcanice şi nu au ajuns acolo din spaţiul cosmic. Indiferent de originea bacteriilor, au 
trebuit să se adapteze condiţiilor mortale bacteriilor terestre. Radiația UV era suficient 
de intensă ca să le omoare, plus extremele de temperatură, lipsa materiei organice și 
aerul rarefiat... totuși s-au adaptat și au supraviețuit. 

Acestea au fost doar primele dintre numeroasele forme de viață descoperite în 
următorii ani... şi nimeni nu le-a bănuit a fi o ameninţare pentru umanitate. 

Cât de mult s-au înșelat... 

Activitatea solară intensă, schimbările climatice fără precedent, şi modificarea 
traiectoriilor curenților de aer, toate au conspirat împotriva omenirii, și un adevărat 

diluviu biblic a căzut din ceruri aducând cu sine diverse forme de viață necatalogate, 
care au căzut pe pământ sub forma unor sferule gelatinoase. Acestea au fost colonii de 
bacterii, care s-au dezvoltat exploziv în condiţiile mult mai propice de pe suprafața 
terestră, propagându-se sălbatic și fără control. În doar câteva zile, formele simple, 
bacteriene, au suferit mutații, transformându-se în ceva mai asemănător cu amoebele 
parazite. Nu au fost pretenţioase referitor la gazdele pe care le infectau. Totuşi, nu și- 
au manifestat interesul pentru flora terestră, însă tot ce ţinea de regnul animal se afla 
sub ameninţarea infestării, iar sacrificarea în masă a șeptelului și a animalelor de casă 
nu a reușit să stopeze răspândirea molimei în întreaga lume. Cum să poţi extermina 
viaţa sălbatică, păsările migratoare, insectele care au continuat răspândirea într-o rată 
exponențială? 

De-a lungul istoriei au existat multe evenimente soldate cu extincții majore, cea 
mai celebră fiind cea care a exterminat dinozaurii, şi oamenii au început să se teamă că 
ne aflăm la începutul următoarei și cea mai mare extincție cu care s-a confruntat 
Pământul. Dar se înşelau. Nu era vorba de o extincţie ci de o TRANSFORMARE. 
Creaturile infectate nu mureau, deveneau altceva. Paraziţii aveau nevoie de gazde 
pentru a supraviețui și de o strategie prin care să continue propagarea lor ca specie. 
Mutaţiile pe care le provocau erau tot atât de numeroase și diferite precum 
organismele pe care le infectau. Să vezi cum căţelului familiei îi cresc mandibule cu 
aspect insectivor și tentacule zvârcolitoare înarmate cu mii de ace te puteau face să-ți 
vomiți şi ficații din tine, dar să-l vezi pe vreunul dintre prietenii tăi oameni cum se 
transformă în ceva la fel de greu de recunoscut, un ceva umblător care să răspândească 
specia parazitară... ei bine, asta îţi putea tăia orice chef. 

În aceste ființe exista un rudiment de inteligență, cu un scop singular. Să-i 
răspândească pe cei asemenea lor. Nu era vorba de a ucide — se pare că oamenii 
dețineau monopolul pentru această intenţie — dar nu erau străini de instinctul de 
autoprotecţie, şi dacă percepeau ceva ca fiind o ameninţare ripostau cu consecinţe 
devastatoare. De exemplu, Duke şi modul cum a fost făcut franjuri. O soartă similară 
plana și asupra noastră care am avut temeritatea de a încerca să le oprim răspândirea. 
Dar, aşa cum tocmai îi spusesem lui Brainpan, trebuia să o facem. 


Infectaţii s-au revărsat în încăpere. Efectiv s-au revărsat, precum o supă densă 
plină cu găluşte mici vărsată dintr-o oală răsturnată. Acum era uşor de văzut de ce 
armele noastre s-au dovedit a fi ineficiente împotriva lor, pentru că au asimilat cu 
adevărat gândirea tip stup şi s-au contopit într-un singur trup. Carnea lor gelificată şi 
oasele contorsionate s-au topit împreună, şi în locul a câteva sute de indivizi, au 
devenit o imensă masă vibrantă de umanitate mutagenă. Această masă moale era 
suficientă ca să ne înghită și să ne înglobeze, înainte de a deveni parte a ei, dar creatura 

ne simţea ca pe o ameninţare și voia doar să ne vadă distruși. Îi răsăriseră spini și 
gheare şi niște protuberanţe imense ca niște coase, încât nu a trebuit să mă sforţez prea 
mult pentru a-mi da seama ce l-a tocat pe Duke Dikinson. 

RP spusese că vrea să-i atârne căpăţâna la centură. Eh, uite că avea de ales dintre 
câteva duzini, pentru că ţestele care aparținuseră înainte unor ființe umane vii, acum 
săltau și se clătinau pe nişte brațe tubulare groase, iar pe fețele schimonosite, ochii 
holbaţi şi lipsiți de expresie... și iarăşi, fără să mă gândesc prea mult, am știut că 
monstruoasa creatură putea vedea simultan prin toţi. Capetele se răsuceau pe aceste 
tuburi precum ochii crabilor, fixându-ne simultan pe toţi patru cu priviri tulburi. 
Creatura ne-a cântărit şi ne-a analizat, și şi-a făcut propria prioritizare a țintelor. Un 
tentacul plin de ţepi a ţâșnit din masa centrală, vârful acestia fiind întărit cu chitină 
dură. A trecut prin armura de piept a lui RP de parcă nici nu ar fi fost acolo. Abia a 
avut timp să agonizeze, înainte ca tentaculul să-l smucească de pe podea şi să-l ţină un 
moment în aer, înainte de a-l izbi de tavan, apoi de podea, trupu-i fiind trnsformat 
într-un sac de oase rupte. lar monstrul încă nu terminase cu el. Vârful trebuie să fi fost 
separabil pe linia mediană, pentru că s-a deschis ca o foarfece, iar partea superioară a 
lui RP a aterizat cu un pleoscăit la picioarele mele, în timp ce picioarele lui au fost 
aruncate peste trupul monstrului, prinse de alte tentacule cu gheare și sfâșiate în 
fragmente osoase. 

— Băga-mi-aş... 

Ce altceva puteam spune? 

Acum echipa noastră era înjumătăţită. Şi cu RP în fața ochilor, subliniind faptul. 

Brainpan a urlat. Dar — trebuie să recunoaștem -— și-a canalizat oroarea în furie şi 
a deschis focul asupra tentaculului oribil spulberându-l în fragmente. Dar a fost o 
pauză minimală, pentru că o duzină de alte tentacule se zvârcoleau prin aer, iar 
creatura l-a ales pe următorul care trebuia să moară. 

Pe mine. 

Unul dintre aceste tentacule cu vârf ca de lance s-a repezit către mine. M-am 
aruncat la podea, şi vârful a lovit în zid, în loc să-mi străpungă trupul. S-a înfipt în 
tencuială, înainte ca creatura să-l smulgă, dar eu deja sprintam din toate puterile. 
Lancea mi-a trecut milimetric pe deasupra capului și din nou m-am aruncat într-o 
parte și am căzut cu faţa în jos. Un al doilea tentacul-lance s-a înfipt în podea la doar 
câțiva centimetri de ochii mei, particulele de beton sfărâmat lovindu-mă pe toată fața. 
Am căutat febril pe lângă mine, mi-am recuperat M4 şi am tras un arc de gloanţe. Oi fi 
lovit ceva important, sau nu, n-am să ştiu niciodată, pentru că deja mă ridicasem în 
genunchi, apoi în picioare, apoi alergam din răsputeri departe de următorul tentacul- 
lance. 

Ceva m-a înhăţat de guler. 

Am urlat şi am lovit cu disperare spre înapoi cu cotul. 

— Şezi, dracu’, blând! Vrei să-mi spargi mecla? 

Era Hooky care mă împingea spre ușa pe care intrasem cu puţin timp în urmă. 

— Sarge, unde-i Brainpan? 

Cuvintele mele erau o şoaptă astmatică. 

Hooky a arătat cu degetul mare peste umăr. 

M-am uitat în acea direcţie, dar ochii îmi erau plini cu particule de beton şi 
lacrimi şi nu am putut vedea nimic distinct în masa acea zvârcolitoare care acum 
umplea vestibulul. 

Explozia sălbatică a unei grenade a marcat locul unde se afla prietenul nostru. 
Dar a fost urmată imediat de vaietele lui Brainpan, în timp ce toată carnea îi era 
sfâșiată în bucăți. 

— Trebuia să detonezi grenada aia lipită de tine, Brainpan, am spus când m-am 
lovit cu umărul de zidul de lângă ușă. 

— Păzeşte ușa asta, Muppet. 

Hookey era lipit de cealaltă parte. Trăgea foc automat. 

Am tras şi eu, dar magazia goală a căzut după doar o rafală scurtă. Am înșfăcat 
una plină chiar în timp ce cădea cea goală şi am băgat-o în armă. Dar înainte de a 
putea arma boltul, M4 mi-a fost smulsă. O mână — ca de om - dar aflată la capătul unui 
braţ insectivor cu multe articulaţii, a aruncat-o departe. O altă mână m-a strâns de gât, 
iar a treia m-a pocnit în vintre. Doar armura m-a salvat, dar tot am simţit o durere 
atroce în bilute. O lance a fost aruncată spre fața mea. Mi-am aplecat capul din instinct, 
cu bărbia în carnea gelificată ce-mi înconjura gâtul, iar vârful chitinos mi-a zburat 
casca și s-a înfipt în canatul ușii cu un crack zgomotos ca un foc de armă. Mă luptam să 
mă eliberez de mâna care mă sufoca, dar am căzut și au apărut niște braţe insectivore 
ale căror mâini se transformaseră în gheare arcuite extrem de ascuţite. Acestea au 
trecut peste mine, nu ca să mă rupă în bucăţi, ci ca să mă agaţe de haine și să mă 
târască către masa moale care acum se înălța peste mine. Hooky se mișca precum un 
războinic barbar, rotind ca pe un ciomag arma M4 descărcată. Lovea brațele care mă 
trăgeau, fărâmând articulațiile fragile, care se refăceau imediat, crescându-le și ace ce 
se transformau în spini uriași. Un braț ce semăna oarecum cu un îmblăciu gigantic a 
șuierat prin aer şi l-a lovit pe Hooky în piept. Acesta a dispărut din câmpul meu 
vizual, şi, ca să fiu drept, și din grijile mele. M-am eliberat de brațele care mă trăgeau şi 
am căzut prin uşă afară. 

Câte minute au trecut de când am pătruns înăuntru? 

Au fost sub trei, dar au părut a fi cât o eternitate. 

Cinci soldaţi bine înarmaţi au murit în mai puţin de 180 de secunde. Ce însemna 
asta pentru restul umanității? N-am fost niciodată prea bun la mate, dar chiar şi eu îi 

puteam calcula şansele de supravieţuire dacă se permitea creaturii să se dezvolte în 
continuare necontrolat. Dacă era vorba doar de oprirea acestei mase, atunci poate că 
umanitatea avea oarece speranţă, dar aceasta era doar una dintre milioanele de focare 
descoperite deja. Deşi acesta era primul în care se ştia că indivizii infectați s-au agregat 
într-o singură masă masivă. Era intenţia finală a parazitului de a deveni o singură 
entitate? O masă mondială formată dintr-un singur organism viu? Îngrozit, mi-am 
imaginat o planetă învelită într-o masă gelatinoasă roșiatică, singurele semne de viață 
fiind copacii şi tufişurile, întregul regn animal fiind consumat — nu, integrat. Era o 
imagine de coșmar, suficientă să mă umple de turbare. 

— Sarge? am strigat. Hooky! Unde ești? 

Rafalele armei sale mi-au spus că încă mai luptă pentru viață. 

Am privit în spate către locul unde fusese stabilit punctul de comandă și unitatea 
de sprijin. Acolo ar fi trebuit să se afle o duzină de soldaţi înarmaţi, vehicule, și o 
mitralieră de calibrul .50. Dar nu se mai aflau. Am văzut spatele unui camion — cu 
soldaţii îngrămădiţi în benă — cu cauciucurile sfârâind către un pod din apropiere. 

— Ce mă-sa...? 

Ca de obicei, întrebarea mea era retorică. Știam ce nu era în regulă. Asaltul 
nostru eșuat asupra depozitului a fost urmărit prin camerele de luat vederi montate pe 
căşti, clipă cu clipă, moarte cu moarte, iar ofițerii noştri au ordonat retragerea dintr-o 
luptă pe care ştiau că nu o pot câştiga cu arme convenționale. Ai au crezut că atât 
Hookey cât și eu eram morţi, deci îi puteam parţial ierta că ne-au abandonat, dar ar fi 
trebuit să se asigure. Nu laşi pe nimeni în urmă, niciodată. 

Acest gând m-a galvanizat, pentru că şi eu eram cât p'aici să-l abandonez pe 
Hookey în soarta sa, deci cine eram eu ca să-i judec? M-am întors imediat prin ușa 
deschisă. Remingtonul meu 870 îmi atârna încă de umăr atașat la ham, și aveam cartuș 
obişnuit pe țeavă — pentru că pe Hatton îl trăsesem; era nevoie de o asigurare pentru 
cazul în care omul ce spărgea uşa ajungea imediat sub foc de arme. Mi-am ridicat 
shotgunul în poziţie de tragere şi am intrat înăuntru. 

Creatura amorfă ocupa acum zona vestibulului, o masă zvârcolitoare de membre 
şi protuberanţe greu de identificat. Capetele de pe braţele tubulare s-au întors către 
mine. Una dintre aceste fețe malformate mai era încă identificabilă după ochii albaştri, 
scânteietori, trăsătură care-i adusese porecla încă din vremea instrucției de bază. Dar 
în ochii lui Twinkle, aţintiți asupra mea, nu era nici un semn de recunoaştere. Gura îi 
era deschisă într-un mârâit mut, iar dinţii semănau cu ai unui rechin. 

— lartă-mă, Twinkle, am şoptit. 

Şi i-am spulberat capul în fărâme. 

— Muppet? Muppet! 

În ciuda șanselor minimale, Hookey era viu încă. M-am uitat către locul unde 
creatura părea să se concentreze și am văzut vaga formă a lui Hooky baricadat în 
spatele unui birou răsturnat. Nu mai avea muniţie pentru M4 şi doar puţină pentru 
pistol. În loc să-și irosească cartușele, se folosea de ţeava pistolului pentru a da 
deoparte mîinile cercetătoare care-l căutau, dar alte tentacule subțiri, pulsatile îi 
înfășuraseră brațele și un picior. Creatura părea să înțeleagă că el nu mai reprezenta o 
ameninţare şi a ales să-l asimileze în loc să-l sfâşie în bucăţi. 

— l-al dracului de pe mine! a răcnit Hooky. 

Am armat Remingtonul şi am tras. 

Au zburat fragmente de gel protoplasmatic, şi așchii de chestii chitinoase au 
răpăit pe podea. Masa principală a creaturii s-a întors către mine, dar acele tentacule 
şi-au păstrat strânsoarea fermă asupra lui Hooky, trăgând de el și scoțându-l din 
ascunzătoarea sa. 

Hooky a tras de la mică distanţă cu pistolul, dar fără prea mult efect. 

— Muppet! Fă ceva! 

— Încerc! 

Armat și tras. 

— Mai am un singur cartuş. N-am să-l irosesc! a strigat Hooky hotărât. 

— Nu! Lasă-mă... 

Prea târziu. Hooky şi-a pus țeava armei sub bărbie. 

Privirile ni s-au încrucișat, amândoi dând din cap a negaţie. 

Hooky a apăsat pe trăgaci. 

— La dracu! a răcnit. N-am numărat bine. Muppet, trebuie să faci asta pentru 
mine. Nu lăsa creatura să mă termine. 

— Nu pot, Sarge. 

— Pe mă-ta, trebuie să poţi! Fă-o imediat! Acesta-i un ordin! 

Am tras. 

Dar nu în Hooky. Am tras în cel mai apropiat braţ cu gheară care cobora asupra 
mea. Încercam să țin cont şi câte cartușe mai am. Câte au mai rămas? Am armat și 
cartușul gol a fost expulzat la picioarele mele. L-am urmărit cu privirea şi abia atunci 
am văzut tentaculele târâtoare care șerpuiau pe podea spre gleznele mele. Am întors 
Remingtonul spre ele, dar arma a percutat în gol. Am folosit patul ei ca pe un mai, 
zdrobind tentaculele de pe podea, în timp ce le şi călcam într-un fel de dans-teroare. 
Apoi, când am verificat, Hooky era suspendat în aer, iar în afară de tentaculele subțiri, 
acum țineau și patru braţe insectivore. Disperat, Hooky și-a scos pumnalul de combat, 
ultimul său mijloc de a tăia ceva. 

— Muppet! Lașule! Trage dracului în mine! 

Am aruncat shotgunul şi mi-am scos pistolul din toc. 

Crezând că e mai periculos decât putea fi în realitate, creatura i-a înfipt lancea 
prin abdomen, vârful ieşind prin partea de jos a spatelui, odată cu resturi de viscere. 
Sângele i s-a revărsat pe gură, dar el s-a întors spre mine implorând din ochi. 

O poți face, spunea expresia lui. OK, Sarge, spunea a mea. 

L-am împușcat în față. 

Creatura trebuie să fi simțit moartea sa instantanee, pentru că brusc a lansat 
asupra lui o duzină de lănci care l-au forfecat, bucăţi de carne și oase sparte zburând în 
toate părţile. Apoi lăncile s-au aruncat către mine. 

M-am împiedicat — din fericire — pentru că am căzut prin ușă, afară, unde am 
alunecat pe pavajul înclinat. Înainte să-mi ridic curul, monstrul își forță corpul 
gelatinos să treacă prin ușă, cam la fel cum o caracatiță se contorsiona şi se strângea ca 
să se strecoare prin locuri imposibile. Pe măsură ce părţile compresate treceau prin 
ușă, se măreau exponențial, aproape inundând terenul din jurul ieșirii cu forme greu 
de recunoscut. Capetele fuseseră resorbite în masa trunchiului, dar acum au început să 
iasă afară la capătul unui fel de tulpini. Ochii rostogolitori au cercetat împrejurimile și 
s-au fixat asupra mea. Am tras și gloanţele mele au spulberat unele dintre acele fețe, cu 
ochii lor inexpresivi, dar pentru fiecare pe care-l distrugeam, alte două ieșeu la iveală. 

Au început să se scurgă spre mine, și toate braţele ce ieşeau prin uşă au ajuns 
afară. Dar nu s-au repezit spre mine; doar fâlfâiau pe deasupra mea, precum degetele 
unui pianist grăbit. 

N-am fugit. 

De ce aș fi făcut-o. 

Ceva s-a zvârcolit în pieptul meu și am ştiut. 

Am lăsat pistolul să-mi scape printre degete, apoi am pipăit fragmentul de coastă 
care îmi perforase vesta când Brainpan a aruncat prima grenadă. Aşa cum era de 
aşteptat, fragmentul era roşu și ascuţit... dar roșul era prea gelificat pentru a fi uman. 
Am apăsat pe fragmentul de coastă și am simţit că m-a zgâriat pe stern. 

Nenorocitul... 

Osul mi-a perforat vesta, a trecut prin uniformă până la pielea de dedesubt, și 
mi-a făcut o zgârietură nu foarte adâncă. Rana a fost atât de superficială încât nici nu 
mi-am dat seama de ea atunci când m-am așteptat să fiu spulberat de detonație. Shit, 
atunci am fost recunoscător că nu mi-a pătruns în plămâni. Acum nu mai eram la fel 
de sigur. 

Ceva mi se zvârcolea în gât, în burtă și în vintre. Mă simțeam de parcă trebuia să 
mă cac. M-am pișat pe mine; nu mai aveam controlul vezicii. Mi-am dat capul pe spate 
și m-am uitat la mâinile de deasupra mea. Acum, ele gesticulau, mă îmbrăţişau, mă 
linișteau cu mișcări ușoare de mângâiere. 

A Ci a 

Mă transformam. 

Bill Grover e o amintire, una care va fi pierdută pentru totdeauna, uitată, gata cu 
ea. Muppet abia dacă mai exista acum. Nu-mi pot aminti numele camarazilor. Nu sunt 
importanţi. Ei au fost o ameninţare, dar au fost „rezolvaţi”. Nu trebuie să-mi fac griji 
cu amintirea lor. Ei... nu... mai... sunt... 

M-am uitat la partea mai mare din mine. Acele braţe binevoitoare, acele fețe sunt 
eu, acele lănci mă vor proteja... şi m-am apropiat cu acceptare. 

Un zgomot. 

O amintire vagă mi-a spus ce este. 

Ceva care cândva se numea „ofițer” se uita la mine. 

M-a abandonat. 

A cerut acest atac cu rachetă. 

Nu mai știu ce este o rachetă. 

Nici măcar nu mai recunosc aceste ultime cuvinte care plutesc prin conștiința 
vremelnică, dar știu că e ceva periculos. 

Offsuuuu... am gemut ca avertisment către minunata mea frăție. 

Rohcutt... 

Cuvintele mele îşi pierdeau înțelesul. 

M-am transformat. 

Alb şi fierbinţeală şi flăcări... 

Eu. 

Gallows Thief 
2001 


Căpitanului Rider Sandman, proaspăt revenit din Războaiele Napoleoniene, i se cere să 
investigheze o crimă. Cum acuzatul se declară nevinovat, singura posibilitate a lui Sandman 
de a-l salva de la spânzurătoare este să găsească adevăratul ucigaş, urmând indicii care îl duc 
din lumea subterană a infractorilor londonezi până la cercul secret al unui club privat. O 
povestire polițistă scrisă într-un stil alert, în atmosfera Angliei din perioada Regentei. 

Suntem în 1817 şi pe Old Bailey, una dintre cele mai aglomerate străzi ale Londrei, 
mulțimea s-a adunat pentru a-i vedea pe deținuții de la închisoarea Newgate căzând pradă 
ştreangului călăului. Curând trebuie să-i vină rândul lui Charles Corday, portretist din lumea 
fină, acuzat de crimă. O crimă pe care jură că nu a comis-o. 

Este oare nevinovat, aşa cum susține? Şi, dacă este, atunci cine a ucis-o pe contesa de 
Avebury? Rider Sandman, proaspăt numitul anchetator de pe lângă cabinetul ministrului 
Afacerilor Interne, are la dispozitie numai şapte zile pentru a afla. 

Sandman ştia că trebuie să facă repede ceva. Dar, până să scoată el pistolul din 
buzunar, Berrigan ar fi avut timp să tragă, de aceea decise să îl ţină de vorbă până 
când avea să sosească Sally şi să dea alarma. Puse piciorul stâng pe un scaun. 

— Mi l-am scrântit, îi spuse el lui Berrigan, sărind pe scenă la spectacolul 
domnişoarei Hood. Cineva a încercat să mă omoare. 

— Pe mine m-au trimis, domnule căpitan, doar pe mine, iar eu n-am fost la teatru. 
Care va să zică mai e cineva, în afară de Clubul Serafimilor, care îţi doreşte moartea? 

Sandman îl privi atent, întrebându-se cine Dumnezeu pusese un preţ pe capul lui. 

— Trebuie să fie o mare uşurare să fii necinstit, spuse el. Nu încearcă nimeni să te 

ucidă, n-ai scrupule când trebuie să primeşti mii de guinee. Necazul meu, domnule 
sergent, e că m-am temut atât de tare să nu ajung ca tata, încât m-am hotărât să mă 
comport exact pe dos, să fiu virtuos cu tot dinadinsul. A fost o mare prostie din 
partea mea, iar pe el l-a scos din răbdări. Presupun că de-aia am şi făcut-o. 

Dacă mărturisirea aceasta stranie îl mirase, Berrigan nu o arătă. În schimb, păru 
interesat. 

— Tatăl dumitale a fost un om necinstit? Sandman dădu din cap. 

— Dacă ar fi vreun pic de dreptate pe lumea asta, atunci ar trebui să atârne în 
ştreang la Newgate. N-a fost vreun criminal, n-a jefuit diligente şi n-a furat din 
buzunare, dar a băgat banii oamenilor în afaceri murdare şi ar mai face-o şi astăzi, 
dacă nu s-ar fi întâlnit cu unul mai viclean, care i-a făcut şi lui acelaşi lucru. 

Sergentul lăsă cocoşul pistolului jos şi aşeză arma pe masă. 

— Tata a fost cinstit. 

— A fost? Nu este? 

Berrigan aprinse două lumânări, apoi săltă o carafă cu bere pe care o ţinuse 
ascunsă, pe jos. 

— Tata a murit acum vreo doi ani. A fost fierar şi ar fi vrut să învăţ şi eu meseria, 
dar bineînţeles că eu am fost mai deştept, nu? zise el, parcă înciudat. Am vrut o viaţă 
mai uşoară decât să potcovesc cai la nesfârşit. 

— Deci ai intrat în armată ca să scapi de fierărie? Berrigan turnă berea şi împinse o 
cană spre Sandman. 

— Am plecat la vânătoare de cufere. (Vânătoarea de cufere însemna să tai chingile 
cu care erau prinse bagajele, la spatele diligentelor. 

M-au prins şi poliţaiul a zis că ori mă trimit în judecată, ori mă înrolez în armată. 
Şi, după nouă ani, eram sergent. 

— Şi unul bun, nu? 

— Ştiam să păstrez ordinea, zise Berrigan posomorât. 

— Şi eu, spuse Sandman. 

Avusese darul de a-şi impune autoritatea în mod natural şi lejer. Fusese un ofiţer 
bun şi o ştia şi, dacă era să fie sincer cu sine însuşi, era o activitate care îi lipsea. Îi 
lipseau războiul, certitudinile armatei, tensiunea campaniilor şi camaraderia 
companiei. 

— Ai fost în Spania?. 

— Din doişpe până-n paişpe, spuse Berrigan. 

— Vremuri frumoase, zise Sandman, dar Waterloo l-am urât. 

— A fost urât, aprobă Berrigan. 

— Nu mi-a fost atât de frică în viața mea, spuse Sandman. Aerul era fierbinte, 
parcă s-ar fi deschis o uşă de cuptor. Mai ţii minte? 

— Fierbinte, repetă Berrigan, apoi se încruntă. O mulţime de oameni îţi vor 

moartea, căpitane. 

— Nu înțeleg, recunoscu Sandman. Când Skavadale mi-a oferit banii, am fost 
convins că fie el, fie lordul Robin au omorât-o pe contesă. Dar acum? Acum mai e 
cineva. Să fie aici răspunsul? întrebă el, ridicând scrisoarea pe care i-o dăduse 
hangiul. Poţi să împingi lumânarea aia către mine? 

Scrisoarea avea o caligrafie pe care o cunoştea prea bine. Eleanor îi dădea întâlnire 
a doua zi de dimineaţă, la magazinul de dulciuri al lui Gunter, din Berkeley Square. 
Avea şi un post-scriptum: „Cred că s-ar putea să am noutăţi”, scria ea. 

Puse scrisoarea jos. 

— N-ar trebui să mă împuşti? 

— Mă gândesc dacă domnişoara Hood o să mai vorbească vreodată cu mine, dacă 
o fac. 

— Mă îndoiesc, zâmbi Sandman. 

— Şi ultima dată când am fost de aceeaşi parte, lucrurile au părut să stea prost, dar 
am învins. 

— Şi împotriva gărzii personale a împăratului, aprobă Sandman. 

— Care va să zică, mă gândesc să fiu iar de aceeaşi parte cu dumneata, spuse 
sergentul. 

Sandman zâmbi şi ridică cana, toastând în glumă. Era mulțumit, dar nu surprins, 
pentru că de prima dată simţise că Berrigan căuta o cale de a scăpa de Serafimi. 

— Aştepţi leafă? îl întrebă el pe sergent. 

— O să împărţim recompensa, căpitane. 

— Există o recompensă? 

— Patruzeci de lire, atâta plătesc magistraţii oricui prinde un criminal, zise 
Berrigan, apoi zâmbi. Deci, ce facem mâine? 

— Mâine începem prin a merge la Newgate, spuse Sandman răsucindu-se pe 
scaun, în timp ce în spatele lui se deschidea uşa. 

— Ce mama naibii, se încruntă Sally la vederea pistolului de pe masă, apoi îl ţintui 
furioasă cu privirea pe Berrigan. Ce dracu’ cauţi aici? 

— Am venit să iau cina cu dumneata, spuse Berrigan, iar Sally roşi. În dimineaţa 
următoare, când Sandman şi Berrigan porniră spre închisoarea Newgate, ploua. 
Sandman încă mai şchiopăta puternic. 

Îşi înfăşurase piciorul într-un bandaj strâns, dar glezna îi era ca un jar care se 
scurge. 

Sergentul dormise în salonul din spate de la Wheatsheaf, după ce se lămurise că 
nu avea să fie invitat să împartă patul cu Sally, deşi Sandman, care îi urmărise atent 
pe parcursul serii, era de părere că nu lipsise mult. 

Sandman stătuse treaz jumătate din noapte, încercând să priceapă cine altcineva 
decât Clubul Serafimilor i-ar fi putut dori moartea, şi abia când orologiul de la 

catedrala St Paul bătu ora două se contura şi răspunsul. I-l împărtăşi lui Berrigan, în 
timp ce mergeau pe Holborn, spre Strada Newgate. 

— Clubul Serafimilor a decis să mă cumpere, dar singurul membru cu fonduri 
suficiente şi disponibile imediat era lordul Robin, care mă detestă. 

— Da, spuse Berrigan, dar de contribuit au contribuit toţi. 

— Ba nu, îl contrazise Sandman. Majoritatea membrilor sunt la ţară şi nu ar fi fost 
destul timp pentru ca să li se ceară banii. Skavadale nu-i are. Poate unul sau doi 
membri aflaţi în Londra să fi dat bani, dar pun pariu că cea mai mare parte a celor 
douăzeci de mii vin de la lordul Robin Holloway, iar el a făcut-o doar pentru că l-a 
convins Skavadale, dar cred că, pe ascuns, a aranjat să fiu ucis înainte de a accepta 
sau, Doamne fereşte, de a încasa ordinul de plată. 

Berrigan se gândi puţin, pe urmă, într-un final, se arătă de acord. 

— E capabil de una ca asta. Un individ foarte neplăcut. 

— Dar poate o să-şi cheme înapoi dulăii, acum că ştie că nu-i iau banii, spuse 
Sandman. 

— Numai că, dacă el a omorât-o pe contesă, s-ar putea să vrea în continuare să te 
vadă scos pe tuşă, sugeră Berrigan, oprindu-se să privească faţada de granit a 
închisorii Newgate. Aici îi spânzură? 

— Chiar în faţa Porții Datornicilor, care-o fi aia. Berrigan zâmbi, urcând treptele 
închisorii. 

— Dintotdeauna m-am gândit că o să ajung aici. 

Un temnicer îi însoţi prin tunel, până în Curtea Presei. 

— Dacă vreţi să vedeţi o execuţie, îi destăinui el lui Sandman, atunci veniţi luni, 
fincă atunci scăpăm Anglia de doi ticăloşi. N-o să fie prea multă lume, că nici unul 
nu-i ceea ce s-ar numi faimos. Pentru cine vrea lume multă, e mai bine când e cineva 
faimos sau când saltă-n ştreang o femeie. Lunea trecută, la Magpie and Stump s-a 
băut provizia de bere pe două săptămâni, şi asta doar pentru că am spânzurat o 
femeie. A fost executată fi'ncă a furat un şirag, de perle şi aud că proprietara a găsit 
şiragu' săptămâna trecută, spuse omul înecându-se de râs. Căzuse după speteaza la o 
canapea! Ciudată mai e şi viaţa asta! completă el, clătinând din cap a uimire. 

— Sau moartea, spuse Sandman amar. 

Sala de Adunare era aglomerată, căci ploaia îi obligase pe deţinuţi să rămână 
înăuntru şi toţi îl priviră duşmănos pe Sandman în timp ce, împreună cu însoţitorul 
său, se strecura printre mese, căutându-l pe Corday. Pictorul era un om vizibil 
schimbat: în loc să se ascundă de persecutorii săi, acum avea o suită întreagă la masa 
cea mai apropiată de foc, unde, cu un teanc gros de hârtii şi o bucată de cărbune, 
desena un portret. Era înconjurat de câţiva deţinuţi care îi admirau talentul. Corday 
tresări, recunoscându-şi vizitatorii, apoi întoarse repede privirea. 

— Vreau să stăm puţin de vorbă, îi spuse Sandman. 

— O să staţi de vorbă după ce termină, mârâi un individ uriaş, cu părul negru, cu 
barba lungă şi un piept masiv, aşezat pe bancă, alături de Corday. Charlie nu mai are 
prea mult timp. 

— E viaţa ta în joc, Corday, spuse Sandman. 

— Nu-l asculta, Charlie! zise uriaşul. Ştiu eu ce... 

Se întrerupse brusc. Sergentul Berrigan se apropiase de el, smulgându-i un geamăt 
de durere. 

— Sergent! îl mustră Sandman cu supărare falsă. 

— ÎL învăţ doar pe nătărăul ăsta să se poarte, zise Berrigan şi îi mai trase una 
individului. Când căpitanul vrea să stea de vorbă iei poziţie de drepţi, gunoiule, nu-i 
spui să aştepte. 

Corday se uită neliniştit la bărbos. 

— Eşti teafăr? 

— N-are nimic, răspunse sergentul Berrigan în numele victimei sale. Trebuie să 
stai de vorbă cu căpitanul, băiete, că încearcă să-ţi salveze pârlita aia de viață. 

Sandman dădu la o parte o femeie, ca să se poată aşeza vizavi de Corday. 

— Trebuie să vorbim despre cameristă, spuse el blând, despre Meg. Cum arăta 
Meg? 

Corday lăsă deoparte portretul neterminat şi, fără un cuvânt, începu să deseneze 
pe o foaie de hârtie curată. 

— E tânără, zise el, în jur de douăzeci şi patru sau douăzeci şi cinci. Are pielea 
ciupită de vărsat şi părul şoriciu. Ochii îi sunt verzui şi are o aluniţă aici - puse, cu 
vârful cărbunelui, un semn pe fruntea fetei. Şi are dinţii stricati. 

Termină desenul şi i-l dădu lui Sandman. Acesta se uită la imagine. Fata era mai 
mult decât urâtă. Nu era doar pielea cu găuri de pe urma vărsatului, maxilarul 
îngust, părul rar şi ochii mici, ci şi impresia de duritate cunoscătoare. Dacă portretul 
era exact, atunci Meg nu era doar respingătoare, ci şi foarte rea. 

— Cum a putut contesa să angajeze o asemenea ființă? întrebă el. 

— Au lucrat împreună la teatru, spuse Corday. Meg era cabinieră. Se uită în jos, la 
portret, parcă stingherit. 

— Cred că era mai mult decât cabineră. Era codoaşă. 

— De unde ştii? Pictorul ridică din umeri. 

— Când le faci portretul, oamenii îşi dau drumul la gură. Uită că eşti acolo, parcă 
eşti o piesă de mobilier. Contesa vorbea cu Meg şi eu ascultam. 

— Avem o şansă să o găsim, spuse Sandman. 

— Cât de mare? întrebă Corday cu ochii lucind. 

— Nu ştiu, răspunse Sandman şi văzu speranţa din ochii lui Corday dispărând. Ai 
cerneală aici? Şi un condei? 

Le avea pe amândouă, iar Sandman muie condeiul de oţel în cerneală şi se puse pe 

scris. 

Dragă Witherspoon, începu el, aducătorul acestei epistole, sergentul Samuel Berrigan, 
este un camarad al meu şi am încredere absolută în el. (înmuie din nou condeiul, conştient 
că, de pe partea cealaltă a mesei, Corday îl urmărea.) Regret că trebuie să te informez că 
s-ar putea să trebuiască să vorbesc cu înălțimea sa duminica viitoare şi, în eventualitatea că 
înălțimea sa nu se va afla la minister în ziua aceea, te rog insistent să îmi comunici unde îl pot 
găsi. S-ar putea să am de raportat lucruri de cea mai mare urgentă. 

Reciti scrisoarea, o iscăli şi suflă peste cerneală ca să o usuce, apoi împături foaia şi 
se ridică. 

— Domnule căpitan! se rugă Corday cu ochii plini de lacrimi. Sandman nu avea ce 
asigurări să îi dea. 

— Fac tot ce-mi stă în putinţă, spuse el, dar nu-ţi pot promite nimic. Băgă portretul 
în buzunarul hainei şi îl conduse pe Berrigan înapoi către ieşirea din închisoare. 

Sandman deschise uşa exterioară şi se cutremură la vederea ploii dese. Îi dădu lui 
Berrigan scrisoarea împăturită. 

— Ministerul Afacerilor Interne. Ceri să vezi un tip pe nume Sebastian 
Witherspoon, îi dai asta, apoi mă găseşti la magazinul lui Gunter, în Berkeley Square. 

Şi, şchiopătând dureros, se îndreptă spre Berkeley Square, unde ajunse ud până la 
piele la magazinul lui Gunter. Un portar îl privi circumspect, apoi îi deschise 
şovăielnic uşa. 

Dincolo de cele două vitrine erau galantare aurite, scaune cu picioare subţiri, 
oglinzi înalte şi candelabre ample. Vreo zece femei cumpărau din celebrele produse 
de cofetărie ale lui Gunter: ciocolată, statuete din bezea şi delicatese de zahăr ars, 
marţipan şi fructe confiate. Sandman îşi croi drum spre salonul mare din spate, unde 
douăzeci de mese erau aşezate sub luminatoarele largi, din sticlă colorată. Eleanor nu 
era la nici una din mesele ocupate, aşa că se aşeză pe un scaun din fundul încăperii. 
Comandă cafea şi un exemplar din Morning Chronicle. 

Citi în linişte ziarul. Alte căpiţe luaseră foc în Sussex, iar în Derbyshire arseseră trei 
mori de grâu. Forţele de ordine fuseseră convocate pentru a asigura calmul la 
Manchester, unde faina se vindea cu patru şilingi şi nouă penny sacul. Auzi zgomot 
de paşi, simţi o boare de parfum şi o umbră îi căzu peste ziar. 

— Pari adâncit în gânduri, Rider, spuse glasul lui Eleanor. 

În picioare, se uită la ea şi îşi simți inima stând pe loc, astfel că abia reuşi să 
rostească: 

— De nicăieri nu mai auzi veşti bune, atât putu să spună. 

— Atunci trebuie să dăm noi prilejul, tu şi cu mine. 

Îi întinse umbrela şi haina udă unei fete care servea şi aşeză un sărut pe obrazul 
lui. Pe urmă se uită rapid la mesele din jur. 

— Provoc un scandal, Rider, lăsându-mă văzută singură, cu un bărbat murat. 

ÎI mai sărută o dată, apoi făcu un pas înapoi, pentru ca el să îi poată trage scaunul. 

— Mă rog, n-au decât să se bucure de scandalul lor, iar eu o să mă bucur de una 
din îngheţatele de vanilie ale lui Gunter, cu praf de ciocolată şi migdale pisate. Şi tu 
la fel. 

— Eu mă mulțumesc cu cafeaua. 

— Prostii, ai să mănânci ce ţi se pune în faţă. Eşti prea slab. 

Se aşeză şi îşi scoase tacticos mănuşile. Părul roşcat îi era strâns sub o pălărie mică, 
neagră, împodobită cu mărgele negre şi o mică pană. Rochia îi era un maro-stins, cu 
un model floral aproape invizibil desenat cu negru, şi avea un guler înalt - destul de 
simplă; cu toate acestea, era mai atrăgătoare decât fetele sumar îmbrăcate ce 
apăruseră pe scenă cu o seară înainte. 

— Mă însoţeşte camerista mea, Lizzie, dar am mituit-o cu doi şilingi şi s-a dus la 
Lyceum. Te-am văzut şchiopătând? 

— Mi-am scrântit o gleznă ieri, spuse el şi trebui să îi relateze întreaga poveste 
care, desigur, o încântă pe Eleanor. 

— Sunt din cale-afară de geloasă, îi spuse ea când sfârşi. Viaţa mea e atât de 
monotonă! Eu nu sar pe scene urmărit de bandiți! 

— Dar ai vreo noutate? o întrebă Sandman. 

— Aşa cred. Da, sigur, spuse Eleanor, întorcându-se către fată şi comandând 
îngheţatele de vanilie. Afară, în spate, au o gheţărie, îi spuse ea lui Sandman după 
plecarea fetei. Acum câteva săptămâni i-am rugat să mi-o arate. În fiecare iarnă aduc 
gheaţă din Scoţia, ambalată în rumeguș, care stă bloc toată vara. Am încercat să îl 
conving, pe tata să construiască o gheţărie, dar n-a făcut decât să se plângă de costuri, 
aşa că i-am comunicat că o să-l scutesc de cheltuielile cu o nuntă în înalta societate. 

Sandman privi adânc în ochii ei cenuşii-verzui, întrebându-se care era mesajul care 
se ascundea sub ironia aparentă. 

— Cum îl scuteşti de cheltuieli? Rămânând fată bătrână? 

— Fugind în lume, spuse Eleanor, uitându-se la el fără să se clintească. 

— Cu lordul Eagleton? 

Râsul lui Eleanor umplu salonul din spate al lui Gunter, provocând şuşoteli la 
celelalte mese. 

— Eagleton e aşa de plicticos! replică ea, mult prea tare. Nu-mi spune că m-ai 
crezut logodită cu el! 

— Aşa am auzit. 

— Lordul Eagleton vrea să mă ia de soţie, da, iar el şi mama par să creadă că, dacă 
vor lucrul ăsta destul de multă vreme, o să mă dau bătută, dar nu pot să-l sufăr. 
Pufneşte înainte să vorbească - şi pufni uşor pe nas. Dragă Eleanor, puff, ce 
încântător arăţi, puff. Văd luna oglindită în ochii tăi, puff. 

Sandman rămase serios. 

— Eu nu ţi-am spus niciodată că văd luna oglindită în ochii tăi. Mă tem că a fost o 
scăpare gravă. 

Se uitară unul la altul şi izbucniră în râs. Putuseră să râdă împreună din prima zi 
în care se cunoscuseră, când Sandman se întorsese acasă rănit de la Salamanca, iar 
Eleanor nu avea decât douăzeci de ani şi era decisă să nu se lase impresionată de un 
soldat. Dar soldatul o făcea să râdă şi atunci, şi acum, la fel cum şi ea putea să îl 
amuze. 

— Am auzit că se vehiculează zvonuri despre logodna noastră, spuse Eleanor, aşa 
că special i-am spus lordului Alexander să te informeze că nu mă căsătoresc cu 
nobilul pufnitor. Alexander nu ţi-a spus? 

— Mă tem că nu. 

— Dar i-am spus special! exclamă Eleanor indignată. L-am întâlnit în Sala 
Egipteană. 

— Asta mi-a spus, zise Sandman, dar mesajul l-a uitat. A uitat până şi ce căuta 
acolo. 

— A venit la o prelegere a unui domn profesor Popkin despre recent descoperitul 
amplasament al Grădinii Raiului. Vrea să ne facă să credem că paradisul se găseşte la 
confluența fluviilor Ohio şi Mississippi. A mâncat acolo, o dată, un măr foarte bun. Şi 
- continuă Eleanor - ne-a îndemnat să îl urmăm în această lume a laptelui, mierii şi 
merelor. Vrei să mergi, Rider? 

— Cu tine? 

— Am putea trăi goi-goluţi pe malul fluviului, spuse Eleanor şi Sandman îi văzu 
lacrimile din ochi. Nevinovaţi ca nişte prunci şi ocolind şerpii. 

Lăsă chipul în jos, pentru ca el să nu îi vadă lacrimile curgând pe obraji. 

— Îmi pare nespus de rău, Rider, spuse ea încet. N-ar fi trebuit să o las pe mama să 
mă convingă să rup logodna. Mi-a spus că dezonoarea familiei tale e prea mare, dar 
asta e o prostie. 

— Dezonoarea e, într-adevăr, greu de îndurat, recunoscu Sandman. 

— Dar e a tatălui tău, nu a ta! 

Eleanor se şterse la ochi cu batista. Fata le adusese îngheţatele şi ea aşteptă să se 
îndepărteze. 

— De şase luni încoace, plâng ca dintr-o fântână, spuse ea şi ridică ochii spre el. 
Aseară i-am spus mamei că mă consider logodită cu tine. 

— Mă onorează. 

— Ar fi trebuit să spui că e reciproc. Sandman surâse pe jumătate. 

— Mi-ar plăcea, zău. 

— Nu cred că tata s-ar supăra prea tare. Dar când i-am spus mamei ce simt, aseară, 
a insistat să îi fac o vizită doctorului Harriman, specialistul în isteria feminină. Dar eu 
nu sunt isterică, ci doar, în mod neconvenabil, îndrăgostită de tine. 

Oftă şi gustă îngheţata. 

— Ăsta e paradisul adevărat, spuse ea. Bietul Rider. Tu nici n-ar trebui să te 
gândeşti să te însori cu mine. Ar trebui să îi tragi clopotele lui Caroline Standish. 

— Caroline Standish? N-am auzit în viaţa mea de ea. 

— Caroline Standish e poate cea mai bogată moştenitoare din Anglia, Rider, şi o 
fată foarte frumoasă pe deasupra, dar trebuie să te previn că e de credinţă metodistă. 
Partea proastă e că, în prezenţa ei, nu poţi să bei băuturi tari, să fumezi, să blestemi 
sau să te distrezi în vreun fel. Tatăl ei şi-a câştigat averea din olărit, dar acum locuiesc 
la Londra şi se duc la capela aia mică şi vulgară din Spring Gardens. Sunt convinsă că 
îi poţi atrage atenţia. 

— Sunt sigur că aş putea, surâse Sandman. 

— Şi sunt sigură că ea e de acord cu cricketul, continuă Eleanor, atâta vreme cât nu 
joci de sabat. Ce-i drept, e logodită, dar se zvoneşte deja că nu e tocmai convinsă că 
viitorul duce de Ripon e chiar atât de sfânt pe cât se crede. Merge şi el la capela din 
Spring Gardens, dar se bănuieşte că doar ca să o poată jumuli de penele de aur, odată 
ce se va fi căsătorit cu ea. 

— Viitorul duce de Ripon? repetă Sandman, încremenit. Ripon? 

— Oraş cu catedrală în Yorkshire, Rider. 

— Marchizul de Skavadale este titlul pe care îl poartă moştenitorul ducatului de 
Ripon. 

— Ele! se încruntă Eleanor. Am spus ceva ce nu trebuia? 

— Skavadale nu e câtuşi de puţin un sfânt, spuse Sandman. 

Şi-l aminti pe contele de Avebury descriind felul în care soţia lui şantajase diverşi 
tineri din oraş. Oare şi Skavadale să fi fost şantajat de contesă? Se ştia că nu are bani 
şi domeniile tatălui său erau ipotecate până la ultimul, dar reuşise să încheie logodna 
cu cea mai bogată moştenitoare din Anglia şi, dacă trecuse prin patul contesei de 
Avebury, aceasta l-ar fi găsit demn de şantaj. Familia poate îşi pierduse cea mai mare 
parte a averii, dar trebuie să mai fi rămas ceva fonduri sau porțelanuri, argintărie şi 
tablouri ce puteau fi vândute; destul ca să o mulţumească pe contesă. 

— Cred că marchizul de Skavadale e ucigaşul meu, spuse Sandman. Ori el, ori 
unul din prietenii lui. 

— Aşadar, nu mai vrei să afli ce a descoperit Lizzie? întrebă Eleanor dezamăgită. 

— Camerista ta? Ba bineînţeles că vreau. Trebuie să aflu. 

— Lizzie a descoperit că Meg a fost dusă din casa contesei într-o trăsură care era 
fie neagră, fie bleumarin, cu un blazon ciudat - un scut înfăţişând un câmp roşu, 
decorat cu un înger auriu. L-am întrebat pe Hammond dacă ştie ceva despre el, dar 
nu ştie. 

— Mă îndoiesc că blazonul e unul oficial. E emblema Clubului Serafimilor. 

— Şi marchizul de Skavadale e membru al Clubului Serafimilor? întrebă Eleanor 

încet. 

— Da, îi confirmă Sandman. Ea se încruntă. 

— Deci el e ucigaşul? Atât e de simplu? 

— Membrii Clubului Serafimilor, spuse Sandman, cred că rangul lor, banii şi 
privilegiile îi pun la adăpost, dincolo de puterea legii. Şi s-ar putea să aibă dreptate, 
dacă nu dau de Meg. 

Eleanor îl privi atent, cu ochi strălucitori şi mari. 

— Nu sunt dispusă să renunţ la tine, Rider, spuse ea. Am încercat. El întinse mâna 
şi îi sărută degetele. 

— Eu nu am renunţat nici o clipă la tine, iar săptămâna viitoare am să vorbesc din 
nou cu tatăl tău. 

— Şi dacă zice nu? întrebă ea, strângându-i degetele. 

— Atunci plecăm în Scoţia. 

Eleanor continuă să îl ţină strâns de mână. Zâmbi. 

— Rider? Rider al meu, cel prudent, bine-crescut şi onorabil? Vrei să fugim? 

Sandman îi întoarse zâmbetul. 

— Îmi amintesc că, la Waterloo, am luat o hotărâre. Dacă supraviețuiesc, atunci nu 
voi muri cu regret în suflet. Nu voi muri cu dorințe şi visuri neîmplinite. Aşa că da, 
dacă tatăl tău refuză să ne îngăduie să ne căsătorim, atunci am să te duc în Scoţia. 

— Pentru că sunt dorinţa, visul şi năzuinţa ta? întrebă Eleanor cu lacrimi în ochi şi 
un zâmbet pe chip. 

— Pentru că eşti toate astea, îi răspunse Sandman, şi pentru că, pe deasupra, te 
iubesc. 

Sergentul Berrigan, lăsând în urmă şiroaie de apă, zâmbi încântat să îl descopere 
pe Sandman într-un moment atât de delicat. 

În timp ce suiau pe Hay Hill, către Strada Old Bond, sergentul începu să fluiere. 
Era un fluierat vesel, menit să dea asigurări că nu era deloc interesat de ceea ce 
tocmai văzuse, un fluierat care în armată ar fi fost recunoscut ca o dovadă de 
nesupunere, dar imposibil de pedepsit. Sandman râse. 

— Am fost logodit pe vremuri cu domnişoara Forrest, iar domnişoara Forrest a 
rupt logodna pentru că părinţii ei nu vor să o lase să se mărite cu un sărăntoc. 

— Mie nu mi-a părut a logodnă ruptă, domnule. 

— Da, mă rog. Viaţa e complicată. 

— Apropo de complicaţii, domnul Witherspoon nu e deloc încântat. Dacă e să fiu 
cinstit, a fost chiar enervat de-a dreptul. A vrut să ştie ce pui la cale, căpitane, aşa că 
i-am spus că habar n-am şi să se ducă dracului, toate într-o manieră foarte 
politicoasă. 

— Dar ţi-a spus unde urmează să fie ministrul duminică? 

— Înălţimea sa are să se afle la locuinţa personală, din Strada Great George. 

Domnul Witherspoon a mai zis că înălţimea sa n-o să se bucure să fie deranjat 
duminica şi, oricum, domnul Witherspoon, ca şi preasfinţia sa ministrul, speră că 
prăpăditul pidosnic are să atârne în ştreang, aşa cum merită. 

— Sunt sigur că n-a spus asta. 

— Nu tocmai, recunoscu Berrigan vesel. Şi zi, unde mergem acum? 

— Mergem să-l vedem pe sir George Phillips, pentru că vreau să aflu dacă îmi 
poate spune exact cine a comandat portretul contesei. Dacă aflăm numele lui, 
sergent, avem criminalul. 

— Aşa speri dumneata, spuse Berrigan cu îndoială. 

— Şi domnişoara Hood e la atelierul lui sir George. Pozează pentru el. 

— Ah! se însenină Berrigan. 

— lar chiar dacă sir George nu ne spune, am aflat că unicul meu martor a fost luat 
şi dus într-o trăsură a Clubului Serafimilor. Deci bănuiesc că unul dintre vizitiii de la 
club ne poate spune unde au dus-o. 

— Cred că va fi nevoie de un pic de muncă de convingere, zise Berrigan. 

— Ce perspectivă plăcută, spuse Sandman, ajuns la uşa de alături de magazinul de 
bijuterii. 

Bătu şi, la fel ca şi data trecută, uşa fu deschisă de Sammy. 

— Spune-i lui sir George, spuse Sandman apăsat, că au venit să stea de vorbă cu el 
căpitanul Rider Sandman şi sergentul Samuel Berrigan. 

— Nu vrea să vorbească cu dumneavoastră, zise Sammy. 

— Du-te şi spune-i, copile! 

Dar Sammy făcu imprudenţa de a încerca să se strecoare în stradă pe lângă 
Sandman, numai pentru a cădea în mâinile sergentului Berrigan. 

— Un! te duci, băiete? îl întrebă acesta. 

— Nu mă duc nicăieri! 

Berrigan îşi pregăti pumnul. Sammy schelălăi. 

— Mi-a zis că, dacă mai veniţi, să mă duc după ajutor, spuse el pripit. 

— La Clubul Serafimilor? zise Sandman pe ghicite, iar băiatul dădu din cap. 

— Tinee-l, domnule sergent, spuse Sandman şi începu să urce scările. Un, doi, trei, 
patru, vin englezii toţi la teatru! intona el din rărunchi, avertizând-o pe Sally, pentru 
ca Berrigan să nu o vadă dezbrăcată. 

— Până aici, domnule căpitan, mormăi sir George, îndreptând un pistol cu ţeava 
lungă în jos, către el. 

Sandman continuă să urce. 

— Nu fiţi prost, spuse el obosit. Dacă mă împuşcaţi pe mine, sir George, va trebui 
să-l împuşcaţi şi pe sergentul Berrigan, apoi va trebui să-i închideţi gura şi lui Sally, 
şi aşa o să aveţi în casă trei cadavre. 

Urcă ultimele câteva trepte şi luă pistolul din mâna pictorului. 

— Permiteţi-mi să vi-l prezint pe sergentul Berrigan. 

Văzu uşurat că avertismentul fusese suficient pentru ca Sally să îşi pună paltonul. 
Îşi scoase pălăria şi făcu o plecăciune. 

— Respectele mele, domnişoară Hood. Berrigan făcu un semn cu capul. 

— Domnişoară Hood, zise el, apoi zări pânza şi căscă ochii de admiraţie, iar Sally 
TOŞI. 

— Mă doare, ce naiba! se vaită Sammy. 

— Poţi să-l laşi jos pe Sammy, îi spuse Sandman lui Berrigan, că n-are să fugă după 
ajutor. 

— Ba o să facă cei spun eu! se răţoi sir George. 

— Sir George, dacă îi spuneţi lui Sammy să se ducă după ajutor, spuse Sandman, 
răspândesc vorba că atelierul dumneavoastră înşală femeile, că le pictaţi îmbrăcate 
şi, după ce pleacă, le preschimbaţi în nuduri. 

Sir George se dezumflă ca o băşică înțepată. Flutură o mână pătată de vopsea către 
Sammy. 

— Poţi să faci nişte ceai, Sammy. Berrigan îl puse pe băiat jos. 

— Te ajut şi eu, Sammy, zise Sally şi îl urmă pe băiat în jos pe scări. Sandman 
bănui că se ducea să se îmbrace. Se întoarse spre sir George. 

— Sunteţi un om bătrân, sir George, şi beţiv. Mâna vă tremură. Încă mai puteţi 
picta, dar cât timp? Acum trăiţi de pe urma reputației, pe care pot să v-o distrug. Pot 
să fac în aşa fel încât oameni ca sir Henry Forrest să nu vă mai angajeze niciodată să 
le pictaţi soțiile şi fiicele. Ştiu că m-aţi minţit, aşa că acum spuneţi-mi adevărul. 

— Şi dacă ţi-l spun? 

— Atunci n-am să spun nimănui nimic şi o să vă lăsăm în pace. 

Sir George se prăbuşi pe un scaun. Se răsti la ucenici şi la cei doi care îi serveau 
drept modele pentru Nelson şi Neptun să coboare. Abia după plecarea lor, se uită la 
Sandman. 

— Clubul Serafimilor mi-a comandat pictura. 

— Asta ştiu. Ce vreau să aflu, sir George, este cine de la club va comandat-o. 

— Nu ştiu! Sincer! Nu ştiu! Erau zece sau unsprezece, aşezaţi la o masă. Mi-au 
spus că fac portretul pentru o galerie şi mi-au promis că vor mai fi şi altele. 

— Alte tablouri? 

— Ale unor femei nobile, căpitane, goale. Era trofeul lor. Mi-au explicat. Dacă mai 
mult de trei membri ai clubului s-au culcat cu o femeie, atunci îi puteau atârna 
portretul în galerie. 

— Şi marchizul de Skavadale era unul din ei? 

— Da, Skavadale era unul. Îmi amintesc că al doilea era lordul Pellmore. Dar pe cei 
mai mulți nu-i cunoşteam. Şi nu s-au prezentat. Sandman cercetă pistolul pe care i-l 
luase lui sir George şi văzu că era necurăţat. 

— Aveţi pulbere şi gloanţe? întrebă el şi apoi, văzând teama pe faţa pictorului, se 
încruntă. Nu vă-mpuşc, nu vă temeţi. 

— În dulapul de colo, spuse sir George şi făcu semn cu capul spre capătul celălalt 
al încăperii. 

Sandman deschise uşa şi descoperi un mic arsenal folosit, după cum bănuia el, 
pentru a fi prezentat în tablouri. Îi azvârli un pistol de cavalerie lui Berrigan şi luă un 
pumn de cartuşe, pe care le îndesă în buzunar, înainte de a se apleca să ridice un 
cuţit. 

— M-aţi făcut să-mi pierd timpul, îi spuse lui sir George. M-aţi minţit. Traversă 
camera cu cuțitul în mână şi zări groaza pe faţa pictorului. 

— Sally! strigă Sandman. Cât îţi datorează sir George? 

— Două lire şi cinci şilingi! strigă ea în sus pe scară. 

— Plătiţi-o, spuse Sandman. 

— N-am decât trei guinee la mine, se vaită sir George. 

— Daţi-i cele trei guinee sergentului Berrigan, spuse Sandman. 

Sir George îi întinse banii, iar Sandman se întoarse spre tablou. Britannia era 
practic terminată, stând cu sânii dezgoliţi şi cu privirea mândră pe stânca ei din 
mijlocul mării însorite. Zeița semăna perfect cu Sally, chiar dacă sir George îi 
schimbase expresia de obicei veselă cu una de superioritate calmă. 

— M-aţi minţit, îi spuse Sandman lui sir George, şi mai mult decât atât. Aţi bănuit 
că Charles Corday nu a comis crima, dar nu aţi făcut nimic ca să-l ajutaţi. 

Sir George sări în picioare, protestând vehement. 

— Nu! 

Berrigan îl tinu pe sir George, în timp ce Sandman ataca Apoteoza lordului Nelson 
cu cuțitul. Sammy, care tocmai apăruse în capul scărilor cu tava cu ceaiul, îl urmări 
îngrozit cum face o tăietură verticală, urmată de una orizontală. 

— Un prieten al meu urmează să se însoare în curând. Încă nu ştie, după cum nu 
ştie nici viitoarea mireasă, dar se vede limpede că se plac şi, când va veni vremea, 
vreau să le fac un cadou. 

Din tabloul mare, extrase portretul lui Sally. Azvârli cuțitul pe jos, rulă imaginea 
Britanniei şi îi zâmbi lui sir George. 

— Mulţumesc pentru ajutor. Sergent, cred că am terminat aici. 

— Vin şi eu cu voi! spuse Sally de pe scară. Dar cineva trebuie să mă ajute să mă 
închei la rochie. 

— Te cheamă datoria, îi spuse Sandman lui Berrigan. 

Ajunse în stradă râzând şi rămase să îi aştepte pe Berrigan şi pe Sally. Aceştia îl 
ajunseră din urmă după ce încheiară copcile la rochie. 

— Cine-o să se însoare în curând? vru să ştie Berrigan. 

— Doi prieteni, atât, zise Sandman vesel. 

— Căpitane! îl mustră Sally. 

— Însurătoare? spuse Berrigan pe un ton şocat. 

— Eu cred cu tărie în morala creştină, spuse Sandman. 

— Apropo de care, spuse sergentul, de ce am luat pistoalele? 

— Pentru că următoarea vizită, domnule sergent, trebuie să o facem la Clubul 
Serafimilor, să vorbim cu vizitiii şi n-am chef să intru acolo neînarmat. De asemenea, 
mi-ar plăcea să nu se ştie că am venit, de aceea când e cel mai bun moment pentru 
vizită? 

— După căderea întunericului, răspunse sergentul, o să ne fie cel mai uşor să ne 
furişăm înăuntru şi cel puţin un vizitiu o să fie acolo. 

— Să sperăm că e cel care ne trebuie, zise Sandman şi deschise capacul ceasului. 
După căderea întunericului? Ceea ce înseamnă că am o după-amiază întreagă de 
pierdut. 

Se gândi un moment. 

— Ne întâlnim, să zicem, la ora nouă? În spatele clubului? 

8 

Bunny Barnwell, considerat cel mai bun aruncător al Clubului de Cricket 
Marylebone, în ciuda fugii lui săltate, care se termina cu două sărituri înainte de 
aruncătura laterală, se antrena cu Rider Sandman pe unul din terenurile înconjurate 
cu plasă din complexul cel nou al lui Thomas Lord din St John's Wood. 

Lordul Alexander Plydell stătea lângă plasă, urmărind neliniştit, cu ochii mijiţi, 
fiecare minge. 

— Bunny aruncă afară? întrebă el. Ar trebui să dea efect mingii, ca să te lovească 
peste picioare. 

— Ba nu, spuse Sandman şi izbi cu putere cu mingea în plasă. Barnwell făcea cu 
schimbul cu Hughes, valetul lordului Alexander, aruncându-i lui Sandman. Hughes, 
frustrat pentru că nu reuşea să trimită nimic dincolo de bătacul lui Sandman, se 
străduia prea tare şi lansa mingile fără nici un efect, iar Sandman le scotea din plasă 
şi le trimitea după deal, unde trei oameni coseau iarba de pe teren. Sandman nu 
înțelegea ce sens are un teren de cricket construit pe o astfel de pantă, dar Alexander 
manifesta un ataşament curios faţă de noul teren al lui Thomas Lord. 

Barnwell încercă o aruncare pe sub mână şi fu obligat să-şi vadă mingea luând-o 
pe urma ultimei lovituri a lui Sandman, în susul dealului. Unul din băieţii de mingi 
încercă o aruncătură scurtă, la picioare, răsplătit cu o lovitură care aproape îi smulse 
capul de pe umeri. Sandman era într-o dispoziţie ucigătoare; se întreba cum are să îşi 
țină promisiunea făcută lui Eleanor. Cum se putea însura, când nu avea nici o 
posibilitate să îi asigure traiul? Şi unde mai era onoarea la o nuntă ţinută în cine ştie 
ce văgăună scoțiană? 

— M-am gândit la Hammond pentru câmp, ce zici? îl întrebă lordul Alexander. 

— Asta e echipa cu care vrei să joci împotriva lui Hampshire? 

— Nu, Rider, e propunerea mea pentru noul decan şi pentru preoţii de la 
Catedrala St Paul. Ce crezi că e? 

— Hammond e o opţiune excelentă, zise Sandman. 

— Edward Budd zice că joacă şi el pentru noi, spuse lordul Alexander. 

— Minunat! exclamă Sandman cu căldură sinceră, căci Edward Budd era singurul 
jucător pe care îl recunoștea ca fiind mai bun ca el la bătaie. 

— Şi Simmons e disponibil. 

— Atunci eu nu sunt, spuse Sandman. A acceptat bani ca să vândă un meci în 
Sussex, acum doi ani. 

Următoarea minge se îndrepta cu mare viteză spre gleznele lui, iar el o expedie 
până aproape de taverna de la capătul de jos al terenului. 

— Simmons e un jucător la bătaie excelent, insistă lordul Alexander. Dacă îl băgăm 
în echipă, o să fim foarte puternici la capitolul ăsta. Tu, Budd şi cu el? O să stabilim 
recorduri noi! 

— Nu joc cu el, spuse Sandman mânios. Alexander, ador cricketul, dar, dacă îl 
schingiuim în asemenea hal cu şpăgi, n-o să mai rămână nici un pic de sportivitate în 
el. Unicul mod de a trata mita e s-o pedepseşti fără excepţie. Se mai miră cineva că 
jocul e pe moarte? E în declin, Alexander, pentru că e corupt de prezenţa banilor. 

— Ţie îţi convine să vorbeşti, zise lordul Alexander bosumflat, dar Simmons are 
nevastă şi doi copii. Tu nu pricepi ce înseamnă ispita? 

— Ba cred că pricep, spuse Sandman. leri mi s-au oferit douăzeci de mii de guinee. 

Făcu semn din cap aruncătorului. 

— Douăzeci de mii? repetă lordul Alexander cu glas stins. Ca să pierzi un meci de 
cricket? 

— Ca să las să fie spânzurat un om fără nici o vină, răspunse Sandman cu o 
lovitură cuminte, defensivă. Aruncările astea de intelectuali sunt prea uşoare, se 
plânse el. (Aruncarea laterală, efectuată cu braţul întins şi ridicat la nivelul umărului, 
era cunoscută sub numele curios de stil intelectual.) Nu au pic de precizie. 

— Dar au mai multă forță decât cele pe sub mână, declară lordul Alexander. 

— Ar trebui să aruncăm peste mână. 

— Niciodată! Niciodată! Aşa se distruge jocul! O idee absolut ridicolă! 

— Părerea mea e că aruncările peste mână combină forța cu acurateţea, argumentă 
Sandman, şi ar putea pune probleme celui aflat la bătaie. Presupun că nu eşti dispus 
să îmi împrumut; trăsura ta, nu? Lordul Alexander se arătă mirat. 

— Trăsura? 

— Chestia aia cu patru roţi, Alexander, şi cu cai în față. E pentru o cauză nobilă. 
Salvarea unui nevinovat. 

— Dar bineînțeles, spuse lordul Alexander cu un entuziasm admirabil. Va fi o 

onoare pentru mine să te ajut. 

Un tânăr se îndrepta spre terenul de antrenament venind dinspre tavernă şi 
Sandman îl recunoscu pe lordul Christopher Came, moștenitorul familiei Avebury. 

— Îţi vine prietenul, îi spuse el lordului Alexander. 

— Prietenul meu? A, Kit! 

Lordul Christopher făcu semn cu mâna, ca răspuns la salutul entuziast al lordului 
Alexander, apoi îl observă pe Sandman. Se albi la faţă, adoptă o expresie iritată şi se 
îndreptă spre el cu paşi mari. 

— Nu mi-ai spus că intenţionezi să îi faci o vizită şi tatălui meu, spuse el acuzator. 
Mi-a scris că ai trecut pe la el. 

— Trebuia să-ţi spun? 

— Aşa ar fi fost p-politicos, protestă lordul Christopher. 

— Când o să am nevoie de lecţii de politeţe, îi replică tăios Sandman, atunci o să le 
cer celor care mă tratează cu politeţe. 

Lordul Christopher se stăpâni. Sandman se îndepărtă săltat şi lovi o minge cu 
toată puterea. Mingea atinse pământul aproape de limita de sus a terenului şi 
dispăru în tufele de pe creasta dealului. Apoi Sandman o auzi izbindu-se de gard şi 
auzi o vacă mugind în semn de protest, de pe păşunea alăturată. 

— M-am pripit, spuse lordul Christopher grăbindu-se să se scuze, dar tot nu 
înțeleg ce motiv ai avut să te duci până la conacul Carne. 

— Ti-am spus de ce, zise Sandman. Ca să văd dacă vreunul din servitorii mamei 
dumitale vitrege a ajuns acolo. 

— Dar bineînţeles că nu, spuse lordul Christopher. 

— Ultima dată ţi se părea posibil. 

— Asta pentru că nu mă gândisem c-cum trebuie. Servitorii cu pricina trebuie să fi 
ştiut exact ce treburi murdare avea mama mea vitregă la Londra, iar tata nu cred că 
avea vreun interes să-i lase să răspândească asemenea poveşti prin Wiltshire. 

— Aşa e, zise Sandman. Care va să zică, am făcut drumul de pomană. 

— Vestea bună este însă, Rider, interveni lordul Alexander, că directorul de la 
Newgate a fost de acord ca tu şi cu mine să asistăm luni! 

Lordul Alexander se întoarse spre lordul Christopher, care nu înţelegea. 

— M-am gândit, Kit, că Rider, ca anchetator oficial al ministrului de Interne, ar 
trebui să ştie exact ce soartă îi aşteaptă pe oameni precum Corday. De aceea i-am 
scris directorului închisorii, iar el a avut amabilitatea de a ne invita, pe Rider şi pe 
mine, la micul dejun, continuă lordul zâmbindu-i lui Sandman. Nu-i aşa că e grozav? 

— N-am nici cea mai mică dorinţă să asist la o execuţie, zise Sandman. 

— Nu contează ce doreşti tu, i-o întoarse vesel lordul Alexander. E datoria ta. Nu 
sunt un adept al spânzurătorii, dar dacă nu de altceva, Rider, atunci măcar pentru că 
va fi o experienţă plină de învăţăminte. 

— Învăţăminte pe dracu. Nu merg, Alexander. Îl trimit bucuros pe adevăratul 
criminal pe eşafod, dar n-am de gând să asist la spectacolul de la Newgate. 

— Ştii cine e adevăratul criminal? întrebă lordul Christopher. 

— Nădăjduiesc să aflu în seara asta, zise Sandman. Dacă trimit după trăsura ta, 
Alexander, atunci să ştii că am găsit martorul. Dacă nu, nu, din păcate. 

— Ce martor? întrebă lordul Christopher. 

— Dacă Rider se încăpăţânează să nu meargă, îi spuse lordul Alexander lordului 
Christopher, atunci poate ar trebui să vii tu cu mine la micul dejun cu rinichi picanţi, 
luni. 

— Ce martor? repetă lordul Christopher. 

— Sper să trimiţi după trăsură, spuse tare lordul Alexander. Vreau să-l văd pe 
ticălosul de Sidmouth pus cu botul pe labe. Fă-l să scrie graţierea, Rider. Aştept să 
mă cauţi la Wheatsheaf. 

Îi zâmbi lordului Christopher Carne. 

— Hai să bem un ceai. Rider? Vii să bei un ceai? Sigur că vii. Şi vreau să ţi-l prezint 
pe lordul Frederick, secretarul clubului nostru. Ar trebui să intri şi tu în club, aici. 
Ceaiul e perfect acceptabil. 


Şi aşa, Sandman merse să ia ceaiul într-un mediu nobil. 

Era o seară înnorată, iar cerul de deasupra Londrei era întunecat şi mai mult de 
fumul de cărbune care plutea greu şi neclintit pe deasupra acoperişurilor şi turlelor 
peste care nu bătea nici un fel de vânt. Străzile din apropiere de piaţa St James erau 
liniştite, căci în clădiri nu se aflau magazine şi mulţi proprietari erau plecaţi la ţară. 
Sandman văzu un paznic de noapte remarcându-i prezența şi traversă strada, dădu 
bună seara, îl întrebă în ce regiment fusese şi petrecu ceva timp schimbând amintiri 
despre Salamanca. Apoi un lampagiu îşi făcu apariţia, cu scara lui, şi noile lămpi cu 
gaz se aprinseră una după alta, arzând un timp cu flacără albastră, care se făcea albă. 

O birjă dădu colţul străzii şi zgomotul copitelor de cal reverberă în fațadele 
caselor; opri aproape de Sandman. Sergentul Berrigan se dădu jos şi îi ținu uşa 
deschisă lui Sally. 

— Sergent! Nu se poate..., începu Sandman. 

— Ti-am zis că asta o să spună, se lăudă Berrigan faţă de Sally, nu ți- am zis eu că o 
să să spună că nu trebuia să vii? 

— Vă duceţi după Meg, nu-i aşa? interveni Sally. Care n-o să fie prea încântată să 
se lase bruftuluită de doi soldăţoi, nu-i aşa? E nevoie de o mână de femeie. 

— Meg nu e la Clubul Serafimilor, spuse Sandman. Acolo mergem doar ca să îl 
găsim pe vizitiul care ne poate spune unde a dus-o. 

— Poate o să-mi spună mie ce nu vrea să vă spună vouă, îi replică Sally cu un 
zâmbet cuceritor. 

Sergentul Berrigan se căută în buzunar şi scoase o cheie. 

— Pe uşa din dos, căpitane, spuse el, apoi se întoarse către Sally. Ascultă, draga 
mea... 

— Lasă-te păgubaş, Sam. Vin cu voi! Berrigan o luă înainte, clătinând din cap. 

— Nu ştiu cum se face, mormăi el, da’ femeile fac întotdeauna doar cum le taie 
capul. Ai observat vreodată, căpitane? 

— Dragostea adevărată, murmură Sandman. 

Berrigan duse un deget la buze, apropiindu-se de o poartă largă pentru trăsuri 
tăiată într-un zid alb. Se îndreptă spre uşiţa de alături de poartă şi folosi cheia. Trase 
de uşă, deschizând-o, aruncă o privire în curte şi evident nu văzu nimic care să îl 
îngrijoreze, căci trecu pragul şi le făcu semn lui Sandman şi lui Sally să îl urmeze. 
Curtea era goală, cu excepţia unei trăsuri albastre cu muchiile aurite, care se vedea că 
fusese proaspăt spălată, căci stătea lucind în penumbră, cu apa scurgându-i-se de pe 
laturi şi găleți pe lângă roţi. Pe uşă era pictată emblema cu îngerul auriu. 

— Pe-aici, repede, spuse Berrigan, iar Sandman şi Sally îl urmară pe sergent în 
întunericul grajdurilor. Vizitiii trebuie să fie în bucătăria din spate - şi făcu semn cu 
capul spre o fereastră luminată a şopronului, apoi se răsuci alarmat, în timp ce uşa 
casei mari se dădea de perete. Intraţi aici! şuieră el. 

Toţi trei cotiră unul după altul pe o alee de lângă grajduri. În curte se auziră paşi. 

Sandman auzi paşii apropiindu-se şi înţelese că mai aveau doar câteva clipe până 
să fie descoperiţi. Dar Berrigan scoase capul pe la celălalt capăt al aleii şi traversă în 
goană o curte mai mică, până la o uşă din spate a casei. 

— Pe-aici! şuieră el. 

Sandman şi Sally fugiră după el, ajungând pe scara servitorilor, care ducea din 
pivniţă până la etajele superioare. 

— O să ne ascundem sus, şopti Berrigan, până se linişteşte lumea. Pe la jumătatea 
scării neluminate, Berrigan crăpă o uşă care dădea într-un coridor cu pereţii acoperiţi 
cu o hârtie stacojie. Era prea întuneric pentru a vedea tablourile atârnate între uşi. 
Berrigan alese o uşă la întâmplare, o deschise şi dădu peste o încăpere goală. 

— Aici suntem în siguranţă, spuse el. 

Era un dormitor; mare, luxos şi confortabil. Patul era înalt şi imens, cu o saltea 
umflată şi acoperit cu o cuvertură stacojie de pe care îşi lua zborul îngerul dezbrăcat 
al Serafimilor. Berrigan se duse la fereastră şi trase draperia, ca să vadă în curte. 
Ochii lui Sandman se obişnuiau încet cu întunericul. O auzi pe Sally râzând şi se 
întoarse ca să o vadă privind un tablou de la capul patului. 

— Dumnezeule mare! spuse Sandman. 

— Mai sunt o mulțime la fel, comentă Berrigan sec. 

Tabloul înfăţişa un grup vesel de bărbaţi şi femei, toţi goi, într-o arcadă circulară 
formată din coloane de marmură albă, acuplându-se în lumina lunii care arunca 

asupra arcadei o strălucire nepământeană. 

— Mamă, mamă, zise Sally cu respect, n-ai crede că o fată poate să facă aşa ceva cu 
picioarele. 

Sandman se apropie de geam şi se uită în jos, dar curtea părea din nou goală. 

— Cred că au intrat la loc, spuse Berrigan. 

— Crezi că vin încoace? întrebă Sandman. Berrigan clătină din cap. 

— Camerele astea nu sunt folosite decât iarna. 

Sally chicoti privind tabloul de deasupra căminului gol, apoi se întoarse spre 
Berrigan. 

— Ai lucrat într-o academie, Sam Berrigan. 

— E un club! 

— Ba e un nenorocit de bordel! spuse ea cu dispret. 

— Dar am plecat, nu? protestă Berrigan. Şi-apoi, pentru noi, slujitorii, nu era nici o 
academie. Doar dacă erai membru. 

— Ce fel de membru? întrebă Sally, apoi râse de propria ei glumă. Berrigan îi făcu 
semn să tacă, nu pentru că era vulgară, ci pentru că pe coridor, afară, se auzeau paşi. 
Aceştia se apropiara de uşă, trecură mai departe, se stinseră. 

— Nu facem mare brânză stând aici, sus, zise Sandman. 

— Mergem să-l căutăm pe vizitiul nostru? 

Coborâră iar pe scara servitorilor şi traversară curtea. Berrigan se îndreptă spre 
uşa laterală a şopronului pentru trăsuri. Ascultă câteva secunde, apoi ridică două 
degete, indicând că, după părerea sa, de cealaltă parte a uşii erau doi oameni. 
Sandman scoase pistolul din buzunarul hainei, verifică încărcătura, apoi îl dădu pe 
Berrigan la o parte, deschise uşa şi intră. 

Încăperea era bucătărie, cameră pentru harnaşamente şi debara. Două lumânări 
ardeau pe masa la care doi bărbaţi, unul tânăr şi altul între două vârste, stăteau cu 
căni de bere şi farfurii cu pâine, brânză şi friptură rece de vacă dinainte. Se întoarseră 
cu ochi mari la intrarea lui Sandman, iar cel mai vârstnic căscă gura de mirare. Sally 
intră în urma lui Sandman, apoi Berrigan, care închise uşa după el. 

— Fă prezentările, spuse Sandman. 

Nu ţinea pistolul îndreptat spre nici unul din cei doi, ei însă nu-şi puteau lua ochii 
de la el. 

— Cel mai tânăr e ajutor de grăjdar, spuse Berrigan, pe nume Billy, iar domnu' 
Michael Mackeson e unul din cei doi vizitii ai clubului. Mackeson era un bărbat 
voinic, cu faţa roşie, cu o mustață falnică, cernită, şi o chică deasă de păr negru, care 
începea să îi încărunțească la tâmple. Era bine îmbrăcat şi fără îndoială că îşi 
permitea să fie, căci vizitiii buni erau plătiţi cu sume extravagante. Erau consideraţi a 
fi posesorii unui dar de invidiat, râvnit de orice tânăr gentleman. Mackeson căscă 
gura la Berrigan, care, asemenea lui Sandman, ţinea în mână un pistol. 

— Acum câteva săptămâni, zise Sandman sever, un vizitiu al clubului ăstuia a luat 
o cameristă de la locuinţa contesei de Avebury, din Strada Mount. Tu ai fost acela? 

Mackenson înghiţi în sec, apoi înclină foarte lent din cap. 

— Şi unde ai dus-o? întrebă Sandman. 

Mackeson înghiţi iar şi tresări la auzul zgomotului aspru al cocoşului tras la 
pistolul lui Sandman. 

— Nether Cross, zise el grăbit. 

— Unde vine Nether Cross? 

— Pe drumul vechi, zise vizitiul prudent. Şapte sau opt ore de mers. aproape de 
coastă, domnule, pe drumul spre Kent. 

— Şi cine locuieşte acolo, în Nether Cross? întrebă Sandman. 

— Lordul John de Sully Pearce-Tarrant, răspunse Berrigan în locul vizitiului. 
Viconte de Hurstwood, conte de Keymer, baron de Highbrook, lord de Dumnezeu 
mai ştie ce, moştenitorul ducatului Ripon şi cunoscut, de asemenea, domnule 
căpitan, ca marchizul de Skavadale. 

În fine, Sandman avea răspunsul. 


Trăsura huruia pe străzile de la sud de Tamisa. Cele două felinare erau aprinse, 
dar aruncau o licărire slabă, care nu lumina câtuşi de puţin drumul, astfel încât, când 
ajunseră pe culmea lui Soothers Hill, de unde drumul care traversa Blackheath se 
întindea impenetrabil şi negru înaintea lor, se opriră. Caii fură scoşi pe iarbă, cei doi 
prizonieri fură încuiaţi în trăsură cu hăţurile înfăşurate bine de jur împrejurul 
vehiculului, iar geamurile fură înţepenite cu pene de lemn. 

Fusese ideea lui Berrigan să ia trăsura Clubului Serafimilor. La început, Sandman 
refuzase, motivând că aranjase să o ia cu împrumut pe cea a lordului Alexander şi că 
se îndoia că are dreptul legal să rechiziţioneze una din trăsurile clubului, dar 
Berrigan înlăturase astfel de scrupule. 

— Oricum trebuie să-l iei pe Mackeson, fiindcă el ştie drumul până la Nether 
Cross, aşa că poţi foarte bine să iei şi vehiculul pe care ştie să îl mânuiască. Şi, după 
tot răul pe care l-au făcut nemernicii, mă îndoiesc că Cel de Sus sau vreun muritor 
are să îţi reproşeze faptul că ai împrumutat trăsura. 

Billy, ajutorul de grăjdar, trebuia împiedicat să spună şi altora că Sandman 
întrebase de Meg, astfel încât trebuia şi el luat prizonier. 

Acum, Sandman şi tovarăşii lui erau nevoiţi să aştepte să se lumineze. Berrigan o 
duse pe Sally la o tavernă, plăti o cameră şi rămase cu ea, în timp ce Sandman păzea 
trăsura. Abia după ce ceasurile bătuseră de două, Berrigan se întrupa din întuneric. 

— Poţi să te culci, sugeră el, şi stau eu de santinelă. 

— Imediat, zise Sandman, aşezat pe iarbă, cu spatele rezemat de o roată şi cu capul 
dat pe spate, pentru a vedea stelele. Îţi aduci aminte marşurile din Spania? întrebă el. 


VP MAGAZIN 


Bernard Cornwell Hoţul de spânzurătoare 


Stelele străluceau atât de tare, că-ţi venea să crezi că poţi să-ntinzi mâna şi să le iei de 
pe cer. 

— Îmi aduc aminte de focurile de tabără, spuse Berrigan, dealuri şi văi de foc. Se 
răsuci cu faţa către vest. Cam ca aici. 

Sandman întoarse capul şi văzu Londra întinzându-se la picioarele lor ca o pătură 
de foc, încețoşată de fumul roşiatic. Simţea mirosul fumului de cărbune din marele 
oraş care îşi întindea luminile pâcloase până la orizontul dinspre apus. 

— Mi-e dor de Spania, recunoscu el. 

— La început a fost ciudat, zise Berrigan, dar mi-a plăcut. Ştiaţi limba? 

— Da. 

Sergentul îi întinse lui Sandman o ploscă de piatră. 

— Brandy, îi explică el. Mă gândeam - continuă el - că, dacă mă duc să cumpăr 
ţigările alea de foi, o să am nevoie de cineva care să ştie limba. Dumneata şi cu mine? 
Am putea merge acolo împreună, am putea lucra împreună. 

— Mi-ar plăcea, spuse Sandman. 

— Trebuie să se poată scoate bani de-aici, spuse Berrigan. În Spania le cumpăram 
pe mai nimic, iar aici costă o avere, asta dacă le poţi obţine. 

— Cred că ai dreptate, spuse Sandman. 

Zâmbi la gândul că, până la urmă, era posibil să aibă o slujbă. Berrigan şi 
Sandman, Comercianţi de Ţigări Fine? Tatălui lui Eleanor îi plăceau ţigările bune de 
foi şi plătea bine pentru ele, atât de bine, încât poate banii aceştia îl puteau convinge 
pe sir Henry că fiica sa nu se mărită cu un sărăntoc. Poate lady Forrest nu avea să 
creadă niciodată că Sandman era un soţ potrivit pentru Eleanor, dar Sandman credea 
că Eleanor şi tatăl ei puteau avea câştig; de cauză. El şi Berrigan vor avea nevoie de 
bani şi cine era mai potrivit decât sir Henry pentru a le acorda un împrumut? Vor 
trebui să străbată Spania, să închirieze spaţiu pe navele de transport şi un magazin 
într-o zonă elegantă a Londrei, dar putea să iasă bine. Era sigur. 

— Ideea e strălucită, sergent, spuse el. 

— Şi o punem în practică după ce terminăm aici? 

— De ce nu? Da. 

Îi întinse mâna şi Berrigan i-o strânse. 

— Noi, vechii soldaţi, trebuie să rămânem uniţi, spuse Berrigan, pentru că am fost 
daţi naibii, căpitane. l-am gonit pe franţuji prin jumătate de Europă şi pe urmă ne-am 
întors acasă şi nimănui din cei de-aici nu i-a păsat. 

Făcu o pauză, meditând. 

— La Clubul Serafimilor nici nu te angajează dacă ai fost ostaş sau marinar. 

Sandman bău din sticlă. 

— Dar pe tine te-au angajat. 

— Le-a plăcut să aibă un soldat de pază la intrare. Se simțeau în siguranţă cu mine 

acolo. Şi puteau să-mi dea ordine. Fă aia, Berrigan, fă ailaltă. Sergentul scoase un 
mormăit de mulțumire când Sandman îi trecu plosca. În cea mai mare parte a 
timpului, nu era nimic rău. Dar, din când în când, mai voiau şi altceva. 

Tăcu, iar Sandman păstră liniştea. După o vreme, reluă. 

— O dată a fost un tip care voia să-i dea pe Serafimi în judecată şi i-am administrat 
o lecţie. Şi fetele, bineînţeles, le plăteam. 

— Ce fel de fete? 

— Obişnuite, căpitane, fete pe care le vedeau pe stradă şi le atrăgeau atenţia. Erau 
răpite, violate şi plătite. 

— Şi toți membrii făceau asta? 

— Unii erau mai răi, alţii nu aşa răi. Întotdeauna sunt o adunătură gata de orice. 
lar unul sau doi dintre ei sunt mai deştepţi. De-aia m-am mirat că Skavadale a 
omorât-o pe contesă. El nu e rău. Are un băț înfipt în fund şi i se pare că miroase a 
violete, dar nu e un om rău. 

— Eu speram să fie lordul Robin, recunoscu Sandman. Dar Skavadale are mai 
mult de pierdut, explică el. E logodit cu o fată foarte bogată. Bănuiesc că s-a culcat cu 
contesa de Avebury, care avea urâtul obicei al şantajului. Skavadale poate e relativ 
sărac, dar pariez că tot mai putea strânge o mie de lire, pentru ca viitoarea mireasă să 
nu primească o scrisoare din partea contesei. 

— Drept care a omorât-o? întrebă Berrigan. 

— Drept care a omorât-o, spuse Sandman. Bietul Corday picta la tabloul lui când a 
venit Skavadale în vizită. A urcat pe scara de serviciu, privată, iar Corday a fost scos 
în grabă când contesa şi-a dat seama că i-a venit unul din amanți. 

Sandman era sigur că aşa se petrecuseră lucrurile. Berrigan mai bău o gură, apoi îi 
trecu plosca. 

— Şi aşa, camerista Meeg îl duce pe pidosnic jos, spuse el, şi îl dă afară pe uşă, pe 
urmă se întoarce sus şi găseşte... ce? Pe contesă moartă? 

— Probabil. Sau pe moarte, şi pe marchizul de Skavadale la faţa locului. Poate 
Skavadale a venit să o roage pe contesă să renunţe la pretenţii şi contesa, lacomă de 
bani, i-a râs în nas. Într-un fel sau altul, l-a făcut să vadă negru în fața ochilor de 
furie. Poate cuțitul se afla în cameră, poate un cuţit pentru fructe, pe care Skavadale 
l-a înşfăcat şi l-a înfipt în ea şi după aceea, când ea era pe moarte, a pus cuțitul pentru 
vopsele al lui Corday într-una din răni. Şi atunci s-a întors Meg. Sau poate Meg a 
auzit cearta şi a aşteptat în faţa uşii până a ieşit Skavadale. 

— Dar de ce n-a omorât-o şi pe Meg? întrebă sergentul. 

— Pentru că Meg nu e un pericol pentru el, improviza Sandman. Contesa îi punea 
în primejdie logodna cu o fată care ar putea să achite ipotecile pe toate domeniile lui. 
Contesa l-ar fi putut arunca în stradă, de aceea a omorât-o, dar pe cameristă nu a 
ucis-o, pentru că nu era o ameninţare. 

— Şi ce fac ei cu Meg? 

— Poate i-au găsit o casă, sugeră Sandman, un loc confortabil, ca să nu dea la 
iveală ceea ce ştie. Poate acum ea e şantajistul şi, dacă are minte, nu cere prea mult, 
motiv pentru care nu au nimic împotrivă să o lase în viaţă. 

— Dar dacă îl şantajează, spuse Berrigan, atunci nici nouă n-o să ne spună 
adevărul. Îl are la mână pe Skavadale, aşa-i? Ce motiv are să-i scape pielea unui 
amărât de pidosnic? 

— Pentru că noi vom apela la ce e mai bun în ea, spuse Sandman. Berrigan râse 
acru. 

— A, atunci s-a rezolvat tot! 

— Cu tine a mers, sergent, sublinie Sandman blând. 

— Asta din cauza lui Sally, să ştiţi. 

— Ei bine, zise Sandman, cred că eşti un om norocos. Ca şi mine. Dar eu sunt şi 
ostenit. 

Se strecură sub trăsură, dând cu capul de osia din faţă. Sub trăsură, iarba era 
uscată şi vântul foşnea prin copacii din apropiere. Sandman îşi aminti de sutele de 
nopţi dormite la lumina stelelor şi apoi, tocmai când hotărâse ca n-are să mai 
adoarmă niciodată, adormi. 


Va urma... 

STEVE BERRY 
DĂ-I DIAVOLULUI CE | SE CUVINE 


Titlul original: The Devil's Due 


COTTON MALONE STĂTEA PE BALCON şi privea liniştit cărţile care 
ardeau. 

Lângă el se afla Iosif Sharma, preşedintele unei mici naţiuni din Asia 
Centrală, situată între Afganistan, China şi mai multe alte țări duşmane ale 
Americii. Tocmai din acest motiv, Washingtonul închisese de ani de zile ochii 
la excesele lui Sharma, inclusiv la planul său îndrăzneț de a da foc aproape 
tuturor cărților din ţară. 

— Le strângem de o lună. Oamenii ni le-au dus din toate oraşele şi satele. 

Sharma vorbea o combinaţie de rusă şi arabă specifică zonei. 

— În noaptea asta vom avea focuri în toate colțurile țării. Ca să scăpăm 
de orice influență occidentală. 

— Aproape m-ai convins că tu chiar crezi în toată tâmpenia asta, a 
răspuns Malone, fără să-şi ia ochii de la spectacolul ce se derula în fața 
ochilor săi. 

— După ziua de mâine, posesia oricărei cărți, cu excepţia Coranului, se 
va pedepsi cu închisoarea. Şi poporul meu e foarte supus. 

Malone a continuat să-i urmărească pe oamenii înfofoliți în paltoane şi 
jachete, care îşi croiau drum pe pietricele alunecoase pentru a arunca alte şi 
alte cărți în flăcări. Zăngănitul fluierelor şi tamburinelor făcea ca spectacolul 
să pară şi mai ireal. 

— Mai mult ca orice, obedienţa asta nebună explică situația dificilă în 
care vă aflați, a comentat el. Lumea vă consideră un al doilea Afganistan, şi 
ştii foarte bine ce s-a întâmplat acolo. 

— Din fericire pentru mine şi pentru ţara mea, tu ştii că nu-i adevărat. 

Malone a zâmbit. 

— Mai degrabă din fericire pentru tine. 

Malone fusese mai întâi comandant de navă, apoi avocat, şi acum lucra 
ca agent operativ într-o unitate specială sub acoperire, numită Magellan, în 
cadrul Departamentului de Justiție. Era formată din doisprezece agenți 
special antrenați, toți avocaţi de profesie, conduşi de o doamnă foarte dură, 
Stephanie Nelle. Pentru majoritatea observatorilor, Nelle părea o bunicuţă, 
dar, pe dinăuntru, poseda tăria de caracter a unui centurion roman. Atunci 
când fusese repartizat la unitate, Malone crezuse că va avea de îndeplinit 
sarcini limitate şi neinteresante. Dar asta se întâmplase cu zece ani în urmă, 

şi ultimul deceniu nu fusese deloc plictisitor pentru el. Iar ceea ce se petrecea 
în această seară era un exemplu cât se poate de bun. lată-l stând în balconul 
unui palat prezidenţial, alături de un despot îmbrăcat în uniformă, în timp ce 
un foc imens, întețit de cărți, ardea mai jos, iar, cu fiecare suflare, aerul rece 
şi arid se contopea cu mirosul de fum şi de tristețe. 

— Spune-i guvernului tău că fac tot ce pot pentru a supraviețui. Că 
această țară este musulmană, iar poporul meu are nevoie de un lider 
puternic, zise preşedintele, arătând spre scena de sub balcon. Ai impresia că 
ard cărțile pentru că le-am ordonat eu? Te înşeli. O fac pentru că aşa vor. 

Malone nu era un străin în această țară. Mai lucrase de două ori aici, şi 
de fiecare dată direct cu Sharma. Şi ajunsese să nutrească un anumit interes 
față de regiunea muntoasă, de peste 260000 de kilometri pătrați, cu patru 
milioane de locuitori, dintre care 8,5 la sută musulmani suniţi. Îi studiase 
istoria, bogata tradiție culturală, cu rădăcini în Evul Mediu, şi îi aprecia 
scriitorii, poeţii şi compozitorii. leri fusese însă martorul îndurerat al 
distrugerii întregii arhive naţionale. O pierdere incalculabilă, dar Sharma 
respinsese prompt protestul formulat de Naţiunile Unite. Stomacul i s-a întors 
pe dos urmărind scena arderii cărților. Era ca şi cum s-ar fi despărțit de 
cineva drag. Bibliofil convins, iubea cărțile şi tot ce era legat de ele. Avea o 
bibliotecă impresionantă în casa lui din Atlanta. 

Și de multe ori, după terminarea unei misiuni, mai zăbovea în locul în 
care se afla, o zi sau două, pentru a cerceta librăriile şi anticariatele cu cărți 
rare. 

Dezgustat, şi-a întors privirea spre vestigiile pitoreşti ale unor moschei şi 
ale altor edificii care mărgineau piața. Ştia că multe datau din secolul al XIX- 
lea şi supraviețuiseră preluării controlului de către sovietici în 1922, revoltei 
musulmanilor din 1935, căderii comunismului în 1991 şi, un an mai târziu, 
revoluţiei islamice. Într-un final, l-a întrebat pe Sharma: 

— De ce mă aflu aici? 

— Ca să vezi ce se întâmplă. 

Malone se îndoia. După părerea sa, aceasta era marea problemă în Asia 
Centrală. Aici, adevărul era o marfă subestimată. 

— Şi ca să-ți dau acest obiect. 

Sharma s-a îndreptat spre o măsuţă de pe care a ridicat o carte. Era 
măiestrit ferecată în alamă şi excelent conservată. Malone a luat-o şi a studiat 
coperta. 

Povestiri din Canterbury. 

— M-am gândit c-o să-ți facă plăcere. 

Sharma o cunoştea bine. Era una dintre cărțile sale preferate. 

— După ziua de mâine, o să ajung la închisoare dacă o păstrez. 

Sharma a zâmbit. 

— Pentru tine vom face o excepţie. Ştiu cât de mult iubeşti cărțile. E o 
ediție din secolul al XVII-lea, care a ajuns, nu se ştie cum, în arhivele noastre. 

Malone a cântărit-o cu grijă în mână şi tocmai voia să o deschidă când 
Sharma l-a oprit. 

— Nu aici. Mai târziu. 

Malone l-a privit surprins. 

— Mai e un dar. Înăuntru. Special pentru tine. Aşa că las-o pe mai târziu, 
când te întorci la hotel. 

A renunţat să mai comenteze, ştia că n-avea nici un rost. A încuviințat 
din cap, şi-a strecurat volumul subţire în buzunarul de la jachetă şi şi-a 
îndreptat din nou privirea asupra focului. 

KRKK 

Malone a revenit în camera de hotel. Focul încă mai ardea cu toată 
puterea, la două ore după ce fusese pus, când părăsise balconul împreună cu 
Sharma. A încuiat uşa şi şi-a scos jacheta. Pielea maro mirosea a fum. 

S-a aşezat pe pat şi a studiat cartea. A doua ediţie Speght, datată 1602. 
Îngrijită de Milton, Pepys, Dryden şi Pope. Putea valora în jur de zece mii de 
dolari americani, asta dacă s-ar fi găsit vreodată un astfel de exemplar. 

El ţinea unul în mână. 

Dăruit de Iosif Sharma. 

A deschis cartea cu file îngălbenite şi, pe la mijlocul ei, a găsit o foiţă de 
hârtie. A scos-o şi a citit textul scris de o mână de femeie. 

În munţi, spre nord, vizitează minele de la Rampur. Să ajungi mâine la 
miezul zilei. Cineva vrea să-ți vorbească în particular. 

Sharma îşi dăduse multă osteneală ca să facă să-i parvină acel mesaj. 
Din câte se părea, voia ca Malone să ajungă la Rampur - acesta şi fusese 
motivul pentru care îl invitase în țară —, dar se ferise să-şi lase amprentele pe 
bilet. 

Tipic pentru Sharma. Omul era un prieten al Statelor Unite, dar nimeni, 
cu excepţia câtorva apropiaţi, verificați şi răsverificați de serviciile de 
securitate, nu cunoştea acest lucru. Pentru restul lumii, Iosif Sharma era 
conducătorul despotic al unei naţiuni minore. Şi totuşi, de ani de zile furniza 
Occidentului informaţii secrete, dintre cele mai valoroase, referitoare la Asia 
Centrală. Dispunea de o rețea de spionaj excelentă şi primea în schimbul 
serviciilor sale dreptul de a-şi conduce țara aşa cum credea de cuviinţă. 
Evident, eforturile sale de a produce tulburări în rândurile statelor vecine, 
mult mai mari şi mai puternice, erau protejate de o oarecare doză de noroc — 
nici una dintre aceste ţări nu se sinchisea de acțiunile sale. 

Şi acum, asta. 

Oare ce punea Sharma la cale? 


Malone s-a trezit devreme şi s-a pregătit pentru călătoria spre nord. A 
luat o maşină de la ambasada americană şi o hartă rutieră, pe care a 
descoperit că Rampur se afla cam la două ore distanţă, dincolo de unii dintre 
cei mai înalți munți din țară. Şoseaua care pornea din capitală străbătea 

terenul alpin, şerpuind prin defilee înguste, acoperite şi acum, în august, de 
zăpadă. Grotele sfredeleau multe dintre prăpăstii. 

A condus fără să se grăbească, atent mereu să nu fie urmărit. A traversat 
văi adânci, cu sate compacte, în care a remarcat mormanele de cărți care 
ardeau mocnit, mărturie a carnagiului din noaptea precedentă. 

A ajuns, în cele din urmă, la Rampur. 

Ceva mai devreme, la ambasadă, aflase că mai întâi bactrienii, în secolul 
I, arabii în secolul al VII-lea, turcii în secolul al X-lea şi apoi mongolii, afganii, 
ruşii şi sovieticii revendicaseră, pe rând, teritoriul. Însuşi Alexandru cel Mare 
asediase zidurile cetăţii. În prezent, dealurile, munţii şi văile împădurite din 
împrejurimi aparțineau statului, şi un indicator îl avertizase, cu câţiva 
kilometri înainte, să nu zăbovească în zonă. Un alt indicator, postat chiar pe 
pietrişul din față, interzicea în mod explicit intrarea la ruine. Fusese însă 
invitat, aşa că a păşit în aerul rarefiat şi proaspăt, aranjându-şi pistolul Glock 
primit de la Unitate într-un toc prins de umăr, pe sub jachetă. Ştia că porcii 
mistreți, urşii bruni şi leoparzii de zăpadă bântuiau în munți. Era însă mai 
îngrijorat de prădătorii pe două picioare, de genul celor care mânuiau arme 
automate. 

O cărare cu prundiş şerpuia în sus, iar pentru a o parcurge era nevoie de 
mersul apăsat al unui om obişnuit cu muntele şi de un cap bine înfipt pe 
umeri. În depărtare s-a auzit bubuitul unui tunet, şi Malone s-a oprit o clipă 
pentru a-şi trage răsuflarea şi a admira culmile acoperite de zăpadă care se 
întrevedeau la orizont. 

Un nou indicator delimita situl arheologic şi interzicea accesul. Dincolo de 
el, blocuri de calcar, cele mai multe aparținând cândva unor turnuri şi ziduri, 
zăceau grămadă unele peste altele. Pâlcuri de tufişuri pline de spini creşteau 
printre pietrele mâncate de vreme, iar irişii de vară şi florile-de-colț aduceau o 
pată de culoare. Nici urmă de explorare arheologică recentă. De fapt, locul 
pustiu, străjuit de stânci, părea de mult abandonat. 

Malone şi-a privit ceasul. 

11:57 a.m. 

— Mister Malone! s-a auzit o voce masculină. 

S-a oprit din mers şi şi-a pipăit pistolul Glock ascuns în haină. 

— Mi s-a spus că vorbiți această limbă, a continuat bărbatul în arabă. 

— Aşa e. 

— Mi s-a mai spus că sunteţi un om de încredere. 

Malone ştia cât de importantă era onoarea în cultura din Asia Centrală, 
chiar dacă occidentalii considerau că era mult prea des invocată în scopuri 
greşite. 

— Încerc să fiu. 

Un bărbat a apărut în fața sa, cam la şase metri distanţă. Era înalt de 
aproape doi metri şi avea tenul măsliniu. Trupul său lung şi slab era acoperit 
cu un veşmânt alb, larg şi ponosit. Riduri adânci şi drepte, de parcă ar fi fost 

trase cu rigla, îi brăzdau fruntea şi avea părul şi barba de un gri-argintiu, 
neîngrijite. Un turban negru îi înfăşura capul şi şontâcăia sprijinindu-se într- 
un băț lung. 

Malone şi-a aţintit pistolul asupra lui. 

Îi cunoştea numele întreg. Usamah bin Muhammad bin Awad bin Laden. 
Dar în Occident i se spunea pe scurt Osama bin Laden. Ce scria în bilețelul 
de la Sharma? Cineva vrea să vă vorbească. Mda, şi încă cine! 

— Vă asigur, domnule Malone, că nu intenţionez să vă fac nici un rău. 

Malone se gândea însă mai degrabă la posibilii însoțitori. 

— Şi că am venit aici singur. 

Arma îi rămăsese aţintită asupra bărbatului. 

— Îmi pare rău, dar nu pot să vă cred. 

Bin Laden a ridicat din umeri. 

— Credeţi ce vreți. Eu sunt cel care a solicitat această întâlnire şi am 
venit singur, aşa cum v-am cerut şi dumneavoastră să faceţi. 

Malone a decis că, dacă urmăreau să-l ucidă, ar fi fost deja mort. Şi-a 
coborât pistolul. 

— De ce m-aţi chemat aici? 

— Vreau să mă predau. 

Să-l fi înşelat urechile? Toată armata Statelor Unite îl căuta pe fugarul 
care se afla acum în fața sa. Ultima oară auzise de o recompensă de douăzeci 
şi cinci de milioane de dolari. Şi bin Laden voia acum, pur şi simplu, să se 
predea. 

— De ce aţi face aşa ceva? 

— Pentru că m-am săturat să mă tot ascund. 

— Da, şi de când ziceaţi că v-aţi săturat? 

Bin Laden a schițat un zâmbet. 

— Am auzit vorbindu-se despre dumneavoastră. Suntem de vârste 
apropiate. Eu am patruzeci şi nouă de ani, şi dumneavoastră cu cinci ani mai 
puţin. Spuneţi-mi, n-aţi vrut niciodată să renunțațţi la ceea ce faceţi? 

Astfel de gânduri îi treceau de fapt prin minte tot mai des în ultima 
vreme, dar nu era cazul să le discute cu un ucigaş. 

— Ce doriți? 

Bin Laden a înaintat şchiopătând spre un bloc de calcar şi s-a aşezat. 
Malone s-a tras mai aproape, dar a rămas, precaut, la o oarecare distanţă. 

— Armata voastră. Preşedintele. Toţi vor să mă vadă mort. Vor să umple 
ziarele cu fotografii ale cadavrului meu. Ceea ce n-ar fi prea rău. Eu mi-aş 
găsi liniştea, iar adepţii mei şi-ar asuma sarcina de a-mi răzbuna moartea. 
Aşa că aş continua să le fiu conducător chiar şi dincolo de mormânt. O soartă 
deloc rea. Sunt însă unii care au alte planuri. Aceşti alții se opun sfârşitului 
meu glorios. 

Lui Malone nici că-i păsa. 

— Ei mă vor mort, dar fără ca nimeni să afle. De fapt, vor să mă păstreze 
viu chiar şi după moarte. Vedeţi dumneavoastră, existența mea continuă, 
chiar şi numai la nivel de percepție, valorează pentru ei mai mult decât 
moartea mea publică. 

Malone citise rapoarte care menţionau talentul oratoric al lui bin Laden şi 
şi-a propus să-l asculte cu atenţie - la urma urmei, discuţiile în 
contradictoriu cu diavolul n-au dus niciodată nicăieri. 

— Vreau să încetez cu viața aceasta de fugar. Vreau să mă luaţi prizonier. 
Voi fi judecat în cadrul unui proces. Aşa e legea în țara dumneavoastră. 
Astfel, voi beneficia de o tribună de la care să-mi fac cunoscut crezul. Şi, mai 
important decât atât, adepţii mei vor şti că sunt în viață. lar când, în cele din 
urmă, mă veți executa, vor şti că am murit. Aşa că voi ieşi învingător. 

— E posibil să nu vă executăm. 

— Da, dar ceilalți o vor face cu siguranță. 

Malone s-a scuturat, ca pentru a-şi scoate din urechi veninul picurat de 
bin Laden. 

— Spuneţi-mi, Sharma ştie că sunteți aici? 

Bin Laden a încuviințat din cap. 

— Ruinele acestea sunt un refugiu minunat. Nimănui nu i-a trecut prin 
cap să mă caute în această țară. Sharma este prietenul vostru. Aveţi încredere 
în el, dar vă feriți ca lumea să afle. Aşa că aici mi-am găsit ascunzătoarea 
perfectă. Acum, cu binecuvântarea mea, Sharma vă oferă capul meu. Dar nu 
vrea să-şi asume nici un merit. Dumneavoastră m-aţi găsit şi m-aţi capturat. 
Aşa trebuie să fie. Am trimis mulți martiri la moarte pentru cauza noastră... 

— Şi se presupune că ar trebui să fiu impresionat? 

Bin Laden a continuat să vorbească, aparent nederanjat de întrerupere. 

— Priviţi în jurul dumneavoastră, domnule Malone. În vechime, aici au 
avut loc bătălii. Majoritatea cu arcuri, săbii sau pietre. Şi tradiția spune că, 
după luptă, războinicii aduceau capetele duşmanilor ucişi în fața 
conducătorilor pentru a primi o răsplată. Cu cât strângeai mai multe capete, 
cu atât onoarea era mai mare. 

— Sunteţi cel mai în măsură să ştiţi asta. 

Faţa încruntată a lui bin Laden s-a topit într-un zâmbet. 

— Mi-au fost aduse multe capete. Acum, e rândul meu să ofer unul. 

— Numai că vreți să faceți din acest gest un spectacol. 

— Nici un conducător nu vrea să piară în obscuritate. 

— De ce eu? 

— Sharma m-a asigurat că sunteţi... un om bun. 

Malone a simţit că îi vâjâie capul încercând să analizeze toate 
posibilitățile pentru a lua o decizie. Bin Laden a părut că îi citeşte gândurile. 

— Aveţi de făcut anumite aranjamente. Înţeleg. Faceţi ce trebuie. Dar 
ţineţi minte un lucru. Mă voi preda dumneavoastră mâine, la prânz, aici. 
Numai şi numai dumneavoastră. Singur. 

Malone şi-a ridicat pistolul. 

— De ce nu acum? 

— Aruncațţi o privire în jur, domnule Malone. 

A scrutat ruinele. Şi a zărit pe stâncile de deasupra opt bărbaţi cu 
turbane pe cap şi puşti automate în mâini. 

— Parcă ați spus că ați venit aici singur. 

— Am minţit. Dar sunteți încă în viață, ceea ce demonstrează că spun 
adevărul în privința intenției de a mă preda. Mâine, în acest loc, la miezul 
zilei. Veniţi singur. 

Şi diavolul s-a făcut nevăzut. 

x ăă% 

Malone a revenit în capitală, la ambasadă, şi a luat imediat legătura cu 
Stephanie Nelle, la sediul Unităţii Magellan din Atlanta. I-a povestit tot ce se 
întâmplase, şi după şase ore a fost informat că a doua zi dimineaţă, în jurul 
orelor 7:00, o unitate specială a forțelor armate va intra pe ascuns în țară, 
dinspre granița cu Afganistanul. N-avea de gând să-l captureze pe bin Laden 
de unul singur, după cum nici armata nu dorea să lipsească de la un astfel de 
eveniment. Aşa că a făcut, după cum se exprimase bin Laden, toate 
aranjamentele necesare. 


Malone s-a întâlnit cu unitatea specială într-un loc prestabilit, pe şoseaua 
care pornea din capitală spre nord. Echipa era formată din şase soldați şi doi 
ofițeri, toți îmbrăcaţi în haine civile deloc bătătoare la ochi. Era condusă de 
colonelul Rick Cobb, un bărbat zvelt, cu păr blond-roşcat şi ochi verzi, 
adânciți în orbite. Malone le-a explicat ce dorea de la ei şi i-a lăsat pe 
marginea şoselei, continuându-şi drumul spre Rampur. 


La orele 12:00 fix a ajuns la ruine. O mantie impenetrabilă de ceață 
învăluia prăpastia, acoperind stâncile de deasupra. A păşit prudent, 
aşteptând să vadă ce o să se întâmple. 

Bin Laden s-a ivit la fel de brusc ca în ziua precedentă. Astăzi însă, 
Malone nu era dispus să stea la taclale. 

— Sunteţi gata? 

— După cum v-am promis. 

Şi-a scos pistolul Glock. 

— Nu veţi avea nevoie de el. 

— Mă face să mă simt mai bine. 

Prizonierul a ridicat din umeri. 

— Atunci, aşa să fie. 

— Prietenii dumneavoastră sunt şi ei aici? 

— Numai până ce ne vor vedea plecaţi în siguranță. Apoi se vor face 
nevăzuți. 

Le-a luat douăzeci de minute să coboare până la maşina lui Malone, din 
cauză că bin Laden mergea greu, sprijinindu-se într-un toiag. Înainte de a se 
urca, Malone l-a percheziționat pe arab. Bin Laden părea să se fi aşteptat la 
asta şi n-a protestat. 

Au părăsit Rampurul şi au pornit spre capitală. La jumătatea drumului, 
Malone a zărit aceleaşi hârburi pe care le lăsase pe marginea şoselei în urmă 
cu câteva ore. A încetinit în dreptul refugiului şi a parcat în spatele lor. 

Portierele celor două maşini s-au deschis, şi membrii unității americane 
au ieşit. 

— Prieteni de-ai dumneavoastră? a întrebat bin Laden liniştit. 

— Paznicii dumneavoastră. 

— Stabiliserăm că mă voi preda numai dumneavoastră. 

— Am minţit. 


Malone a părăsit țara în ziua următoare. Preşedintele Sharma n-a 
încercat să ia legătura cu el, şi nici nu se aşteptase să o facă. Anunţul că 
Osama bin Laden fusese prins va fi făcut la Casa Albă, şi armata americană 
va fi creditată cu marea victorie. Contrar, probabil, presupunerilor lui bin 
Laden, Malone nu-şi dorea, şi nici nu conta pe recunoaşterea publică a 
vreunor merite speciale. 

Şi nici Sharma, ar fi pus mâna în foc. 

Ambii îşi duseseră misiunile la bun sfârşit. 


Au trecut două săptămâni şi nici un anunţ. Între timp, Malone a fost 
trimis în Germania, apoi în Bulgaria, Australia şi Norvegia. După alte două 
luni de tăcere, s-a decis să afle ce se întâmplă. Stephanie Nelle era şi ea la fel 
de curioasă şi a solicitat oficial informații. 

— Cotton, tipii spun că nu ştiu despre ce e vorba, i-a spus ea la telefon, 
din sediul din Atlanta. 

Malone se afla la Londra, între două avioane. 

— Stephanie, l-am dus pe ticălos cu maşina. A stat lângă mine. L-am 
predat unui colonel de armată. 

— Le-am comunicat numele ofițerului. Rick Cobb. Există într-adevăr un 
colonel cu acest nume în forțele speciale, dar în ziua aceea era în permisie 
acasă, în Statele Unite. La mii de kilometri de tine. S-a verificat. 

— Ai obținut cumva descrierea lui? 

Nelle i-a oferit-o şi nu se potrivea deloc cu imaginea celui care îl preluase 
pe bin Laden. 

— Ce naiba se întâmplă? Ce fel de jocuri mai sunt şi astea? 

— Şi de ce să le joace? Preşedintele ar fi în stare să-şi dea un testicul 
numai să-l aibă pe bin Laden în custodie. 

Malone şi-a amintit cuvintele arabului. Aceşti alții se opun sfârşitului 
meu glorios. 

— Trebuie neapărat să iau legătura cu Sharma. O să te sun mai încolo. 

A găsit un portal de internet într-un spațiu amenajat special pentru 
afaceri, la terminalul internaţional al aeroportului. Şi-a conectat laptopul şi a 
trimis un e-mail, modul de comunicare preferat de Sharma. Ştia că 
preşedintele ura telefoanele - incontrolabile — şi scotea printuri la toate 
mesajele primite. A compus un text scurt. 

DARUL MEU A DISPĂRUT. 

Avionul nu urma să decoleze decât peste două ore, aşa că a stat şi a 
aşteptat. Surprinzător, răspunsul a sosit în mai puţin de zece minute. 

DU-TE ÎNAPOI LA RUINE. 

Malone ştia că nu va obţine mai mult. În mod evident, Sharma se 
aşteptase să fie contactat. Era în drum spre casă, pentru o scurtă vacanţă de 
trei zile, înaintea următoarei misiuni. 

Va renunţa la odihnă. 


Când Malone şi-a parcat maşina la poalele dealurilor care urcau spre 
ruinele din Rampur, toamna se aşternuse peste munţii Pan. Temperatura 
scăzuse cu cel puțin patruzeci de grade față de zilele din urmă cu trei luni, şi 
zăpada se aşternuse în straturi groase pe culmile din jur. 

Şi-a scos din hanorac pistolul Glock. Nu ştia la ce să se aştepte, dar n- 
avea altceva mai bun de făcut decât să urmeze pista sugerată de Sharma. 

A urcat cu paşi măsurațţi, atent să nu alunece pe pământul înghețat. A 
pătruns în incinta sitului şi a privit din nou locul dezolant de pustiu. A 
continuat să înainteze şi să exploreze, la fel de vigilent. 

O rafală de armă automată l-a făcut să tresare. 

Gloanţele au ricoşat din blocurile de calcar. 

— Opreşte-te, Malone! a auzit o voce în engleză. Pune arma jos. 

S-a conformat. „Colonelul Rick Cobb” s-a ivit de după o stâncă îngustă şi 
a coborât apoi de pe o grămadă de lespezi de calcar. 

— Mi s-a spus că te-ai întors ieri, a zis Cobb. Am bănuit că te voi găsi aici 
astăzi. 

— Îmi place să fiu punctual. 

— Şi amuzant pe deasupra. Ce mai tip! 

— Aşadar, cine eşti? 

— Colonelul Rick Cobb, bineînţeles. 

— Ştii bine că n-am să înghit chestia asta. 

— Cu atât mai rău, pentru că n-o să capețţi altceva. 

— OK, colonele Cobb, ai de gând să-mi spui ce s-a întâmplat cu bin 
Laden? 

— N-ar fi mai bine să-ți arăt? 

Cobb a făcut un semn cu puşca. 

— la-o pe aici. 

Malone a păşit pe lângă alte mormane de pietre şi a cotit. O pală rece de 
vânt i-a uscat gura şi l-a făcut să se clatine pe picioare. A zărit o pată 
întunecată pe pământ, pe locul unde cândva se înălțase un zid. Vremea 
ştergea rapid urmele, dar încă se vedea că ceva arsese recent acolo. 

— Aici a fost, a spus Cobb. Chiar eu l-am împuşcat, cam pe locul unde 
stai acum, apoi i-am dat foc nenorocitului ăluia de criminal, până n-a mai 
rămas nimic din el. 

— Şi de ce ai făcut asta? 

— Mai întrebi? Pentru Dumnezeu, a omorât cetățeni americani. Era un 
duşman al statului. 

— Înţeleg că nu eşti soldat de meserie. 

— Soldaţii au reguli, şi regulile au prostul obicei de a se pune de multe ori 
în calea binelui. Eu operez în afara regulilor. 

— Bin Laden m-a prevenit că cineva vrea să pună mâna pe el. Mi-a spus 
că se doreşte moartea lui, dar fără ca lumea să afle. Care-i treaba? 

— Zău aşa, doar eşti un tip isteț. America cheltuieşte zeci de miliarde de 
dolari pe războiul antiterorist. Mult mai mult decât ne-am putea imagina. lar 
treaba asta, prietene, e un soi de mană cerească. 

Malone a fost mulțumit să constate că suspiciunile sale păreau să se 
confirme. 

— Deci, o mulțime de corporații se îmbogățesc pe seama lui bin Laden. 

— Păi, vezi? Ai verificat în ultima vreme cotaţiile la bursă ale unor 
contractori ai Departamentului Apărării? Au urcat până la cer. Şi multe 
companii mai mici fac avere. Doar nu vrem ca toate astea să se sfârşească. 

— Şi tu lucrezi pentru corporațţiile astea? 

— Toate s-au reunit şi au hotărât să angajeze o echipă. Pe cea mai bună. 
lar noi am dezvoltat o rețea intel mai performantă decât cea a guvernului. Ne- 
a luat mai mult de un an, dar în final am dat de urmele lui bin Laden. De 
două ori, aproape c-am pus mâna pe el. Cam cu opt luni în urmă a dispărut 
însă cu totul. Începuserăm să ne îngrijorăm, când ai intrat tu în scenă. 

— Bine, dar în ziua aceea, unitatea mea a contact armata, pe canale 
oficiale, şi nu pe tine. 

Cobb a dat din cap aprobator. 

— Aşa e. Numai că noi avem prieteni foarte suspuşi în ierarhia 
decizională. La urma urmei, asta e o mină de aur şi pentru armată. Nimeni 
nu are interes să scape trenul ăsta. Aşa că ei ne-au anunţat şi, din fericire, 
noi eram pe aproape. 

— Şi l-aţi adus înapoi aici şi l-aţi ucis. 

— E un loc la fel de bun ca oricare altul. După ce ai plecat cu el de aici, 
însoțitorii lui au întins-o ca nişte câini râioşi. Eu am trimis nişte oameni să 
țină locul sub supraveghere. Şi după ce ni l-ai predat, în loc să o luăm spre 
sud, către granița cu Afganistanul, am întors maşinile şi am venit încoace. 
Totul s-a terminat în două ore. Trupul a ars foarte repede. 

Malone mai voia să afle ceva. 

— De ce ați folosit numele unor militari? Am verificat, există într-adevăr 
un colonel pe nume Rick Cobb. 

Bărbatul a ridicat din umeri. 

— Ne ajută să ne mişcăm mai repede şi mai eficient. Acum, cu 
blestematele astea de computere, toată lumea poate fi monitorizată. Alegem 
de fiecare dată persoane aflate în permisie. Oamenii noştri de la Pentagon ne 
țin mereu la curent. După cum ţi-am spus, nimeni nu vrea să scape trenul 
ăsta. 

— Bine, dar cum l-ar putea scăpa, de fapt? 

— Fii serios. Ştii prea bine răspunsul. Americanii au memoria scurtă. Îşi 
ies din sărite după 11 septembrie, invadează nişte ţărişoare, le trag unora o 
mamă de bătaie, apoi îl prind pe Saddam. Şi după aia nu vor decât ca totul să 
se termine cât mai repede. Opinia publică e deja plictisită. Politicienii simt 
pericolul. Reduceri bugetare, schimbări de priorități — toate astea sunt lucruri 
neplăcute pentru patronii mei. Ultimul lucru de care au nevoie e ca bin Laden 
să fie prins. Nu. Cel mai bine pentru ei este ca arabul să fie în libertate. Şi să 
reprezinte în continuare o amenințare. Şi lumea să se teamă de el. Stalin a 
făcut acelaşi lucru cu Hitler după Al Doilea Război Mondial. Ştia foarte bine 
că nemernicul murise, dar a alimentat temerile tuturor cum că diavolul ar fi 
încă în viaţă şi ar da încă din copite. Şi toate astea pentru ca duşmanii lui să- 
şi concentreze atenţia asupra altor lucruri. 

— Cum ar veni, voi controlaţi acum existenţa lui bin Laden. 

— Până-n cel mai mic detaliu. Şi vrem să facem din el cel mai tare tip de 
pe planeta asta. 

— ŞI ce cauţi aici? 

— Te aşteptam, ţi-am zis. Am un mesaj pentru tine. Patronii mei vor să 
nu-ți mai vâri nasul peste tot. Să laşi lucrurile aşa cum sunt. Să-ţi vezi de 
treabă. 

— De ce aş face aşa ceva? 

— Pentru că nu poţi demonstra nimic. Ce-ai să faci? Să pretinzi că l-ai 
prins pe bin Laden? Toţi vor crede că ai înnebunit. N-ai cadavru, n-ai 
fotografii. N-a mai rămas nimic din el şi nu pot fi prelevate probe ADN care să 
fie confruntate cu probele celor douăzeci şi ceva de copii pe care se spune că îi 
are. S-a terminat. Lasă lucrurile aşa cum sunt. Şi vezi-ți de viața ta. 

— Şi dacă refuz? 

— N-avem obiceiul să-i ucidem pe ai noştri, dar, dacă e cazul, n-o să ne 
opunem. 

— Nu eşti cu nimic mai bun decât el. 

Malone a încercat să se îndepărteze. Cobb i-a blocat drumul. 

— Eu n-aş face asta dacă aş fi în locul tău, Cobb. 

Cobb a ridicat puşca. 

— Faci pe durul, Malone? 

— Sunt suficient de dur încât să n-am nevoie de o puşcă pentru a mă 
apăra. 

A rămas neclintit în fața lui Cobb. N-avea de gând să-i ofere satisfacția de 
a citi frica pe fața lui. Dar cui nu i-ar fi fost teamă? Capătul întunecat al ţevii 
unei puşti nu e o imagine prea plăcută. 

Cobb şi-a coborât puşca. 

Malone ghicise. Îl voiau viu. Cine ar fi fost mai îndreptăţit să declanşeze 
controversele dacă nu un agent american care pretindea că bin Laden i se 
predase şi că exista o conspirație menită să ascundă moartea criminalului? 
Armata va respinge imediat afirmațiile şi va profita de scandal pentru a 
supraalimenta teama oamenilor față de bin Laden. El nu-şi va putea dovedi 
acuzațiile, iar ei vor avea de partea lor teroarea trecutului. 

Nu era deloc greu de ghicit cine va câştiga bătălia. 

— Păi atunci, Malone, n-ai decât să pleci şi să încerci să spui lumii tot ce 
ştii. 

Sigur! 

Şi-a ridicat piciorul şi l-a pocnit pe Cobb cu tocul cizmei în genunchiul 
drept. În mod clar mişcarea l-a luat pe „colonel” pe nepregătite. Poate că îl 
crezuse incapabil de un atac. Malone a auzit oasele trosnind şi şi-a înfipt 
pumnul în maxilarul lui Cobb. Cobb a urlat de durere şi s-a prăbuşit la 
pământ, ţinându-se de piciorul rănit. Malone a ridicat puşca de jos. 

— i-am spus-o şi o repet. Nu eşti cu nimic mai bun decât el. El a ucis în 
numele lui Allah, iar tu, pentru bani. 

— Diavolul... a primit... ce i se cuvine. 

Malone a aruncat puşca în aer, departe, dincolo de zidul prăbuşit, şi a 
plecat. 


A tras fermoarul valizei, a coborât, a plătit nota şi a ieşit din hotel pe 
strada aglomerată, în aerul rece al serii. Căuta un taxi spre aeroport şi unul a 
oprit în fața lui. A urcat în spate. Şoferul şi-a croit drum pe bulevardele pline 
de semafoare. În această perioadă a anului, se întuneca devreme în Asia 
Centrală, şi până să ajungă la terminal, noaptea se coborâse peste oraş. l-a 
întins şoferului patruzeci de ruble şi a dat să coboare. Omul i s-a adresat în 
ruseşte: 

— Domnule Malone, preşedintele mi-a dat ceva pentru dumneavoastră. 

Aşezat pe bancheta din spate, l-a urmărit pe şoferul care îi înmâna un 
plic maroniu. 

— Mi a spus şi să vă transmit toate cele bune. 

Malone i-a mulțumit şi l-a răsplătit cu douăzeci de ruble pentru 
osteneală. Ce-i drept, Sharma era un tip cu braţul lung. A pipăit plicul şi a 
simţit conturul inconfundabil al unui CD. A intrat în terminal, a trecut de 
vamă şi, cu jacheta pusă pe umăr, s-a îndreptat spre poarta pentru plecări. A 

deschis plicul şi a văzut că înăuntru se aflau un CD şi un bilet. A citit mai 
întâi mesajul, apoi a introdus CD-ul în laptop. 

Pe ecran a apărut un film video. L-a privit pe aşa-zisul colonel Cobb 
împuşcându-l pe bin Laden. Şi apoi, cu ajutorul celorlalți membri ai echipei 
sale paramilitare, ale căror feţe le-a recunoscut, Cobb a ars cadavrul. Ecranul 
s-a întunecat, apoi a început un alt film. De această dată, era el, împreună cu 
Cobb, cu câteva ore în urmă. Şi-a pus căştile şi a apăsat butonul de volum. 
Sunetul era excelent, şi întreaga întâlnire, inclusiv asaltul său asupra 
colonelului, fusese înregistrată. 

Ecranul s-a întunecat. 

Malone a clătinat din cap. 

Iosif Sharma urmărise totul. Deşi era conducătorul unei națiuni care nu 
dispunea de mijloacele adecvate de autoapărare, preşedintele era un om 
inteligent. Voise ca Statele Unite să-l captureze pe bin Laden, pentru că asta 
fusese voința lui bin Laden însuşi. Lucrurile luaseră însă o altă turnură, aşa 
că preşedintele îi făcuse un nou cadou. Unul de care Malone va ţine de 
această dată cu dinții, şi pe care nu-l va scoate la iveală decât la momentul 
potrivit. Va fi nevoie de nişte investigaţii, dar probabil că nu va fi atât de greu 
să se dea de urma lui Cobb, a echipei şi a patronilor săi. În fond, asta era 
specialitatea Unităţii Magellan. 

A recitit biletul care însoțea CD-ul. 

AI GRIJĂ CA TOŢI DIAVOLII SĂ PRIMEASCĂ CE LI SE CUVINE. 

Foarte corect. 

S-a ridicat şi s-a îndreptat spre poarta de îmbarcare. 

— Mi se pare, Jean-Louis de Venask? — spuse tînărul cu fruntea mare, 
uitîindu-se cu ochii holbațţi la celălalt, aproape de aceeaşi vîrstă, dar palid, 
subțire, cu o față ovală alungită şi îmbrăcat elegant. 

— lar eu te-am recunoscut imediat, Jacques Saintras, — spuse Venask 
cu un zîmbet. 

— lată o întîlnire! 

— Cîţi ani, cite ierni! 

— Nu ne-am mai văzut de zece ani! 

— De cînd am absolvit colegiul ... Te rog, aşează-te la masa mea şi 
spune-ţi toată povestea. 

— Povestea mea este foarte simplă, — răspunse Saintras. — Am intrat în 
Şcoala Centrală, am ieşit inginer şi lucrez la o oţelărie. 

— Ei bine, eşti mulțumit de soarta ta? 

— Cum să-ţi spun?! Satisfăcut, dar nu complet mulțumit. Am leafă 
bună. Sînt considerat un expert în domeniul meu. Ceva am inventat şi am 
îmbunătăţit la motoare ... Dar nu vreau să te plictisesc. Sincer, nu o astfel 
de viață am visat. 

— Ah, dragul meu Jacques, la urma urmei şi eu sînt un visător din fire. 

— Eşti căsătorit? 


— Nu. 
— Nici eu ... Am auzit că tatăl tău a murit. 
— A murit, — răspunse Venask cu un oftat. — Tatăl meu a fost un 


vinător pasionat. A împuşcat iepuri nenumărați. A plecat la vinătoare de 
lupi în Rusia şi, în absența sa de pe propriile posesiuni, au început 
braconierii să vineze pentru contrabandişti şi... A fost un spirit neliniştit şi 
în căutare de pericol. 

— L-au ucis contrabandiştii? 

— Da. Într-o dimineţă, a fost găsit într-o pădure împuşcat în piept şi cu 
ochii scoşi ... Deasupra lui se fițiiau vulturii. 

— Ce tragedie! Dar acum eşti bogat? 

— Am primit o moştenire! Dar, la ce folos! Grijile administrării ei, care 
era efectuată de tata, mi-au fost transmise... Am călătorit foarte mult şi, din 
păcate, n-am văzut nimic nou. Aş fi dorit să descopăr ţări ciudate şi 
necunoscute. Dar, deja, totul a fost descoperit. 

— Nu chiar tot, — spuse Saintras sclipindu-i ochii. — Sînt încă zone 
neexplorate. 

— Care-s acelea? 

— Fundul mării. 

— Cu explorarea fundului mării este ocupat prinţul de Monaco. 

— Luna şi, în general, corpurile cereşti nu au fost explorate. 

— Ei, ce glumă bună! 

— Şi ambii poli! De exemplu, nu te atrage nordul? 

— Ar fi frumos să descindem la Polul Nord, desigur! Dar cum să 
ajungem acolo? 

— Într-un balon, prietene. Oh, dacă aş avea mijloace! — strigă Saintras. 
— Dacă doresc ceva, atunci, acel ceva este un balon. Încă din timpul şcolii 
am făcut o mulțime de desene şi schițe de avioane şi dirijabile. Dacă am 
acceptat să lucrez la oţelărie, am făcut aceasta gîndindu-mă la vechea mea 
pasiune — să mi se ofere posibilitatea de a construi un dirijabil rațional. Dar 
anii trec, nu mai este timp, şi mie mi se pare uneori că-mi voi pierde 
mintea. Am cele mai bogate idei. La urma urmei, cucerirea văzduhului nu 

se termină astăzi sau miine. Rezultatele pe care le-a obţinut Santos 
Dumont sînt formidabile. Mai este nevoie de puţin, şi acest lucru puţin, pe 
care eu îl ştiu, va fi făcut de alţii, iar oceanul aerian va concura cu căile 
ferate şi cu marea. Deci, uneori, fericirea depinde de fleacuri. 

— Mai exact, de ce sumă ai nevoie? 

— Nu mai puţin de două sute de mii de franci. 

— Desigur, e o sumă mare, — a spus Venask. — Dar, cu dirijabilul tău 
poți să zbori pînă la polul nord? 

— Inutil să spun, despre dirijabilul care-i în mintea mea, mai mult fără 
să sune a laudă, şi să nu uităm că el depinde mult de vînt. 

— Ascultă, prietene, — a spus Venask — bani am, şi dacă vrei, eu voi da 
fondurile necesare pentru a construi dirijabilul, şi împreună vom merge 
drept spre Polul Nord. 

— Ai o inimă şi o minte nobilă! — strigă Saintras — O, dacă toţi oamenii 
bogaţi ar fi ca tine! Dacă regii popoarelor şi regii burselor ar fi fost tot atît de 
generoşi şi întreprinzători, cîte cuceriri s-ar fi făcut în domeniul științei! 
Bem o sticlă de şampanie pe acest motiv? 


— Să bem! 

— Cu toate acestea, mă tem — a spus Saintras, ciocnind paharul cu 
tovarăşul său — că te vei duce la moşiile tale şi vei uita de călătoriile 
aeriene. 


— În nici un caz. 

— Şi nu te vei teme de costuri? 

— Nu, chiar dacă ar fi de două ori mai mult, am destul. 
— Deci aşa stă treaba. 

— Îţi dau cuvîntul de onoare. 


II. 


Au trecut zile. A trecut o lună. A fost o lună de planuri şi dulci visări. 

Jumătate din moşiile lui Venask au fost ipotecate iar banii primiți i-a 
înmînat lui Saintras. 

— Uite, prietene, trebuie doar să-mi dai cuvîntul tău şi totul va rămîne 
între noi. Nimeni nu trebuie să ştie despre participarea mea. 

— Ce? Nu poate fi niciun cuvînt despre noi în ziare? 

— Nici un cuvînt. 

— Şi despre mine? 

— Nici despre tine. 

— Eşti un maniac, Venask. Ţi-e teamă că cineva te va depăşi. Nu-ţi fie 
teamă, oamenii nebuni sînt puţini. 

— Tu vrei prea devreme glorie, Saintras. Fii mai modest. 

— Bine. Tu eşti stăpînul. Dar, mă întreb, de ce-ţi apar portretele în 
revistele ilustrate? În astfel de întreprinderi, gloria trebuie să preceadă 
realizarea. 

Saintras s-a mutat la prietenul său. Trebuiau să se vadă tot timpul. 

O dată într-un coş, lingă biroul lui Saintras, Venask a găsit o foaie de 
hîrtie, ruptă în două, cu un reportaj entuziast scris în urma întrevederii cu 
celebrul balonist Jacques Saintras. Evident, Jacques a dormit şi a visat 
publicitatea. El a compus un interviu inexistent şi s-a amuzat ca un copil. 
În fiecare zi, Venask găsea astfel de proiecte de interviuri. 

În cele din urmă, nu s-a mai putut stăpîni şi i-a spus lui Saintras. 

— Ai o vanitate copilărească. Gîndeşte-te la zarva din ziare! Încep să 
concluzionez că nu eşti zdravăn. 

— Ah! Se pare că te-am costat scump! — strigă Saintras, şi plecă trintind 
uşa. 

Venask a alergat după el. În general, rareori s-a despărţit de el, temîndu- 
se că va lăsa să-i scăpe secretul. Acest lucru le-a erodat relația; dar lucrul 
la balon a continuat. 

Între timp balonul a fost terminat. 

— Va zbura? — a întrebat Venask. 

— Trebuie să zboare. 

Saintras a început să-i explice prietenului ideea de balon — după desene. 
Venusk nu înțelegea, însă privea cu bucurie şi la urmă l-a întrebat: 

— Şi nu te-ai lăudat nimănui? 

Au fost efectuate experimente, cu înălțarea, în vecinătatea Parisului. 
Prima experienţă a fost făcută pe 15 aprilie 1905. De la bun început, a 
devenit clar că dirijabilul lui Saintras era mai bun decit toate celelalte 
construite înaintea lui. În experimentele ulterioare au fost introduse cîteva 
îmbunătăţiri. Dar s-a dovedit că sistemul de balast nu este bun. Noaptea 
balonul, chiar pierzind balast, s-a lăsat la sol doar pentru că pe el s-a 
format rouă. 

— Vezi tu, — spuse Venask lui Saintras, — dacă reporterul ar fi ştiut 
despre acest incident, ai fi murit de ruşine. 

— Ai dreptate, tovarăşule. Sînt gata să mor acum. 

— Nu e cazul de moarte, dar va trebui să mai lucrăm la dirijabil. 

Saintras, după cum se spune, şi-a lăsat coada în jos şi a început să 
lucreze cu mai mult sîrg. 

— Vom face experimente, pentru a ne obişnui cu balonul în acel sat 
lîngă strimtoarea Ugra din Marea Kara, de unde Nansen a început studiile 
sale despre regiunile polare. 


II. 


În satul Samoied, Venask şi Saintras au asamblat părțile aparatului cu 
ajutorul muncitorilor plătiți, care s-au dovedit a fi cei mai cinstiți, pioşi şi 
simpli bețivani. 

O săptămînă a fost suficientă pentru a pune în ordine dirijabilul. 

În acea săptpmînă, entuziasmul lui Venask a crescut, însă Saintras s-a 
descurajat. Motivul a fost în corespondenţa sosită pe numele lui Venask. 
Cercetind scrisorile şi ziarele, a dat peste un anunț în care se spunea că 
americanul Velmap se îndreapta spre Polul Nord folosind tot un dirijabil. 

— Uite, uite! — a strigat Venask prietenului său. — Dacă vom tărăgăna 
şi ezita, atunci vom fi bătuți. 

Saintras citea şi se schimba în față. Încrederea în sine îl cuprindea din 
nou. 

— Nu, nu ne vor bate! — a strigat el: — Ne vom întoarce înainte ca el să 
plece". Primul va ajunge la pol Saintras. El va ridica steagul francez acolo. 
La drum, cît mai curînd posibil! 

Cînd totul fu gata, Saintras a dorit binecuvîntarea călugărilor care trăiau 
în sătuc şi care țineau de minăstirea fortificată Solovki, de la Marea Albă. 

— Pentru ce? 

— Pentru ce? Va fi o scenă pentru istorie. Trebuie să facem o poză care, 
apoi, va fi reprodusă în reviste. Şi, în plus, nu te opune. Religia încă 
contează ... Oricum, şi noi mergem la dracu-n praznic! 


IV. 


Privit din exterior, dirijabilul nu era diferit de baloanele construite în 
ultimii ani. Cu toate acestea, dimensiunile sale erau excepţionale: era de 
şaptezeci şi cinci metri lungime şi douăzeci lățime. Caracteristica originală a 

structurii sale interne îi era asigurată de întregului său sistem de 
serpentine; astfel încît gazele fiebiți, evacuate de la motor, să nu se piardă şi 
să încălzească mai întîi nacela cu cuşete, ca apoi să urce la celelelte 
serpentine plasate în interiorul balonului; şi numai după ce-au cedat toată 
căldura maşinii, fără nici un risc de aprindere a hidrogenului, să fie 
eliminate în atmosferă. 

În plus, dirijabilul era prevăzut cu o cantitate semnificativă de hidrogen 
comprimat şi era suficient să se deschidă robinetul pentru a da un nou 
impuls ascensional, fără a se recurge la aruncarea de balast. Şi în absența 
balastului a fost uşor să se doteze cabinele, făcîndu-le luxăase şi 
confortabile. Şi, pentru a o face mai rezistentă, structura a fost realizată pe 
bază de aluminiu. 

Nacela se prezenta ca o mică locuință cu două camere. Una era a lui 
Saintras, el era mecanic şi navigator, şi în ea erau concentrate rezervele de 
petrol, benzină, apă, precum și manete, robineţi şi butoane pentru controlul 
dirijabilului. Uşa sa se deschidea spre o galerie de-a lungul căreia se putea 
ajunge la motor. În cealaltă cameră se găsea o cușşetă îngustă, o sobiţă la 
care Venask pregătea hrana şi cutii cu provizii. Călătoria cu o astfel de 
aeronavă promitea plăcere şi siguranță. 

Maşina imensă se legăna la sol ţinută de fringhii. Atunci cînd fringhiile 
au fost tăiate, ea nu s-a mișcat imediat. A fost pornit motorul, care a încălzit 
şi dilatat hidrogenul, iar dirijbilul a început să se înalțe. Saintras şi Venask 
şi-au uitat toate certurile. Entuziasmul i-a cuprins, iar mîinile lor s-au unit 
într-o formă de recunoştinţă şi afecțiune. 

Apoi balonul a coborit ascultător la pămînt. Au fost întreprinse o serie 
întreagă de verificări şi experimente, şi toate au fost încoronate cu un 
succes. Au trebuit facute doar corecții minore. 

S-a fost decis să facă ultima oprire pe Țara Franz Josef şi de acolo să 
îndrepte către Pol. 

Saintras şi Venask au plecat în zbor spre Polul Nord în ziua de 18 
august 1905. 


V. 


— Acum pot spune că am trăit o viață utilă şi am arătat omenirii un 
exemplu de inițiativă şi voință puternică! — zise Venask la micul dejun în a 
doua zi după decolare. 

Saintras, care a intrat deja în rutina lui, incorigibil în vanitatea sa, a 
spus: 

— Ce este asta în comparaţie cu acele ovaţii care ne aşteaptă la 
întoarcerea la Paris de la Pol! 

— Bineînțeles, — răspunse Venask cu un frison, — dar pentru asta 
trebuie să ajungem la Pol. Sintem într-o zonă foarte friguroasă. 

— Şi nu înghețăm! Uită-te la sistemul meu ermetic: uşa se deschide şi se 
închide, şi nu îngheaţă, şi nici cea mai mică adiere. Haide, mai luăm micul 
dejun, sau ce? 

Motorul sună monoton, cabina se mişcă slab. Îl îmbia la somn dar ar fi 
vrut să mănînce, aşa că Saintras comandă: 

— Bucătar, vino repede! 

— Nu am timp să gătesc pentru tine. 

Nedorind să se certe cu tovarăşul din cauza fleacurilor, Venask a fost de 
acord că Saintras este şeful expediției şi că el este doar bucătar. Conservele 
trebuitau doar să fie încălzite pe o sobă electrică. Aeronauţii aveau în stoc o 
cantitate mare de plăcinte uscate, gem, vin vechi, lapte condensat şi 
biscuiţi. Au luat cu ei şi jamboane şi costiță afumată. 

Saintras a mincat la micul dejun cu un apetit incredibil şi a băut pe 
măsură. În cabină adesea se auzeau sărind dopurile sticlelor de şampanie. 

Zilele erau strălucitoare, albe, asemănătoare între ele, liniştite. Balonul 
se apropia de Pol. 

Într-o zi, Saintras, culcat în cuşetă, privea cum Venask prăjea felii de 
şuncă în sos de roşii. 

— Ha, ha, ha, ha! 

— De ce riziP 

— Îmi pot imagina ce ne-am fi făcut dacă nu luam atât de mult cognac şi 
rom. 

— Totuşi, eu aproape că nu beau. 

— Eşti un băiat bun, asta ca să fii sigur! 

— Imaginaţia mea funcționează şi fără să beau. De fapt, Saintras, ce 
căutăm noi la Pol? 

— Axa Pămîntului, desigur. 

— Nu, serios? 

— Vorbesc serios. Va trebui să zburăm numai şi numai în jurul braţului 
ei, — cum n-o putem împinge de la locul ei, se va întîmpla o catastrofă 
teribilă dacă o ciocnim. 

— Văd, Saintras, că te alimentezi bine cu şampanie. 

— Jupiter însuşi, în situația mea, s-ar fi îmbătat ca un cizmar ... Nu, 
iată ce: pe brațul axei Pămîntului ne vom grava numele noastre pentru 
memoria descendenților noştri îndepărtați ... Şi totuşi, ar fi mai bine dacă 
am tăia cîteva bucăţi din axa Pămîntului să le ducem la Paris şi să le dăm 
prietenilor suvenir. Acesta este cel mai fantastic lucru la care mă pot gîndi 
... Mai dă-mi o sticlă! 

Maşinăria imensă continua să zboare fără incidente. Uşurinţa, cu care 
ea se deplasa, îi iritau pe Venask şi Saintras. Aparent, victoria va consacra 
aeronava fără niciun obstacol. Deja, după treizeci şi trei de ore de la plecare 
au ajuns la un punct extrem, pînă la care ajunsese şi Nansen... Acum, în 
jurul balonului se întindea un spaţiu virgin nemărginit. 

Într-o excitare febrilă, Venask a spus deranjindu-şi tovarăşul: 

— Ei bine, Saintras, dragul meu coleg, gîndeşte-te încotro noi zburăm, 
dar tu te ocupi cu cognacul ca şi cum nu s-ar întîmpla nimic. 

— Eu, fratele meu, am devenit deja rece, — îi răspunse ironic Saintras, — 
să lăsăm bucuriile la Paris. Atunci, primele frumuseți ne vor cădea brațe, 
iar regii ne vor numi prietenii lor... Dar acum, fii rezonabil, nu deranja! Fii 
pregătit pentru tot felul de dezamăgiri. La pol nu există nimic, cu excepţia 
aceeaşi zăpadă şi gheaţă. La urma urmei, n-ai crezut că există o axă a 
Pămîntului pe care s-o pipăi! 

— Cum poți fi atit de prozaic, Saintras? 

— Eşti prea poetic, Venask. Ei bine, în cel mai bun caz, vom înălța la Pol 
steagul național francez şi-l vom proclama colonie franceză, pe care o vom 
face cadou patriei noastre ... Şi Franța poate oferi în dar Polul Nord 
guvernului rus, care nu va întirzia să-l populeze cu cetățenii săi neliniştiți 

Între timp, darul acesta va consolida şi mai mult legăturile amiabile 
dintre cele două mari națiuni. 

— Unde-i aventura? — strigă Saintras. — Uite, instrumentele noastre 
arată că sîntem deja aproape de Pol. Şi, ce este nou? Tot acelaşi blestemat 
şi plictisitor peisaj şi pustietate, aer îngheţat şi... 

Se opri brusc şi ascultă exploziile continue ale motorului. Îmbăcînd o 
şubă, s-a dus în galeria deschisă şi a început să caute cauza 
deranjamentului. S-a dovedit că un fir, din vecinătatea cilindrului, se atinse 
de acesta şi începuse să ardă. Pentru a-şi face treaba mai bine, Saintras a 
oprit motorul pentru un minut. Angrenajul nu se mai mişca, dar, totuşi, 
pămîntul zbura cu viteză ameţitoare pe sub balon, care se mişca rapid. 

— La naiba! — strigă Saintras. — Un curent de aer teribil ne poartă spre 
Pol! 

— Şi cum ne vom întoarce? — întrebă Venask neliniștit. 

— Dacă e greu să ne opunem vintului, să mergem înainte; din fericire, 
terenul este neted. 

El a legat firul, l-a mutat şi a pornit motorul. Dirijabilul şi-a sporit viteza. 

Revenind în cabină, Saintras a spus: 

— Ei bine, acum o nouă sticluță de şampanie! 


— Cu plăcere, — răspunse Venask, — mai ales că Polul este deja la 
îndemiînă. 
— Orice ai spune, bineînțeles, eu sînt Cristofor Columb, — spuse 


Saintras cu mîndrie. — Şi tu poţi fi comparat cu regele care l-a finanțat pe 
Columb... 

— Este ciudat, — a început Venask. — Am băut un pahar cu şampanie şi 
totul a început să se rotească în jurul meu. 

Pentru a arunca sticlele goale şi gunoiul, Venask a deschis un mic 
chepeng în podea, şi a fost uluit că pămîntul a devenit gri şi că fugea cu o 
viteză fantastică, iar pe el se întindeau cîteva dungi negre şi înguste. 

— Cu toate acestea, capul mi se învîrte, iar vintul — uite Saintras ... Dar 
noi ne năpustim cu viteza unei bombe .. Se va prăbuşi dirijabilul nostru? 

Saintras se aplecă peste trapă şi fluieră. 

— Dirijabilul nu se va prăbuşi, — spuse el. — Dar... 

— Vorbeşte, vorbeşte! 

— O astfel de viteză indică faptul că există o diferență puternică între 
temperatura circumpolară şi temperatura polară. Probabil ai dreptate. 

A închis trapa şi a ieşit din nou în galerie. 

— Temperatura a crescut, este deja peste zero. Vino aici, Venask! — a 
strigat cu voce tremurîndă. 

Venask a ieşit în galerie. Vîntul era teribil, dar cald. Cel mai surprinzător 
era că departe, la orizont, se vedea o zi violet strălucitoare, şi acea lumină 
arunca o strălucire stranie pe toate părțile dirijabilului şi pe fețele 
baloaniştilor. 


VI. 


Venask tremura: era ceva nemaivăzut în față, era un miracol şi 
transpiraţia îi apăru pe timple. Apucă nervos balustrada cu ambele miini. 
Cu cît se deplasa aeronava, ziua purpurie devenea mai strălucitoare şi se 
întinde pe întregul orizont. 

— Minunatele străluciri purpurii nordice, mormăi Saintras. 

Balonul, între timp, întilnind o atmosferă relativ caldă, a început să se 
înalțe mai mult, datorită dilatării progresive a hidrogenului. Lumina violetă 
cădea pe zăpadă şi pe pămîntul cenuşiu. Părea că înaintea ochilor aveau 
ochelari purpurii. Cîteva minute mai tirziu, ultimele urme de zăpadă 
dispăruseră. Termometrul arăta şase grade cu plus. Totul este relativ şi, 
prin urmare, această temperatură a început să le pară fierbinte; baloaniştii 
au început să transpire. Toate acestea, le-au provocat o starea de tulbure: 
nimic nu poate fi mai chinuitor decit necunoscutul. 

După citva timp, a început să se vadă plantele, mici de statură şi 
similare cu cactugşii şi cu ferigile. Apoi solul s-a acoperit cu verdeață scurtă. 

Nu era nimic pămiîntesc aici. O ceaţă densă s-a așezat ca o mantie, ceață ce 
făcea soarele polar să pară aşezat în adîncitura unei văi, imens ca un scut metalic 
opac. Puterea regelui planetei noastre aici era foarte limitată; nici o singură 
rază nu se depărta de soare; totul se disipa în strălucirea zilei violete. 

În aerul din apropierea balonului se auzi un filfiit de aripi; apoi a 
alunecat o umbră, s-a auzit un strigăt strident, pătrunzător şi ceva a lovit 
acoperişul cabinei. 

Saintras şi Venask au încercat în zadar să vadă ce fel de creaţie le-a 
salutat sosirea la Pol, căci umbra dispăruse deja. 

— Este ceva oribil! — a spus Saintras şi s-a întors spre Venask. 

S-au văzut unul pe altul şi s-au speriat. Lacrimile tremurînde din ochii 
lor erau albastre. Buzelor, umbrite într-un fel ciudat de lumina polară, li se 
adînceau ridurile. 

— Sîntem ca nişte cadavre! — strigă Saintras. 

— Fii curajos! — a spus Venask cu asprime. — Trebuie să ne menajăm 
nervi şi să ne stăpînim. Incontestabil, nu ne ameninţă nimic. Dimpotrivă, 
este bine că am găsit ceva interesant. Să fim rezonabili. 

— Bineînţeles, desigur, — murmură Saintras, — deşi tot corpul îi 
tremura. 

Din nou, se auziră ţipete stridente, la care au răspuns alte ţipete. În fața 
lor, tăind aerul pe verticală, apăru un uriaş liliac cu un cioc lung şi gros. 

— Ţi-am spus că vom desoperi o nouă faună; este necesară ancorarea. 

— Ce vrei să spui! — urlă cu o groază Saintras. 

— Repet, este necesar să coborim la pămînt. Acum îmi pregătesc 
carabina şi vom colecta probe de minerale, plante şi chiar, dacă este posibil, 
de animale. 

— Voi arunca în aer balonul mai degrabă decît să-ţi execut ordinele! — 
Strigă cu înverşunare Saintras. — Eu sînt şeful şi trebuie să mă asculți! 


VII. 


Încetul cu încetul, Saintras s-a calmat şi a fost de acord că trebuia făcut 
un studiul natural-istoric al Polului. El a cerut doar o amînare, aminare cu 
care Venask a fost de acord. Balonul zbura la o altitudine de o sută cicizeci 
de metri. 

Peisajul s-a schimbat puţin, iar vegetaţia a devenit mai înaltă şi mai 
groasă; totuşi, toate plantele polare au căutat să se extindă în lățime. Cerul 
nu le atrăgea. 

Curînd, aeronauţii au văzut un rîu şi din nou au zărit zăpadă sub forma 
unor grămezi. 

Venask a fost primul care a observat că acestă zăpadă se mişcă. 

— Într-adevăr, — strigă Saintras, — zăpada se mişcă. Dar poate că este o 
turmă de berbeci polari? 

— Sau doar ni se pare! 

— Te rog, să punem balonul pe pămînt! — zise agitat Venask. 

Curiozitatea lui Saintras era atit de simulată încît era gata să 
îndeplinească dorinţa prietenului său, mai ales că în acel moment lumina 
violetă dispăruse brusc. A devenit atît de întuneric încît baloniştii, pentru o 
vreme, nu puteau explora nimic. 

Apoi, pe cer, au văzut stele palide şi pete nedefinite pe sol, care 
continuau să se mişte. 

— Mi se pare că aud nişte şoapte care vin de acolo şi un foşnet ciudat, 
un fel de şuierături. 

De data aceasta, Venask a fost cuprins de spaimă: 

— Vom pleca în zbor, poate, mai repede. 

— Asta-i, — spuse posomorit Saintras. — O ştergem repede! 

— Polul Nord nu va pleca de la locul lui, — a spus Venask. — Mai întîi 
trebuie să ne punem gîndurile în ordine şi să elaborăm un plan. 

— Ah! În cele din urmă, am încetat să ne mai ieşim din fire, — se bucură 
Seintrass. — Acum ne vom ridica la o înălțime de trei sute de metri sau 
chiar mai mare. 

A răsucit cîteva manete şi a dat motorului cea mai mare accelerație. Dar, 
o nouă problemă gravă: motorul a început să vuiască violent, iar 

manometrul a început să arate că maşina nu va mai suporta presiunea şi 
că învelişul balonului va exploda; deci, totul era inutil. Balonul se opri şi nu 
se mai putea mişca, în mod controlat, nici înainte nici înapoi; ca şi cum 
nişte lanţuri invizibile, dar puternice, l-ar fi prins şi l-ar fi tras spre pămînt. 

Saintras şi Venask stăteau la balustradă nedumeriți şi disperaţi. Pe unul 
dintre dealuri au văzut silueta unui disc mare gros pe pe un postament: nu 
exista nici o îndoială — în fața lor se afla un aparat făcut de ființe 
inteligente. Era la fel de clar ca doi ori doi fac patru. Dar n-au avut timp să 
schimbe, pe aceast motiv, niciun fel de părere. Saintras s-a grăbit în cabină, 
a reuşit doar să biiguie: "Ce ar trebui să fac acum?", şi s-a culcat. Venask i- 
a urmat exemplul. 


VIII. 


Venask s-a trezit însă nu a putut spune cît timp dormise. Mai degrabă 
nu dormise, ci s-a aflat într-o stare letargică. Saintras încă mai sforăia. Pe 
frunte, avea riduri profunde. Somnul lui era, evident, un coşmar. 

Lumina violetă pătrundea prin ferestrele groase de cristal ale cabinei, 
ceea ce însemna că era deja zi. 

Venask a mers la galerie şi a văzut că nacela se aşezase pe sol, iar 
motorul nu mai funcționa, probabil se terminase benzina. 

Balonul se aplecase puţin, dar stătea în aer, ca şi cum s-ar fi sprijinit pe 
ceva; nimic nu a fost distrus. A vrut să ridice balonul, schimbîndu-i puţin 
locul dar n-a putut. Nacela cu motorul stăteau pe o piatră întunecată 
dreptunghiulară. 

Venask, coboriînd la sol, cu carabina în mînă, își dădu seama că el şi 
prietenul său se aflau în puterea unor fiinţe inteligente misterioase şi că 
aerostatul a căzut într-o capcană. În tufişurile de cactuşi şi ferigi ceva a 
foşnit. Venask a tras un foc iar bubuitura împuşcături l-a trezit pe Saintras, 
care a venit în fugă în galerie. 

— Ai dormit bine? 

— Rău ... Exact ca sub cloroform. 

— Şi eu. 

— Dracu ştie ce! Am visat că nişte creaturi mă pipăiau cu tentaculele 
lor. 

— Şi eu. Însă conştiinţa n-a fost complet adormită. 

— lată, iată, ce spuneam şi eu, ca sub acţiunea cloroformului. 

— Ce ai de gînd să faci, Saintras? 

— Nu ştiu, dar vom vedea. 

A făcut cîțiva paşi şi a sărit pe o piatră galbenă alungită. Dar pe ea, el nu 
a putut face nici două paşi că a şi căzut. Venask s-a grăbit să-l ajute şi a 
început să-l tragă de pe piatră. 

— Fugi încotro vezi cu ochii! — strigă Saintras. 

— Ce eşti nebun! ... Mai bine scoate-ţi cizmele. Cizmele tale au cuie de 
oțel. După cum vezi, stai pe un magnet. Asta acum mi-a trecut prin cap. 

Saintras a ascultat şi a coborit în siguranţă de pe piatră. De la disperare, 
el a trecut repede spre o bucurie nestăpinită. 

— Fiu, fiu, fiuu! Vroiau să ne prindă cu un magnet! Domnilor 
necunoscuți, vă rog să veniți aici. Scuzaţi-mă, fantome polare, dracu’ să vă 
ia! 

— Bine, Saintras, dar fii atent la balon! Cum îl luăm de aici? Se pare că 
acest lucru va fi mai dificil. 

— Vom tăia nacela, vom arunca balastul, iar balonul va zbura ca un 
porumbel — direct la zenit. Îl lăsăm apoi în voia vîntului. Nu, nu-ţi face griji! 
lată ce, bucătarul meu drag - deocamdată mă omoară foamea . 

Baloniştii s-au aşezat la micul dejun, iar în lumina zilei violete răspîndită 
peste ferigile de pe malurile rîului de culoare de argintiu-întunecat, au băut 
o sticlă de şampanie. 


IX. 


Au mers aproximativ o jumătate de kilometru în aval pe rîul care, parcă, 
izvora din ceață şi dispărea în spatele unui lanț de dealuri albăstrii. În 
crîingurile cu copacii mici, fluturau din aripi păsări cu cioc lung şi aripi 
azurii. Flori ciudate cu corole cărnoase acoperă pămîntul ici şi acolo. Într-o 
peşteră, Saintras a ucis, cu un băț, un animal asemănător cu un liliac, dar 
şi cu un cap de şarpe cu un cioc lung. După o examinare mai atentă, 
animalul s-a dovedit a fi un pterodactil sau o pterophoridă — o creatură 
care a trăit într-o altă era geologică. 

Saintras şi Venask s-au întors uitindu-se după pterodactili. Vroiau să 
prindă un animal viu dar care să nu aibă mai mult de douăzeci de 
centimetri lungime. Deodată Saintras a început să strige: 

— Ce înseamnă asta? Unde este umbra mea? 


VP MAGAZIN 


DEREMP DIAVOLII ALBI 
— Nici eu n-am umbră, — spuse Venask. 
— Umbra mea, umbra mea! — striga Saintras întorcîndu-se în toate 
părțile. 


— Pentru ce maimuţăreşti? — a întrebat Venask. — Este o proprietate a 
acestei lumini de a se răspindi, prin aer, fără a produce umbre în acest 
peisaj ciudat şi teribil. 

Saintras îşi lăsă capul în jos. 

— E ca într-o magie... Picioarele mi-au amortit. 

Apropindu-se de rîu, Saintras se aplecă şi începu să bea apă. 

— Acum mă simt mai bine, — a spus el. — Balonul este încă departe, 
vom sta şi ne vom odihni. 

— Ei, cum ţi se pare, — începu Venask. — A fost o presimţire care m-a 
înşelat? 

— Mărturisesc, este evident, că am fost cuprins de o stare de confuzie 
totală. Cînd am ucis pterodactilul, în peşteră, m-am gîndit: soarecii ăştia 
zburători au facut toate aceste trucuri şi ne-au imobilizat cu magneți? 
Categoric nu, aici sînt ființe mult mai viclene şi mai inteligente. Poate că ne 
înconjoară, dar nu le vedem. Şi de la aceaste ginduri mi s-a ridicat părul pe 
cap. 

Venask se plimba preocupat de-a lungul malului. 

— Uite, — strigă el, — ușa! 

— Unde? 

— În stîncă. Vezi, o adîncitură şi o placă metalică? Am să ciocănesc în 
metal... Ai auzit? Biziie ceva! 

„Uşa” este într-adevăr ușă! — strigă Saintras, alergînd şi lovind 
metalul. 

— Să intrăm. 

— Şi să murim, sau ce? 

— Totul este posibil, — a spus Venask, — dar aceşti locuitori necunoscuţi 
ai polului sînt inteligenți şi chiar civilizaţi... Şi cu creaturile inteligente se 
poate face întotdeauna o înţelegere. Deşi ți se pare că este uşor să eliberăm 
aerostatul, eu cred că ne mişcăm după voinţa lor şi nu a noastră. Ei au la 
dispoziție puteri de o natură străină nouă. Putem obţine libertatea numai 
cunoscînd necunoscuții. 

Saintras se gîndi şi fu de acord cu Venask. 

Uşa nu s-a mişcat sub asaltul lor. Era blocată de un cîmp magnetic. 

Saintras fluieră. 

Venask, trăgîndu-şi sufletul, a început să facă planuri de a intra în 
contact cu necunoscutii. 

— Desigur, aceste creaturi nu sînt imateriale. Nu cred în invizibilitatea 
lor. Va fi necesar să capturăm una şi apoi s-o folosim ca monedă de 
schimb... Atunci va fi posibil să se negocieze cu ei! 

— Dar, Venask, ce-or fi cu aceste urme pe lutul de la mal? 

— Urmele unei creaturi bipedale, dar cu o coada ca la cangur. 

— Se pare că ticăloşii merg desculți! 

— Picioarele lor au forma unei frunze de iederă, — continuă Venask — ... 
opreşte-te, opreşte-te! Da, sînt labele unui iguanodon!... 

— Iguanodon? Ce fel de fiară e asta? 

— Un contemporan al pterodactilului. 

— Ei bine, poate că e vorba de o turmă de iguanodoni, pe care 
necunoscuții o cresc? 

— Cine ştie?! 

— Dar nu văd urmele altor creaturi. S-au scuns fiarele! Vorbind astfel şi 
uitîindu-ne curioşi la solul de sub picioarele lor, Venask şi Saintras au ajuns 
la balon. 

E uşor de imaginat surpriza pe care au avut-o, cînd au văzut că cele mai 
importante părți ale motorului au fost deşurubate cu o îndemînare 
uimitoare şi îndepărtate. 

Saintras examina motorul şi, preţ de un minut, tăcu. Dintr-o dată, un 
ris idiot a izbucnit dintre buzele lui şi s-a întors spre tovarăşul său 
spunînd: 

— Voi face o sanie, voi înhăma iguanele şi vom pleca de aici! 

Cu mîinile în buzunare, a început să cînte fără griji şansonete pariziene. 

Venask nu-i spuse nimic. Îşi dădu seama că Saintras se ţicnise. 


X. 


«Şi dacă îmi pierd şi eu mintea?» se gîndi Venask cu disperare. 

Situaţia lui era teribilă: singur, cu un tovarăş ţicnit la Polul Nord, într-o 
tară blestemată, în captivitatea unor necunoscuţi... Ce să facă? .. Ce va 
întreprinde? 

Saintras, căzut într-o stare de veselie, s-a apucat zgomotos de băut. 
Curînd vinul l-a doborit şi a adormit fericit în cabină. 

Lumina violetă, care nu producea umbre şi, poate, magnetismul îl irita 
Venuska, iar deprimarea lui creştea. Din cînd în cînd îşi pierdea voința, iar 
cele mai ciudate gînduri îi treceau prin cap. Ceva de genul unei halucinații 
îi apăru în față. Îi părea că, din dirijabil, ieşeau cu viteză lebede albe, se 
transformau în dansatori şi dispăreau în ceață. Că perechi de stelele se 
apropiau de el şi-l examinau cu o curiozitate rece. 

A apucat o sticlă de coniac şi cu degetele-i înțepenite turnă cu greu un 
pahar. Dar cînd a golit o jumătate de sticlă, amorțeala i-a dispărut, a 
devenit mai uşor şi sentimentul de personalitate i-a revenit. 

Din nou, s-a dus la motorul dezmembrat pentru a-l inspecta, s-a aplecat 
peste rezervor, şi a văzut că de după balon îl privea o figură albă cu fața 
albă ca zăpada, pe care parcă ardeau doi ochi strălucitori, inteligenţi! 

Era o față stranie şi teribil de urită, cu o frunte nemaiîntilnită, şi care 
era puternic cutată şi complet fără bărbie, cu un nas scurt; arăta ca ceva 
uman, dar stiîrnea oroare şi greață. 

Venask a făcut o mişcare iar figura a dispărut. Dar se auzea ceva 
agitîndu-se în ferigi, şi şoapte distincte articulate, ca un fluierat pe un fond 
de zgomot. 

După un timp, dintre ferigi a apărut o pată albă care s-a dezintegrat 
brusc; îi aduse aminte de zăpada în mişcare văzută din balon: era vorba 
despre „ei”. 

Tremurînd, Venask se închise în cabină, ascultînd. Fluieratul începu să 
se apropie. Ceva se mişcă chiar la uşa cabinei. Venask deschise brusc uşa 
şi-şi întinse mîna. O pată alb se deplasa prin aer ... Se mişca cu o viteză 
foarte mare... 

— Tocmai am băut coniac, — îşi spuse Venask ... 

A doua zi, Saintras scînci toată dimineața. 

Aparent, nebunia lui s-a diminuat. 

— Plîng, — explică el, — pentru că azi-noapte m-au adulmecat. 

— Cine sînt „ei”? 

— Diavolii albi. 

Venask făcu un efort să ridea vesel. 

— Spune mai bine, elefanți albi. 

— Doar nu vei nega că motorul este demontat? — a spus Saintras, şi 
izbucni din nou în lacrimi. 

Au trecut citeva zile. Cite puţin, Saintras, deşi nu a fost complet 
recuperat, ajunsese într-o stare mentală care-i permitea lui Venask să-l 
folosească la diverse treburi. Împreună au început să meargă la vînătoare; 

au împuşcat păsări şi au pescuit în rîu, peştele s-a dovedit a fi roz la 
culoare, cu carne grasă şi gustoasă. 

Pe fața calmată a lui Saintras, Venask observa uneori expresia unei 
frămîntări extraordinare şi o furtună spirituală apropiată. 

— De ce te ascunzi de mine? — a început Saintras — sigur că i-ai văzut? 

— Am văzut, n-am văzut; dar adevărul este că ne-au luat maşina. 

Odată, Venask a tras un glonte în uşa de metal din stîncă. El a făcut-o 
cu un scop. Un ecou ascuţit şi pătrunzător a ţiuit prin aerul violet. Sub 
pămînt ceva s-a agiat, a biziit şi a gemut. 

Riul, care avea un curent rapid, curgea încă şi mai repede, ai fi zis că 
fierbea, şi timp de cîteva secunde lumina devenise atît de strălucitoare încît 
au fost nevoiți să închidă ochii. lar cînd Venask i-a deschis, a văzut că 
întreg aerul era plin de picături verzi strălucitoare, în timp ce Saintras se 
culcase pe țărm şi murmura prostii incredibile. 

— Ce-i cu această activitate subterană? — s-a întrebat cu teamă Venask, 
cînd totul a revenit la starea inițială — cum ne vom recupera motorul? 

Lumina violetă a început să se estompeze şi, în curînd, a dispărut 
complet. Venask l-a adus pe Saintras în simţire cu cîteva picături de alcool. 
Acesta se ridică în picioare şi se îndreptă spre balon. Luînd o lanternă 
electrică, el făcu să dispară brusc întunericul înconjurător. Se auziră şoapte 
fluierate şi fantome albe prinse în raza de lumină au fugit. 

— Saintras, calmează-te, gîndeşte-te bine, fii inteligent şi bucură-te de 
faptul că se tem de noi. Şi mai avem mijloace de atac mai curate decît 
praful de puşcă. După ce vom chibzui bine, vom începe campania şi ne vom 
atinge scopul. Să nu ne pierdem niciosată speranța. 

Saintras rise fără sens. 

— Voi ucide cel puţin unul din ei, — a mormăit el, — îl voi strangula cu 
mîinile mele, numai să-mi cadă în labe! 


XI. 


Saintras mai era încă adormit cînd Venask, luînd o sticlă de coniac cu 
el, coborî scara şi se îndrepta spre creasta stîncoasă. Ceea ce era atît de 
neobişnuit la început, acum îi era familiar. Se uită la peisajul ciudat şi 
încercă cîteva instantanee; nu erau umbre şi aproape nimic nu a ieşit pe 
fotografii. Imagini ale acestei naturi ar fi reuşit numai prin acuarelă. El s-a 
gîndit la toate astea şi merse mai departe. 

La cîțiva stinjeni! de uşa misterioasă, a rămas în dosul ferigilor şi şi-a 
ținut respiraţia. Uşa era deschisă, iar pe prag stătea o făptură albă cu ochi 
atenți, luminoşi, umani, ca o şopirlă stind pe picioarele din spate. Lumina 
violetă izbucni sub boltă şi lumină creatura, ca pe o statuie respingătoare. 

Venask nu scăpă din ochi monstrul. Era ceva neobişnuit de feroce şi 
dezgustător de brutal în înfăţişarea acestei fețe îngrozitoare. Era posibil să 
te obişnuieşti cu ziua violetă şi cu peisajul fără umbre, dar nu te puteai 
obişnui cu o astfel de urițenie. Craniul era dezvoltat în mod exagerat, 
probabil datorită presiunii exercitate de excesul de creier. 

Deodată, această creatură şi-a întors capul şi s-a uitat la Venask. Cu o 
tainică tristețe, dar fără nici o surpriză, se uită la el o lungă perioadă de 
timp fără să clipească. Se ținea pe picioarele din spate sprijinit pe o coadă 
lungă, iar labele din față — sau mîinile — ieşeau direct din piept şi arătau ca 
nişte tentacule. Avea într-o mînă, un cilindru metalic care strălucea. 

Venask era uluit, dar încercînd să nu-şi piardă demnitatea, şi de- 
asemeni fără să clipească, s-a uitat lung la creatura necunoscută. 

Acest ciudat chiriaş al Polului purta o haină alba dintr-o piele bine 
argăsită sau, poate, dintr-o țesătură densă, iar părțile de corp care erau 
vizibile erau cărnoase şi arătau ca o pulpă de vițel zgiriată. Prin nările largi 
îi ieşea un abur. Gura avea o mulțime de dinți mici şi ascuţiţi care nu erau 
acoperiți de buzele cornoase, şi un zîmbet feroce juca pe fața creaturii care 
putea fi încadrată în specia reptilelor, deşi extrem de talentată. Ochii erau 
frapanţi: se uitau intens şi erau aproape transparenti; lumina conştientului 
îi umplea. 

Cinci minute straşnice, cel puţin, de contemplare reciprocă. În cele din 
urmă, Venask nu a mai rezistat şi a închis ochii. Cînd i-a deschis, "diavolul 
alb" făcuse deja cîțiva paşi înainte, deschizindu-şi gura şi încrețindu-şi 
fruntea, fluieră încet. El era mai înalt decît Venask cam cu un cap. Venask 
simți umezeala respirației sale. 

Venask nu s-a putut stăpîni. O furie de necontrolat a pus stăpinire pe el, 
şi cu dezgust a lovit cu patul carabinei în pieptul creaturii. „Diavolul alb“ a 
scos un strigăt jalnic, s-a rotit pe coadă şi a sărit rapid la uşa ce ducea în 
subterană, pe care a închis-o ermetic după intrarea sa. 

— Cît de stupid am fost! — îşi reproşa Venask. — Ce nervozitate 
nejustificată! Acum trebuie să mai aşteptăm încă o săptămînă sau două. 
Creatura nu a avut intenţii ostile. Vroia doar să mă vadă cu atenție de 

aproape. Şi pentru ce a făcut asta? Probabil, pentru că mă socoate dintr-o 
specie inferioară! 

Blestemîndu-se, s-a întors la balon unde l-a găsit pe Saintras stînd 
călare pe balustradă şi, cu lacrimi în ochi, se uita la peisajul violet. 


XII. 


Cu toate acestea, Venask n-a trebuit să aştepte mult pînă la un alt 
incident. Abia a început o zi mov şi, cum voia să atragă atenţia „diavolilor 
albi“ asupra sa, a plasat un puternic cartuş de dinamită sub un bloc de 
piatră, care se afla la cîteva sute de paşi de balon şi care avea o formă 
regulată. A fost o bubuitură teribilă, bucăţi de rocă au zburat în toate 
direcţiile. În acelaşi timp, a existat o modificare a magnetismului pietrei 
care ținea captiv aerostatul. Cimpul magnetic a slăbit şi poate că acum s-ar 
putea desprinde rezervorul de hidrogen comprimat şi, montind motorul, să 
se mişte de la loc şi să zboare. 

Venask, încîntat, a alergat în cabină şi a început să-i spună lui Saintras, 
care se trezise, despre ce s-a întimplat. Paharele l-au trezit pe Saintras de-a 
binelea. 

— Da, — a spus el, — îmi spune inima că recuperăm dirijabilul, şi asta 
mă readuce la viață. 

— Dumnezeule, cît mă bucur cum arăţi acum! — strigă Venask. 

— Nu sînt motive de bucurie, nu mai exista motor; dar mai bine aruncă- 
ți o privire, afară "diavolii albi" se grăbesc. 

Ciudatele creaturi s-au aproapiat sărind de balon. Erau cel puţin o sută 
dintre ei. Desigur, ei erau îngrijoraţi şi, la început, au înconjurat roca 
explodată, şuşotind şi fluierînd. Uneori din mulțimea lor se auzeau un soi 
de gemete grohăite. Apoi au înconjurat balonul. Fiecare dintre einputea fi 
observat foarte bine. Erau tineri şi bătrîni, înalți şi scunzi. 

Dintre creaturi, doar una avea un cilindru de aur în mînă; era chiar 
aceea care fusese lovită cu patul carabinei de către Venask. Poate că era un 
comandant, om de ştiinţă sau regele lor. Cilindrul era format, în interior, 
dintr-o serie de semicercuri concentrice, care, învirtindu-se, produceau un 
sunet blind. Poate că el comanda să sune astfel. Poate că era un fel de 
maşinărie care îi dădea forță și-i măreau puterea față de ceilalți. Toţi îl 
ascultau, după cum se vedea, fără şovăială. 

După ce şi-a adunat totă ceata în careu, demnitarul "diavol alb" se 
apropie de balon şi se opri la o mică distanţă de el. 

Creaturile erau înfricoşate, în timp ce erau de coşmar. Venask era deja 
convins că sînt, din fire, timide. 

— Mă îndepărtez că sînt furios, — spuse Saintras, — altfel aş lovi cu un 
cuţit sau aş zdrobi un bastard nenorocit! 

— Ei se vor asunde sub pămînt şi apoi se vor întrerupe negocierile, — a 
spus Venask, — am avut o întîlnire de acest fel, şi sînt singur că e mai uşor 
să rezolvăm treaba apelind la inteligență în momentul potrivit ... Deci, 
Saintras, te rog să te abțţii, şi cel puţin de data asta să nu-ți pierzi 
luciditatea. 

— Nu mă tem nicicum de ei, — spuse Saintras rizind. — Domnilor, 
„diavoli albi“ — a ridicat el vocea, — măreața republică franceză vă anunţă 
că a inclus țara voastră în componenţa coloniilor sale, şi eu sînt onorat să 
mă prezint: Sînt al dvs. guvernator-general, şi fac parte din ramura 
executivă. Pentru dumneavoastră, ca reprezentanţi ai unuia dintre cele mai 
frumoase populaţii din nord, consider că este necesar, în primul rînd, 
acordarea întregii autonomii; dar vă amintesc că nu intenționăm să glumim 
şi vă cerem returnarea părților furate ale dirijabilului. Vă dau termen de 
oră, după care vom face cu capitala dumneavoastră, — şi el arătă dealurile 
din jur, — acelaşi lucru pe care l-am făcut cu această piatră. 

Şi făcu un nou gest amenințător. 

Discursul nu i-a părut lui Venask deosebit de raţional. Dar gestul era 
atit de plin de elocventă încît creatura cu cilindrul de aur îl repetă în direcţii 
diferite şi fluieră, la care toți subalternii îi răspunse cu un fel de exclamare 
plină de jale. 

Saintras a coborit repede pe scară şi se aşeză față în față cu şeful 
creaturilor. Dar aspectul feroce al făpturii diforme şi zimbitoare nu-l 
înspăimintă, cu un gest galant l-a prins de cot şi l-a tras după el. Atunci a 
coborit scara şi Venask. Creatura, după cîte se vedea, căuta doar prietenie. 
Şi-a întors capul înfricoşător şi părea să-i invite pe subalterni să nu-l 
părăsească şi să fie în gardă. Mulțimea a murmurat fluierînd cu respect. 

— Acest idiot o fi înțeles ceva din discursul meu? — A spus Saintras şi l- 
a condus la motor. 

Cu mîna liberă, el a arătat în mod repetat părțile lipsă ale aparatului, iar 
creatura inteligentă părea să înțeleagă, în sfirşit, ceea ce se cere de la el. A 
rinjit şi din nou şi-a întors capul spre alaiul lui. Limbajul său — pentru că, 
în mod clar, a fost un discurs articulat, amintea de orăcăitul de primăvară a 

broaştelor şi de clătirea gitului cu acid boric. Citeva făpturi albe au strălucit 
prin aer şi s-au întors cu aceeaşi viteză, purtind pîrghii metalice, şuruburi 
şi alte părți componente. 

— Ei bine, ai lucrat cum trebuie "diavol alb"! — l-a lăudat Saintras. — Vă 
decorez cu Ordinul Legiunii de Onoare. Vezi, Venask, efectul discursului? — 
a spus el cu mare importanţă. — Încă o dată ai dreptate: cu ființe 
inteligente, se poate ajunge, într-adevăr, la o înțelegere în cele din urmă. 

Ghemuindu-se, "diavolii” au asamblat motorul imediat. Dar Saintras a 
observat că pe pîrghii nu existau semnele distinctive anterioare. Şi din 
moment ce unul dintre cărăuşi avea şuruburi în plus, a devenit clar că 
toate părțile furate ale motorului au fost reproduse cu exactitate în fierăria 
subterană. 

— Clar, clar. Prin urmare, ei l-au şterpelit fiindcă au vrut să înveţe de la 
noi! 

— Şopirle curioase, — spuse Saintras bătindu-l pe umăr pe şef. 

Baloniştii au invitat creatura în cabină. S-a aşezat în cuşetă şi a 
examinat cu atenţie totul. A atins fiecare buton şi manetă cu degetele sale 
rapide, moi. Desfăcu un jurnal, pe care Venusk îl aduse, şi imediat i-a 
înțeles scopul. 

Sainstras a desfăcut o sticla de şampanie, iar Venask a taiat mai multe 
felii de sunca. "Diavolul alb" a mestecat şunca şi a scuipat-o, dar şampania 
îi plăcu. Părea să glumească şi, privindu-l cu reproş pe Venask, îl lovea 
uşor cu pumnul moale în piept şi imediat îl atinse cu botul său cornos pe 
obraz. Venask a zimbit şi a fost curios să ştie ce fel de cilindru ținea în mîna 
"diavolul alb". Acesta scoase cilindrul, dar nici Venask, nici Saintras nu-l 
puteau atinge. Avea un fel de acumulator electromagnetic extrem de 
puternic. 

Pe ferestrele cabinei se puteau vedea mutre albe ca de zăpadă, cu ochi 
deschişi şi inteligenți. Un "diavol alb" s-a virit sub podea şi a privit prin 
trapă. 


XIII. 
"Diavolii albi" au lucrat toată ziua la piatra distrusă şi au restaurat-o. În 
timpul nopţii, lui Saintras i s-a repetat unul dintre cele mai teribile deliruri. 


A trebuit să sacrifice o întreagă sticlă de alcool, pe care a băut-o şi a strigat: 

DEREMP DIAVOLII ALBI 


— Dacă nu ne invită în vizită şi nu ne arată femeile lor, pe care, poate, 
aş vrea să le răsfăț, atunci acest "diavol alb" nu-i sigur că va primi Legiunea 
de Onoare. 

— Saintras, trebuie să plecăm cît mai repede posibil, pînă cînd nu ne vor 
jefui din nou. Creaturile sînt bune la suflet dar, din curiozitate, ne pot 
reține pentru totdeauna. Crede-mă, ei însăşi vor să învețe cum să 
construiască dirijabile. 

— Au teatre, balet? Înţeleg sensul diferitelor plăceri delicate? Cred ei în 
vreun Dumnezeu”? Sau sînt mai presus de religie? Eu, — strigă Saintras 
furios, — voi rămîne aici pînă cînd mă voi căsători ... Vreau să mă 
căsătoresc cu fiica lui. 

— El poate nu are nicio fiică. Saintras, dragul mea, vino-ţi în fire! 

Venac încerca să-l convingă pe Saintras, dar el însuşi începu să simtă 
disperarea. Numai alcoolul îi sprijinea puterea. În cele din urmă, dimineaţa, 
plasase două cartuşe sub piatra reconstituită şi, printr-o explozie teribilă, 
acel magnet misterios, acţionind inductiv asupra dirijabilului, se sparse în 
fărime. 


Cîteva minute mai tirziu, balonul s-a umflat şi, luminat de dimineața 
purpurie, s-a ridicat în aer. Saintras şi Venask stăteau în galerie şi priveau 
în jos la „diavolii albi“ care, revărsindu-se din locuinţele lor misterioase 
subterane, asistau neputincioşi fiindcă n-au putut ţine în captivitate 
dirijabil maiestuos. 

Venask, căzut pe gînduri, se uită jos la pămîntul care se îndepărta. 
Răsăritul violet era deja departe şi ocupa doar o parte a orizontului. 

— Ştii ce, — spuse Venask, — îmi pare rău pentru "diavolii albi". Noi, 
slavă Domnului, am plecat de la ei, pentru că la început necunoscutul 
sperie întotdeauna. Dar ei sînt constructori paşnici şi aparent foarte 
inteligenşi, care se bucură în felul lor de o viață neînțeleasă pentru noi. Nu 
ne-am atins de ei. Dar, pe urmele noastre, alți aeronauţi vor veni în zbor şi, 
în cele din urmă, vor distruge originala civilizaţie ... Orice englez se va grăbi 
să-şi construiască vilă la Polul Nord, şi să înceapă afaceri cu secretul 
luminii violete. 

— Venask! Nu am fost niciodată atît de nefericit ca la Polul Nord. 

— Şi înainte, Saintras, slava pe care o cautai, visai şi aşteptai te făcea 
fericit? 

Rick CAMPBELL JOCUL PUTERII 


Rick Campbell 


JOCU PULTS 


versiunea în limba română 


UNCRIS 


RICK CAMPBELL este un Navy Commander cu 
o carieră de peste 20 de ani pe submarine. 

În ultima sa misiune, a fost unul dintre cei doi 
oameni de a căror permisiune era nevoie ca să fie 
lansate rachetele cu încărcătură nucleară din dotarea 
submarinului. 


NOTA AUTORULUI 


Unele dintre scenele de pe submarin nu sunt redate cu 100% acuratețe, ca să nu 
fie neinteligibile pentru cititorul obişnuit. Pentru a nu ne împiedica în acronime, 
detalii tehnice, și în întreg jargonul Navy, am simplificat dialogul și descrierea 
operațiunilor de la bord şi a sistemelor de armament. 


NOTA TRADUCĂTORULUI 


Avem un autor militar profesionist cu o întreagă carieră pe submarine. Deci 
stăpânește perfect limbajul militar/tehnic american aferent. 

Avem în textul nuvelei și un submarin rusesc. Autorul american foloseşte 
limbajul echivalent american - ex: în Marina Rusă, evident, nu se foloseşte termenul 


PE d 


SII a 


Marina Militară Română nu deține submarine. Deci lipsește întregul limbaj 
echivalent/românesc de specialitate tehnic/cazon/argotic specific acestei ARME. 


Traducătorul este nevoit să improvizeze un limbaj tehnic/militar împrumutând 
termeni românești specifici navelor de suprafaţă şi preluând ad litteram terminologia 

americană din textul original și de pe internet. Din păcate, terminologia rusă nu îmi 
este accesibilă — poate că este disponibilă pe net dar nu cunosc limba rusă. 


EPISODUL 1 


CAPITOLUL 1 
Moscova, Rusia 


Preşedintele rus luri Kalinin a intrat în sala de conferințe din Kremlin, 
alăturându-se consilierilor săi civili şi militari. Când a intrat, toţi s-au ridicat în 
picioare, apoi s-au reaşezat după ce acesta și-a ocupat locul din capul mesei. Kalinin 
a simţit tensiunea din încăpere în timp ce se pregătea să treacă în revistă urmările 
invaziei lor în Ucraina şi Lituania. Americanii au neutralizat încercările Rusiei de a-i 
împiedica să intervină și, în timpul evenimentelor, au administrat o înfrângere 
usturătoare Marinei Ruse. Coloane negre de fum se mai ridicau încă din navele 
combatante ruse — cele norocoase, care nu au fost scufundate — și în urmă cu câteva 
ceasuri, Kalinin a fost forțat să ordone retragerea tuturor militarilor ruşi din cele 
două țări europene. 

Evaluarea statusului militar al Rusiei, împreună cu controlul asupra 
potenţialelor pagube suferite pe frontul politic, erau subiectele principale ale acestei 
întruniri matinale. Kalinin discuta cu ministrul de externe Lavrov, care raporta pe 
scurt, concentrându-se asupra eforturilor de a repara relaţiile diplomatice cu 
Ucraina, Lituania şi Statele Unite, ca și cu întreaga alianță NATO. Prevenirea 
aplicării de noi sancţiuni economice, peste cele deja existente după anexarea 
Crimeei de către Rusia, erau prioritare în agenda sa. Dar, când subiectul a deviat 
către statusul militar al Rusiei, tonul a luat o notă substanţial diferită. 

Generalul Andropov, consilierul militar principal al lui Kalinin, s-a adresat 
Președintelui rus. 

— Nu putem lăsa lucrurile aşa. America ne-a umilit. Până la sfârșitul acestei 
zile, imagini cu navele de război ruseşti în flăcări și aflate în derivă vor fi transmise 
de toate rețelele rusești de televiziune — încrederea publicului în armata noastră — și 
în administraţia dvs — va fi serios afectată. 

Andropov nu trebuia să explice. Kalinin se pregătea pentru realegerea de anul 
viitor, având ca şi contracandidat pe un protejat al lui Vladimir Putin care acum era 
în fruntea sondajelor. Când ţara va afla de dezastrul militar, acesta va avea un 


VP MAGAZIN 


Rick CAMPBELL JOCUL PUTERII 


procent şi mai mare. Vor fi necesare măsuri drastice pentru schimbarea opiniei 
publice și restabilirea respectului mondial pentru puterea militară a Rusiei. 

Kalinin asculta foarte atent, în timp ce Andropov a continuat: 

— În ciuda pierderilor suferite de navele combatante de suprafață, flota 
noastră de submarine rămâne o forţă viabilă. Încă mai avem 35 de submarine de 
atac, diesel şi cu propulsie nucleară, în timp ce America are doar 18 submarine 
rapide, de atac, rămase după războiul lor cu China plus pierderile provocate de noi. 
Adiţional, vom avea în curând un avantaj de nedepăşit asupra oponentului 
american. Kazan va ieşi pe mare mâine pentru faza următoare de testare. Dacă testul 
este încununat de succes, submarinele noastre vor fi invincibile. Navy americană va 
ajunge la mila noastră, ceea ce va deschide o uşă către numeroase posibilități. 

— Totuşi — a adăugat Andropov -— testul ce trebuie făcut este neobişnuit şi 
presupune riscuri notabile. Înainte ca Navy să-l execute, avem nevoie de aprobarea 
dvs. 

Împinse un dosar peste masă, către Kalinin. 

Preşedintele rus a citit cu atenţie directiva, analizând cu grijă planul şi 
ramificaţiile sale. După un lung moment, a semnat. Apoi l-a privit pe Andropov. 

— Executaţi testul. 


CAPITOLUL 2 
Marea Barents 


La zece mile nord de Insula Kildin, din largul Peninsulei Kola a Rusiei. USS 
Pittsburgh naviga către vest la adâncime periscopică. Lieutenant Mike Williams, la 
datorie ca ofițer de cart, a rotit încet periscopul de la babord, cu ochiul drept pe 
ocular. Când optica periscopului a ajuns spre spre sud, Williams a început să 
mărească puterea sistemului pentru a face o scanare detaliată a Golfului Kola — 
punctul de ieşire pentru navele de război rusești staționate în port de-a lungul 
țărmurilor Fiordului Murmansk. 

S-a fixat pe intrarea în fiord şi a mărit la maxim magnificația periscopului. 

Nimic. 

Williams a micşorat-o din nou, continuând rotirea în sensul acelor de 
ceasornic. Peste 30 minute, va fi înlocuit de următorul ofițer de cart, care va avea 
plăcerea să se miște în cercuri următoarele 6 ore. Deşi a continuat supravegherea 
până la sfârșitul cartului, a fost dezamăgit. Sperase să fie cel care descoperă cel mai 
nou submarin nuclear sovietic de atac, K-561 Kazan, intrând în Marea Barents. 

De dimineață, un mesaj de la Informaţii le-a adus la cunoștință că e foarte 
probabil ca subul Kazan să iasă astăzi în larg. Sateliții de recunoaștere au 
monitorizat echipajul lui Kazan încărcând provizii şi torpile. Cablurile electrice de la 
țărm au fost decuplate; reactorul submarinului a fost adus on-line, pregătind să 
scoată nava în larg. COMSUBLANI! voia să ştie unde era trimis Kazan, iar USS 
Pittsburgh a primit misiunea să afle. 

Ordinul operaţional al lui Pittsburgh era concis: să ţină urma lui Kazan după ce 
iese din Golful Kola și să-l urmărească până ce iese din Marea Barents. Erau puţine 
opțiuni despre direcţia în care putea naviga Kazan: spre vest către trecătoarea GIUK? 
din Oceanul Atlantic pentru că acolo se aflau principalii adversari, spre sud pentru 
o detaşare în Marea Mediterană, spre nord pe sub banchiza polară pentru a intra în 
componenţa Flotei din Pacific a Rusiei, sau într-o zonă operațională locală pentru 
antrenamente. Pentru Williams nu conta direcţia, atât timp cât avea ceva de urmărit. 
Se aflau în acest punct de staționarede două săptămâni și până în prezent nu a 
apărut nimic. 

Gândurile lui Williams au fost întrerupte de raportul Sonar Supervisorului venit 
din difuzorul din Conn?. 

— Conn, Sonar. Avem un contact detectat de dispozitivul-remorcă, desemnat 
Sierra 2-1, direcţii aparente 2-1-0 și 0-3-0. În analiză. 

Dispozitivul-remorcă al lui Pittsburgh era o resursă valoroasă, care detecta 
contacte aflate la o distanță mai mare decât o puteau face ceilalți senzori acustici de 
la bordul submarinului. Totuși, dispozitivul fiind un asamblu de de hidrofoane 
conectate în linie dreaptă, nu putea determina din ce parte venea sunetul, rezultând 
două posibile direcții ale contactului — câte una de fiecare parte a dispozitivului- 
remorcă. 

Williams a confirmat raportul Sonarului şi a rotit periscopul pe direcția 0-3-0, 
comutând pe magnificaţie maximă. Acolo nu erau contacte. A rotit spre sud. În timp 
ce examina Golful Kola, a depistat un punct mic la orizont. l-a apelat pe cei de la 
Electronic Support Measures. 

— ESM, Conn. Raportează toate contactele radar aflate la sud. 

— Conn, ESM. Nu avem nici un contact la sud. 

Williams a selectat pe panoul de comandă al sistemului 27-MC canalul către 
cabina căpitanului, apoi, cu ochii pe periscop, a luat microfonul din suport. 


1 COMSUBLANI - Commander, Submarine Force Atlantic — comandantul flotei de submarine din Atlantic. 

2 Trecătoarea GIUK -— este un termen militar - zonă din Atlanticul de nord, unde se congestionează rutele navale. 
Numele este un acronim de la Groenlanda, Islanda, United Kingdom. 

3 Conn — postul de unde comandantul navei (sau cel căruia i s-a delegat comanda) conduce nava. Nu este același 
lucru cu Puntea de Comandă (Bridge). 

— Captain, Ofiţerul de cart. 

După câteva secunde, John Buglione a răspuns: 

— Captain. 

— Captain, Ofiţerul de cart. Avem vizual un nou contact de suprafață și 
detectat de dispozitivul-remorcă, desemnat Sierra 2-1, direcţia 2-1-0, clasificare 
necunoscută. Contactul iese din Golful Kola fără semnătură radar. 

— Foarte bine , a replicat John Buglione. Vin imediat. 


vi: 


Un moment mai târziu, Buglione a intrat în Compartimentul de Control, 
sosirea fiindu-i anunţată de Quatermaster. 

— Captain în Conn. 

A păşit pe Conn — o platformă înaltă de 30 cm care înconjura cele două 
periscoape — și s-a oprit în spatele Lieutenantului Williams. 

— Lasă-mă să arunc o privire. 

Williams a rotit periscopul înapoi pe direcţia 2-1-0, apoi s-a dat la oparte. 
Buglione i-a luat locul, şi a ajustat repede optica periscopului la dioptriile sale. 
Contactul se afla încă la o distanță prea mare pentru a putea fi clasificat vizual. Din 
fericire, Sonarul a început să sorteze detaliile. 

— Conn, Sonar. Sierra 2-1 este clasificat ca fiind un submarin cu propulsie 
nucleară. Analiza continuă. 

Un submarin rusesc ieşea în larg, mai mult ca sigur K-561 Kazan — presupunea 
Buglione. Tehnicienii de la Sonar comparau frecvențele contactului cu cele aflate în 
baza de date a Sonarului pentru a-i determina Clasa şi nu a durat prea mult ca să se 
confirme suspiciunea lui Buglione. 

— Conn, Sonar. Sierra 1-2 este clasificat ca fiind din Clasa Yasen. 

Kazan era al doilea din Clasa Yasen, şi singurul în seviciu curent, pentru că 
primul submarin din această Clasă — Severodvinsk — fusese scufundat sub Baza 
Nautilus aflată pe banchiza polară în urmă cu câteva luni. 

La puţin timp după raportul Sonarului, Buglione a detectat în aerul de la prova 
și pupa lui Kazan jeturi de apă pulverizată. Submarinul rusesc intra în imersiune, și- 
și golea aerul din tancurile principale de balast. Buglione s-a dat înapoi, redându-i 
periscopul lui Williams. Apoi a ordonat: 

— Vino jos la 1-5-0 picioare şi măreşte viteza la două treimi înainte. Fire Control 
Tracking Party (echipa care calculează parametrii de lansare ai torpilelor) la posturi. 

“SE: 

Trei minute mai târziu, Pittsburgh se afla la 150 picioare adâncime şi naviga cu 
viteza de 10 noduri, Periscopul fusese coborât. Sonar și Conn erau activate la 
maxim, cu supervizorii stând în spatele oamenilor de la posturile de lucru. 
Navigatorul submarinului, Lieutenant Bob Cibelli, l-a înlocuit pe Williams ca Ofiţer 
de Cart, iar Williams se afla acum la o consolă de la tribord, una dintre cele trei 
configurate să calculeze soluţii de contact — curs, viteză şi distanţă. 

Buglione a anunţat: 

— Aici Captain. Am preluat Conn. Lieutenant Cibelli deţine Puntea. 

Acum, Buglione va da toate ordinele tactice, iar Cibelli urma să asigure 
evoluţia rutinelor navei și să monitorizeze navigația, asigurându-se că Pittsburgh stă 
departe de periculoasele bancuri de nisip cu adâncime mică. Buglione a adăugat: 

— Desemnez Sierra 2-1 ca Master 1. Urmăriţi Master 1. 

După câteva clipe, Ofiţerul executiv al lui Buglione, Lieutenant Commander Rick 
Schwartz, comandantul Fire Control Tracking Party, a anunţat: 

— Tinta posibilă are o scădere a frecvenţei. Presupunem că schimbă direcția. 

Sonarul monitoriza tonurile emise de Kazan și a observat o descreșştere a 
frecvențelor. Ca atunci când asculţi un tren, frecvenţa sirenei e mai înaltă când se 
apropie, şi scade atunci când se îndepărtează de observator. Aceasta se întâmpla 
datorită efectului Doppler: undele sonore se comprimă dacă sursa se apropie, sau se 
dilată dacă se îndepărtează. Schimbarea subtilă în frecvență era detectabilă de 
senzorii submarinului și oferea o informaţie valoroasă. 

Lieutenant Commander Schwartz s-a oprit lângă consolele ce control al luptei şi a 
evaluat schimbarea de frecvenţă, coroborat cu noua direcţie a lui Kazan. 

— Confirm schimbarea direcţiei țintei. Master 1 a virat către nord-vest. 

Acum, când Kazan era în imersie, căpitanul său a schimbat cursul, sperând să 
se strecoare pe lângă orice submarin NATO care trăgea cu urechea prin Marea 
Barents. Buglione i s-a alăturat lui Williams şi a examinat relieful geografic al zonei 
pe displayul superior al consolei. Afișa o hartă a sudului Mării Barents, cu 
Pittsburgh în centru şi Golful Kola la sud. La nord-vest era Peninsula Rybachy. 
Căpitanul rus probabil că va urmări linia de coastă până ce va ajunge la ruta 
submarină de navigaţie alocată lui Kazan, ce-i va duce submarinul către destinaţie. 

Pittsburgh îl va urmări îndeaproape. 

— Timona, cârma zece grade tribord, curs drept 3-0-0. 

În condiţii normale, Buglione l-ar fi manevrat pe Pittsburgh în urma lui Kazan, 
urmărind submarinul rusesc chiar în siajul elicei — o zonă vulnerabilă din spatele 
unui submarin unde dispozitivele sferice, montate la prova, nu puteau auzi 
contactele datorită faptului că sunetul era blocat de cocă. Totuşi, Kazan era un 
submarin silențios, depistat doar de dispozitivul-remorcă al lui Pittsburgh. Kazan se 

afla în ape puţin adânci, unde Pittsburgh nu putea intra, pentru că dispozitivul- 
remorcă ar fi ajuns sub chila submarinului, şi ar fi fi fost tras pe fund până s-ar fi 
avariat. Aceasta însemna că Pittsburgh trebuia să se menţină în largul mării, la 
pupa-tribord de Kazan. 

Timona a executat manevra și Pittsburgh a pornit către nord-vest, către Kazan, în 
timp ce Fire Control Tracking Party dermina cursul, viteza şi distanţa lui Master 1. 

Pe cea mai apropiată consolă, Schwartz a studiat relieful submarin. După 
examinarea distanței până la bancurile de nisip din jurul Peninsulei Rybachy, a 
anunţat: 

— Distanţa maximă până la Master 1 este de 1.000 yarzi. 

Nu a durat prea mult pentru ca cei doi tehnicieni de la Controlul Focului şi 
Lieutenant Williams să ajungă la soluţii similare. Schwartz a examinat cele trei 
console, apoi l-a bătut pe umăr pe unul dintre tehnicieni. 

— Eşti promovat la gradul de Maestru (joc de cuvinte — Master — codul subului 
rusesc). 

Satisfăcut că Pittsburgh a ajuns în poziţia optimă față de Kazan, în apa ce 
devenea prea puţin adâncă, Buglione a virat către nord-vest, așezînd subul paralel 
cu cursul lui Kazan. 

— Timona, cârma zece grade tribord, curs drept 3-3-0. 

Acum că Pittsburgh era bine poziţionat, şi sperând că echipajul lui Kazan ignoră 
prezența submarinului american care-l urmărește, Buglione s-a aşezat în scaunul 
Căpitanului din Conn, așteptând următoarea mișcare a lui Kazan. 


HEH 


Două ore mai târziu, Kazan şi-a modificat cursul. Unul dintre tehnicienii de la 
Controlul Focului a anunţat: 

— Posibilă schimbare de direcţie a țintei — ridicare a frecvenței. 

Lieutenant Commander Schwartz a evaluat datele expuse pe câteva displayuri, 
apoi a anunţat și el: 

— Confirm schimbarea de direcţie a țintei, Master 1. Contactul a virat spre 
nord. Setați soluție pentru distanța de 4.000 yarzi. 

Buglione l-a menţinut pe Pittsburgh pe curs nord-vestic până ce au ajuns în 
spatele lui Kazan, apoi a virat spre nord pentru a-l urma. Kazan a continuat să navige 
spre nord cu viteza de zece noduri timp de o oră, apoi a virat spre est. Dar ceea ce a 
reținut atenţia lui Buglione nu a fost schimbarea de curs cu 90°. A fost raportul 
Sonar auzit în boxa din Compartimentul de Control. 

— Conn, Sonar. Recepţionez zgomote mecanice tranzitorii de la Master 1. 
Seamănă cu cele produse de deschiderea trapelor exterioare ale tuburilor 
lanstorpile. 

Raportul l-a luat pe Buglione prin surprindere. De ce ar deschide echipajul de 
pe Kazan trapele exteioare ale torpilelor? Apoi şi-a dat seama că Kazan nu a mai fost 
pe mare de câteva săptămâni și echipajul exersa rutinele de mentenanţă ale 
tuburilor de lansare - echipajele americane lansau torpile inerte o dată pe 
săptămână pentru a verifica operatibilitatea tuburilor. 

Pentru orice eventualitate, Buglione a ordonat alarma. 

— Ofiţer de cart, oamenii să se prezinte la posturile de luptă în linişte. 

Fiind atât de aproape de Kazan, Buglione nu voia să declanșeze Alrma generală 
- zgomotosul bong, bong, bong utilizat pentru a trezi şi alarma echipajul la posturile 
de luptă sau în caz urgenţă. Sunetul reverbera prin coca de oţel în apă și Sonarul lui 
Kazan, aflat la doar câteva mii de yarzi depărtare, l-ar fi putut detecta. Mesagerii au 
alergat prin toate spaţiile submarunului pentru a alerta echipajul. Cei din 
Compartimentul de Control şi Sonarul erau deja la posturi în formulă completă 
pentru că Fire Control Tracking Party se afla la datorie. Restul echipajului s-a 
prezentat în Compartimentul Torpilelor şi alte spaţii, pregătindu-se pentru combat. 
Buglione şi-a orientat atenţia către sistemul său de armament. Tuburile 1 și 2 erau 
încărcate cu torpile reale MK 48 MOD 7, cea mai avansată dintre torpilele grele din 
arsenalul US. 

— Weps, activați tuburile 1 și 2. 

Weapons Officer a retransmis ordinul tehnicianului care controla Weapons 
Launch Console, care a activat ambele torpile. Buglione a avut în vedere şi tuburile 3 
și 4, dar încărcarea era uneori zgomotoasă, plus că, la această distanță, Pittsburgh va 
avea nevoie doar de o singură torpilă. Acum, după ce au fost luate precauțţiile 
necesare după deschiderea trapelor exterioare ale tuburilor lans-torpile de pe Kazan 
— pentru ceea ce era mai mult ca sigur o operaţiune de verificare obişnuită — 
Buglione s-a concentrat pe situația geografică. Pentru că Kazan a virat spre est, 
Pittsburgh se afla acum în bortul tribord al submarinului rusesc, pe direcţia nord. 
Buglione a decis să menţină cursul. Cum Kazan înainta spre est, Pittsburgh va ajunge 
iar în siajul lui Kazan, apoi va vira ca să-l urmeze. 

Buglione aștepta răbdător ca Pittsburgh să ajungă iar în spatele submarinului 
rusesc. Dar următorul anunţ al Sonarului a schimbat toată situaţia. 

— Conn, Sonar. Zgomote specifice lansării de torpilă dinspre Master 1! 

Imediat, mintea lui Buglione a început să lucreze în diferite direcții. În condiții 
normale de combat, răspunsul era clar: manevre de evitare a torpilei ce se apropie și 
foc-ripostă. Dar nu era posibil ca submarinul rusesc să lanseze asupra lui Pittsburgh. 

Nu era nici un indiciu ca Pittsburgh să fi fost detectat, în ciuda manevrei bruşte spre 
sud, plus că SUA şi Rusia nu se aflau în război — iar riposta armată putea declanşa 
unul. Dacă Buglione şi echipajul său interpretau greşit sunetele şi scufundau 
submarinul rusesc fără ca acesta să aibă intenţii agresive, nota de plată pentru 
greşeală ar fi fost a dracului de mare. Dar dacă Kazan chiar lansa o torpilă reală, de 
luptă, iar Pittsburgh nu o evita... 

Avea nevoie de mai multe informaţii, dar nici nu putea întârzia să ia o 
hotărâre. 

— Timona, cârma banda babord, curs drept 2-7-0. Full“ speed. 

În mod normal, Buglione ar fi ordonat flank speed, dar elicea, rotindu-se cu 
viteză mare în ape atât de puţini adânci, ar fi produs cavitaţii la propulsie maximă, 
acționând ca o baliză sonoră ce ar fi dezvăluit prezenţa lui Pittsburgh. Buglione încă 
mai spera că au interpretat greșit lucrurile, așa că a ordonat full speed ahead, sperând 
să iasă din calea torpilei fără a-și trăda prezenţa. În aproximativ 30 de secunde, va 
şti în ce direcţie a fost lansată torpila și va putea mări viteza la maximum dacă va fi 
necesar. Între timp, se pregătea pentru ripostă. 

— Procedurile de lansare, ţintă Master 1, presetări normale de imersie. Tubul 1 
este primar, Tubul 2 — secundar. 

Când Pittsburgh a virat spre vest și a mărit viteza, Buglione la scos de pe 
direcţiile din care putea veni torpila. Se îndrepta oarecum spre siajul lor, ceea ce l-a 
făcut să fie sigur că torpila nu era aţintită direct asupra lui Pittsburgh. Dar torpilele 
moderne nu erau precum cele din WW II cu traiectorii drepte, trebuind să fie 
lansate perfect pe direcţie pentru a-și lovi ţinta. Torpilele de azi aveau inteligență 
artificială, sonarul propriu și algoritmii de căutare orientând-o către un punct 
predeterminat. Acolo cutreierau apele pentru a-şi găsi ţinta, apoi îşi ajustau cursul, 
apropiindu-se de pradă până ce ajungea suficient de aproape ca să detoneze. 

Echipajul lui Buglione era gata să riposteze: 

— Soluţia de tragere pregătită! a anunţat Executive Officer, informându-l pe 
Buglione că o soluţie satisfăcătoare a fost calculată și că parametrii — curs, viteză, 
distanţă — au fost introduși în electronica celor două torpile. 

— Weapons ready! a raportat Weapons Officer. 

Torpilele au acceptat soluţia de tragere asupra țintei şi presetările de căutare. 

— Ship ready! a anunţat Lieutenant Cibelli, indicând că contramăsurile 
împotriva torpilei ce se apropia erau armate şi gata de lansare. 


+ Full Speed - toată viteza/maximă. Este utilizată doar în situaţii de urgenţă. 

5 Flank speed — termen exclusiv american, Desemnează viteza cu adevărat maximă a navei. Rezervată doar pentru 
situaţiile de pericol iminent pentru navă. Manevră mare consumatoare de combustibil (irelevant în cazul propulsiei 
nucleare) și extrem de solicitantă pentru structura şi mecanica navei. 

Pittsburgh şi-a stabilizat cursul de evaziune și viteza. Nu au mai fost lansări 
adiţionale de torpile de pe Kazan, aşa că Buglione s-a concentrat asupra torpilei 
solitare ce se apropia. Continua să înainteze către zona pupa și urma să ajungă în 
câteva clipe la distanța de achiziţie — distanța de la care sonarul propriu putea 
detecta pe Pittsburgh. Buglione era gata să ordone lansarea unei torpile asupra lui 
Kazan... când Sonarul i-a întrerupt gândurile. 

— Conn, Sonar. Avem un nou contact depistat de dispozitivul-remorcă, 
desemnat Sierra 2-2, direcţii ambigui 1-7-0 şi 3-5-0. 

Iar după câteva clipe, Sonarul a continuat: 

— Conn, Sonar. Sierra 2-2 este clasificat submers. 

Buglione a examinat displayul din Conn. Mai era un submarin rusesc în zonă, 
la sud de Pittsburgh, Kazan fiind la nord. Pittsburgh era țintuit la mijloc. Își mută 
atenţia asupra torpilei care continua să vină către pupa, dar fără să ofere indicii că l- 
ar fi descoperit pe Pittsburgh. 'Torpila se îndrepta spre sud către cel de al doilea 
submarin rusesc. Apoi totul a fost clar. Pittsburgh căzuse pe neaşteptate în mijlocul 
unui TORPEX rusesc — un exercițiu cu torpile — iar Kazan a lansat o torpilă de 
exercițiu asupra adversarului său aflat la sud. 

— Timona, înainte, două-treimi. Cârma zece grade tribord, curs drept 0-3-0. 

Cu torpila venind către zona din pupa sa, departe de submarin, Buglione a 
încetinit și s-a întors către Kazan, încercând din nou să se strecoare în siajul acestuia. 

În timp ce Buglione se străduia să-și croiască drum în pupa lui Kazan, și-a dat 
seama că au picat într-o mină de aur. Ochii săi examinau dispalyurile din 
Compartimentul de Control — Sonarul și Sistemele de Control Combat înregistrau 
fiecare fațată a exerciţiului rusesc cu torpilă. Imediat ce detaliile erau transmise către 
Office of Naval Intelligence, experţii vor analiza fiecare aspect al exerciţiului: tacticile 
de angajare în luptă ale submarinului rusesc și caracteristicile torpilei — viteză, 
frecvențele sonarului și tehnica de apropiere de ţintă. 

Buglione era concentrat asupra submarinului spre care a lansat Kazan. Îşi 
menținea cursul şi viteza, fără a da vreun semn că a detectat torpila ce venea spre el. 
Sonarul a raportat că torpila a achiziționat ţinta și se îndrepta spre ea — mărindu-și 
viteza și frecvența pingurilor — calculându-și o soluţie de interceptare mai precisă. 
Dar submarinul rusesc ţintă încă nu făcea manevre evazive. 

A analizat situaţia neobișnuită. Poate că ţinta era un submarin mai vechi cu un 
exhipament sonar antic, şi echipajul nu a detectat torpila ce se apropia. 

— Conn, Sonar, Zgomote mecanice dinspre Sierra 2-2. Impact cu torpila. 

Buglione s-a scărpinat în cap. Ce dracu... Nu numai că submarinul rusesc nu a 
executat manevre evazive, dar torpila de exercițiu nu a virat imediat ce a ajuns la 
distanţa care garanta o lovitură directă. Torpilele de exercițiu americane şi rusești 

aveau dispozitive de siguranţă care le împiedicau să lovească direct în ţintă. Nu era 
nevoie să irosești de fiecare dată o armă de trei milioane de dolari — acestea pluteau 
către suprafață după fiecare exercițiu, unde erau recuperate. 

Şi mai important, dispozitivele de siguranță preveneau provocarea de avarii 
submarinului ţintă. Dacă o lovitură în lateral nu provoca mare îngrijorare, o torpilă 
ajunsă în zona pupa putea fi absorbită de elice, provocând avarii de zeci de milioane 
de dolari palelor prelucrate cu mare precizie, ceea ce avea ca urmare înlocuirea 
completă a elicei sau propulsorului. 

Executive Officer a anunţat: 

— Posibilă schimbare de direcţie a țintelor, Master 1 şi Sierra 2-2. 

După o clipă, a confirmat virajele, raportând că ambele contacte s-au întors 
spre sud, către Golful Kola. Se părea că amândouă se îndreptau spre casă. Altă 
surpriză, după cea cu lansarea unei torpile solitare. 

Buglione l-a manevrat din nou pe Pittsburgh în siajul lui Kazan, apoi s-a întors 
în scaunul său din Conn. Încerca să priceapă sensul acestui bizar exercițiu. A fost 
lansată doar o singură torpilă, submarinul ţintă nu a executat manevre evazive, iar 
torpila s-a izbit de ţintă. Scor 0:3 pentru un TORPEX tipic. 

Şi de unde dracu a venit acest al doilea submarin? Raportul de la Informații 
primit în această dimineaţă nu semnala nici un alt submarin în Marea Barents sau 
care să se pregătească să iasă în larg. 

Buglione a vorbit în microfonul aflat deasupra sa: 

— Sonar, Conn. L-ai clasificat pe Sierra 2-2? 

— Conn, Sonar. Negativ. Nu se potriveşte cu nimic din ce avem în baza de date. 
Putem presupune că face parte din Clasa Yasen, dar are câteva tonalități care nu au 
fost niciodată identificate nici la Severodvinsk nici la Kazan. 

Buglione a confirmat pentru Sonar, apoi gândurile sale s-au întors la exercițiul 
rusesc. Avea întrebări, dar nu și răspunsuri. Poate că analiza care va fi făcută acasă, 
va lămuri lucrurile, după ce va studia datele cu detaliile TORPEX trimise de 
Pittsburgh. 


CAPITOLUL 3 
Washington, D.C. 
Pe bancheta din spate a unui sedan negru ce rula cu viteză pe South Capitol 


Street, National Security Advisor Christine O'Connor şedea alături de aghiotantul 
militar principal al Preşedintelui, Colonel Bill DuBois din Marine Corps. Când 

autoturismul a trecut peste Anacostia River, îndreptându-se spre Maryland, ea a 
deschis un dosar în poală și a revăzut programul pentru întrunirea din acea zi. 
Subiectul era... 

Rusia. 

Războiul Americii cu Rusia a fost scurt dar intens, iar pierderile umane nu s-au 
limitat doar la soldaţii și marinarii implicaţi în conflict. Cristine și-a făcut partea ei, 
un pion în efortul de a da șah-mat Preşedintelui rus, și a plătit un preț. De la 
întoarcerea ei la Casa Albă, nu a vorbit despre ce i se întâmplase în Rusia; cum a fost 
încătuşată de o ţeavă aflată deasupra capului ei și torturată de Directorul Serviciului 
de Informaţii Externe. Cristine a adus detaliile la cunoștința celor de la CIA și era 
sigură că Preşedintele şi Şeful său de Cabinet au citit raportul. Dar, din fericire, nici 
unul dintre ei nu au făcut subiectul public. 

Cicatricele din jurul articulaţiilor pumnilor, unde cătușele pătrunseseră în 
carne erau ascunse de costumul ei business și de mânecile bluzei, dar tăietura 
subţire de pe obraz rămânea abia vizibilă sub machiaj. Deși se părea că nimeni nu 
observă cicatricea, ea o vedea ori de câte ori se uita în oglindă. 

Christine studia documentul din poală, încercând să se concentreze asupra 
întrunirii ce urma să aibă loc. Deşi ședințele de Informaţii ale Președintelui, care 
includeau și updateuri de la Cristine, erau scurte, aveau nevoie de pregătiri 
extensive pentru a genera informațiile de aur prezentate Preşedintelui. În fiecare 
săptămână, Christine se întâlnea cu reprezentativii uneia dintre cele 16 Agenţii de 
Informaţii ale Americii. I-a cerut Colonelului DuBois să o însoțească astăzi, pentru 
că întâlnirea urma să dezbată un subiect militar — Navy mai exact — pentru că vor fi 
informaţi de membrii Office of Naval Intelligence. Având sarcina de a deţine avantajul 
decisiv al Informaţiilor asupra adversarilor Americii, ONI se concentra pe 
armamentul și tehnologia navală. Rezumatul din poala Christinei conţinea agenda 
pentru ședința de astăzi: un update despre Marina Rusă şi în special despre flota de 
submarine, care rămânea o ameninţare puternică în ciuda recentei victorii 
americane. De interes special era K-561 Kazan, cel mai nou şi cel mai modern 
submarin rusesc de atac, cu propulsie nucleară, care, din anumite motive, fusese 
reținut de la participarea la lupte intense 

Sedanul a oprit la poarta păzită din Suitland Parkway, şi după ce au fost 
îndeplinite protocoalele de securitate, a fost îndrumat în campusul de 42 de acri ce 
adăpostea National Maritime Intelligence Center. 

Când sedanul a ajuns în faţa unei clădiri cu patru nivele, Christine a strecurat 
dosarul în servieta din piele și a coborât din maşină, alăturându-se Colonelului 
DuBois. În holul de la intrare erau așteptați de Carmen Aguirre, consilier superior 
în organizaţia care număra 3.000 de membri. 

— Bună dimineaţa, Christine, spuse Carmen când își strângeau mâinile. Mă 
bucur să te revăd. 

Apoi și-a fixat privirea pe marine aflat în spatele Christinei. 

— Colonel Bill DuBois, l-a prezentat Christine, noul aghiotant principal militar 
al Preşedintelui. 

Carmen i-a însoţit pe cei doi la sala de conferinţe de la etajul doi ocupată de 
opt oameni — bărbaţi şi femei. Carmen a făcut prezentările şi le-a adus la cunoștință 
că informarea susținută astăzi de Christine va fi prezidată de Dave Harrelson și Eric 
Mason, cu ajutorul celor prezenţi pentru cazul în care sunt necesare detalii 
suplimentare. 

Pe când Christine lua loc în capul mesei cu DuBois alături, Carmen explica: 

— Dave Harrelson este expertul nostru principal în domeniul torpilelor 
rusești. Eric Mason supraveghează tehnologia rusească aplicată pe submarinele lor. 

Harrelson a luat cuvântul primul, dezvăluindu-le informaţii clasificate 
Christinei și lui DuBois. 

— Săptămâna trecută, unul dintre submarinele noastre din Marea Barents a 
fost destul de norocos ca să asiste la un exercițiu rusesc cu torpilă. După ce 
informaţiile au fost analizate, a devenit evident că nu era un exercițiu normal de 
antrenament. Noi credem că rușii testează o torpilă nouă. 

— De ce credeţi asta? a întrebat Christine. 

— Din două motive. Primul este că submarinul ţintă nu a făcut manevre de 
evitare, ceea ce înseamnă că singurul său rol a fost acela de ţintă. Al doilea este acela 
că marinarii torpilori ruşi au setat-o pentru impact, în loc să activeze obișnuitele 
dispozitive de siguranță. Torpilele de exercițiu americane și ruseşti au în mod 
obişnuit dispozitive de siguranţă care duc torpila la o adâncime diferită de cea a 
țintei pentru a preveni avariere torpilei sau a submarinului. 

— Ocazional, setăm şi noi lansări cu impact pentru a verifica faza finală de 
apropiere de ţintă şi detonarea, dar numai când testăm tipuri noi de torpile sau 
când facem upgradeuri semnificative celor din inventarul curent. Torpilele setate 
pentru impact au încărcătură de exercițiu și instrumente cu care putem verifica cum 
dau mecanismele semnalul de detonare, şi transmit informaţiile înapoi la 
submarinul care le-a lansat prin cablul de ghidare. 

Harrelson a continuat să explice că torpilele grele moderne au un fir subțire 
pentru ghidaj ataşat de ele în timp ce se îndreaptă spre ţintă, prin care echipajul 
poate transmite actualizări de date. 

— Ceea ce mă aduce la partea interesantă. Credem că Rusia a dezvoltat un nou 
tip de torpilă. Mai ştim că a lovit direct submarinul ţintă și s-a dus la fund, ceea ce 
înseamnă... 

Harrelson a făcut o pauză de efect, iar Christine a încercat să ghicească. 
— Putem să o recuperăm noi. 

— Exact. Ne coordonăm cu cei de la COMSUBFOR pentru a aranja o săltare. 
USS Jimmy Carter are echipamentul necesar, dar tocmai a intrat în docul uscat 
pentru lucrări de mentenanţă ce vor dura trei luni. O alternativă viabilă este USS 
Michigan. Adâncimea apei în locul unde a avut loc exerciţiul rusesc cu torpilă este 
destul de mică pentru un SEAL Delivery Vehicle, iar cei din SEAL au destule 
dispozitive de flotabilitate pe care să le folosească la ridicarea torpilei de pe fund. 
Singura problemă este găsirea torpilei. Din fericire, exerciţiile rusești cu torpile, ca și 
cele americane, au mici dispozitive ping care se activează după ce torpila și-a 
terminat traiectoria. Acestea ajută la localizarea torpilei dacă se scufundă pe fundul 
mării, sau începe să plutească la suprafață așteptând să fie recuperată. USS 
Pittsburgh s-a întors în zona de interes şi verifică dacă dispozitivul ping este 
operațional. 

— Michigan va primi ordinele astăzi. Sperăm că ruşii nu sunt interesați să-şi 
recupereze torpila lovită sau nu sunt grăbiţi să o facă. Odată ce o vom avea, o vom 
trimite să fie analizată la un centru de cercetări pentru războiul submarin. 

Aveţi vreo întrebare domnişoară O Connor? 

Christine şi-a ridicat privirea de pe carnetul în care tocmai nota un comentariu. 

— Cred că am înţeles totul. 

Se uită întrebător la Colonelul DuBois care a confirmat cu o mişcare din cap. 

Harrelson s-a întors spre Mason. 

— Eric va discuta despre o problemă care ne nedumerește. 

Eric Mason înmână copii ale informării sale Christinei și Colonelului DuBois. 

— Submarinul ţintă din cadrul exerciţiului rusesc cu torpilă ne-a luat prin 
surprindere pe toţi cei de aici. Este Alexander, al treilea submarin din Clasa Yasen. 

— De ce aţi fost surprinși? a întrebat Christine. 

— Pentru că Alexander nu a fost terminat încă... cel puţin așa am crezut noi. 
Ultimele noastre informaţii indicau că mai are nevoie de cel puţin un an pentru a se 
termina construcția. Apoi l-am văzut ieşit în larg cu nava soră Kazan, în ziua 
exerciţiului cu torpilă. Înseamnă că rușii au accelerat lucrările încă de acum doi ani, 
cel puţin, şi au implementat niște măsuri de securitate ferme pentru că nici una 
dintre sursele noastre din zona șantierului naval Sevmash, unde era construit 
Alexander, nu ne-a dat nici un indiciu. De asemenea, Alexander a fost lansat în secret 
— scos din locul docul acoperit unde era construit şi lansat noaptea — așa că nu am 
putut detecta lansarea via satelit. 

Asta ridică niște întrebări — de ce a fost devansat programul de construcție și 
de ce a fost lansarea secretă. 

Mason a întors o pagină a prezentării sale, dezvăluit o fotografie luată de 
satelit a submarinului amarat la chei. 

— Ceea ce e și mai interesat este Alexander însuși. Mai întâi, noi nu știm cărei 
Clase de submarine aparţine, pentru că este cu 60 picioare mai lung decât 
precedentele submarine din Clasa Yasen. Totuși, la o examinare mai amănunțită ne- 
am dat seama că este din Clasa Yasen, doar că are un segment de carenă înserat între 
reactor și compartimentele anterioare. 

— Ca la Jimmy Carter? a întrebat Christine, referindu-se la Clasa de submarine 
Seawolf şi la compartimentul secret adăugat. 

— E o comparaţie bună. Dar nu e de conceput ca Alexander să fie contrapartida 
lui Jimmy Carter. Această onoare îi aparţine lui Podmoskovye, un Delta IV modificat. 
Compartimentul suplimentar al lui Alexander nu este suficient de lung pentru a 
adăposti echipamentul pe care l-au dezvoltat rușii pentru a se confrunta cu 
versiunea lui Jimmy Carter. Deci, de ce a fost extinsă carena? Am solicitat să fie 
alocați mai mulţi sateliți de recunoaștere și insistăm și pe frontul informatorilor 
umani. CIA are niște contacte sus puse în ierarhia Marinei Ruse, şi-i presează să 
vadă ce pot afla. 

Carmen o informă pe Christine: 

— Aici se încheie ședința noastră de informare. Mai este ceva cu care vă putem 
ajuta azi? 

Christine a petrecut câteva minute revăzând ce a mai rămas din navele de 
suprafață ale Marinei Ruse, care au fost devastate de forța de atac americană în 
urmă cu două săptămâni, precum şi statusul celor cinci portavioane și a escortelor 
acestora care au participat la atac. Toate cinci portavioanele au fost puternic 
avariate, doar două mai fiind curent operaționale, iar celelalte trei în drum către 
șantierele navale pentru reparații. 

După update, Christine l-a întrebat pe Colonelul DuBois: 

— Aveţi vreo întrebare? 

— Nici una. 

Christina le-a mulțumit lui Harrelson și Mason și celorlalți aflați în jurul mesei, 
apoi s-a întors către Carmen. 

— Informaţi-mă dacă descoperiţi ceva semnificativ despre noua torpilă 
rusească sau despre modificarea din Clasa Yasen. 


CAPITOLUL 4 

USS Michigan a fost direcționat către estul Oceanului Pacific. 

Aflat în Conn din Compartimentul de Control, Lieutenant Clif Bradley şi-a 
ridicat mâinile în întuneric, rotind inelul periscopului de deasupra sa. 

— Sus periscopul doi. 

În timp ce acesta aluneca uşor în sus din suportul său, Bradley ţinea mâinile 
depărtate, aproape de şolduri, de fiecare parte a periscopului până ce mânerele au 
ajuns la nivelul palmelor sale. 

Când periscopul și-a terminat ascensiunea, a extins și şi-a lipit faţa de ocular, 
verificând setările periscopului. Cu o răsucire a pumnului stâng, a orientat optica 
aparatului către cer. Dar acolo era doar întuneric. 

Bradley a vorbit în microfonul de deasupra sa. 

— Toate posturile, Conn. Imersiune la adâncime periscopică. 

Sonar, Radio şi Nav Center au confirmat, apoi Bradley a ordonat: 

— Imersiune, adâncime 8-0 picioare. n 

Diving Officer i-a instruit pe cei doi marinari din fața sa: 

— Planurile pupa, 10 sus. Timona, planurile fairwatere la verticală. 

La 500 picioare în spatele său, planurile de la pupa s-au rotit, apăsând-o în jos, 
până ce nava a fost înclinată cu prova în sus 10°, iar planurile fairwater de pe turnul 
submarinului s-au rotit complet la verticală. 

— Trecem la 1-5-0 picioare, a raportat Dive pe măsură ce Michigan se ridica 
spre suprafaţă. 

Prin periscop, Bradley scana apele întunecate, căutând vreo dovadă că 
deasupra sunt nave de suprafață — lumini de navigaţie care se reflectă pe suprafaţa 
apei. Pe când Michigan se ridica, în afara rapoartelor de adâncime, liniștea era 
deplină. Și nici nu va exista vreun dialog; înainte ca periscopul să iasă la suprafață şi 
Bailey să anunţe Nici un contact în apropiere sau Imersiune de urgenţă. Submarinele 
erau vulnerabile în timpul manevrei lente de ridicare la adâncime periscopică, 
incapabile să se miște rapid dacă prin apropiere s-ar afla vreo navă de suprafaţă pe 
care Sonarul nu a detectat-o sau poziția nu a fost corect calculată de cei de la 
Control Combat. 

Cu un deplasament în imersiune de 18.000 t, Michigan era mai puţin 
manevrabil decât o navă rapidă de atac. Fostul submarin purtător de rachete 
balistice avea o lungime aproape cât două terenuri de fotbal, era înalt cât o clădire 
cu șapte nivele, și larg cât trei benzi de autostradă. Convertit în submarin purtător 


6 fairwater planes - planuri cu unghi reglabil care controlează manevra de scufundare/ridicare fără a provoca 
înclinarea submarinului. Sunt montate pe turn/chioşc. 

de rachete ghidate, Michigan era acum dotat cu 154 rachete de croazieră Tomahawk 
încărcate în 22 din cele 24 tuburi de lansare a rachetelor, ultimele două fiind 
convertite în trape de acces către două Dry Deck Shelters (DDS) ataşate la puntea 
rachetelor submarinului. Într-unul dintre adăposturi se afla un Swimmer Delivery 
Vehicle — un minisubmarin capabil să-i transporte pe cei din Navy SEAL în cadrul 
operațiunilor clandestine - iar în celălalt erau două Rigid Hull Inflatable Boats pentru 
transportul rapid la țărm. În această noapte, la bordul lui Michigan în spaţiul 
amenajat în timpul conversiei în Compartimentul Rachete, dormeau două plutoane 
de Navy SEAL, gata de acţiune dacă era nevoie de ei. 

Serviciile lor nu erau necesare acum și nici pe restul deplasării. Se îndreptau 
spre casă la Bangor, Washington, pe coasta de nord-vest, după o călătorie agitată 
prin Canalul Suez în Mediterană și Marea Neagră. 

Călătoria din această noapte, la adâncime periscopică era o destindere 
binevenită după misiunile pline de tensiune din ultima lună, după ce Rusia a 
invadat Ucraina și Lituania, iar Michigan s-a confruntat cu fregatele ruseşti şi a 
lansat rachete Tomahawk împotriva inamicului Americii. 

Pe când Michigan se ridica spre adâncimea periscopică, Bradley nu-l putea 
vedea pe comandantul submarinului, dar îi simţea prezența. Aflat în partea dinspre 
tribord a Conn, monitorizând ascensiunea submarinului său se afla Captain Murray 
Wilson, care avea cea mai mare vechime în Submarine Force dintre toți captainii. 
Michigan era a doua sa comandă, prima fiind submarinul rapid de atac USS Buffalo. 

Bradley continua să rotească periscopul, uitându-se în apa neagră. În depărtare 
a observat un mic disc luminos care sălta pe valuri — era reflexia albăstrie a lunii pe 
suprafața oceanului. Treptat a coborât obiectivul sistemului optic spre orizontală, 
către orizont. În clipa când Dive a anunţat atingerea adâncimii de 8-0 picioare, 
periscopul a străpuns suprafața apei, iar Bradley a început cercetarea circulară, 
căutând contacte prin apropiere: nave de război silențioase sau nave comerciale cu 
pescaj mare care să se îndrepte spre Michigan ce aluneca lent la adâncime 
periscopică. 

După ce a terminat cercetarea, Bradley a prezentat raportul sperat de toți cei 
din Compartimentul Control 

— Nici un contact în apropiere! 

Dialogurile din Control au reînceput, iar raportul Radio a acoperit murmurul 
vocilor. 

— Conn, Radio. Download în progres. 

Nav Center a urmat cu raportul aşteptat: 

— Am stabilit locaţia prin satelit. 

Bradley a confirmat către Radio și Nav Center, apoi, după obișnuitele două 
minute de aşteptare, Radio a confirmat că Michigan a downloadat ultimul set de 
mesaje navale. 

— Conn, Radio. Download complet. 

Îndepliniseră cele două obiective pentru care au urcat la adâncime periscopică, 
aşa că Bradley a ordonat ca Michigan să se întoarcă la siguranța adâncului 
oceanului. 

— Toate posturile, Conn. Imersiune. Timona, înainte două-treimi. Dive, 
imersiune la 200 de picioare. 

Michigan s-a înclinat spre înainte, părăsind adâncimea periscopică. 

— Periscopul retras, a anunţat Bradley, apoi a pus mâinile pe inelul de 
deasupra şi l-a rotit coborând dispozitivul optic înapoi în locaşul său. 

Luminile din Control au pâlpâit, schimbându-și culoarea, permițând adaptarea 
ochilor înainte ca lumina să devină albă. Când Michigan s-a orizontalizat la 200 
picioare adâncime, un operator radio a intrat în Control, cu un mesaj în mână, pe 
care l-a înmânat comandantului. Wilson l-a citit pe diagonală, apoi a reluat în 
detaliu. 

Când a terminat, i-a ordonat lui Bradley: 

— Anunţă-i pe Nav și Commander McNeil să vină în Battle Management Center. 

Bradley a confirmat, apoi a trimis Messenger of the Watch”. Wilson a intrat în 
Battle Management Center aflat în spatele Compartimentului Control. Fostul 
Navigation Center a fost transformat în timpul conversiei lui Michigan din submarin 
cu rachete balistice în purtător de rachete ghidate. Acum era ticsit cu 25 console 
multifuncţionale, fiecare cu câte două displayuri color, unul deasupra altuia, plus 
alte câteva ecrane-plasme de 60 de inch montate pe pereţii metalici. 

Ofiţerul Navigator al navei, Lieutenant Charlie Eaton, a sosit primul, urmat de 
Commander John McNeil, comandantul detașamentului SEAL aflat la bordul lui 
Michigan. 

— Schimbare de planuri, a anunţat Wilson, înmânându-i mesajul lui McNeil. 
Cei de acasă vor trebui să ne mai aştepte. Suntem trimiși să adunăm nişte gunoaie. 

Când McNeil a terminat de citit mesajul, Wilson a întrebat: 

— Ai tot ce-ţi trebuie pentru a recupera torpila? 

— N-ar trebui să fie o problemă, răspunse McNeil. Avem dispozitive de 
flotabilitate pentru armele grele. Totuşi, cum vom găsi torpila? 


7 Messenger of the Watch - fiecare membru al echipajului este desemnat să supravegheze o secțiune. Numărul de 
secţiuni este variabil în funcţie de numărul personalului și destinaţia navei. Când este transmis ordinul că o anumită 
secţiune trebuie să-și verifice statusul, fiecare membru din acea secţiune se prezintă la locul desemnat. 

— Dacă pingerul care s-a activat după terminarea exerciţiului mai funcționează 
încă atunci când ajungem acolo, ar trebui să fie ușor. Detectăm sunetul cu ajutorul 
Sonarului. Dacă nu... nu o vom găsi. 

Wilson s-a întors către Navigatorul său. 

— Am primit şi ordinul de schimbare a cursului. Ne trimit în Marea Barents pe 
calea cea mai directă. 

Pe chipul Navigatorului a apărut o expresie perplexă. Michigan se afla în 
Oceanul Pacific, iar cea mai directă cale către Marea Barents era peste vârful lumii, 
pe sub banchiza polară. 

— Ne redirecționează pe sub gheaţă? 

— Da, a replicat Wilson. Peste o oră virăm pe noul nostru curs. Spe nord. 


CAPITOLUL 5 
Strâmtoarea Bering 


Captain Wilson s-a aplecat peste masa de navigaţie din Control, pe când USS 
Michigan se apropia de periculoasa margine a banchizei polare. La marginea 
franjurată a banchizei, acțiunea valurilor şi a hulei oceanului rupeau fragmente de 
gheaţă de diverse mărimi ce acopereau cu aisberguri o zonă lată de vreo sută de 
mile. Totuşi, nu gheaţa plutitoare îl preocupa pe Wilson. Erau aisbergurile 
întâmplătoare aflate prin zona marginală. Majoritatea erau de mici dimensiuni, dar 
cele mari puteau ajunge sub apă la câteva sute de picioare adâncime. Uneori chiar 
atingeau fundul apeelor puţin adânci din Strâmtoarea Bering. 

Wilson i s-a adresat Lieutenantului Jeff Porteous. 

— Officer of the Deck (ofiţer de cart), setează Rutina Arctică. 

Deci, Wilson a ordonat alocarea mai multor console sonar pentru cercetarea 
obstacolelor de sub apă, iar Deck şi Conn s-au reunit, cu Wilson și Executive Officer 
alternând ca și Conning Officer. Au sosit Watchstanders adiționali şi Wilson l-a 
eliberat pe Porteous din Conn, anunțând schimbarea watchstanderilor din Conn. 

— Captain are Conn. Lieutenant Porteous păstrează Deck. 

Quartermaster a confirmat și a continuat pregătirile pentru intrarea în Zona 
Marginală a Banchizei. A energizat Sonarul din partea superioară și fathometerul. 
Sonarul superior va trimite pinguri din unul dintre cele patru hidrofoane montate 
pe partea superioară a carenei lui Michigan: două pe turn, și câte unul la prova și 
altul la pupa. Sonarul superior trebuia să detecteze şi să avertizeze dacă plafonul de 
gheaţă cobora spre ei. Pentru a evita aisbergurile ocazionale, Michigan va naviga în 

adâncuri, mai aproape de fundul apei decât de obicei, folosind fathometerul pentru a 
se asigura că nu eșuează pe fund. 

Unul dintre watchstanderi a energizat High Frequency Array a lui Michigan, 
Sonarul anterior, montat în faţa turnului, care supraveghea partea inferioară a 
banchizei. Acesta trimitea impulsuri în fața submarinului şi afişa pe displayuri 
imaginea obstacolelor. Diferitele culori reprezentau intensitatea ecoului sonar, roșu 
însemnând o formaţiune mare, densă şi care ajungea până la mare adâncime. 

Din păcate, sonarele de detectare a gheții nu erau foarte bune pentru 
determinarea adâncimii unui obiect, „amănuntul” cel mai important la urma urmei. 
Cheia era culoarea gheții. Pe când Michigan se apropia de obiect, crestele de gheaţă 
se retrăgeau în sus şi ieșeau din raza de detecție. Pe măsură ce scădea grosimea, 
culoarea se schimba de la strălucitorul roşu la culorile reci, întunecate, până 
deveneau negre. Sonarul de detecție a gheții folosea un algoritm geometric simplu 
pentru a determina dacă obstacolul constituia un pericol. Dacă culoarea gheții nu se 
schimba de la roșu în alta pe o anumită distanță — Minimum Allowable Fade Range — 
Wilson va trebui să vireze sau să se scufunde la o adâncime mai mare. Displayul era 
negru; în față nu existau formaţiuni de gheaţă. 

Călătoria lor pe sub gheaţă era urma să fie periculoasă, pentru că trebuia să 
treacă prin apele mici de la Chukchi Shelf, în Pacific, și Barents Shelf, din Atlantic. 
Protuberanţele de gheaţă ale banchizei ajungeau încă la adâncimi mari în această 
perioadă a anului, lăsând puţin loc de manevră pentru o trecere sigură. În timp ce 
Wilson îl pregătea pe Michigan să intre sub banchiză, ştia că nu va mai aduna prea 
multe ore de somn până vor ajunge în bazinele cu apă adâncă din Oceanul Arctic. 

Quartermaster a privit în sus la harta electronică, şi a anunțat: 

— Intrăm în Zona Marginală. 


Patru zile mai târziu, când submarinul se afla la 500 picioare sub banchiza 
polară, Captain Wilson a intrat în Compartimentul Control de pe USS Michigan, 
oprindu-se să examineze harta electronică pentru a evalua tranzitul submarinului. 
Michigan traversa o porțiune de apă adâncă din Oceanul Arctic, motoarele 
principale propulsând cele 18.000 t ale submarinului înainte cu ahead flank speed. Se 
apropiau de creasta Lomonosov aflată în mijlocul oceanului, care urca rapid la 3.000 
picioare, înainte de a coborî abrupt până la o adâncime medie de 14.000 picioare. În 
bazinele cu apă adâncă, Michigan putea naviga cu viteză maximă fără teamă că va 
lovi fundul sau crestele de gheaţă ce coborau din banchiză deasupra lui. 

Lângă Wilson se afla Petty Officer Second Class Pat Leenstra, la datorie ca și 
Quartermaster. Leenstra analizase dacă cele două navigatoare inerțiale ale navei 
dădeau erori. Michigan odată trecut de latitudine 84% N, cele două navigatoare 
inerțiale au fost setate în Polar Mode pentru a compensa reducerea efectului rotației 
pământului. Călătoria peste „vârful” lumii era întotdeauna tensionată atunci când 
se baza pe navigatoarele inerţiale. De exemplu, când te aflai la Polul Nord, 
indiferent în ce parte virai, te îndreptai spre sud. 

— Cum ne descurcăm, Leenstra? 

— Bine, sir. Ambele navigatoare inerțţiale arată cursuri foarte apropiate. 

Acestea erau veşti bune, pentru că nu vor putea contacta rețeaua de sateliți 
GPS decât după ce vor ieşi de sub banchiza de gheaţă solidă, sau vor ajunge sub o 
crevasă sau o polynya. Banchiza nu era o întindere netedă de gheaţă, ci o 
îngrămădire imensă de sloiuri de gheaţă adunate la un loc de vânt, curenţi și valuri. 
Marginile sloiurilor nu se uneau întotdeauna, creând crevase (leads) — găuri de apă 
liberă prin care submarinele se puteau ridica la suprafață. Mai erau şi așa numitele 
polynya — zone de apă libere de gheaţă de mărimea unui lac, uneori destul de largi 
pentru a permite chiar şi la două sau mai multe submarine să iasă la suprafață 
împreună. Dar polynya erau rare, submarinele folosind de cele mai multe ori 
crevasele sau străpungând pur şi simplu o secțiune de gheaţă subțire. 

Tranzitul pe sub banchiză a fost lipsit de evenimente până acum, și nu peste 
mult timp Michigan va intra în Marea Barents. 


După alte câteva zile, Michigan se pregătea să iasă de sub banchiză în Marea 
Barents. 

— Ne apropiem de pragul (shelf) Barents, a anunţat Quartermaster. 

— Timona, înainte două-treimi, a ordonat Wilson, din nou în calitate de 
Conning Officer. 

Wilson a încetinit de la ahead flank speed pe măsură ce se apropiau de pragul 
Barents, unde fundul se ridica abrupt de la adâncimea de 14.000 picioare la mai 
puţin de 700. Încă o oră și au ieșit de sub banchiza polară și a intrat iar în Zona 
Marginală de gheaţă, apoi şi-a continuat călătoria spre torpila rusească. 


CAPITOLUL 6 


Gadzhiyevo, Rusia 

Soarele matinal marca crestele stâncoase ale pantelor estice de-a lungul curbei 
țărmului din Golful Yagelnaya. Căpitanul de rangul doi Anatoly Mikhailov străbătea 
cheiul, îndreptându-se spre submarinul său. Noaptea polară lungă de șase luni s-a 
sfârșit de câteva luni şi ninsorile au încetat, dar pantofii săi încă mai făceau să 
scârțâie rămășițele albe ale asprei ierni din Peninsula Kola. Amarate de-a lungul 
cheiului central din Baza Navală Gadzhiyevo erau K-561 Kazan şi K-562 Alexander. 
Submarinele din Clasa Yasen încorporau ultima tehnologie, fiind nişte nave 
formidabile. Mikhailov spera să apară cât mai curând o oportunitate care să testeze 
capabilitățile submarinului său împotriva oponenților americani. 

Soarele lumina bordurile submarinului lung de 140 m. Uniformele albe ale 
oamenilor săi aliniați pe puntea exterioară contrastau cu carena neagră a navei. 
Totul părea să fie gata pentru ieşirea lui Kazan în această dimineaţă în larg. De 
partea cealaltă a cheiului, și echipajul lui Alexander pregătea ieşirea în larg. 
Deconectaseră alimentarea cu energie electrică și alte servicii de la țărm, iar pasarela 
de acces la bord a fost ridicată de macaraua din apropiere și rotită spre cheu. 

Mikhailov a traversat pasarela submarinului său, înainte ca macaraua să se 
rotească spre Kazan. După ieşirea din Fiordul Murmansk şi intrarea în Marea 
Barents, ambele submarine se vor întoarce în aceeași zonă operațională unde au 
testat torpila de săptămâna trecută. Au fost făcute ajustări tehnice şi se aştepta la un 
test încununat de succes, rolul lui Kazan fiind recunoscut în mod corespunzător. 

Mikhailov s-a oprit lângă secundul său, aflat în fața echipajului adunat în 
formaţie. După un raport privind pregătirile din această dimineaţă și mulțumit că 
submarinul său este gata, Mikhailov a ordonat: 

— Tot echipajul la posturi. leşim în larg. 


CAPITOLUL 7 
USS Michigan 


— Două mile nautice până la marcaj, a raportat Quartermaster. 

Acum, pentru că Michigan era ieşit de sub banchiza polară și lăsase în urmă și 
Zona Marginală a gheții, Wilson a reluat serviciul normal la posturi, pe timp de 
imersiune. Lieutenant Bradley, ofițerul de cart, a ordonat ca Michigan să încetinească. 

— Timona, înainte, o treime. 

Michigan a încetinit la 5 noduri, iar Bradley s-a alăturat Captainului Wilson la 
postul de navigaţie, urmărind punctul alb ce reprezenta nava lor aflată în marş spre 

sud, către X-ul roşu, ce marca poziţia torpilei. Dar locaţie ei era doar aproximativă, 
reconstituită după întâlnirea lui USS Pittsburgh cu cele două submarine rusești. 
Cursul, viteza şi distanţa fiecărui submarin au fost estimate doar, ca și locația unde 
torpila a făcut impactul cu carena lui Alexander. Pentru a găsi torpila pe fundul 
Mării Barents, aveau nevoie de o locaţie mai precisă. 

Wilson aștepta neliniștit în timp ce Sonarul căuta pingerul declanșat la sfârşitul 
atacului torpilei, un semnal ultrasonic asemănător unui ciripit. Energia bateriei 
acestui pinger era limitată, deci frecvenţa era înaltă, iar raza de detecție scurtă. Din 
fericire, echipajul lui Michigan știa unde să caute. 

— Conn, Sonar. Pingerul detectat, direcția 1-7-7. 

Bradley a confirmat, după care a ordonat: 

— Timona, vino babord pe curs 1-7-7. 

Timona a executat și Michigan şi-a ajustat cursul cu 30 la babord. Ştiau acum în 
ce direcţie se află torpila, dar nu și cât de departe. Michigan, precum alte submarine 
din Clasa Ohio, nu avea un sistem sonar activ, dar nici cele mai sofisticate sisteme de 
la bordul noilor suburi rapide, de atac, nu puteau discerne o torpilă aflată pe fundul 
mării. Trebuiau să se apropie, pentru ca apoi să se bazeze pe ceea ce aveau SEAL: 
MKI, MOD 0 eyeballs’. 

Michigan s-a fixat pe cursul 1-7-7 cu viteza de 5 noduri, iar Sonarul raporta 
direcţia către torpilă la fiecare 10 secunde, până ce a dispărut subit. 

— Conn, Sonar. Am trecut peste torpila rusească. 

Antena sferică a lui Michigan, montată la prova, nu mai putea auzi pingerul 
torpilei. Semnalul era blocat acum de lunga carenă de oţel a lui Michigan. 

— Timona, stop motoarele, a ordonat Bradley. Revers curs. Dive, pregăteşte 
staționarea la punct fix la 1-5-0 piciore. 

Quartermaster a marcat locul unde au pierdut pingerul, iar Timona acţiona 
semnalizarea pentru motoare. Imediat ce condiţiile inițiale au fost restabilite, Diving 
Officer a ordonat lui Chief of the Watch să fie gata pentru staţionare. 

Michigan a continuat să încetinească, până aproape de zero noduri, când 
Bradley a ordonat. 

— Timona, totul STOP. 

Şi Michigan a rămas nemișcat la 1-5-0 picioare adâncime. 

Wilson a părăsit Control Room, şi a intrat în Battle Management Center, unde era 
prezent Commander McNeil împreună cu câțiva Navy SEAL; câțiva marinari se aflau 
la console. Alţi doi SEAL erau rezerve - un ofițer și un subofițer — echipați în 
costume negre de scafandri. Ofiţerul, Lieutenant, Jake Harrison, era unul dintre cei 


5 argou cu iz tehnic = ochii propriii 

doi ofițeri aflaţi la comanda plutonului. Spre deosebire de majoritatea lieutenantilor, 
care aveau douăzeci şi ceva de ani, Harrison avea patruzeci plus. Fostul subofițer 
SEAL ajunsese la gradul de chief înainte de a fi fost promovat ofiţer. 

Wilson i s-a adresat lui McNeil. 

— Am localizat torpila rusească. E cam la o sută de picioare sub noi. Suntem 
gata să vă trimitem acolo, când veți fi și voi. 

McNeil a confirmat şi a dat ordinul, iar scafandrii Navy și cei doi SEAL au 
început pregătirile pentru lansare. 


Lieutenant Harrison şi Petty Officer First Class Sam Carver au intrat în Missile 
Room, oprindu-se la Tubul 1, primul de la tribord. Carver a deschis trapa circulară și 
cei doi au intrat în tubul cu diametrul de 7 picioare. Harrison a urcat două nivele pe 
scara de oțel cu Carver pe urmele sale, până la Dry Deck Shelter, scăldat în lumină 
roșie difuză. 

Compartimentul acesta era un conglomerat de trei încăperi separate: o cameră 
hiperbarică sferică la capătul dinspre înainte pentru tratamentul scafandrilor răniți, 
una, tot sferică, pentru transfer, la mijloc, în care au intrat Harrison și Carver, și un 
hangar lung, cilindric, ce conţinea SEAL Delivery Vehicle (SDV), un mini-sub negru 
asemănător unei torpile dolofane - 22 picioare lungime şi 6 picioare diametru. 
Hangarul era divizat în două secțiuni de un scut de plexiglas care împărțea spaţiul 
în două pe verticală, cu SDV-ul într-o parte și controalele pentru operarea 
hangarului de cealaltă parte. 

Harrison a păşit în hangar, care era manevrat de cinci scafandri Navy: unul în 
partea din față a scutului din plexiglas și care opera comenzile de control, şi ceilalți 
patru în echipament de scufundare, de cealaltă parte. Carver a închis trapa în urma 
sa, apoi cei doi SEAL s-au strecurat sub scutul de plexiglas, oprindu-se la capătul 
anterior al SDV-ului ce fusese încărcat cu vârful mai întâi în Dry Deck Shelter. SDV 
avea două zone cu „scaune” una în faţă şi alte în spate. În loc să ia doi SEAL în 
spate, au fost împachetate dispozitive de flotabilitate necesare pentru torpila 
rusească, plus două dispozitive de iluminat. 

Carver a plasat unul dintre reflectoare în „scaunul” din față al SDV-ului, apoi 
l-a ajutat pe Harrison să-și pună aparatul de respirat cu circuit închis necesar 
datorită adâncimii la care urmau să opereze. Harrison i-a întors favorul. După ce și- 
au luat și înotătoarele, cei doi s-au urcat în fața SDV-ului. Harrison a manevrat 
comenzile şi Marea Barents a apărut pe displayul de navigaţie. Apoi şi-a pus masca, 
la fel ca și Carver, și a făcut semnalul “OK” scafandrului aflat de cealaltă parte a 

scutului de Plexiglas. Apa întunecată a năvălit în hangar, țţâșnind din valvele de 
dedesubt. Hangarul a fost inundat cu repeziciune, mai puţin un buzunar de aer de 
pe partea cealaltă a scutului de Plexiglas, unde scafandrul Navy opera Dry Deck 
Shelter. S-a auzit un huruit uşor când s-a deschis trapa circulară de la capăt, și cei 
doi scafandri aflaţi de fiecare parte a SDVului au înaintat cu o bătaie a înotătoarelor 
către deschiderea hangarului. 

Scafandrii au extins şinele din compartimentul rachete al submarinului, şi 
SDV-ul a fost extras din hangar. Harrison manipulă comenzile şi elicea vehiculului 
a început să se învârtă, iar micul submersibil s-a ridicat de pe şine, încet în sus, apoi 
spre înainte, trecând pe deasupra Dry Deck Shelter, apoi prin babordul turnului lui 
Michigan, peste prova submarinului către apa întunecată din față. 

Acum că era ieşit în apă liberă, SDV-ul lui Harrison a depistat pingul 
ultrasonor al torpilei rusești. Se afla în spatele lor; Michigan a depășit-o înainte de a 
se opri, așa că Harrison a virat SDV-ul cu 180, coborând în același timp către fundul 
mării. 


CAPITOLUL 8 


Marea Barents 
K-561 Kazan 


În Postul Central de Comandă al lui Kazan, Captain Second Rank Anatoly 
Mikhailov a verificat pe harta electronică poziția submarinului său, aflat acum nu 
foarte departe de locul unde torpila lansată în cadrul exerciţiului, s-a dus la fund. 
Tocmai intraseră în zona exerciţiului în care cele două submarine trebuiau să navige 
la adâncimi diferite, lui Kazan fiindu-i atribuită poziția inferioară. 

După ce s-a alăturat flotei de submarine ruseşti, Mikhailov a fost surprins de 
cât de sever erau controlate mișcările din mediul submarin. La suprafață, 
submarinele puteau determina ce rută să ia între punctele A şi B. Dar, în imersie, 
tranzitul submarin se făcea pe anumite trasee, şi nu era permis ca două submarine 
să opereze în aceeași zonă, cu excepția perioadelor de antrenamente atent 
supravegheate. În aceste cazuri, unul dintre submarine trebuia să navigheze la 
adâncime mică, iar celălalt în adânc. 

Motivul acestei măsuri era complexitatea urmăririi contactelor aflate în 
imersie. La suprafață, radarul și ochiul uman detectau cu ușurință informația 
necesară pentru a determina direcţia contactului, dar nu la fel era și în mediul 
submarin. Spre deosebire de radar, sonarul pasiv putea determina doar direcția 

contactului, nu şi distanţa la care se afla. Având doar direcţia contactului, 
determinarea cursului și a distanței acestuia necesita timp; timp în care un contact 
se putea apropia periculos de aproape. 

Nu era ceva neobișnuit pentru submarine, mai ales pe durata Războiului Rece, 
să intre în coliziune când unul îl urmărea pe celălalt în jocul high-tech de-a pisica şi 
șoarecele, pentru că a presupus greșit noul curs şi viteză a submarinului din față, 
înainte ca echipajul să ajungă la soluţia corectă. Chiar și după Războiul Rece, tot mai 
aveau loc coliziuni. Ceva mai la sud, în largul Insulei Kildin, un submarin american 
- USS Baton Rouge — a intrat în coliziune cu K-276 Kostroma. 

În acest moment, pe Mikhailov nu-l îngrijorau submarinele americane. 
Principala sa preocupare era Alexander, iar el se asigura că Kazan se menţine la 
adâncimea specificată, în timp ce echipajul său calculează o soluţie de lansare a 
torpilei. Se aflau la Combat Stations, urmărindu-l pe Alexander care se ascundea 
undeva în tribordul lui Kazan. Conversaţiile din Comandă erau duse cu voce 
scăzută și reduse la minimul necesar, pentru că se pregăteau de atac. 


Marea Barents 


Harrison a dus SDV-ul şi mai în adânc, înclinându-l spre fundul apei. Lumina 
slabă de la suprafață a dispărut, lăsându-i pe Harrison şi Carver învăluiți de 
întuneric în spatele luminii de imersie pe care Carver o folosea ca să cerceteze apa 
din fața lor. Harrison verifică indicatorul de adâncime; aproape că au ajuns. După o 
clipă, a apărut fundul Mării Barents. Direcţia către pingerul torpilei era încă drept 
înainte, aşa că Harrison a orizontalizat SDV-ul și a încetinit pentru ca Carter să 
cerceteze de o parte și alta cu reflectorul. La una dintre treceri, lumina a scos la 
iveală o torpilă cu botul zdrobit așezată pe fundul acoperit cu pietriş. 

Harrison a trecut elicea pe revers, apoi a oprit motorul după ce SDV-ul a rămas 
nemișcat. După câteva atingeri ale comenzilor, SDV s-a scufundat mai mult, 
așezându-se pe fund. Carver a ieşit din vehicul, ca și Harrison care a luat celălalt 
reflector. Amândoi SEAL au examinat torpila. Era întreagă, singura avarie fiind 
doar botul șifonat. 

Acum urma partea dificilă. O torpilă grea americană, cântărea 1.350 kg, deci și 
una rusească era cam de aceeași categorie. Carter a săpat cu mâna în pietrișul de pe 
fund. Era afânat şi uşor de escavat. A luat trei dispozitive flotabile, cu flotoare la 
fiecare capăt şi unite printr-un cablu, şi a decroșat la fiecare cablul de la câte unul 
dintre aceste flotoare. Cei doi SEAL au săpat trei mici șanțuri pe sub torpilă, prin 
care au strecurat cablurile, apoi le-au reconectat la flotoare de cealaltă parte. 

Carver a activat flotoarele din fața și spatele torpilei, umplându-le cu CO2. 
Apoi l-a activat și pe cel din mijloc, care era ajustabil, umplând ambele flotoare la 
doar 50%. 

Torpila a rămas pe fund. Carver a mărit flotabilitatea până ce torpila a început 
să se ridice încet. A ţinut-o jos, în timp ce Harrison a ataşat o coardă de nailon de 
coada armei ruseşti, iar celălalt capăt l-a legat de spatele SDV-ului. Carver i-a dat 
drumul din strânsoare și torpila s-a ridicat încet până ce ascensiunea i-a fost oprită 
de coardă. 

Satisfăcuţi că arma avea suficientă flotabilitate și era atașată ferm la mini-sub, 
Harrison și Carver s-au întors la SDV. După o clipă, l-au ridicat de pe fund şi l-au 
înclinat ușor spre suprafață, remorcând torpila cu spatele prin apă în timp ce se 
îndreptau spre USS Michigan. 


Kazan 


Căpitanul de rangul trei Erik Fedorov, secundul lui Kazan, se afla lângă două 
console de control al focului, şi privea peste umerii operatorilor. A atins umărul 
unuia dintre ei: 

— Setează ca Primar. 

Acesta a executat, iar Fedorov a anunţat: 

— 'Tovarăşe Căpitan, am o soluţie de tragere. 

Mikhailov examina parametrii țintei. Alexander se afla la 8 km în tribordul lui 
Kazan, şi se îndrepta spre vest cu viteza de 10 noduri. Era gata să ordone „Pregătirea 
pentru lansare”, când a fost întrerupt de difuzoarele din Comandă. 

— Commanda, Hdroacustica. Solicit prezența Căpitanului în Hydroacustică. 

Mikhailov a intrat în Centrul Hydroacustic aflat alături. 

— Ce se-ntâmplă? 

Hydroacoustic Party Leader a replicat: 

— Avem o problemă, tovarăşe căpitan. La puţin timp după ce am intrat astăzi 
în zona de operaţiuni, am depistat semnalul pingerului de pe torpila pe care am 
lansat-o săptămâna trecută asupra lui Alexander. 

Arătă spre un semnal sonar de pe display — un blip mic, verde, spre nord-est, 
care apărea la fiecare zece secunde. 

Mikhailov nu reușea să priceapă care-i problema. 

— Şi...? a întrebat. 

— Acum câteva minute a început să se miște. 

Mikhailov s-a dat mai aproape şi a studiat blipul. Avea o ușoară derivă de 
direcție. Hydroacoustic Party Leader a continuat: 


VP MAGAZIN 


Rick CAMPBELL JOCUL PUTERII 


— Se pare că avem iar o defecțiune. 

Sistemele tactice ale lui Kazan fuseseră modernizate semnificativ în comparaţie 
cu submarinul anterior din Clasa Yasen, Severodvinsk, şi au avut parte de numeroase 
bugs & ghost până ce programatorii au corectat software-ul cu probleme. Era de 
presupus că toate ciudățeniile au fost eliminate, dar se părea că nu. Extinderea 
defecțiunii îl îngrijora pe Mikhailov. Înainte de a lansa una dintre noile torpile 
încărcate la bord în această dimineaţă, trebuia să se asigure că soluţia sa de tragere 
era precisă. Dacă torpila s-ar fi dus aiurea, într-o direcție greşită, faptul n-ar fi dat 
prea bine pentru el şi echipajul său. 

— Crezi că un restart ar rezolva problema? 

— Un restart la cald n-ar ajuta prea mult. Dacă doriţi să fie eficient, trebuie să 
fie făcut la rece. 

Mikhailov a analizat recomandarea. Un restart complet la ce ar fi necesitat 20 
de minute, ștergând curat toate băncile de memorie, după care se reîncărcau toate 
datele şi algoritmii. Înainte de a da ordinul, Mikhailov s-a gândit și la posibilitatea 
ca sistemul hydroacustic să funcționeze corect. În acest caz, însemna că torpila era 
remorcată de cineva. 

— Evaluează toți parametrii hidroacustici pentru indicaţii adiționale de 
malfuncție. Între timp, faci o cercetare detaliată a sectorului nord-estic. 


USS Michigan 


— Conn, Sonar. Depistat un contact nou cu dispozitivul-remorcă, desemnat 
Sierra 5-1, direcţii ambigue 1-5-0 şi 2-1-0. Analizăm. 

Wilson, aşezat în scaunul căpitanului din Conn, a ascultat atent raportul 
Sonarului. Până în prezent, totul s-a desfăşurat conform planului. Michigan s-a 
strecurat pe neauzite în Marea Barents, iar Sonarul a raportat că semnalul emis de 
pingerul torpilei ruseşti devenea tot mai puternic, indicând faptul că SEAL au găsit- 
o şi o aduc la remorcă spre Michigan. 

Soanarul a continuat raportul: 

— Sonar, Conn. Sierra 5-l este identificat ca fiind un submarin rusesc cu 
propulsie nucleară. Facem analiza Clasei. Și mai avem un nou contact depistat de 
dispozitivul remorcă, desemnat Sierra 5-2, direcții aparente 1-4-2 și 2-1-8. 

Lieutenant Bradley a confirmat primirea raportului, iar Wilson s-a ridicat şi i-a 
ordonat Ofițerului de Cart: 

— Alarmă la posturile de luptă lans-torpile, în liniște. 

În mod normal ar fi alarmat la posturi doar Fire Control Tracking Party, dar nu 
se putea şti cât de fierbinte va deveni situaţia stârnită de proiectul recuperării 

torpilei, şi nici măsurile pe care le vor lua ruşii pentru a preveni ajungerea unei 
arme de-a lor în mâinile americanilor. Ofiţerul de Cart i-a trimis pe Messenger of the 
Watch şi LAN Tehnician să facă ture prin Compartimentele Operations şi Missile, iar 
Chief of the Watch a anunţat Engine Room printr-un telefon sonic. 

Cu un - posibil două — submarin/e în zonă, Wilson ar fi manevrat agresiv (în 
mod normal), încercând să pună suficientă distanță între Michigan şi submarinele 
ruseşti în timp ce ar fi determinat cursul, viteza şi distanța contactelor. Dar, Wilson 
era cu mâinile legate acum. Michigan staţiona la punct fix şi nu putea manevra până 
ce SEAL SDV nu era reamarat la bord în Dry Deck Shelter. 

Intră în Battle Management Center aflat în spatele Control Room, oprindu-se 
lângă Commander McNeil. Ochii lui Wilson au cercetat un display care reda 
imaginea luată de o cameră montată pe turnul lui Michigan, orientată spre pupa 
peste cele două Dry Deck Shelter. Apa era slab luminată dinspre suprafață, şi nu se 
vedea nici un indiciu despre SDV ce se apropia. 

— Cât mai durează? a întrebat Wilson. 

— Nu se poate spune cu precizie, a replicat McNeil. Dar nu ar trebui să fie mai 
mult de unul, două minute. 

Puțin mai apoi, SDV s-a materializat din apa tulbure din spatele lui USS 
Michigan, cu torpila rusească la remorcă. 

SDV s-a apropiat de adăpostul din tribord, plutind peste puntea rachetelor 
înainte de a se opri deasupra șinelor extinse din adăpost. Torpila rusească a rămas 
atașată de SDV precum un balon. 

Încet, SDV s-a scufundat până ce s-a fixat pe șine. Doi scafandri l-au asigurat 
pentru reintroducerea în adăpostul tribord, în timp ce alți doi scafandri și doi SEAL 
au tras torpila jos şi au ghidat-o către DDS babord, care avea mai mult loc liber 
pentru că înăuntru erau doar două Rigid Hulled Inflatable Boats. SDV şi torpila au 
fost introduse în adăposturi, iar trapele cu diametrul de 9 picioare s-au închis încet, 
fiecare ermetizându-se cu un clank. 


KAZAN 


— Postul de Comandă, Hydroacustica. Zgomote mecanice, direcția 0-3-5, 
aceeași cu pingerul torpilei — şi după o clipă a continuat — am pierdut semnalul 
pingerului. 

Chipul lui Mikhailov s-a înăsprit. Torpila a fost luată la bordul unei nave, 
pingerul fiind ecranat de carena acesteia. Nu existau nave de suprafaţă în zonă. În 
timpul ultimei acţiuni la adâncime periscopică, nici vizual, nici Hydroacustica nu a 

fost depistat nici un contact de suprafață. Şi nici după aceea. Asta însemna că nava 
era un submarin. 

— Cârmaci, cârma banda babord, curs constant 0-3-5, full spead ahead. 

Atacul lui Kazan asupra lui Alexander va trebui să mai aştepte. 


USS Michigan 


— Battle Stations Torpedo asigurate, a raportat Chief of the Watch când Wilson s- 
a întors în Control Room, cu excepţia lui Conning Officer. 

Wilson a rectificat problema. 

— Aici Căpitanul. Am preluat Conn. Lieutenant Bradley preia Deck. 

O privire asupra celei mai apropiate console de control combat i-a arătat lui 
Wilson ce trebuia să știe. Ambele submarine rusești se aflau spre sud. Din nefericire, 
nu se ştia dacă spre sud-est sau spre sud-vest, pentru că Michigan era staționar, şi 
nu putea manevra pentru rezolva ambiguitatea de direcţie dată de dispozitivul- 
remorcă. Și ca să facă situaţia și mai gravă, Michigan se afla cu prova spre sud, către 
submarinele rusești. 

— Timona, ahead standard. Cârma banda babord, curs constant nord. 

Fără a şti care direcție era corectă, hotărârea de a vira într-o anumită parte era 
o treabă de 50% reușită. Dar acum Michigan se mişca, Sonarul putând să rezolve 
problema. 

Pe măsură ce subul își mărea viteza, virând lent spre nord, Sonarul a raportat: 

— Conn, Sonar. Am depistat Sierra cu dispozitivul sferic, direcția 3-1-5. 

Ambiguitatea de direcție a fost rezolvată. Sierra 5-1 se afla spre sud-vest. 

— Sierra 5-1 desemnat ca Master 1. Urmăriţi Master 1. 

Master 1 se afla la sud-vest, iar Wilson virase în partea cealaltă. A gândit corect. 
Pe când Michigan înainta pe noul său curs către nord, i-a revenit în minte o veche 
zicere care circula printre submariniști: 

E mai bine să fii norocos decât bun. 

Lupta între submarine nu era o ştiinţă exactă. Datorită incertitudinilor privind 
distanţa, cursul şi viteza țintei, rezultate din urmărirea acesteia numai cu Sonarul 
pasiv, lupta era ghidată după numeroase estimări şi presupuneri. Indiferent de cât 
de pregătit era echipajul submarinului sau cât de superioară era nava și 
armamentul, un simplu viraj în direcție greşită putea însemna dezastrul. 

Când Michigan s-a stabilizat pe viteza standard ahead, Wilson s-a concentrat pe 
cea mai apropiată consolă de control combat, întrebându-se dacă ambele submarine 
ruseşti l-au detectat pe Michigan înainte de a-și termina virajul spre nord. Anunţul 
lui XO a răspuns întrebării. 

— Posibilă zigzagare a țintei, Master 1 — creştere de frecvenţă. 

Submarinul rusesc a virat către Michigan şi a mărit în acelaşi timp viteza. 
Michigan nu era atât de rapid precum submarinele nucleare de atac rusești, iar cu 
două Dry Deck Shelters atașate la puntea rachetelor, era cu câteva noduri mai încet 
decât viteza sa oficială. Wilson nu putea depăși submarinul rus. Trebuia să se 
strecoare. Dar ca să facă asta trebuia să știe care era viteza rusului. 

— Confirm că ţinta zigzaghează, a raportat XO. Master 1 a virat către nord-est 
și măreşte viteza. 

Wilson a răspuns: 

— Timona, full ahead. Cârma babord 10%. Curs constant 3-3-0. 

Timona a executat manevra și Michigan s-a legănat către nord-vest, 
menținându-l pe Master 1 în afara siajului său, astfel încât apropierea lui să fie 
monitorizată cu ambele dispozitive, cel sferic de la prova şi cel remorcat. 

Dar, la scurt timp după ce a intrat pe noul curs ordonat, Master 1 n-a mai fost 
detectat de dispozitivul sferic. 

— Conn, Sonar. L-am pierdut pe Master 1 de pe dispozitivul sferic. 

Aceasta era o veste bună. Însemna că Michigan a mărit distanţa față de Master 
1. Wilson a studiat displayul de pe consola de control combat, iar XO în spatele său 
evalua soluții de tragere. Toate trei consolele afișau parametri similari. Master 1 se 
afla pe curs 0-3-5 cu viteza de 25 de noduri, distanța 8.000 de yarzi şi se mărea. Se 
părea că Master 1 depistase un zgomot mecanic de pe Michigan, probabil la 
închiderea marii trape de la Dry Deck Shelter. Faptul că submarinul rus a rămas 
stabil pe curs însemna că nu l-a depistat pe Michigan cu senzorii. 

Pentru că Michigan se îndepărta tot mai mult, era puțin probabil ca submarinul 
rusesc să-l mai detecteze; doar dacă rapidul submarin de atac vira în direcţia 
norocoasă și reducea distanța. Wilson a decis să rămână la full speed ahead, pentru că 
ahead flank ar fi creat în apă zgomote excesive produse de sistemul de propulsie 
(cavitaţie) şi ar fi trădat prezenţa lui Michigan. Wilson a considerat că şase ore la full 
speed ahead trebuiau să fie suficiente, după care își putea modifica cursul către cel 
mai apropiat port-bază NATO ca să descarce torpila conform ordinelor, de unde 
putea fi transportată cu avionul în SUA pentru a fi examinată. 


KAZAN 


Kazan a înaintat timp de o oră cu full speed ahead. Problema cu sunetele 
mecanice ocazionale era că habar nu aveai cât de departe a fost sursa. Ar fi putut fi 
la 2.000 m sau la 20.000 m. În plus, sunetele ocazionale durau de regulă doar câteva 
secunde și trebuia să micșorezi distanța rapid, sperând să păstrezi contact continuu 

pe dispozitivul sferic sau pe cel remorcat înainte ca ţinta să se îndepărteze și să 
dispară. Din nefericire, Kazan se apropia de marginea zonei sale operaționale și nu 
putea să navigheze mai departe; nici n-ar fi reușit mare lucru dacă o făcea. Se părea 
că submarinul neinvitat, american mai mult ca sigur, se fofilase în depărtare cu una 
dintre torpilele ruseşti la bord. 

Mihail a acceptat înfrângerea. Şi-a instruit Ofițerul de la Comunicaţii să 
redacteze un mesaj către Comandamentul Flotei de Nord cu detaliile detecției de 
azi, apoi a virat submarinul cu 1809. 

— Timonier, cârma tribord, 20, curs stabil 2-0-0. 

Era timpul să se întoarcă la exerciţiul de torpilare. Alexander aştepta. 


- Va urma - 

Traducerea de Cezar Rădulescu Barbellian 
după versiunea franceză de Pierre Cobore 


EPISODUL III 


CAPITOLUL XIII 


SCHIMBAREA SEMNELOR ÎNFIERATE 


În prima urgenţă, acum, era să se îndrepte spre cel mai apropiat ranch şi 
să-i prevină pe crescători. Vitele trebuiau inspectate, ca să fie ucise cele care 
fuseseră muşcate şi să se ocupe de cele care fuseseră estropiate. 

Cei trei lăsară coyotul ucis, în locul unde căzuse, pentru a le permite 
cowboylor să găsească fără greutate zona în care animalul turbat îşi 
împrăştiase veninul. Peter notă semnele de recunoaştere înfierate pe crupa 
vitelor: multe din ele erau „H.C.”, dar cele mai multe erau din „Săgeata 
Dublă”. Această marcă, după cât îşi aducea aminte Peter, aparținea unui 
crescător, Bart Evans, despre care Dullo vorbise ca un vechi „măiestru” al 
Coltului 45. 

Ranchul „H. C” şi „Săgeata Dublă”, se găseau la vreo câteva mile de acolo, 
aşa că cei trei, o porniră la drum în pas viu. Bineînţeles că nu aveau în fața 
lor vreun drum pe care să-l urmeze, nici măcar vreo potecă sau urme recente, 
aşa că fură nevoiţi să urce dealuri mari şi să străbată tot felul de văi şi râpe. 
În curând fură leoarcă de năduşeală, mai ales bietul Tom Pouce. În sfârşit, 
după ce străbătură primul pârâiaş care nu era complet secat, se simțiră mai 
uşuraţi, căci îşi putuseră răcori îndelung fața şi mâinile şi băuseră apă 
proaspătă pe săturate. Când Tom Pouce consimţise în sfârşit să-şi scoată şi el 

capul din apă, fața îi devenise stacojie, gata-gata să se asfixieze. Precis că 
băuse mai mult de un litru de apă. După ce-şi trase sufletul, scoase un 
suspin de uşurare şi strigă radios: 

— Pe legea mea! în viața mea n-am băut ceva mai bun, ca apa asta! 

— E mai bună decât sticla de „Remediu Universal”? întrebă Peter. 

— Cine Tom?... Mai are mult până să renunte la sticla aia - spuse Doctorul, 
cu ironie. El preferă să se otrăvească până la capătul vieţii cu trăscău, decât 
să bea apă! 

— Ce spui? se indignă Tom Pouce. la să faci bine şi să nu-ţi mai bagi idei 
de-astea în căpățână, muscoiule! Eu nu beau, nicicând, mai mult de un 
pahar deodată... Moderaţia în toate, asta e deviza mea. lar cât despre a 
renunța la sticla de „Remediu Universal”... să nu prea îţi faci idei, secătură 
bătrână! 

Apoi, uriaşul ajutor de şerif se cufundă într-o adâncă meditare. Cuvintele 
lui Hicks, fără îndoială că-l atinseseră adânc. Tom Pouce părea că se 
sinchiseşte mai mult de asta, decât dacă ar fi fost vorba să fi dat de un grup 
de bandiți plecați în căutarea lor... ceea ce de altfel se putea întâmpla dintr- 
un moment, într-altul. 

În cele din urmă, îl întrebă pe Peter cu un ton solemn: 

— Peter, să-mi spui sincer, m-ai văzut tu vreodată beat? 

— Nu, niciodată, răspunse Peter, 

Şi era adevărat. Se întâmplase ca Tom Pouce să înghită câteodată porții 
înspăimântătoare, dar organismului lui puternic părea că nici nu-i pasa. În 
orice caz, serviciul lui nu se resimţise deloc. Până atunci, admisese senin să 
se glumească pe socoteala sa, însă fraza lui Hicks, părea că-i deschisese 
orizonturi noi, în ziua aceia. Niciodată el nu păruse aşa de întunecat.. În timp 
ce mergeau Peter, remarcă mina dezolată a vechiului său tovarăş; el încercă 
să-l îmbuneze: 

— Haide, prietene, nu-ţi face inimă rea din asta... Eu am cunoscut şi 
oameni care nu beau niciodată, nu fumau, nu mestecau tutun, nu jucau 
cărți, nu dansau, nu glumeau niciodată... şi nici nu înțelegeau măcar cea mai 
mică glumă care li s-ar fi făcut. Şi cu cât mă gândesc mai mult la oamenii 
aceştia, cu atât mai mult îmi dau seama, că deşi nu aveau defectele pe care 
le-am pomenit, dar nu aveau nici măcar alte calități în schimbul lor? 

După ce mai merseră cam vreo milă, Peter se opri şi arătă cu degetul o 
şuviță de fum ce se ridica dintr-o scobitură de teren, care pentru moment era 
invizibilă. Se putea să fi fost vreo cursă şi Peter, nu era omul care să dea 
buzna în prima groapă de lupi, ce i s-ar fi întins în cale. 

— Poate că e vreun călător, care îşi prăjeşte ceva ca să mănânce, spuse el. 
Cu toate acestea, în regiunea asta plină de bandiți, nu poți să ştii niciodată... 

— Să sperăm că e vreunul care frige câteva felii de slănină! exclamă Tom 
Pouce, înviorându-se dintr-odată. Asta ar fi de minune pentru mine: nițică 
şuncă, o ceaşcă de cafea şi un codru de pâine! 

— În loc de slănină, am putea să primim vreo câteva gloanţe, dacă avem de- 

a face cu vreun şnapan, rectifică Peter. Să mergem cu prudenţă: voi luaţi-o 
unul pe dreapta şi altul pe stânga mea, aşa ca să-l putem înconjura din toate 
părțile. Eu am să merg drept spre el şi când am să imit țipătul cucuvelei, va fi 
momentul de a intra în acţiune. Să vă puneţi pălăria într-un băț şi să o 
ridicați deasupra adăposturilor pe care le veţi alege. Aş vrea ca omul să-şi 
golească mai întâi pistoalele în vânt... fiindcă noi suntem dezarmațţi! Daca e 
unul în regula cu legea, cu atât mai bine pentru noi, dacă nu, să căutăm să 
punem mâna pe el, în cele mai bune condiții posibile. 

— Ce porcărie! mormăi Doctorul. Un şerif sau un ajutor de şerif fără 
pistoale, e ca un şcolar fără cărți, sau ca o doamnă elegantă, fără pudră... 
Dar, la urma urmei, nu-mi displace să-mi bag puţin pumnii pe sub mustața 
domnului, care se află dincolo... mai ales dacă e vreun părtaş de-ai dragilor 
noştri prieteni, oamenii lui Scar-Mouth Leach! 

Cei trei se despărțiră. Peter, le lăsă celor doi tovarăşi ai săi, timp suficient 
ca să poată ajunge la locurile filate, apoi se urcă pe creastă, de unde putu sa 
vadă în sfârşit, omul care făcuse focul. 

Era un străin, un metis mexican, solid, de vreo cincizeci de ani. El ţinea sub 
genunchi un vițeluş, care avea picioarele dinapoi legate cu un lassou. La 
îndemâna lui, se afla un fier de marcat, cu capătul pus pe jar, unde se roşea 
într-un foc de lemne. Peter îşi înăbuși o exclamațţie, dacă fierul acela servea să 
marcheze animale, servea însă la fel de bine şi la schimbarea marcajului. 

Bucata de pătură udă, care se afla alături de el, pe iarbă, nu mai lăsa nici 
un fel de îndoială asupra naturii operaţiei pe care o executa metisul, căci 
atunci când se înfierează o vită pe deasupra unei pături ude, arsura se 
cicatrizează mult mai repede şi semnul vechi, deasupra căruia s-a pus cel 
nou, rămâne puţin timp vizibil. Cu toate acestea era multă vreme, de când 
acest procedeu nu mai fusese întrebuințat în acea regiune, unde cirezile 
relativ puţin numeroase, erau deseori numărate. 

Peter scoase un țipăt ce imita perfect cucuveaua. Metisul tresari şi 
ridicându-se, îşi scoase repede revolverul. Tocmai asta dorise şi Peter, care 
folosind din nou vechiul său truc, se ascunsese după un bolovan mare şi-şi 
puse pălăria într-un băț, găsit pe jos, ridicând-o în sus. Şeriful, nu risca 
absolut nimic, aşa cum era adăpostit de pietroi. 

Metisul îşi agită pistolul: 

— leşi afară! urlă el spanioleşte. 

— Ai face mai bine să-ți azvârli pistolul! replică Peter în aceeaşi limbă. De 
aici de unde sunt, te am la ochi tocmai bine! 

Mexicanul socoti, fără îndoială, că individul pe care nu-l putea vedea, era 
prea la îndemâna lui, căci trase două focuri, unul după altul; cele două 
gloanţe străpunseră pălăria lui Peter! 

Din dreapta răufăcătorului, o voce ascuţită se auzi dintr-un tufiş, vocea lui 
Hicks, Doctorul: 

— Mâinile sus, mizerabil hoţ de vite! Lasă-ţi jos jucăria dacă nu, o să te 
transformăm în strecurătoare! 

Metisul zăpăcit, se întoarse şi trase trei gloanţe în pălăria ce se vedea puțin 
deasupra tufişului. Imediat însă se auzi, în spatele lui de data aceasta, un 
strigăt indian de război, înspăimântător, ieşit din gâtlejul de cavernă al lui 
Tom Pouce. Terorizat complet, metisul se răsuci pe călcâie şi trase într-acolo. 

Era ultimul său glonț... Peter numărase împuşcăturile şi ştia că acum 
revolverul metisului era gol. Dintr-odată el se descoperi şi alergă spre omul 
acela, până ajunse în bătaia lassoului. Apoi Peter se opri brusc şi învârti 
ochiul lațului deasupra capului: frânghia zbură prin aer, şuierând şi ochiul 
căzu în jurul pieptului şi braţelor metisului, care cu iuţeală, înainte ca Peter 
să fi avut timp să strângă nodul, îşi scoase mâinile din laț şi în timp ce nodul 
se strângea în jurul brâului, smulse un cuţit de la brâu şi începu să taie, cu 
frenezie, funia ce-l ţinea prizonier. În clipa când tăia ultima şuviță, Peter 
ajunse lângă el. 

Nemernicul ridica cuțitul, care străluci în lumina soarelui şi-l abătu cu 
putere asupra lui Peter. Şeriful făcu un salt înapoi, apoi reveni la loc şi îi 
trânti un croşet de dreapta teribil, care-l atinse pe celălalt în plină mutră. 
Metisul, ca lovit cu măciuca, se clătină cu gură căscata; el ridică din nou 
brațul, dar Peter care acum îl avea la îndemână, îl trânti pe spate cu o directă 
data cu dreapta, în vârful bărbiei. Metisul se prăbuşi ca o momâie, fără 
cunoştinţa. Era knock-out. 

Primul gest al lui Peter, fu de a-i smulge victimei şale, centura cu cartuşe. 
Apoi încarcă din nou Coltul care căzuse pe jos şi-l puse în teaca lui. Toată 
viața el umblase numai înarmat şi când nu-şi avea „4+5”-ul pe coapsă, se 
simţea ca şi când ar fi fost dezbrăcat. 

— Acum simt că am redevenit şerif, spuse el către cei doi ajutori care 
sosiseră în fugă, câteva secunde după sfârşitul meciului. 

— Mi s'pare că ai putea la fel de bine să te simți şi campion de box! strigă 
admirativ Doctorul, care după ce examina de aproape omul ce zăcea pe jos, 
inconştient, adaugă: Acest personaj are dreptul la o cabină, în închisoarea lui 
Buffalo Ford, nu-i aşa? Era tocmai pe cale să schimbe semnele vitelor. 

— Apropos, ia să vedem niţel, ce operaţie îi făcea vițelului ăsta, propuse 
Tom Pouce. 

Cei trei se aplecară asupra coapsei tânărului animal: la început fusese 
marcat cu două săgeți, semnul lui Bart Evans, iar noua înfierare, încă 
sângerândă, era aceea a lui Dan Woods, „Diamantul Barat” — Bart Evans, Dan 
Woods?... Aceştia erau cei doi de care Dullo îi vorbise că ar fi fost cam „tari de 
cap” şi care se cumințiseră cu vârsta. 

— Spune dacă şi asta nu-i altă nenorocire! exclamă Doctorul. Uite, acum şi 
crescătorii au început să se fure unii pe alții! Nu era de ajuns că oamenii din 
regiune erau jefuiți de o bandă de şnapani? Acum au început să se mănânce 
şi unii pe alții! 

Peter, fără a-şi mai da osteneala să-i răspundă, dezlegă vițelul şi se folosi de 
frânghia cu care fusese legat, ca să-l înfăşoare cu ea, de la cap pân-la picioare 
pe metis. Apoi îl târî pe bandit, care începuse să-şi revină încet în simțiri, 

până la umbra unui tufiş de chaparral. 

Şeriful din Buzzard Gap îşi zicea în gând, că hotărât, marele „şef” al acelei 
bande de nemernici, era un criminal de seamă şi plin de resurse nebănuite în 
a face rău. Căci după toate probabilitățile, tot el era responsabil şi de afacerea 
asta... Toată lumea ştia că Bart Evans, de la ferma „Două Săgeţi” şi Dan 
Woods, de la „Diamantul Barat” erau prieteni din copilărie. În tinereţe 
săvârşiseră ei împreună vreo câteva mici prosti, dar în cele din urmă se 
făcuseră cumsecade şi prin muncă asiduă, îşi construiseră două ranch-uri 
vecine. Poate că şi banii şi-i ţineau la un loc, aşa că nici unul, din amândoi n- 
avea interesul să pună să se înfiereze semnul lui, pe coapsa vitelor care 
aparțineau celuilalt. 

Ideea era într-adevăr diabolica, Peter era sigur că omul pe care-l doborâse, 
nu lucra pe contul lui Dan Woods. Ci numai din ordinul marelui „şef”. Acesta 
căuta cu şiretenie să-i monteze pe cei doi crescători, unul în contra celuilalt! 
Cine oare putea să fie, acest criminal extraordinar de isteț? Peter nu avea 
încredere în nimeni, cu toate că nu acuza în special pe cineva, dar îşi ținea 
gura închisă. Acum când prinsese viu, pe unul din oamenii bandei, poate că 
avea să reuşească să culeagă câteva indicii prețioase... 


CAPITOLUL XIV 


LUPTA DE LA FERMA „SĂGEATA DUBLĂ” 


Peter cunoştea destul de bine regiunea şi socoti că cele câteva clădiri, pe 
care le văzuseră din depărtare, trebuiau să aparțină fie lui Bart Evans, fie lui 
Dan Woods. Asta nu avea importanţă... Când de-odată o rafală de 
împuşcături porni dintr-una din clădirile din dreapta. 

— Mi s'pare că iar o să avem neplăceri, băieţi, spuse Peter, ajutoarelor sale. 
În sfârşit, tocmai pentru asta suntem plătiţi... Şi datoria noastră e să mergem 
să vedem, dacă nu cumva împuşcăturile astea, ne sunt destinate nouă. 
Haideţi într-acolo. 

El luă calul metisului, un animal frumos, aproape sălbatic şi care părea 
capabil de viteză mare. 

— Sunt dezolat, dar întrucât eu sunt singurul înarmat dintre noi trei, voi o 
să veniți pe jos, spuse el făcându-le un semn de adio. 

După o uşoară atingere a pintenilor lui Peter, mustangul o rupse la goană 
spre clădirea da unde porneau împuşcăturile. 

Peter n-avea nici cea mai mică idee de ceea ca avea să găsească acolo, dar 
bănuia că aceasta avea să fie în legătură cu activitatea celor ce distrugeau 
cirezile. Înainte de uciderea lui Rimrock Morley, care-l adusese pe Şeriful 
Peter Rice şi oamenii săi, prin meleagurile acelea, marele „şef” fără îndoială că 
se mulțumise de a lucra cu încetul la opera-i de ruinare a crescătorilor, 

făcând să dispară vitele, în cirezi mici şi la intervale destul de mari. Atunci îşi 
pregătea raitele ce le da prin vite, cu cea mai mare grijă, pentru a fi cât mai 
bine acoperit. 

Însă acum, când avea de-a face cu Peter Rice şi cu cei doi tovarăşi ai săi, 
banditul putea să fie probabil nevoit a acționa cu mai puţine precauţii şi poate 
chiar să iasă la iveala. 

Cine ar fi putut să fie, acest om?... 

Peter îşi îndemnă calul la galop întins şi se cufundă din nou în reflexiuni... 
Rimrock Morley fără îndoială descoperise identitatea acestui om, numai că 
murise, fără a putea spune altceva decât: „Vechea linie a lui S. P.”! Ce 
legătură putea să aibă acea „Veche linie a lui S. P.” cu dispariţia cirezilor? 

Şeriful se gândise atât de mult, la înțelesul acestor cuvinte, în aparenţă de 
neînțeles, încât îi reveni din fundul amintirilor sale din copilărie: Vechea linie 
a lui „Southern Pacific Railroad”. Poate că marele „Şef”, locuia pe undeva pe 
vechiul traseu al acestei linii de cale ferată, de care nimeni nu mai vorbise de 
atât de multă vreme. 

Peter cunoştea vreo câţiva bătrâni, care veniseră ca pionieri în regiunea 
aceea, încă de la începutul aşezărilor omeneşti ale acelui ţinut. Unii din ei 
trăiseră şi pe vremea când Arizona făcea încă parte din provincia Sonora a 
Mexicului: aceştia trebuie că-şi mai aduceau aminte de epoca în care se 
construiseră traseurile lui Southern Pacific Railroad, de la Sud de „Santa Fe” 
spre Nord şi de la „El Paso and Southwestern” până la Benson El Paso. 

Şeriful din Buzzard îşi puse în gând să facă două lucruri, îndată ce-i va fi 
posibil: primul era, să demaşte identitatea „Şefului” acelor distrugători de 
cirezi. Ori aceasta nu avea să fie aşa de uşor, fiindcă dacă îşi alesese un 
secund aşa de şiret ca Scar-Mouth Leach, atunci el „şeful” trebuia să fie un fel 
de geniu criminal, un maestru în banditism. 

În al doilea rând, trebuia să se ducă la Administraţia Regiuni şi să studieze 
planurile cadastrului. Aveau acolo o serie de harți pe care un ofițer de geniu 
numit Williamson le desenase în vremea când poşta şi voiajorii circulau încă 
cu diligențele cu şase cai şi când cruzii indieni Apaşi, Pimosi şi Maricopsi 
umblau mereu pe căile războiului. Traseul liniei lui Southern Pacific figurau 
pe acele hărți şi Peter socotea că studiindu-le cu amănunțime, ar fi putut 
poate să găsească un sens oarecare ultimelor cuvinte pronunţate de Rimrock 
Morley. 

Şeriful se apropia repede de ferma unde se auzeau împuşcături din ce în ce 
mai repezi. Care să fi fost cauza acestor împuşcături? Peter mai avea de 
străbătut încă vreo milă de teren accidentat şi presărat cu boschete de pini, 
după care, ajuns în vârful unei mici ridicături de pământ, constată că începea 
din nou câmpul, care se întindea până la ranch. El mai constată de asemeni — 
şi nu fără surpriză - că la vreo câţiva metri mai jos de el se aflau trei cowboy, 
care şedeau pe lângă caii lor. Doi dintre ei fumau liniștiți. Ei se aflau afară din 
bătaia gloanţelor care zburau la fermă şi nu manifestau în nici un fel vreo 
intenție de a se apropia. 

Peter îşi îndemnă calul până lângă cei trei, care se interesau aşa de mult de 
duelul din fața lor, încât de-abia remarcară pe noul sosit. Atunci Peter 
examina şi el ce se petrecea: la cele două capete ale unui portal uriaş de lemn, 
care se afla la intrarea clădirii principale a fermei, se afla câte un om, care 
trăgea furios cu revolverul, căutând să se adăpostească cât mai bine. Erau doi 
bătrâni, cu părul alb, cu umerii îndoiți de vârstă, care după fiecare 
împuşcătură îşi azvârleau un torent de ocări, de o bogăţie şi de o savoare, 
uimitoare. Numai doi tovarăşi bătrâni, care deveniseră dintr-odată duşmani, 
puteau să se înjure în felul ăsta! 

Unul din ei, avea obrazul brăzdat de o linie stacojie... Glonţul de-abia îl 
atinsese, dar puţin lipsise să-l curețe. Îngenunchiat, în aşa fel încât să nu se 
vadă nimic din propria-i persoană pe lângă lemnul portalului, el azvârlea 
adversarului câteva reflexii foarte puțin plăcute, apoi trăgea un foc de 
revolver: glonțul se pierdea în vânt, sau se înfigea în peretele de lemn din 
partea cealaltă a portalului, sau ricoşa chiar. Celălalt bătrân, urma aceeaşi 
tactică, în aşa fel încât cele două capete nu apăreau niciodată în acelaşi timp. 
Scena ar fi fost nostima, dacă nu ar fi fost şi armele de foc şi ura aceea 
evidentă a dueliştilor. 

Peter atinse umărul unuia dintre cei trei spectatori: 

— la spune-mi prietene, de ce nu-i împiedicaţi pe nebunii ăştia, să tot 
încerce a se împuşca unul pe celălalt? 

Cowboyul îl privi cu răceală: 

— Fiindcă noi avem de principiu să nu ne băgăm nasul în afacerile altora! 
Şi tu ai putea avea acelaşi interes, dacă... 

Ultimele-i cuvinte, fură acoperite de zgomotul a trei împuşcături succesive. 

— Cum de puteţi privi cu sânge rece, ca un om să-l omoare pe altul sub 
ochii voştri? întrebă Peter cu asprime. 

Cowboyul ridică nepăsător capul: 

— E uşor să vorbeşti, dar eu aş fi cel omorât, dacă m-aş amesteca în 
afacerile a doi oameni ca Bart Evans şi Dan Wood. Eu unul ţin la viața mea! 

Bart Evans şi Dan Woods. Ochii lui Peter scânteiară. 

— Ei se bat din cauza că s-au schimbat semnele de pe vite, nu e aşa? 

— Aşa-i cum zici! răspunse cu emfază cowboyul, care deodată privi cu 
interes spre Peter. A propos, ia să faci bine să nu pleci de aici, până când nu 
ne-oi explica ce ştii despre schimbarea semnelor... Ştii, ăsta-i un sfat pe care 
ţi-l dau! 

Amenințarea nu-l tulbură deloc pe Peter, care cobori după cal şi porni drept 
spre cei doi care se duelau. 

— Hei, bătrânilor! urlă el. la mai terminaţi cu vacarmul ăsta, ca să ne 
putem auzi! 

Surprinşi, dar nu intimidati, cei doi moşnegi rămaseră cu revolverele în aer. 

— Să nu încerci să te apropii, puştiule, că-ți găuresc pielea! strigă bătrânul 
din dreapta. Nimeni n-are dreptul să mă împiedice de al pedepsi pe individul 
ăsta, pe care l-am crezut tot timpul că mi-e prieten! 

— Ba poate tu o să fii ăl pedepsit, mumie bătrână! se indigenă moşul din 
stânga, care profită de neatenţia adversarului sau, pentru a-l ochi cu mâna 
tremurândă. 

— Opreşte! răcni Peter. Sunteţi doi nebuni bătrâni! Nici unul din voi nu i-a 
făcut nimic râu celuilalt. Asta a fost, o montare contra voastră, v-o spun eu! 
Şeful hoţilor de vite, a plănuit asta ca să vă zăpăcească pe amândoi, că dacă 
vă omorâţi între voi, el ar putea atunci să cumpere terenurile voastre pe 
nimic. Pot sa vă dovedesc asta, dacă aveţi răbdare câteva minute: tocmai am 
surprins un individ, care schimba pe o vită semnul „Săgeata Dublă” în 
„Diamantul Barat”! 

Cei doi bătrâni păreau trăsniți. Ei nu răspunseră nimic, căci erau încă 
neîncrezători şi aveau nevoie de un oarecare timp, până să-şi poată forma o 
părere. 

— Haide! leşiți de acolo şi terminaţi odată, insistă Peter, căci altfel tot 
Buffalo Ford, are să râdă de voi, timp de câteva generaţii. Ce, n-aveţi nici 
măcar atâta creier, ca să înțelegeți când vă vrea cineva binele?... Căzură-ți aşa 
repede în prima cursă pe care v-a întins-o şeful bandiţilor!... Haida de, aţi fost 
prieteni buni mai mult de o jumătate de secol şi acuma încercaţi să vă ucideți 
unul pe altul! Hai, hai, faceți un gest frumos... 

Bart Evans, cel căruia un glonț îi jupuise pielea pe obraz, mormăi 
caraghios. Era slab ca o scrumbie şi sub sprâncenele-i stufoase, luceau doi 
ochi de jeratic. Dar în jurul acestor ochi, acum se vedeau câteva încrețituri 
mici, cum se văd la oamenii care încearcă să-şi oprească o poftă nebună de 
râs. 

— Apropos, cine dracu mai eşti şi tu? întrebă el. 

— Eu mă numesc Rice, spuse Peter. Am venit din Buzzard Gap cu oamenii 
mei, ca să vă dau o mână de ajutor, şi... 

— Peter Rice! exclamă Bart Evans, spuse Dan Woods scoțând capul pe după 
partal. 

— Şi tu care-l făceai puşti, idiot bătrân ce eşti! 

— Hai! Hai, ieşiţi de-acolo, reluă Peter şi dați-vă mâna. Am nevoie de voi doi, 
ca să curăț regiunea. 

Ruşinaţi ca doi şcolari prinşi cu şoalda, cei doi moşnegi se ridicară, cam 
ținându-se de şolduri şi se întâlniră în fața porții. Bart Evans întinse mâna: 

— Dan, eşti un bătrân hipopotam, neîndemânatec! 

La care Dan Woods răspunse surâzând din toată inima: 

— Eu neîndemânatic? Ducă nu te-ai fi ascuns ca un struț, ți-aş... Lasă, 
ajunge! Dacă te-aş fi omorât, beţiv bătrân, aş fi fost nevoit să-mi petrec restul 
zilelor mele, făcând pasenţe singur ca un urs! 

Cu ochii strânşi de emoție, acum se strângeau în braţe şi se băteau cu 
palmele pe umeri. Deodată, Peter îl văzu pe Dan Woods schimonosindu-se şi 
ducându-şi mâna la umărul drept. Puțin sânge îi pătase cămaşa în locul 
acela. Peter se apropie de ei. 

— Trebuie să ne îngrijim de rana asta, Dan şi d-ta Bart... cu jupuitura de pe 

obraz... După asta să ne sfătuim niţel asupra viitorului nostru plan de luptă. 

Cei doi bătrâni, intrară bine dispuşi în casă, urmaţi de Peter şi de cei trei 
cowboy. Şeriful din Buzzard Gap, era radios. Funcţia lui, îl obligase de multe 
ori să ia viața unor oameni, însă el nu era într-adevăr fericit decât atunci când 
putea să scape vreuna. 

După ce-şi termină treaba de infirmier, el se întoarse sub portal pentru a 
arunca o privire spre câmp. Bart Evans îşi trimisese cei trei cowboy în 
căutarea mexicanului şi ajutoarelor sale, care se lăsaseră la adăpost de 
soarele puternic, sub o tufă de chaparral. Mica grupă revenea acum: Doctorul 
călărea mândru, cu nemernicul metis legat la spatele lui; Tom Pouce şi 
cowboyul care-i dăduse calul lui Hicks, veneau pe jos în urma lui. 

Cei doi crescători, veniră lângă Peter, sub portal. 

— Fiule, declară Bart Evans, tocmai îi spuneam lui Dan Woods că dacă tu 
ai fi fost şerif, pe vremea când eram noi tineri şi ne ţineam de drăcii, poate că 
ne-ai fi făcut să nu mai spargem, vreo câteva luni, pietre la penitenciarul din 
Sud-Vest... Mi s'pare că numai tu eşti în stare să le vii de hac briganzilor 
ăştia, care ne distrug cirezile şi să readuci liniştea în regiunea noastră. Acum 
ce intenționezi să faci, Peter? 

— Ei bine! răspunse tânărul şerif, eu mă cam aştept acuma la o nouă 
lovitură din partea bandiţilor... Dar, fiindcă au aerul de a nu mai voi să mişte 
nimic, deocamdată, aş vrea să trec pe la ranchul „Steaua”, ca să mai discut şi 
cu Cuthbert. 

Bart Evans mormăi: 

— Nimeni nu te poate împiedica să treci pe la ranchul Steaua, dar să nu te 
aştepţi ca să mai stai de vorbă cu Cuthbert, fiindcă a dispărut, ca o zână din 
poveşti. Noaptea trecută i-au găsit pălăria plutind pe apele râului Bonanza, 

Pieter tresări. 

— Vrei să spui... că a fost ucis şi Cuthbert? Asta-i curată nenorocire, îmi 
făcea impresia a fi un om tare de treabă. Probabil că ştia cam multe şi de 
aceea... 

— Ei aş, ştia prea multe! izbucni Evans. Ți-o spun eu, I. B. Cuthbert e şeful 
bandei! Da, da, mister! Eu unul asta cred... Nu era el omul cel mai bogat şi 
cel mai şiret din Buffalo Ford? la gândeşte-te puţin. Vitele dispar... fără să 
lase vreo urmă; nu-i aşa? Cu aerele sale politicoase, amabile şi copilăreşti, el 
nu făcea decât să joace teatru, pentru a-şi acoperi afacerile murdare. Şi dacă 
ai vrea să mă crezi, Peter, chiar şi dispariția lui bruscă, nu-i decât tot o 
montare! 

Peter nu răspunse nimic, căci tocmai sosise şi restul grupului. Tom Pouce 
puse mâna pe prizonier şi-l luă la subțioară, ca pe un simplu balot. 

— Asta-i individul din cauza căruia erați gata, gata, să vă omorâţi unul pe 
altul, le explică Peter celor doi bătrâni. Poate are să ne dea câteva informații. 

De sus de pe prispa, Bart Evans îl examina cu atenție pe mexican. 

— Dar eu îl cunosc, pe animalul acesta! exclamă el. E un vechi argat de la 
ferma lui George Dullo, care l-a prins tocmai când încerca să-i fure nişte bani 

din birou... îl cheamă, mi se pare Pedro Montez. Dullo l-a dat afară cu bătaie 
şi scandal! 

Încă pe jumătate ameţit, mexicanul îşi ridică repede capul: 

— No, no! Eu no lucrat pentru Dullo! strigă el într-o englezească 
înspăimântătoare. Scar-Mouth Leach... el dat mine mulți dolari. El spune că 
gringo nu atinge la mine! Gringos toţi are frica de Scar-Mouth Leach. Atunci, 
voi lăsați pleacam, sabe? 

— Să te lăsăm să pleci! răcni Bast Evans. Ai să pleci tu, dar pe lumea 
cealaltă, cu o bucată de frânghie la gât şi legată solid de craca unui copac! În 
momentul acesta, viața ta nu mai valorează nici cât o caia de potcoavă... la 
puneţi mâna pe el băieţi! Strângeţi-l de gât aşa cum trebuie! 

Peter Pistol dădu din cap: 

— Nu, asta n-are să se întâmple aici! Ori şi ce-ar fi făcut acest om, el are 
dreptul sa fie judecat după lege: trebuie trimis în oraş şi dat în paza şerifului 
Warren. Aceşti trei cowboy, îi însărcinez să-l conducă la închisoarea din 
Buffalo Ford, s-a înțeles?... N-aveţi voie să-l linşați! Avem legi în America şi eu 
sunt aici, tocmai ca să fac să fie respectate. 

Bart Evans şi Dan Woods, încercară să mai discute, dar Peter reprezenta o 
forță, mult superioară lor. Bine înarmați, cei trei cowboy plecară atunci spre 
Buffalo Ford. Ducând între ei pe mexican, pe care îl legaseră pe un cal de-al 
lui Evans. 

Peter încercase să-l facă să vorbească pe metis şt să le spună numele 
şefului cel mare, dar neghiobul acela nu-l văzuse niciodată şi după vreo 
jumătate de oră de interogatoriu, se convinsese, după răspunsurile lui 
stupide, că el nu cunoştea decât foarte vag, că ar fi un şef mai mare decât 
Scar-Mouth Leach. Acesta era stăpânul lui direct şi îi promisese protecţia lui, 
aşa că bietul degenerat nu mai ştia nimic altceva. 

— Şi acuma? întreba Dan Woods. Trebuie să facem ceva repede, fiindcă 
altfel, viața are să devină în curând de netrăit în regiunea asta. E o adevărată 
curățătorie, asta e! 

— Eu am să veghez ca traiul să devină din nou posibil pentru toţi oamenii 
cinstiți, răspunse Peter. Se ucid oameni, se ucid şi se fură vite... asta nu 
poate să mai continue? Ori le vin eu de hac bandiţilor acestora, ori ei au să 
mă dea gata! 


CAPITOLUL XV 


CAGULELE CAFENII 


Bart Evans echipă cu pistoale Colt „45”, muniții şi trei cai buni pe şeriful 
din Buzzard Gap şi pe tovarăşii săi, care porniră imediat spre Sud, lăsându-i 
în urma lor pe cei doi moşnegi împăcațţi. 

Peter — deşi nu putea spune din ce motiv — presimțea un nou pericol. Şi nu 
se înşela... 

Cei trei poliţiştii, după ce au străbătut mai multe mile, trecură pe rând pe 
lângă ranchurile „H. C” al lui Randall şi „T. Pătrat” al lui Forbey; la orizont, 
drept în fața lor apăruse îngroşându-se din ce în ce mai mult, un straniu nor 
negru. Când în cele din urmă ajunseră în vederea ranchului „Steaua”, de abia 
atunci înțeleseră de unde venea norul: locuinţa fermierului era în flăcări. 

Atunci dădură cu sălbăticie pinteni cailor, mai ales că văzuseră un om 
ieşind din casă în fugă şi trăgând cu pistolul în direcţia grajdurilor. Un altul 
care se afla lângă fântână ripostă. Două împuşcături porniră de pe uşa 
grajdului de cai şi omul de lângă puț, căzu. 

— Mi s'pare că sosim tocmai la timp! strigă Doctorul. 

— Cam aşa ceva! răspunse laconic Peter, care dădu din nou pinteni calului, 
întrucât ranchul în flăcări se afla la vreo câteva sute de metri depărtare. 

Spectacolul era teribil, dar dintr-un punct de vedere, el îl asigura din nou pe 
Peter, căruia, nu-i plăcuse deloc insinuarea făcută de Dan Woods pe socoteala 
lui Cuthbert. Şeriful nu putea să creadă că englezul acela ar fi fost marele 
bandit pe care îl căuta. Era omul în care avusese cea mai mare încredere, 
după cei doi oameni ai săi. 

Acum era sigur că Cuthbert era un ora cinstit, căci altfel nu şi-ar fi dat 
singur foc, la propria-i locuinţă... locuinţă care era aşa de luxos instalată şi 
avea numeroase obiecte de valoare. Tom Pouce, aplecat pe gâtul catului 
strigă: 

— Priveşte Peter! Ia uită-te! S-au adunat trei inşi, ca să atace un singur 
om... Oh, mârşavilor! L-au atins! 

Într-adevăr, trei bandiți ieşiseră din grajdurile de cai şi se aruncaseră 
asupra unui cowboy izolat, desigur vreunul din slujbaşii ranchului Steaua. 
Cowboyul care încercase să se refugieze în grajdul de vite, se întoarse spre ei 
şi trăsese un foc, dar în aceeaşi clipă, se prăbuşise cu fața la pământ. 

— Pe legea mea! exclamă Doctorul, sălbatecii ăştia au ceva pe cap, o mască 
sau aşa ceva. 

Peter înțelesese imediat de ce era vorba: erau nişte cagule de pânză cafenie, 
cu o singură deschizătură, lunguiaţă, aşezată de-a curmezişul feţei, în dreptul 
ochilor. Oamenii mascaţi păreau să fi fost mult mai numeroşi decât cowboy 
ranchului, care nevoiți să părăsească încăperile incendiate de Cagulele 
cafenii, trebuiseră să se refugieze unul câte unul în grajdul de vite vecin, de 
unde se apărau cum puteau. Fiindcă nu se aşteptaseră la acel atac, probabil 
că nu prea aveau multe muniții asupra lor, aşa că împuşcăturile lor erau mult 
mai rare, decât ale bandiţilor. Lupta care începuse să facă ravagii la Buffalo 
Ford devenea mai crâncenă din oră în oră. Peter înțelese prin aceasta că 
„şeful” hotărâse să dea o lovitură în stil mare şi să isprăvească cât mai curând 
posibil. Dacă evenimentele continuau să se desfăşoare în ritmul ultimelor 
două zile, toți crescătorii din regiune n-ar fi întârziat să fie complet ruinațţi. 
Datoria lui Peter şi a ajutoarelor sale, era să ia numaidecât situaţia în mână şi 

să facă şi imposibilul, ca să-i salveze! Niciodată până atunci, Peter nu fusese 
aşa de decis. 

Doi călăreţi mascaţi ieşiră la trap din spatele casei incendiate. Ei dădură 
pinteni cailor şi nu întârziară să dispară, de partea cealaltă a colinei, în 
direcția oraşului. 

Peter se întrebă daca trebuia să-i urmărească, dar în cele din urmă socoti 
că locul lui şi al oamenilor săi era pe terenul bătăliei. Cu bunele lor pistoale 
„4+5” poate că vor fi în stare să salveze viața unora din slujbaşii ranchului 
Steaua. 

— Când veţi ajunge la căpița de paie, săriți de pe cai, strigă el tovarăşilor 
săi. După aceea fofilați-vă pe jos, acoperiți de arbori şi încercați să ajungeţi 
până la grajdul de vite... Şi să nu cumva să-i scăpați pe mascaţii ăştia! Nu-i 
ucideți, decât când v-ar încolți prea tare... e mai bine sa punem mâna pe ei, 
vii! 

Toţi trei descălecară lângă căpița de paie, unde se aflau încă afară din 
bătaia gloanțelor. Peter porni primul, în patru labe, spre grajd. Când ajunse în 
apropierea clădirii, el îşi agită pălăria strigând: 

— Hei, băieţi! Vă aduc întăriri! 

Cowboyi care se adăpostiseră în grajdul, de vite scoaseră un chiot sonor, 
declanşând o rafală vie de împuşcături din partea bandiţilor, care se găseau 
cam peste tot. Două gloanţe se încrucişară fluierând deasupra capului lui 
Peter, care se lipise de pământ târându-se spre grajd. 

Un cowboy aparu la fereastra cea mare a grajdului, scoase ţipătul de luptă 
al indienilor şi dobori cu un glonț bine ţintit, unul din oameni cu cagule 
cafenii, care încercau să ajungă la grajdurile de cai aflate în cealaltă parte a 
casei incendiate. 

Unul din bandiți se opri o clipă; îngenunchease ca să ochească mai bine... 
şi cowboyul căzu pe fereastră, în curte, scoțând un strigăt de agonie. Nu erau 
mai mult de trei metri de unde căzuse, dar probabil că lovitura de pământ 
fusese teribilă. Peter se repezi la el, îl apucă de guler şi-l târi repede la 
adăpostul ulucului de piatra din care se adăpau vitele; era o precauție 
minunată, căci desigur că mascațţii l-ar fi ciuruit după aceea, pentru a fi 
siguri că l-au ucis. 

Ridicându-şi cu precauţie capul pe deasupra ulucului, Peter văzu apărând 
la unul din luminatoarele de pe acoperişul grajdului de cai, unul din bandiți, 
care ochea cu o carabină spre fereastra magaziei de cereale, în care probabil 
ca se găseau mai mulți cowboy neînarmațţi. Peter îşi ridică revolverul, trase şi 
capul banditului dispăru de la deschizătura luminatorului, iar puşca îi căzu 
în curte. 

— Bravo Şefule! urlă vocea ascuţita a Doctorului. Asta înseamnă o canalie 
mai puțin? 

Micul Hicks şi uriaşul tovarăş se adăpostiseră în dosul unei stive de lemne 
şi revolverele lor nu şomau câtuşi de puţin. Peter îi văzu întorcându-se 
deodată şi îndreptându-şi armele spre două Cagule Brune, care ieşiră din 

fugă din grajdul de cai şi încercau să ajungă la caii lor, ce se aflau legaţi de o 
stănoagă la câteva zeci de metri. Unul dintre ei sări cu iuțeală în şea, după ce- 
şi dezlegase frâul şi o şterse cu toată viteza. Celălalt, ajungând lângă calul 
său, duse deodată mâna la coapsă şi se prăbuşi. 

Soarta bătăliei, se schimbase în mod hotărât. După aparenţe, nu mai 
rămăsese în grajdul de cai, decât un singur bandit valid şi acesta, văzându-se 
izolat, încercă şi el să ajungă în fugă până la cai. Fugind, era cu spatele spre 
Peter, oferindu-i astfel o ţintă uşoară, însă niciodată în întreaga-i cariera, 
Peter nu trăsese într-un om pe la spate. 

Şeriful sări din adăpostul lui şi fugi după bandit, care la un moment dat se 
întoarse şi fără îndoială jenat de masca ce-o purta pe cap, ezită o clipă, se 
împiedică şi scăpă, neîndemânatec pistolul din mână. Până când să se aplece 
să-l ridice, Peter îl şi ajunsese şi cu o lovitură formidabilă de pumn în ceafa, îl 
întinse pe pământ. 

O ploaie de gloanţe porni din colțul unei mici construcții de cărămizi care se 
găsea ceva mai depărtată de casa ce ardea; unul dintre ele străbătu 
apărătoarea de piele pe care Peter o purtă în jurul picioarelor (chaparros), însă 
fulgerător acesta se aruncase la pământ, confiscând revolverul banditului pe 
care îl lăsase lungit la pământ. Apoi ridicând capul îl zări pe Doctorul şi pe 
Tom Pouce, care se târau printr-un şanţ de irigație, ajungând astfel în dosul 
clădirii de cărămidă. Se auzi o serie de împuşcături, apoi Hicks se ridică vesel, 
cu pistolul fumegând. 

— Hei! Şefule! Mi s'pare ca nu mai sunt... păcat că au mai reuşit câțiva s-o 
şteargă. 

— Bine! Vino încoace şi leagă bine canalia asta! răspunse Peter arătând 
spre omul pe care-l doborâse cu un pumn şi care era încă lungit, incapabil de 
a se ridica un timp oarecare. Apoi se îndreptă repede spre cowboyul rănit pe 
care lăsase în dosul ulucului de adăpat. 

Era un băiat tânăr, cu părul blond. Rana lui nu era gravă, căci glonțul i se 
înfipsese sus în pulpa dreaptă; dacă nu cumva îşi rupsese ceva în căzătură, 
tânărul cowboy avea să scape la sigur. Peter pompă apă în uluc şi apoi îl 
stropi pe față. 

Rănitul se mişcă, deschise ochii şi rămase un moment, ca năuc. 

— Stai liniştit băiete, spuse Peter pe un ton cordial, acum e totul în regulă. 
Ştiu că te doare rana, dar ai să te vindeci repede. 

Doi cowboy săriră pe fereastra grajdului şi alergară cu mâinile întinse: 

— Îţi mulţumesc pentru tot ce ai făcut! spuse unul din ei, către Peter. Fără 
voi, ne-ar fi curățat pe toți! Ne-au ucis trei camarazi... cel de lângă put şi alți 
doi, în grajd, fără să mai ținem cont şi de băiatul ăsta... 

El arăta spre tânărul cowboy, care istovit, închisese ochii. 

— N-a rămas nimeni în casa aprinsă? întrebă Peter. 

— Nu prea putem şti... Nu era acolo decât administratorul Hank Brown şi 
băiatul asta, de aici. Noi ceştilalți, eram pe la capătul ţarcului, când am auzit 
primele împuşcături. Atunci am dat fuga încoace, dar a trebuit să ne refugiem 

în grajdul de vite. 

Ca lovit de o idee subita, cowboyul care vorbea pocni din degete: 

— Dar... apropos! Eu nu l-am mai văzut pe Hank! Mă întreb... 

Tânărul rănit se mişcă din nou şi deschise ochii, fixându-şi privirile pe casa 
care ardea. Una din aripile locuinţei era deja complet distrusă şi nu se mai 
putea spera să se salveze restul, căci nu aveau nici materialul necesar de 
stins şi chiar nici apă suficientă. 

— Hank! repetă tânărul rănit încercând să se ridice pe coate. Hank!... Eram 
cu... Hank în casă, când au sosit mascaţii. Amândoi am încercat sa scăpăm 
de ei, dar Hank a fost atins. Eu am putut ieşi... dar nu am mai avut cum să 
intru din nou ca să-l scot şi pe Hank... Ei... erau prea mulți! 

Spunând acestea, suspine de necaz şi de ruşine, îi întretăiau vorbele. Peter 
Rice se ridică brusc. 

— Doctore! Tom Pouce! Şi voi băieți! Fuga în grajd şi aduceţi-mi toate 
lassourile, găleţile şi sacii pe care-i găsiți. Fuga, să vă sfârâie călcâiele. 

Tom Pouce înţelesese intenţia şerifului şi încercă să se împotrivească, dar 
cu o privire, şeful îl şi amuti. 

— În ce loc al casei se găsea Hank? îl întrebă Peter pe tânărul rănit. 

— În bucătărie. În aripa stângă a casei. 

Peter contemplă clădirea în flăcări. Acum devenise un adevărat rug, o masă 
de jăratec, însă aripa stângă era încă intactă, după câte părea. Dacă mai era 
măcar o şansă dintr-o sută, ca să poată fi salvat bravul Hank, Peter era 
hotărât să o încerce. 

După un minut, oamenii fermei Steaua, sosiră cu cele cerute de Peter, care 
cu ajutorul unui cuțit pe care-l găsise în cizma mexicanului prizonier, tăia 
sacii în aşa fel încât să se poată îmbrăca complet cu ei. În fundul unuia făcu o 
gaură şi-l trecu peste cap, iar pe ceilalți îi îmbrăcă la fel peste mâini şi peste 
picioare, după care îi legă pe toți strâns de corp, cu ajutorul lassourilor tăiate 
în bucăţi. În timpul acesta, Tom Pouce, umpluse cu apă găleţile, din ulucul de 
adăpost. Cu ultimul sac, Peter îşi confecționă un fel de cagula, cu care îşi 
înveli capul. După aceea, după ce legă câteva lassouri, cap la cap, privi spre 
casa care ardea. 

Valuri de fum negru, se ridicau în trombă din acoperiş, dar zidurile aripei 
stângi păreau încă intacte. Peter îşi legă în jurul pieptului, unul din capetele 
lanţului de lassouri, apoi se întoarse spre Ajutorii săi: 

— Azvârle apa din găleţile astea pe mine. Doctore! Pe măsură ce se golesc 
Tom Pouce să le umpli la loc. 

Hicks, ascultător, îl udă din plin pe şeful său, care luând apoi câte o găleată 
plină în fiecare mână, porni spre casa în flăcări, dând ultimele ordine: 

— Voi băieţi, să ţineţi de capul frânghiei. Când oi smuci de ea, trageţi... dar 
repede! 

Apoi alergă prin uşa din spatele casei, care da într-un mic antreu. Aici într- 
o clipa fu orbit şi sufocat de nori groşi de fum, cu toată masca udă ce o purta 


pe cap. 

Limbi de foc se ridicau din toate părțile. Nici nu făcuse trei paşi şi fu nevoit 
să-şi verse pe cap, conținutul uneia din găleți. Apoi, auzi un trosnet puternic 
şi ceva greu îl izbi în cap. O clipă crezu că avea să leşine... 


CAPITOLUL XVI 


INFERNUL 


Însă, chiar durerea îi ținu treaz, o bucată de grindă aprinsă căzuse peste el 
şi cu toate că avea sacul ud pe cap, îi făcuse o arsură teribilă la ceafă. 

El simţi genunchii înmuindu-i-se, ca şi când ar fi fost narcotizat... Totuşi îşi 
dădea seama că trebuie să meargă înainte! Niciodată până atunci, întreaga-i 
voință nu fusese pusă la astfel de încercare grozavă şi, teribil ce poftă simțea 
ca să smuncească de frânghie, ca să-l tragă afară, la aer. 

Cu toate acestea, durerea îi fu învinsă de amintirea figurii lui Hank Brown, 
aşa cum îl văzuse după moartea lui Jack Flynn. Brown jurase să-i 
pedepsească pe asasinii lui Flynn. În regiunea aceea, era nevoie de astfel de 
oameni integri cum era Hank Brown, oameni care sa fie gata, oricând, să 
lupte pentru lege şi justiție. Dacă l-ar fi abandonat pe Brown flăcărilor, ar fi 
însemnat că s-ar fi dat puţin de partea bandiţilor. 

Atunci se înfundă prin clocotul de fum, asurzit de trosnetul şi pâlpâitul 
flăcărilor avide şi aproape complet orbit de fumul usturător. În cele din urmă, 
distinse în fața lui o deschizătură mare, care trebuie să fi fost uşa bucătăriei, 
în care tânărul cowboy rănit îl văzuse pe Hank ultima oară, în clipa când unul 
din Cagulele cafenii îl doborâse cu un glonţ. 

Întinzând mâinile înaintea lui, Peter intră în bucătărie şi se împiedică de 
ceva. Mai avu destulă putere ca să-şi menţină echilibrul şi să-şi verse pe cap o 
parte din apa care mai rămăsese în cealaltă găleată. Apa se încălzise şi ea 
acum, totuşi îl mai răcori puţin şi putu să-şi strângă ideile. Aplecându-se el 
căută să-şi dea seama, de ce se împiedicase. 

Era un corp omenesc! 

— Căldura devenise îngrozitoare. El vărsă puţină apă şi pe fața lui Hank şi- 
şi turnă restul pe ochi, fiindcă era nevoie să mai rămâie conştient încă vreo 
câteva minute. Trecându-şi braţele pe sub subțţiorile rănitului, el încercă să-l 
târască spre uşă, dar nu fu în stare; atunci se trânti la pământ îşi încolăci 
picioarele în jurul corpului lui Hank ca un cleşte şi îşi vâri braţele prin 
deschizăturile de la mâneci, ale vestei de piele a administratorului şi smuci cu 
putere de funie... 

Când îşi reveni fire, se găsea întins, la umbra grajdurilor, îi scoseseră saci 
de pe el; Tom Pouce şi Doctorul se agitau în jurul lui. 

— Ah! Mi-a venit inima la loc şefule, că ai deschis ochii! exclamă Tom 
Pouce. 


VP MAGAZIN 


Austin GRIDLEY O URMĂ MISTERIOASĂ 


— Mii de pipe! strigă Doctorul, asta a fost o minune! O adevărată minune! 
Zece secunde după ce te-am tras afară, s-a prăbuşit acoperişul casei!... Ia, 
înghite o gură de brandy, Peter. L-a adus un om de-al fermei. 

Doctorul, turnă mai mult cu forța, câteva picături de rachiu între buzele 
Şerifului, care scuipă, tuşi, gata-gata să se sufoce: 

— Ptiu! Ăsta arde ca vitriolul! Dă-i-l mai bine lui Tom Pouce, decât mie! 

— Nu, merci, nu-mi trebuie! răspunse repede uriaşul ajutor de şerif, care în 
mod vizibil, fusese atins adânc de reflecţiile pe care le făcuse colegul său, în 
aceeaşi dimineaţă. 

Unul din oamenii fermei Steaua, înaintă spre ei. 

— Minunată treabă ai făcut Peter! Mi s'pare că arsurile pe care ţi le-ai făcut, 
sunt cam afurisite. Te ustură rău nu-i aşa? 

Peter se strâmbă, căci într-adevăr arsurile lui erau dureroase, dar reuşi fără 
prea multă greutate să se ridice în picioare, căci suferise mai mult de lipsa de 
aer, decât de arsuri. Şi acum, revenise complet în aer liber. Şi socotea că 
arsurile ce le căpătase nu-l scoteau din luptă. În cursul meseriei sale, avusese 
el destule arsuri şi mai grave, care tot nu-l forțaseră, să-şi înceteze urmăririle. 

— Oh! Eu am scăpat uşor, replică el, mulțumită sacilor şi găleților cu apă. 
Dar... Hank Brown? În ce stare e? Are să scape ca viață? 

— Sigur! răspunse cowboyul. Hank a fost atins grav, dar suntem siguri că 
are să trăiască. Bineînţeles că trebuie să stea mult timp la pat şi are să 
rămână cu urme pe față, dar asta nu are să-l împiedice să devină din nou un 
as în meseria lui. 

— Aţi trimis după un doctor? 

— Da... şi după antreprenorul de pompe funebre! 

Peter rămase un moment în tăcere. Când are să se termine odată aceste 
ucideri?... Niciodată nu fusese aşa de iritat: nu avea nici o părere de rău, 
pentru moartea celor mascaţi, care în viaţă ar fi fost mai de temut decât şerpii 
cu clopoței, dar trei flăcăi bravi, de la ferma Steaua îşi pierduseră viața. Şi alți 
oameni de treabă muriseră şi poate că mai aveau să moară, până când 
ordinea şi justiția, aveau să învingă! 

— A mai rămas mexicanul ala pe care l-ai făcut knock-out, spuse Hicks. E 
legat bine, poţi să fii sigur şi mai e unul în grajd care e gata să moară. 

Peter ridică încet capul şi se îndreptă spre mexicanul căruia Tom Pouce, îi 
scosese masca. Omul avea un nas coroiat, oribil şi o cicatrice care îi brăzda 
fața de la umărul obrazului până la bărbie. 

— Nu-i de mirare cu un ten ca ăsta, să nu fi simțit nevoia să-şi ascundă 
chipuşorul sub o mască! observă grav Tom Pouce. 

Mexicanul se prefăcea că e încă inconştient în urma loviturii care i-o dăduse 
Peter. Tom Pouce, care de obicei era aşa de delicat în pungaşii, chiar şi cu cei 
mai răi, îl smuci ridicându-l în picioare şi apoi îl zgâlțâi ca pe un corcoduş. 

— Fără teatru! Ai înțeles? spuse el aspru. Cine ţi-a ordinat să dai foc casei? 

Omul pretinse că nu ştie englezeşte, aşa că Tom Pouce îi răspunse în 
spaniolă: 

— N-are importanţă! Spune tot ce ştii ca altfel... îți mâncăm nasul! 

Peter spera că banditul înspăimântat avea să scape în cele din urmă, 
numele pe care-l aştepta de atâta vreme... numele şefului distrugătorilor de 
vite. Dar fu deznădăjduit de răspunsul mexicanului. 

— Aseară, am primit ordin să viu aici cu fratele meu şi să ne punem pe cap 
măştile pe care ni le-au trimis. Altceva nu mai ştiu nimic. 

— Dar de unde venea ordinul ştii, spuse Peter Rice, căci altfel nu ai fi 
ascultat de ordinul ăsta. În orice caz, tu tot eşti pierdut... Fiindcă ai fost 
complice la un incendiu organizat şi la omor, aşa că nu scapi de 
spânzurătoare. De aici înainte n-o să mai ai de-a face decât cu legea: în 
consecință, ai face mai bine să vorbeşti: De la cine venea ordinul? 

— De la vărul meu Pablo Sanchez care e acum în grajd... A primit un glonț 
în rinichi. 

Peter Rice se îndreptă în grabă spre grajd. Un om, cu cagula cafenie încă pe 
cap, era întins, pe lângă o fereastră. Degetele-i fără viață strângeau încă o 
carabină. 

La câţiva metri de acolo, un alt mexican gemea la pământ îşi smulsese 
gluga de pe față, ceea ce permitea să se vadă după expresia figurii sale, că nu 
mai avea mult de trăit. Îşi pierduse aproape tot sângele. 

— Tu eşti Pablo Sanchez? întrebă Pater. 

— Si. Rănitul se încovriga de durere şi mormăi: Am primit un glonte în 
rinichi şi altul în burtă... Am să mor! 

— Cred că e prima oară când nu minţi, răspunse Peter sforțându-se să pară 
sever. El singur, era în stare să reziste la cele mai groaznici dureri, aşa cum 
de altfel făcea acum cu usturimile arsurilor ce le avea; însă nu putea îndura 
să-i vadă pe alții suferind, chiar când aceştia erau nişte criminali. 

— Cine ţi-a dat ordinul pe care l-ai transmit vărului tău? întrebă el în 
spaniolă. Nu mai ai decât un minut de trăit, Sanchez... aşa că ai face mai bine 
să spui adevărul... 

Câteva clipe brigandul nu reuşi să scoată decât nişte mormăituri 
nedistincte, apoi se putu desluşi: „E drept că am să mor... Am să spun. 
Numele celui care m-a trimis aici şi sper sa-l trimiteţi şi voi pe el în iad! E 
Scar-Mouth Leach” 

— Dar cine e mai marele lui? Care e şeful bandei? insistă Peter, care după 
ce palpitase de speranţă, se vedea acum dezamăgit. 

— Leach e şeful, răspunse muribundul. 

Peter se întoarse cu spatele şi părăsi grajdul. Încă o dată în plus, eşuase: 
mexicanul nu voise să-l înşele, el credea, într-adevăr că Leach era şeful. 
Aceeaşi părere o avea şi Montez, cel care schimbase semnele de pe vite. 

Şi cu toate acestea, Peter ştia prea bine că Scar-Mouth Leach nu era 
adevăratul responsabil al sinistrului plan care trebuia să aducă în ruine toţi 
crescătorii din Buffalo Ford. 

Leach era plătit bine pentru o muncă specială, dar care îi plăcea din toate 
punctele de vedere, căci acel asasin, duşman pe față al întregei omeniri, 

considera crima, ca o artă; dar nu era el şeful bandei. Chiar el însuşi i-o 
spusese la Cuibul Vulturului, atunci când crezuse că cei trei din Buzzard Gap 
nu puteau să ia cu ei acest secret decât în mormânt. „Şeful” cel mare ştia de 
minune să se ascundă şi niciodată vreunul din acei peoni devotați lui nu-i 
văzuse fața şi nici nu auzise pronunțându-se numele lui. 

Îngândurat, Peter căută prin buzunare şi găsi o tabletă de chewing-gum, pe 
care începu să o mestece cu energie, după ce se aşeză pe treptele unui grânar. 
Evident că ajutat de o trupă puternică de oameni hotărâți, ar fi putut pune 
mâna pe Leach la Cuibul Vulturilor, dar ar fi trebuit ca prea mulți oameni să- 
şi piardă viața acolo. Chiar dacă Leach ar fi fost prins viu şi întemnițat, el n-ar 
fi spus nimic. Omul acesta care omora cu sânge rece, era un duşman declarat 
al rasei omeneşti, dar avea un curaj extraordinar, caracteristică a câtorva 
dintre marii criminali. Nici prin torturile cele mai înfiorătoare, nu s-ar fi putut 
scoate numele „şefului” din sinistra lui gură. 

Şeriful din Buzzard Gap se ridică, îşi dădu pălăria pe ceafă... şi scoase un 
strigăt de durere, la usturăturile arsurilor lui. 

Pentru ce „şeful” cel mare îşi obligase mercenarii mexicani să-şi ascundă 
fața sub o cagulă? Toţi erau peoni, mai mult sau mai puţin rude între ei şi era 
greu să-i deosebească cineva, pe unii de alţii. „Şeful” se temea oare, ca unii 
dintre ei să nu fie recunoscuţi de oamenii fermei Steaua, care ar fi scăpat 
poate din acel masacru?! 

Peter se întrebă dacă nu cumva Hank Brown, administratorul, putuse să 
recunoască pe vreunul din bandiți aceia, fie după înfăţişare, fie după voce. 
Hank, fusese întins şi el la umbra grajdului, pe un maldăr de pături. Peter se 
apropie de el. 

— Hank, spuse el cu jumătate de voce, doctorul are să vină numaidecât. Ai 
să te vindeci repede. 

Hank nu răspunse. Ar fi părut mort, dacă pieptul nu i s-ar fi mişcat în 
ritmul respirației. Zăcea, ţinând pumnii tăbăciţi ca pielea vestei strânşi tare. 

Peter îl contemplă o clipă, apoi după ce constată că Doctorul şi Tom Pouce 
stăteau de vorbă ceva mai la o parte cu cowboy de la fermă, se aplecă şi 
deschise cu blândeţe pumnul drept al lui Hank, de unde scoase ceva... 

Ceva pe care-l examină cu un surâs de triumf şi pe care apoi îl puse cu grijă 
în buzunar. După aceea se aplecă din nou spre forma inconştientă, a bravului 
administrator: 

— Mulţumesc Hank, bătrâne! spuse el cu jumătate de voce. Eram sigur că 
tu ai să mă ajuţi, ca să curăț pământul de bestiile astea însetate de sânge, dar 
nu mi-aş fi închipuit niciodată că lucrurile au să se petreacă aşa. Datorită ţie 
Hank, am început acum să văd mai clar! 

Peter se întoarse spre ajutoarele sale. 

— Plecăm băieţi, strigă el. După aceea se adresă cowboyilor de la fermă: 
Cagulele cafenii nu se vor mai întoarce, fiindcă de aici înainte nu mai au ce 
face aici; au făcut tot răul pe care-l aveau de făcut, dar pariez că până la 
apusul soarelui au să atace altă fermă. 

— Încotro mergem şefule? întrebară ei îngrijoraţi. 

— Facem puţină călărie, răspunse laconic Peter. 

Cei doi îşi urmară şeful, care se îndrepta spre locul unde îşi ascunseseră 
caii. Hicks rămase tăcut, cât putu, însă în cele din urmă, curiozitatea lui 
naturală îl învinse. 

— După cum te cunosc eu, ai ceva în cap, Peter. 

— Poate, admise acesta. 

— Dacă ai găsit ceva, nu văd de ce te-ai feri de cowboy aceştia. Sunt băieți 
buni. 

— E foarte posibil, aprobă Peter, dar noi trebuie să ne luăm toate 
precauțiile. Când cineva are un secret, e mai bine să-l păstreze pentru el 
însuşi, căci cea mai mare parte din oameni se poarta la fel cu câinii când le 
dai un os: îl iau pe furiş, pleacă cu el şi fac atâtea ocoliri şi gesturi misterioase 
până îl ascund, încât până la urma, toată lumea ştie unde l-au îngropat. 

— Dacă am lua nişte cai odihniţi de la fermă? propuse Doctorul. Poate că va 
fi nevoie, dacă plecăm la drum lung! 

Curiozitatea lui, îl amuza pe Peter, care îi spuse în cele din urmă: 

— Mergem să vorbim cu Şeriful Warren. 

Hicks surprinsese o licărire stranie în privirea şefului său. El exclamă: 

— N-oi vrea să spui că Warren e amestecat în afacerea asta murdară! 
Oare... oare ai găsit vreun indiciu, ceva?... Barem suntem măcar pe drumul 
cel bun, Peter? 

— Nu vreau să fac profeţii, răspunse tânărul şerif. Nu trebuie să credem în 
alte profeţii, decât în acelea pe care un bătrân fermier mi le-a spus într-o zi... 
El privi spre cer şi spuse: „Are să fie vreme frumoasă, dacă n-o ploua!...”, 
Haide Hicks, pe cal şi la drum! 

Peter Rice avea aerul de a glumi, însă în ochii lui sclipea mereu aceeaşi 
lumină stranie pe care ajutorul său o remarcase de la început. Uimitoarea 
memorie a tânărului şerif, amintirea celor mai mici detalii, pe care o păstra vie 
în minte, îi venise încă o dată în ajutor. 

Acum, putea ca în momentul pe care-l considera el ca cel mai potrivit, să se 
îndrepte cu oamenii lui, drept spre cartierul general al omului a cărui 
activitate criminală teroriza toți crescătorii din Buffalo Ford. 


CAPITOLUL XVII 
MANUEL 
Peter Rice sta pe un fotoliu în cabinetul doctorului din Buffalo Ford care îi 
pansa arsurile. Degetele acestui om, cu vorba aspră, erau aşa de delicate, ca 


ale celei mai îndemânatice infirmiere. 
— Mi se pare că te cam ustură niței, Şerifule? spunea doctorul aplicând o 

unsoare pe rana dureroasă de la ceafa lui Peter, care făcu tot posibilul să 
răspundă surâzând: 

— Cred şi eu, că nu prea îmi dă ghes să izbucnesc în râs... la spune, eşti 
sigur că Hank are să scape cu viață? 

— Păi îți spun eu, că ăsta are mai multe şanse de a trăi, decât dumneata 
chiar!... Rice, te-ai cam băgat într-o pacoste mare, de când ai venit la Buffalo 
Ford. Noi îți suntem toți recunoscători, dar nici unul din noi nu ar dori să fie 
în locul tău! 

— Nu-ţi mai face griji pentru mine, doctore. Deocamdată arsurile astea 
blestemate mă încurcă mai rău. Am primit eu destule lovituri de pumni, 
lovituri de cuţit, gloanţe şi altele în viață, dar abia erau înțepături de muşte, 
pe lângă ce am astăzi la ceafă! Şi unde mai pui că rănile dureau puţin la 
început, pe urmă nu mai le simțeam, dar asta ustură mereu! 

Părăsind casa doctorului, el se îndreptă direct spre biroul şerifului Warren. 
El îşi făcea mai multe griji, despre starea de sănătate a lui Hank Brown, decât 
despre periculoasa însărcinare pe care se hotărâse s-o ducă la capăt. Hank 
Brown fusese adus în casa doctorului, unde după ce a fost scăldat în unsoare 
şi înfăşurat în bandaje, fusese instalat într-un pat. Încă nu-şi venise în fire şi 
îi mai trebuiau vreo câteva săptămâni de suferințe până să se considere 
scăpat. În orice caz, nu putea să mai încalece pe cal, decât la vreo două luni 
după aceea şi orice ar fi spus cowboyi de la ranchul Steaua, nu mai avea să 
fie niciodată celebrul călăreț care fusese înainte. 

Peter Rice, simțea că o schimbare subtilă se făcuse în aspectul străzii 
principale din Buffalo Ford. Nu se mai vedea nici unul din acei oameni care 
stăteau fără nici o treabă cu câteva zile mai înainte pe ici pe colo, trândăvind 
fericiți la soare, în fața caselor sau a portițelor. Trecătorii mergeau repede şi 
păreau nervoşi şi preocupaţi. Un mic grup stationa în fața atelierului de 
potcovărie şi sporovăiau cu animaţie. Hicks se despărți din grup şi se apropie 
de şeful său. 

— Mii de pipe! exclamă el. Oamenii de pe aici sunt cu toții alandala. 
Judecătorul a plecat la ferma Steaua cu antreprenorul de pompe funebre... Ei 
bine! Au plecat însoțiți de o escortă întreagă de călăreţi înarmați! Nostimă țară 
Doamne, dacă oamenii sunt nevoiți să umble cu pază solidă, chiar când se 
duc să adune şi cadavrele!... 

El arătă o frânghie pe care şi-o înfăşurase în jurul brațului şi spuse: 

— Ascultă Peter, eu nu sunt chiar aşa de idiot... Tu nu prea eşti vorbăreţ, 
dar mi-am dat eu seama că iar o să plecăm în urmărire, aşa că mi-am 
cumpărat o frânghie şi potcovarul îmi bate acum nişte fiare, cu care îmi fabric 
eu un nou bolas. Tom Pouce şi-a procurat un bici nou şi ne-am uns 
pistoalele. Acum când instrumentele noastre de lucru sunt pregătite, 
aşteptăm să ne spui ce să lucrăm. 

— Lasă că n-ai să ai prea mult timp de aşteptat, îi promise Peter. 

În momentul când dădu să intre în culoarul lung, care conducea la biroul 
şerifului Warren, cei doi auziră o serie de pocnete, care semănau cu zgomotul 

produs de o armă puternică cu aer comprimat. Hicks surâse: 

— Tom Pouce se antrenează cu noul lui bici... De altfel, bizonul nostru se 
poartă foarte curios, de la o vreme. Când ne-am dus la potcovari am trecut 
prin fața a două cârciumi şi l-am îndemnat să intre ca să bea şi el un păhărel. 
Mi-a răspuns că „are să-mi sucească gâtul dacă nu-mi ţin pliscul”! 

Peter deschise uşa: 

— Merge Tom Pouce? 

— Oho! Şi încă bine! răspunse uriaşul. Parcă mă simt mai bine când am 
drăgălaşul ăsta instrument în lăbuță. la uite şefule, ce credeai că mi-am 
pierdut îndemânarea? 

El se duse în celălalt capăt al culoarului unde aşeză o bucată de hârtie pe 
un scaun, apoi se întoarse lângă tovarăşii săi şi strânse solid în mână, micul 
mâner de lemn de care atârna o coadă nesfârşită de piele. Deodată enormu-i 
pumn se destinse, cureaua şuieră prin aer ca fulgerul şi lovind foaia de hârtie 
îi şi tăie o fâşie din margine. 

Plici! 

Tom Pouce făcu acelaş gest şi o altă bucată de hârtie zbură în aer: înainte 
ca fâşia ce zbura în aer să cadă la pământ, biciul trosni iar şi o şi tăie în două. 

Peter se aşeză pe scaun răsucindu-şi o ţigară şi îi adresă un compliment lui 
Tom: 

— Nu, nu ţi-ai pierdut nimic din renumita-ți îndemânare! 

După aceea, el se pregăti să-şi aprindă un chibrit, dar Tom Pouce se repezi: 

— Aşteaptă Peter, stai colo în fund şi ţine-ţi bine băţul de chibrit! 

Cu paşi mari, Peter se duse până în fundul culoarului şi se întoarse 
surâzând, ținând băţul în mână, pe care o întinsese puţin mai în lături. Tom 
Pouce trosni din bici: şfichiul atinse, frecând capul fosforat al chibritului, care 
se aprinse imediat. 

— Aha! Acuma mă simt şi eu în apele mele! proclamă Tom Pouce, 
trântindu-se pe o bancă de lemn, care pârâi din toate încheieturile sub 
greutatea sa. Vreau să vă destăinuiesc ceva... Poate ca voi v-aţi închipuit că 
eu m-am supărat din cauza reflexiunilor ce le-a făcut pe seama mea, 
muscoiul ăsta - şi arătă cu barba spre Hicks — cu privire la păcatul meu de a 
bea... În realitate, lucrul ăsta m-a cam agasat puţin fiindcă eu nu m-am 
îmbătat niciodată în viață. Dar în ziua în care Doctorul şi cu mine, ne-am luat 
după tâlharii care îl uciseseră pe bietul Rimrock Morley, am încercat să-l 
ating pe unul cu biciul. Deşi eram la o distanță tocmai bună, totuşi nu l-am 
nimerit, pe legea mea! Pentru moment m-am înfuriat extraordinar, dar asta 
mi-a cam dat de gândit. 

Peter izbucni într-un hohot de râs: 

— Aş prefera totuşi să te învăţ greceşte, decât să încerc să te trec la 
reformă, însă sunt cu adevărat fericit, Tom aflând că te-ai hotărât să nu mai 
bei. Cum, crezi! Dar atunci înseamnă că n-ai să te mai atingi de sticla cu 
„Remediul Universal” din prăvălia Doctorului? Sau cel mult ai să mai bei 
puţin când te-o muşca vreun şarpe! 

Tom Pouce surâse, puţin cam încurcat. 

— Asta... încă nu ştiu... Nu pot promite prea mult dinainte. 

Apoi scoase de sub bancă o sticluță frumoasă, plină pe jumătate cu un 
lichid negricios. El o puse pe buză şi înghiți o gură respectabilă. După ce îşi 
şterse buzele, în fața ochilor holbaţi de mirare a tovarăşilor săi, spuse hotărât: 

— Ce-i drept, e puţin cam fadă, dar ştii ce bine te răcoreşte! Doamna 
Warren, văzându-mă aici singur, mi-a adus-o, ca să-mi mai trec timpul: e ceai 
de pansele sălbatice... 

Un uruit de roate în stradă le tăie uimirea celorlalți doi poliţişti. Era şeriful 
Warren, care după ce-şi opri trăsurica, dădu hățurile unuia din ajutorii săi şi 
cobori ţinându-se de şale. Bătrânul se întorcea de la ranchul Steaua. 

— Hai noroc băieţi!, îi salută el. În seara aceasta trebuie să ne organizăm o 
trupă pentru paza oraşului. Am şi eu la Buffalo Ford câţiva flăcăi care nu se 
țin de lovituri şi după ce am văzut ce s-a petrecut la Cuthbert, trebuie 
neapărat să-i adun şi apoi să-i repartizez în vreo duzină de patrule. Tâlhăriile 
astea nu mai pot continua! 

El se trânti într-un fotoliu, în timp ce Peter se apropie de el: 

— Warren, eu te-aş ruga sa nu organizezi patrulele astea, fiindcă ar 
însemna să fie măcelărite, izolat, una după alta şi atunci antreprenorul 
nostru de pompe funebre, nu are să mai aibă nici un om care să-l ajute la 
îngropat! 

Warren protestă surprins, bătând cu putere cu pumnul drept în palma 
stângă: 

— Peter Rice, ceea ce-mi ceri tu să fac e o nebunie! 

Peter îl lăsă să se dezlănțuie. Ochii tânărului şerif se îndreptaseră spre un 
mexican de vârstă potrivită, care trecea pe la capul coridorului cu o gamelă 
într-o mână şi cu o bucată de pâine în cealaltă. Din marmită ieşea un miros 
de morcovi cu carne. 

— lartă-mă că te întrerup Şerifule, spuse Peter. Cine e omul care trece cu 
mâncarea pe acolo? 

Warren, miop, îşi forță privirea spre capătul coridorului strigând: 

— Tu eşti Manuel? 

Mexicanul care tocmai deschisese o uşă în fund, se opri: 

— Si senor, si! se grăbi el să răspundă înclinându-se de câteva ori. Duc 
mâncarea prizonierilor. E ora prânzului. 

Peter Rice niciodată nu scăpa vreun detaliu cât de mic: din prima ochire, 
văzând ochii aceia, care evitau să privească fățiş, ai mexicanului şi felul lui de 
a se furişa o bănuială i se deşteptă în minte. Manuel, gândea Şeriful, ar fi 
putut fi de felul lui timid sau prea servil... totuşi putea să fi fost vorba şi de 
altceva. 

— El face mâncarea pentru prizonieri, nu-i aşa? întrebă Peter. 

— Da... cel puţin el pretinde că asta-i mâncare, răspunse Warren râzând cu 
poftă. Dar ce le dă el la şnapanii ăştia, e prea bun pentru aşa musafiri. N-ai 
putea spune că le dă un banchet, dar, am deplină încredere în el. Mi s'pare 

mie că se cam întâmplă să mai vândă o parte din morcovii deținuților, 
prietenilor săi din cartierul mexican şi că prin asta îşi cam lasă „protejaţii” 
puţin cam nesătui. În orice caz, el nu a ciupit niciodată măcar un singur ban, 
din bugetul închisoarei. Dar să vorbim de lucruri mai importante: dacă nu 
vom organiza patrulele acestea, cum să punem mâna pe bandiți? Mi se pare 
că e destul de logic, nu? 

El azvârli o privire spre ceasul fixat pe perete în fața lui şi continuă: 

— Mâine dimineață, pot avea destui oameni organizaţi, ca să scotocesc 
toată regiunea, fără ca să-mi scape măcar un singur tâlhar!... Dar 
deocamdată am vorbit destul! Haideţi să mâncăm. 

Toţi patru se îndreptară spre apartamentul particular al şerifului, unde 
doamna Warren le pregătise masa. Pe drum, Peter avu senzația că e spionat 
de o pereche de ochi, care îl ținteau pe furiş din întunecimea unui culoar din 
apropierea clădirii care servea de închisoare. 

El primise invitația şerifului Warren, fiindcă nu subestima câtuşi de puţin, 
îndemânarea machiavelică a omului care teroriza Buffalo Ford. „Şeful” cel 
mare, prin intermediul lui Leach sau al oricărui alt om plătit de el, putea cu 
ajutorul a câțiva dolari să le otrăvească mâncarea care li s-ar fi servit celor 
trei la Buzzard Gap. În cazul când aceştia s-ar fi dus să mănânce la hotelul 
din oraş. Peter Rice, mai mult ca oricând îşi lua toate precauțiile... 

El îşi dădea seama ca şeriful Warren era un om cinstit, numai că era prea 
bătrân pentru postul lui. Era uzat şi aproape complet neputincios. Bravul 
Rimrock Morley, nu era mai tânăr decât Warren, dar rămânea în cele mai 
bune condiţii fizice, până în ziua când bandiții îl omorâseră. Şi moartea lui, 
părea că lovise foarte puternic imaginaţia fostului său şef, care părea şi mai 
zdrobit din momentul când aflase trista veste. 

Cu toată slăbiciunea lui — sau poate din cauza ei - Warren era aproape la fel 
de guraliv ca şi Hicks. Doctorul şi toți patru de-abia se aşezară la masă, când 
el reveni iar asupra ideii lui cu patrulele: 

— Ce dracu! Peter, eu nu văd de ce să nu lansăm oamenii noştri pe urmele 
acestor şerpi cu clopoței! Ăştia omoară oamenii pe la spate, dau foc la case, 
masacrează cirezile, şi... 

Peter sărise în picioare cu Coltul în mână. El avea o ureche foarte fina şi 
auzise un zgomot neaşteptat provenind din direcţia închisoarei. Un zgomot 
asemănător cu vaietul pe care îl scoate un om, care a fost lovit cu putere... 

— Voi nu vă mişcațţi, spuse el cu vocea înceată, continuaţi să vorbiți, vorbiți 
tare... Eu am să ies. Am auzit ceva şi poate că mă înşel, dar prefer să am 
aerul unui tâmpit, decât să fiu aşa ceva. Să vorbiţi tare. Vorbiţi despre vreme, 
despre vite... de orice. Asta are să mă ajute, la ceea ce vreau să fac. 

Spunând acestea, el ieşi pe fereastra sufrageriei, care era deschisă şi ocoli 
clădirea în fuga mare. Ajuns în fața închisoarei, îşi scoase repede cismele şi 
înaintă fără zgomot pe culoar. 

Dacă Manuel se pregătea să dea vreo lovitură, el nu s-ar fi sinchisit de cei 
dinăuntru, auzind discuţia lor, care continua vioaie în sufragerie. 

Şi într-adevăr... Peter auzi vorbindu-se pe şoptite în spre celule, probabil în 
spaniolă! Apoi se putu distinge un zgomot de chei şi descuierea unei broaşte, 
după care urmă un zgomot de paşi furişațţi, care se îndreptau spre el... 

Manuel şi prizonierul pe care desigur că îl eliberase aveau să dea buzna în 
braţele Şerifului. 

Dar senzația unui nou pericol, îl obligă pe Peter să-şi întoarcă repede capul 
şi apoi să se azvârle fulgerător la pământ: în picioare, în pragul uşi deschise a 
antreului, un om ridicase spre el ţeava unui Colt! 

O detunătură zgudui pereţii culoarului. 

Va urma... 

